id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
7c183bb9-7be6-41df-9775-9fa6102f109c | សម្តេចតេជោ ហ៊ុន សែន៖ ដើមឆ្នាំ២០២០ ភ្ញៀវទេសចរអន្តរជាតិមកកម្ពុជាធ្លាក់ចុះ ៣០.៥% ដោយបញ្ហារីករាលដាលជំងឺ Covid-19 (Video inside) | ខណៈពិភពលោក ក៏ដូចជាប្រទេសកម្ពុជាកំពុងរងផលប៉ះពាល់លើវិស័យទេសចរណ៍ ដោយសារតែវិបត្តិនៃការរីករាលដាលជំងឺ Covid-19 នោះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានថ្លែងឱ្យដឹងថា នៅដើមឆ្នាំ២០២០នេះ ភ្ញៀវទេសចរអន្តរជាតិដែលមកទស្សនាកម្ពុជាបានធ្លាក់ចុះប្រមាណ ៣០.៥% ក្នុងនោះភ្ញៀវទេសចរចិនបានធ្លាក់ចុះក្នុងរង្វង់ ៤០% បើធៀបនឹងរយៈពេលដូចគ្នាទៅនឹងឆ្នាំ២០១៩។ ការថ្លែងយ៉ាងដូច្នេះរបស់សម្តេចតេជោនាយករដ្ឋមន្ត្រី ត្រូវបានធ្វើឡើងក្នុងឱកាសអញ្ជើញក្នុងពិធីបើកជាផ្លូវការនៃពិធីបុណ្យទន្លេលើកទី៦ នៅខេត្តបាត់ដំបង នារាត្រីថ្ងៃទី១៤ ខែមីនា ឆ្នាំ២០២០។ នាឱកាសនោះ សម្ដេចតេជោ ហ៊ុន សែន បានគូសបញ្ជាក់ប្រាប់មហាជនថា វិស័យទេសចរណ៍កម្ពុជាកំពុងមានការរីកចម្រើនគួរឲ្យកត់សម្គាល់ ក្នុងរយៈពេលមួយទសវត្សរ៍ចុងក្រោយនេះ ដែលបានធ្វើឲ្យកម្ពុជាក្លាយជាគោលដៅទេសចរណ៍ប្រកបដោយភាពទាក់ទាញ ដើម្បីរួមចំណែកក្នុងការអភិវឌ្ឍសង្គមជាតិ។ ជាក់ស្ដែង នៅក្នុងឆ្នាំ២០១៩ ចំនួនភ្ញៀវទេសចរអន្តរជាតិមកកម្ពុជាមានប្រមាណ ៦.៦លាននាក់ កើនឡើងបីដងបើប្រៀបធៀបនឹងដប់ឆ្នាំមុន ដែលមានចំនួនប្រមាណ ២.១៦លាននាក់ប៉ុណ្ណោះ។ សម្ដេចតេជោបានថ្លែងទៀតថា វិស័យទេសចរណ៍ គឺជាមាសបៃតង និងជាសសរស្ដម្ភនៃខឿនសេដ្ឋកិច្ចជាតិ។ ចំណូលដុលពីទេសចរណ៍អន្តរជាតិ នៅឆ្នាំ២០១៩ មានចំនួន ៤,៩១៩លានដុល្លារអាមេរិក ស្មើនឹងជិត ១៣% នៃផលិតផលក្នុងស្រុកសរុប។ បើគិតជាតម្លៃបន្ថែមវិញ វិស័យទេសចរណ៍បានចូលរួមចំណែកប្រមាណ ៤.៤% នៃផលិតផលក្នុងស្រុក ក្នុងឆ្នាំ២០១៩ ហើយក៏ជាអនុវិស័យធំជាងគេទីបួននៅក្នុងវិស័យសេវាកម្ម បន្ទាប់ពីអនុវិស័យពាណិជ្ជកម្ម ដឹកជញ្ជូន និងទូរគមនាគមន៍ និងអចលនទ្រព្យ។ វិស័យទេសចរណ៍បានបង្កើតមុខរបរ និងការងារទេសចរណ៍ដោយផ្ទាល់ជាង ៦៣ម៉ឺននាក់ និងការងារដោយប្រយោលរាប់សិបម៉ឺននាក់បន្ថែមទៀត។ ការរីករាលដាលនៃជំងឺកូរវីដ-១៩ បានបង្កឱ្យមានផលប៉ះពាល់លើវិស័យសេដ្ឋកិច្ចជាសកល និងវិស័យទ្រទ្រង់សំខាន់ៗ ដូចជាវិស័យសេវាកម្ម ក្នុងនោះមានវិស័យទេសចរណ៍ផងដែរ, នេះបើតាមការឱ្យដឹងរបស់ប្រមុខរាជរដ្ឋាភិបាលកម្ពុជា។ សម្ដេចតេជោ ហ៊ុន សែន បានថ្លែងយ៉ាងដូច្នេះថា ។ ព្រឹត្តិការណ៍បុណ្យទន្លេនេះក៏ជាការចូលរួមជំរុញទេសចរក្នុងស្រុក ស្របពេលដែលកម្ពុជាកំពុងមានការធ្លាក់ចុះនូវភ្ញៀវទេសចរអន្តរជាតិមកពីក្រៅប្រទេស ដោយក្នុងនោះសម្ដេចតេជោនាយករដ្ឋមន្ត្រីបានលើកឡើងដែរថា ការរៀបចំឲ្យមានបុណ្យទន្លេជារៀងរាល់ឆ្នាំនេះឡើង គឺជាការបង្ហាញអំពីសក្តានុពលទេសចរណ៍តាមដងទន្លេកម្ពុជា ជាពិសេសខេត្តបាត់ដំបង ដែលស្ថិតនៅប៉ែកពាយ័ព្យ និងចំកណ្ដាលនៃបណ្ដាខេត្តសំខាន់ៗនៃប្រទេសកម្ពុជា ហើយក៏ជាខេត្តដែលសម្បូរសម្បត្តិបេតិកភណ្ឌវប្បធម៌ និងតំបន់ទេសចរណ៍ធម្មជាតិ រមណីយដ្ឋានទេសចរណ៍ធម្មជាតិ វប្បធម៌ ប្រវត្តិសាស្ត្រ និងកសិទេសចរណ៍ សំណង់ស្ថាបត្យកម្មដ៏ប្រណីតជាច្រើនកន្លែង ដែលបន្សល់ទុកដោយអាណានិគមបារាំង និងកំពុងទាក់ទាញភ្ញៀវចម្រុះជាតិសាសន៍ឱ្យមកកម្សាន្ត និងសិក្សាស្វែងយល់៕ | 2020-03-15T03:58:00+07:00 | freshnewsasia.com | https://m.freshnewsasia.com/index.php/en/localnews/151562-2020-03-14-13-58-55.html |
0df93956-950d-4d34-982b-592d3cf9882c | សម្តេចតេជោ ហ៊ុន សែន អំពាវនាវជាថ្មីម្តងទៀត សូមប្រជាពលរដ្ឋចូលរួមទប់ស្កាត់ការឆ្លងជំងឺ Covid-19 ដែលកំពុងរីករាលដាលខ្លាំងនៅពិភពលោក (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានអំពាវនាវដល់ប្រជាពលរដ្ឋខ្មែរទាំងអស់ ចូលរួមទប់ស្កាត់ការឆ្លងរីករាលដាល នៃវីរុស កូរ៉ូណា ឬ Covid-19 តាមរយៈនៃសកម្មភាពផ្តើមចេញពីមនុស្សម្នាក់គ្រួសារនីមួយៗ ភូមិនីមួយៗ ដើម្បីធ្វើអនាម័យ ដើម្បីសុវត្ថិភាពផ្ទាល់ខ្លួន ក្រុមគ្រួសារ សហគមន៍របស់យើង ក៏ដូចជាជាតិទាំងមូល។ ការបន្តអំពាវនាវបែបនេះ របស់សម្តេចតេជោ ហ៊ុន សែន បានធ្វើឡើងនៅល្ងាចថ្ងៃសៅរ៍ ទី១៤ ខែមីនា ឆ្នាំ២០២០នេះ បានអញ្ជើញជាអធិបតីភាពប្រកាស បើកពិធីបុណ្យទន្លេលើកទី៦ នៅក្នុងខេត្តបាត់ដំបង។ ប្រមុខនៃរាជរដ្ឋាភិបាលកម្ពុជា បានអំពាវនាវយ៉ាងដូច្នេះថា៖ ។ នៅក្នុងឱកាសនោះដែរ សម្តេចតេជោ ហ៊ុន សែន ក៏បានណែនាំដល់ម្ចាស់ស្ថានីយ៍ទូរទស្សន៍ ព្រមទាំងបណ្តាប្រព័ន្ធផ្សព្វផ្សាយ យកឃ្លីបវីដេអូ លើកដៃសំពះគ្នាទៅវិញ ទៅមកពីសំណាក់ថ្នាក់ដឹកនាំបណ្តាប្រទេសនានានៅក្នុងប្រទេសអឺរ៉ុបជំនួសឱ្យការចាប់ដៃគ្នា។ ដោយឡែកឃ្លីបវីដេអូ នៃការចាប់ដៃគ្នាធ្វើឱ្យឆ្លងដល់អ្នកដទៃជាបន្តបន្ទាប់ រាប់ទាំងក្រុមគ្រូពេទ្យ ដូច្នេះវីដេអូនេះ ក៏គួរតែយកទៅផ្សព្វផ្សាយបន្ត ដើម្បីឱ្យប្រជាពលរដ្ឋបានយល់ដឹកពីការការពារនៃការចម្លងវីរុស កូរ៉ូណា ឬ Covid-19 នេះជាដើម។ ទន្ទឹមនឹងនេះដែរ សម្តេចតេជោ ហ៊ុន សែន ក៏បានបង្ហាញនូវក្តីសប្បាយរីករាយ ដែលសម្តេចបានឃើញមន្ត្រី របស់សម្តេចបានដាក់ក្រមា តាមជាប់នឹងខ្លួន ជំនួសឱ្យការប្រើម៉ាស់ ក្រមា គឺជាទម្លាបទំលាបខ្មែរ អីឡូវនេះ សូមឱ្យក្រមាខ្មែរ ថែសុខភាពយើងទាំងអស់គ្នា ប៉ុន្តែ ទោះជាយ៉ាងណានៅពេលចាំបាច់ ក៏ត្រូវតែពាក់ម៉ាស់ ក៏ប៉ុន្តែ សម្តេចយល់ថា ក្រមា មានភាពងាយស្រួលជាង ជាពិសេសអាចបតបែន តាមតម្រូវការរបស់អ្នកប្រើប្រាស់។ ដូច្នេះ អ្នកលក់ម៉ាស់ គឺពុំមានលទ្ធភាពដើម្បីតម្លើងថ្លៃម៉ាស់ ទៀតនោះទេ។ ប្រមុខនៃរាជរដ្ឋាភិបាលកម្ពុជា បានបន្ថែមយ៉ាងដូច្នេះថា៖ ។ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ដើម្បីទប់ស្កាត់ការរីករាលដាលជំងឺ Covid-19 នៅព្រឹកថ្ងៃទី១៤ ខែមីនា ឆ្នាំ២០២០នេះ ក្រសួងសុខាភិបាល បានសម្រេចដាក់បម្រាមមិនឲ្យជនបរទេស មកពីប្រទេសអ៉ីតាលី អាល្លឺម៉ង់ អេស្ប៉ាញ បារាំង និងអាមេរិក ចូលប្រទេសរយៈពេល៣០ថ្ងៃ ចាប់ពីថ្ងៃទី១៧ ខែមីនាតទៅ៕ | 2020-03-15T03:37:00+07:00 | freshnewsasia.com | https://m.freshnewsasia.com/index.php/en/localnews/151559-2020-03-14-13-37-08.html |
8243d336-8f05-4330-867a-9ff6011fe68e | អភិបាលខេត្តព្រៃវែង សំណូមពរព្រះសង្ឃគ្រប់អង្គ ជួយផ្សព្វផ្សាយអំពីបញ្ហាគ្រឿងញៀន គ្រោះថ្នាក់ចរាចរណ៍ និងជំងឺឆ្លងនានាជូនពុទ្ធបរិស័ទ | លោក ជា សុមេធី អភិបាលខេត្តព្រៃវែង សំណូមពរដល់វត្តអារាមទាំងអស់ ព្រះសង្ឃគ្រប់ព្រះអង្គ ជួយផ្សព្វផ្សាយអំពីបញ្ហាគ្រឿងញៀន គ្រោះថ្នាក់ចរាចរណ៍ ជំងឺឆ្លងនានា និងការបង្ការគ្រោះមហន្តរាយផ្សេងៗ ដល់ប្រជាពលរដ្ឋឲ្យបានយល់ដឹង និងមានការប្រុងប្រយ័ត្នខ្ពស់។ ការថ្លែងរបស់លោកអភិបាលខេត្ត បែបនេះក្នុងឱកាសអញ្ជើញជាតំណាងសម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ ក្នុងពិធីបុណ្យឆ្លងសមិទ្ធផលនានា នៅក្នុងវត្តពោធិសិរី ស្ថិតក្នុងឃុំដំរីពួន ស្រុកស្វាយអន្ទរ នៅព្រឹកថ្ងៃទី១៤ ខែមីនា ឆ្នាំ២០២០នេះ។ លោក ជា សុមេធី បានលើកឡើងថា មានតែម្លប់សុខសន្តិភាព ទើបធ្វើឲ្យប្រទេសជាតិ មានការរីកចម្រើន មានការអភិវឌ្ឍន៍លើគ្រប់វិស័យទាំងពុទ្ធចក្រ និងអនាចក្រ។ លោកបានថ្លែងនូវការកោតសរសើរ ចំពោះព្រះតេជគុណ ព្រះថេរានុថេរៈគ្រប់ព្រះអង្គ និងសប្បុរសជនជិតឆ្ងាយប្រជាពលរដ្ឋទាំងអស់ ដែលចូលរួមចំណែក និងផ្ដល់វិភាគទានសម្រាប់កសាងសមិទ្ធផល ឧបដ្ឋានសាលា របង ជីកស្រះទឹក ចាក់ដីបំពេញទីធ្លាវត្តនេះ រហូតសម្រេចរួចរាល់ជាស្ថាពរ ដែលយើងទាំងអស់គ្នាឃើញប្រាកដនាពេលនេះ ដើម្បីទុកជាប្រយោជន៍សម្រាប់ពុទ្ធសាសនិក តាមនិយមព្រះពុទ្ធសាសនារបស់ប្រជាពលរដ្ឋទាំងពេលបច្ចុប្បន្ន និងពេលអនាគត។ លោកបន្តថា ភាពរីកចម្រើនទាំងអស់នេះ គឺឆ្លុះបញ្ចាំងនូវការយកចិត្តដាក់របស់រាជរដ្ឋាភិបាលចំពោះ សិទ្ធិសេរីភាព ខាងជំនឿសាសនា និងការគោរពសិទ្ធិមនុស្ស និងលទ្ធិប្រជាធិបតេយ្យ ក្នុងពេលដែលប្រទេសកម្ពុជាយើង មានសន្តិភាពពេញលេញ មានស្ថេរភាពល្អ និងមានការរីកចម្រើន លើគ្រប់វិស័យដូចសព្វថ្ងៃ។ លោកអភិបាលខេត្តបានបន្តទៀតថា ទន្ទឹមនឹងនេះដោយពិនិត្យឃើញសេចក្តីត្រូវការបន្ទាន់របស់ប្រជាពលរដ្ឋ រដ្ឋាភិបាលបានខិតខំ អភិវឌ្ឍន៍ហេដ្ឋារចនាសម្ព័ន្ធ រូបវ័ន្តនានារួមមាន ផ្លូវ ថ្នល់ សាលារៀន មន្ទីរពេទ្យ ប្រព័ន្ធធារាសាស្ត្រជាដើម សម្រាលជាប្រយោជន៍ក្នុងការលើកកម្ពស់ជីវភាព រស់នៅប្រចាំថ្ងៃរបស់ពលរដ្ឋ ឲ្យកាន់តែមានភាពប្រសើឡើង។ សូមបញ្ជាក់ថា សមិទ្ធផលដែលត្រូវដាក់សម្ពោធឆ្លងនាពេលនេះ ឧបដ្ឋានសាលា៣ខ្នង សង់ពីបេតុងប្រក់ក្បឿងទំហំ ៣២ម៉ែត្រ ទទឹង២១ម៉ែត្រ របងវត្តប្រវែង៣៦៥ម៉ែត្រ, កម្ពស់១.៧ម៉ែត្រ, ស្រះទឹក ទំហំ២០ គុណ៣០ម៉ែត្រ ជម្រៅ៥ម៉ែត្រ, ចាក់ដីបំពេញទីធ្លាវត្ត វច្ចកុដិ១ខ្នង ៥បន្ទប់ ចំណាយថវិកាសាងសង់អស់ចំនួន ២៩៦,៨៧៦ដុល្លារ។ ក្នុងឱកាសនោះ លោកអភិបាលខេត្ត បានបំពាក់មេដៃជូនដល់សប្បុរសជនដែលមានស្នាដៃក្នុងការកសាងវត្ត និងបានប្រគេនបច្ច័យសម្រាប់កសាងវត្តចំនួន ២២លានរៀល លោកគ្រូពេទ្យចំនួន១០នាក់ ក្នុងម្នាក់ៗ១ម៉ឺនរៀល, លោកគ្រូ អ្នកគ្រូ ចំនួន២៥នាក់ ក្នុងម្នាក់ៗ១ម៉ឺនរៀល, យុវជនកាកបាទក្រហម ៥០នាក់ យុវជនស.ស.យ.ក ៥០នាក់, យុវជនកាយារិទ្ធ ចំនួន៥០នាក់ ម្នាក់ៗទទួលបាន១ម៉ឺនរៀល, សិស្សានុសិស្ស ចំនួន៣០១នាក់ ម្នាក់ៗទទូលបាន៥ពាន់រៀល, សម្ភារសិក្សាមួយកញ្ចប់ យាយជី តាជី ចំនួន៥០នាក់ ក្នុងម្នាក់ៗទទួលបានក្រណាត់ស១ដុំ ថវិកា១ម៉ឺនរៀល៕ | 2020-03-14T22:46:00+07:00 | freshnewsasia.com | https://m.freshnewsasia.com/index.php/en/localnews/151538-2020-03-14-08-46-13.html |
05c5291c-f6c3-47bb-bdc4-9caf25b887c5 | របាយការណ៍៖ ប្រធានាធិបតីប្រេស៊ីល នឹងទទួលការធ្វើតេស្ដជាថ្មី ក្រោយមេធាវីម្នាក់របស់លោកអះអាងថា ឆ្លងជំងឺ COVID-19 (Video inside) | ប្រធានាធិបតីប្រេស៊ីល លោក Jair Bolsonaro ដែលធ្លាប់បានជួបជាមួយប្រធានាធិបតីអាមេរិក លោក ដូណាល់ ត្រាំ នៅលើទឹកដីអាមេរិក កាលពីសប្ដាហ៍មុន នឹងត្រូវទទួលការធ្វើតេស្ដរក COVID-19 ជាថ្មីម្ដងទៀត បន្ទាប់ពីការធ្វើតេស្ដកាលពីថ្ងៃសុក្រ បង្ហាញ «លទ្ធផលអវិជ្ជមាន» ហើយមេធាវីម្នាក់របស់ លោកឆ្លង COVID-19 ។ នេះបើតាមការចេញផ្សាយដោយទីភ្នាក់ងារព័ត៌មាន Reuters នៅថ្ងៃសៅរ៍ ទី១៤ ខែមីនា ឆ្នាំ២០២០។ ទីភ្នាក់ងារព័ត៌មាន Reuters ធ្វើសេចក្ដីរាយការណ៍បែបនេះ ដោយផ្អែកលើការចុះផ្សាយរបស់សារព័ត៌មានប្រេស៊ីល Estado de S.Paulo ដែលបានអះអាងថាការធ្វើ តេស្ដលើលោក Bolsonaro នឹងត្រូវធ្វើឡើងជាថ្មីម្ដងទៀត នៅដើមសប្ដាហ៍ក្រោយ ដើម្បីកំណត់ឱ្យប្រាកដថាលោកប្រធានាធិបតីរូបនេះ មានផ្ទុក COVID-19 ដែរទេ ខណៈមន្ត្រីក្នុងជួរដ្ឋាភិបាលរបស់លោកពីរនាក់ បានឆ្លងជំងឺនេះ។ ក៏ប៉ុន្តែ ការិយាល័យលោក Bolsonaro មិនបានធ្វើការអត្ថាធិប្បាយអ្វីនោះទេ ជុំវិញសេចក្ដីរាយការណ៍ ខាងលើ។ លោក Jair Bolsonaro បានដឹកនំាប្រតិភូមួយក្រុម បំពេញទស្សនកិច្ចទៅកាន់សហរដ្ឋអាមេរិកកាលថ្ងៃសៅរ៍ចុងសប្ដាហ៍កន្លងទៅ ហើយបានទទួលទានអាហារពេល ល្ងាចជាមួយប្រធានាធិបតីអាមេរិក លោក ដូណាល់ ត្រាំ នៅឯរីសត Mar-a-Lago ក្នុងរដ្ឋផ្លរីដា។ តែនៅក្នុងសប្ដាហ៍នេះ លេខាធិការទំនាក់ទំនងរបស់លោក Bolsonaro គឺលោក Fabio Wajngarten ដែលបានថតរូបឈរនៅក្បែរលោក ត្រាំ និងមេធាវីម្នាក់របស់ប្រធានាធិបតីប្រេស៊ីលរូបនេះ គឺលោកស្រី Karina Kufa សុទ្ធតែត្រូវបាន គេរាយការណ៍ថាបានឆ្លង COVID-19 ក្រោយអ្នកទាំងពីរបានអមដំណើរលោក Bolsonaro ក៏ដូចជាចូលរួមក្នុងជំនួបជាមួយលោក ត្រាំ។ លោក Wajngarten ត្រូវបានគេធ្វើតេស្ដរកឃើញផ្ទុក COVID-19 កាលពីថ្ងៃព្រហស្បតិ៍ និងកំពុងនៅដាច់ដោយឡែកពីគេនៅក្នុងផ្ទះ។ រីឯលោកស្រី Karina Kufa បាន និយាយដោយផ្ទាល់លើ Twitter ថាលោកស្រី ក៏បានឆ្លងជំងឺនេះផងដែរ ក្រោយបណ្ដាប្រព័ន្ធផ្សព្វផ្សាយចុះផ្សាយថាមន្ត្រីជាន់ខ្ពស់ម្នាក់ទៀត របស់លោកប្រធានាធិបតី ប្រេស៊ីល ឆ្លងវីរុសកូរ៉ូណា៕ | 2020-03-14T22:15:00+07:00 | freshnewsasia.com | https://m.freshnewsasia.com/index.php/en/internationalnews/151531-2020-03-14-08-15-07.html |
1c12f056-18c2-4928-956b-2da482d8226f | BREAKING NEWS: ប្រមុខដឹកនាំ UN អំពាវនាវឲ្យអន្តរជាតិ «ប្រកាសសង្គ្រាមចំពោះ ជំងឺរាតត្បាតសកល COVID-19» (Video inside) | អគ្គលេខាធិការនៃអង្គការសហប្រជាជាតិ (UN) លោក អាន់តូនីញ៉ូ ហ្គួទែរែស (Antonio Guterres) បានអំពាវនាវឲ្យគ្រប់គ្នាប្រកាសសង្គ្រាមចំពោះ COVID-19 ដែលវាបានកើតមានឡើងរយៈពេល ០២ថ្ងៃ បន្ទាប់ពីអង្គការសុខភាពពិភពលោក (WHO) បានប្រកាសចាត់ទុក COVID-19 ជាជំងឺរាតត្បាតសកល។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃសៅរ៍ ទី១៤ ខែមីនា ឆ្នាំ២០២០។ នៅក្នុងសេចក្តីថ្លែងការណ៍តាមរយៈវីដេអូ Link លោក Guterres បានលើកឡើងយ៉ាងដូច្នេះថា ។ លោក Guterres បានលើកឡើងទៀតថា COVID-19 មិនត្រឹមតែកំពុងបង្កវិបត្តិដល់វិស័យសុខាភិបាលសកលប៉ុណ្ណោះឡើយ ប៉ុន្តែវាថែមទាំងបង្កឲ្យសេដ្ឋកិច្ចពិភពលោក រងផលប៉ះពាល់ជាបណ្តើរៗផងដែរ។ តាមក្រុមជំនាញរបស់ UN វិបត្តិនៃវីរុសកូរ៉ូណាថ្មីនេះ នឹងធ្វើឲ្យសេដ្ឋកិច្ចសកលរងការខាតបង់រហូតដល់ ១ទ្រីលានដុល្លារក្នុងឆ្នាំ២០២០ ឬក៏អាចលើសនេះទៀត ដូច្នេះសង្គ្រាមប្រយុទ្ធប្រឆាំងវីរុសនេះ ត្រូវតែបង្កើតឡើង៕ | 2020-03-14T18:57:00+07:00 | freshnewsasia.com | https://m.freshnewsasia.com/index.php/en/internationalnews/151510-2020-03-14-04-57-02.html |
716b6ecd-57e6-48ce-b4c3-67d15e099b31 | អាកាសចរណ៍ស៊ីវិល ប្រាប់គ្រប់ក្រុមហ៊ុនអាកាសចរណ៍ និងព្រលានយន្តហោះទាំងអស់ ហាមដឹកជនបរទេសមកពីអ៉ីតាលី អាល្លឺម៉ង់ អេស្ប៉ាញ បារាំង និងអាមេរិក ចូលកម្ពុជា ទប់ស្កាត់ការរីករាលដាលជំងឺ Covid-19 | បន្ទាប់ពីទទួលបានលិខិតរបស់ក្រសួងសុខាភិបាល ស្តីពីការសម្រេចដាក់បម្រាមផ្អាកមិនឲ្យជនបរទេស មកពីប្រទេសអ៉ីតាលី អាល្លឺម៉ង់ អេស្ប៉ាញ បារាំង និងអាមេរិក ចូលប្រទេសកម្ពុជា រយៈពេល៣០ថ្ងៃ អនុវត្តន៍ចាប់ពីថ្ងៃទី១៧ ខែមីនាតទៅ ដែលជាវិធានការការពារទប់ស្កាត់ជាបន្ទាន់ នូវការចម្លងនាំចូលជំងឺ Covid-19 នោះ, លោក ម៉ៅ ហាវណ្ណាល់ រដ្ឋមន្ត្រីទទួលបន្ទុករដ្ឋលេខាធិការដ្ឋានអាកាសចរណ៍ស៊ីវិល បានណែនាំដល់គ្រប់ក្រុមហ៊ុនអាកាសចរណ៍ ដែលហោះចូលកម្ពុជា និងព្រលានយន្តហោះទាំង៣ ព្រមទាំងក្រុមហ៊ុនគ្រប់គ្រងលើព្រលានយន្តហោះរបស់កម្ពុជាផងដែរ ចូលរួមអនុវត្តន៍ការងារនេះ ឲ្យមានប្រសិទ្ធភាពខ្ពស់។ ថ្លែងប្រាប់បណ្តាញព័ត៌មាន Fresh News នៅព្រឹកថ្ងៃទី១៤ ខែមីនា ឆ្នាំ២០២០នេះ លោក ជា អូន រដ្ឋលេខាធិការប្រចាំការ និងជាអ្នកនាំពាក្យរដ្ឋលេខាធិការ នៃរដ្ឋលេខាធិការដ្ឋានអាកាសចរណ៍ស៊ីវិល បានបញ្ជាក់យ៉ាងដូច្នេះថា ។ សូមជម្រាបថា នៅព្រឹកថ្ងៃទី១៤ ខែមីនា ឆ្នាំ២០២០នេះ ក្រសួងសុខាភិបាលកម្ពុជា បានសម្រេចដាក់បម្រាមមិនឲ្យជនបរទេសមកពីប្រទេសចំនួន៥ ប្រទេសអ៉ីតាលី អាល្លឺម៉ង់ អេស្ប៉ាញ បារាំង និងអាមេរិក ចូលប្រទេសកម្ពុជា រយៈពេល៣០ថ្ងៃ អនុវត្តន៍ចាប់ពីថ្ងៃទី១៧ ខែមីនាតទៅ ដែលនេះជាវិធានការការពារទប់ស្កាត់ជាបន្ទាន់ នូវការចម្លងនាំចូលជំងឺ Covid-19។ យោងតាមសេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី១៤ ខែមីនា ឆ្នាំ២០២០នេះ បានបញ្ជាក់យ៉ាងដូច្នេះថា ។ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ៕ | 2020-03-14T16:53:00+07:00 | freshnewsasia.com | https://m.freshnewsasia.com/index.php/en/localnews/151500-2020-03-14-02-53-01.html |
d1aaeb5b-44d9-4291-b30e-874ccb0ad2d8 | សំណាងណាស់! លទ្ធផលធ្វើតេស្តបង្ហាញថា កូនទាំង២នាក់របស់បុរសជនជាតិកាណាដា វ័យ៤៩ឆ្នាំ គ្មានវីរុស Covid-19 | នៅរសៀលថ្ងៃទី១៤ ខែមីនា ឆ្នាំ២០២០នេះ បន្ទាប់ពីយកសំណាករបស់កូនៗទាំង២នាក់ របស់បុរសជនជាតិកាណាដា ទៅធ្វើតេស្តនៅវិទ្យាស្ថានប៉ាស័រកម្ពុជា នៅរសៀលថ្ងៃទី១៤ ខែមីនា ឆ្នាំ២០២០នេះ ចេញលទ្ធផលហើយ គឺកូនៗទាំង២នាក់នោះ គ្មានផ្ទុកវីរុស Covid-19 នោះទេ។ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ថា ៖ «លទ្ធផលនៃការធ្វើតេស្តសំណាកលើកូនទាំង២នាក់ របស់បុរសជនជាតិកាណាដា ដែលជាបុគ្គលិកបម្រើការងារ នៅ សាលារៀន CIS សាខាកោះពេជ្រ គឺអវិជ្ជមាន បានន័យថា គ្មានផ្ទុក Covid-19 ដូចឪពុករបស់ពួកគេឡើយ»។ បុរសជនជាតិកាណាដា វ័យ៤៩ឆ្នាំ ដែលរកឃើញមាន Covid-19 នោះ គឺជនបរទេសម្នាក់ក្នុងចំណោមមនុស្សពីរនាក់ ដែលក្រសួងប្រកាសកាលពីម្សិលមិញ បានធ្វើដំណើរមកពីប្រទេសថៃ មកកម្ពុជា នៅល្ងាចថ្ងៃទី០៩ ខែមីនា ឆ្នាំ២០២០។ ក្រោយពីត្រឡប់មកដល់កម្ពុជាវិញ នៅថ្ងៃទី១១ ខែមីនា ឆ្នាំ២០២០ គាត់មានអាការៈមិនស្រួលខ្លួន ក៏ទំនាក់ទំនងក្រុមគ្រូពេទ្យពិនិត្យ។ នៅថ្ងៃទី១២ ក្រុមគ្រូពេទ្យបានពិនិត្យ និងយកសំណាកធ្វើតេស្តនៅវិទ្យាស្ថានប៉ាស័រកម្ពុជា ហើយមកដល់ថ្ងៃទី១៣ ខែមីនា ឆ្នាំ២០២០ ទើបលទ្ធផលបញ្ជាក់ថា បុរសនោះមានផ្ទុកវីរុស Covid-19។ បន្ទាប់ពីរកឃើញថា មាន Covid-19 ហើយបរុសជនជាតិកាណាដា រូបនេះបានរស់នៅក្នុងផ្ទះមួយ ជាមួយកូន២នាក់ ដែលត្រូវឲ្យក្រុមគ្រូពេទ្យត្រូវយកសំណាករបស់កូនៗទាំង២នាក់នោះ ទៅធ្វើតេស្តពិនិត្យរក Covid-19 ផងដែរ ហើយនៅពេលនេះ ក្រសួងសុខាភិបាល បញ្ជាក់ថា លទ្ធផលកូនៗទាំង២នាក់ របស់បុរសជនជាតិកាណាដានោះ គឺអវិជ្ជមាន Covid-19 ។ រហូតដល់ពេលនេះគិតត្រឹមថ្ងៃទី១៤ ខែមីនា ឆ្នាំ២០២០នេះ កម្ពុជាបានរកឃើញកូវីដ១៩ ចំនួន៧ករណីហើយ៕ | 2020-03-14T15:14:48+07:00 | kbnnews.com | https://kbn.news/archives/154122 |
4f22012a-a58f-4990-8494-d436e5609a88 | TOP NEWS: កម្ពុជាសម្រេចដាក់បម្រាមមិនឲ្យជនបរទេស មកពីប្រទេសអ៉ីតាលី អាល្លឺម៉ង់ អេស្ប៉ាញ បារាំង និងអាមេរិក ចូលប្រទេសរយៈពេល៣០ថ្ងៃ ចាប់ពីថ្ងៃទី១៧ ខែមីនាតទៅ ដើម្បីទប់ស្កាត់ការរីករាលដាលជំងឺ Covid-19 | ក្រសួងសុខាភិបាលកម្ពុជា បានសម្រេចដាក់បម្រាមផ្អាកមិនឲ្យជនបរទេស មកពីប្រទេសអ៉ីតាលី អាល្លឺម៉ង់ អេស្ប៉ាញ បារាំង និងអាមេរិក ចូលប្រទេសកម្ពុជា រយៈពេល៣០ថ្ងៃ អនុវត្តន៍ចាប់ពីថ្ងៃទី១៧ ខែមីនាតទៅ ដែលនេះជាវិធានការការពារទប់ស្កាត់ជាបន្ទាន់ នូវការចម្លងនាំចូលជំងឺ Covid-19។ យោងតាមសេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី១៤ ខែមីនា ឆ្នាំ២០២០នេះ បានបញ្ជាក់យ៉ាងដូច្នេះថា ។ បុរសជនជាតិចិន មកពីទីក្រុងវូហាន (ជាសះស្បើយ) បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ៕ | 2020-03-14T14:45:00+07:00 | freshnewsasia.com | https://m.freshnewsasia.com/index.php/en/localnews/151494-2020-03-14-00-45-24.html |
5c109a4b-82cc-4b39-b263-66f016341681 | រដ្ឋាភិបាលហាមជនបរទេសលោកខាងលិចចូលកម្ពុជា និងបិទគ្រឹះស្ថានសិក្សាក្នុងក្រុងភ្នំពេញ និងក្រុងសៀមរាប | គ្រឹះស្ថានសិក្សាទាំងរដ្ឋ និងឯកជនក្នុងក្រុងភ្នំពេញ និងក្រុងសៀមរាបមួយរយៈ ដើម្បីបង្ការ និងទប់ស្កាត់ជំងឺកូវីដ-១៩។ មន្ត្រីសង្គមស៊ីវិលយល់ថា រដ្ឋាភិបាល គួរតែមានវិធានការហាមឃាត់ឱ្យស្មើភាពគ្នា ជាពិសេស គឺហាមឃាត់អ្នកដំណើរពីប្រទេសចិនតែម្ដង ដែលជាប្រភពដើមនៃការចម្លងជំងឺកូវីដ-១៩។ ក្រសួងសុខាភិបាលសម្រេចហាមប្រជាជនមកពីប្រទេសលោកខាងលិចចំនួន៥ ចូលកម្ពុជារយៈ ពេល ៣០ថ្ងៃ គិតចាប់ពីថ្ងៃទី១៧ ខែមីនា។ ប្រទេសទាំង ៥នោះ រួមមាន អ៊ីតាលី អេស្ប៉ាញ អាល្លឺម៉ង់ បារាំង និងអាមេរិក ប៉ុន្តែមិនបានបូកចូលប្រទេសចិន ដែលជាប្រទេសនៃប្រភពកើតជំងឺរលាកផ្លូវដង្ហើម កូវីដ-១៩នោះទេ។ សេចក្តីប្រកាសក្រសួងសុខាភិបាល ចុះថ្ងៃទី១៤ ខែមីនា បញ្ជាក់ថា វិធានការហាមឃាត់នេះ គឺបន្ទាប់ពីរកឃើញករណីឆ្លងជំងឺកូវីដ-១៩ លើជនបរទេសមានសញ្ជាតិផ្សេងៗ ជាបន្តបន្ទាប់ ដែលតម្រូវឱ្យមានវិធានការការពារទប់ស្កាត់ជាបន្ទាន់ ដើម្បីកុំឱ្យមានការនាំមេរោគឆ្លងមួយនេះ ចូលក្នុងប្រទេសកម្ពុជា។ អាស៊ីសេរីមិនអាចសុំការបញ្ជាក់បន្ថែមពីអ្នកនាំពាក្យក្រសួងសុខាភិបាល លោក លី សូវ៉ាន់ និងអ្នក ស្រី ឱ វណ្ណឌីន បានទេ ដោយទូរស័ព្ទចូលពុំមានអ្នកទទួល។ រីឯអ្នកនាំពាក្យរដ្ឋលេខាធិការដ្ឋាននៃអាកាសចរណ៍ស៊ីវិល លោក ជា អូន មានប្រសាសន៍ថា បន្ទាប់ពីទទួលបានលិខិតរបស់ក្រសួងសុខាភិបាលនោះ អាជ្ញាធរអាកាសចរណ៍ស៊ីវិល កំពុងរៀបចំនីតិវិធី ជូនដំណឹងដល់ក្រុមហ៊ុនអាកាសចរណ៍ទាំងអស់ ដើម្បីចូលរួមអនុវត្តការងារនេះឱ្យមានប្រសិទ្ធភាព។ លោកបញ្ជាក់ថា ជនជាតិណាក៏ដោយ ឱ្យតែធ្វើដំណើរមកពីប្រទេសអ៊ីតាលី អេស្ប៉ាញ អាល្លឺម៉ង់ បារាំង និងអាមេរិក គឺមិនអាចដឹកពួកគេចូលកម្ពុជាដាច់ខាត។ ជាមួយគ្នានេះ លោក ជា អូន សុំមិនធ្វើអត្ថាធិប្បាយអំពីមូលហេតុ ដែលរដ្ឋាភិបាលមិនហាមអ្នកដំណើរពីប្រទេសចិននោះទេ៖ « »។ ទន្ទឹមគ្នានេះ ខាងក្រសួងការបរទេស ក៏ប្រកាសផ្អាកការផ្ដល់ទិដ្ឋាការដល់អ្នកដំណើរពីប្រទេសទាំង៥ តាមសេចក្ដីជូនដំណឹងរបស់ក្រសួងសុខាភិបាលនោះដែរ។ នាយកប្រតិបត្តិនៃអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ បញ្ចេញទស្សនៈថា រដ្ឋាភិបាលកម្ពុជា គួរតែមានវិធានការហាមឃាត់ឱ្យបានស្មើភាពគ្នា ជាពិសេស ប្រទេសដែលជាប្រភពមេរោគ ដូចជាប្រទេសចិនជាដើម។ លោក យល់ថា មិនសមទំនងនោះទេ ដែលរដ្ឋាភិបាលហាមឃាត់អ្នកដំណើរពីប្រទេសលោកខាងលិច តែបើកចំហសម្រាប់អ្នកដំណើរពីប្រទេសចិន៖ « »។ ក្រៅពីវិធានការហាមអ្នកដំណើរពីប្រទេសលោកវខាងលិចនោះ ខាងក្រសួងអប់រំយុវជន និងកីឡា វិញ នៅថ្ងៃទី១៤ ខែមីនា ក៏សម្រេចឱ្យគ្រឹះស្ថានសិក្សាទាំងរដ្ឋ និងឯកជនក្នុងក្រុងភ្នំពេញ និងក្នុងទីរួមខេត្តសៀមរាប សម្រាកវិស្សមកាលតូចមុនកាលកំណត់ផងដែរ ដើម្បីបង្ការជំងឺកូវីដ-១៩។ ក្រសួងក៏អំពាវនាវអាណាព្យាបាលជំរុញឱ្យកូនធ្វើស្វ័យសិក្សា និងចៀសវាងទៅកន្លែងដែលប្រឈមនឹង ការឆ្លង ដូចជា កន្លែងហែលទឹកសាធារណៈ កន្លែងហាត់ប្រាណ សួនកុមារ និងកន្លែងផ្សេងទៀត។ វិធានការហាមជនបរទេស និងផ្អាកគ្រឹះស្ថានសិក្សានេះ គឺបន្ទាប់ពីក្រសួងសុខាភិបាល កាលពីថ្ងៃ ទី១៣ ខែមីនា បានរកឃើញករណីឆ្លងជំងឺកូវីដ ២ករណី នៅក្នុងទីក្រុងភ្នំពេញកើតលើបុរសជនជាតិ កាណាដា អាយុ ៤៩ឆ្នាំ និងបុរសម្នាក់ទៀត ជាជនជាតិបែលហ្ស៊ិក អាយុ ៣៣ឆ្នាំ។ បុរសជនជាតិ កាណាដានោះ គឺជាគ្រូបង្រៀនក្នុងសាលាឯកជនមួយនៅសាខាកោះពេជ្រ ឈ្មោះថា សាលាអន្តរជាតិ កាណាដា (CIS)។ ក្រសួងសុខាភិបាល សម្រេចបិទសាលាមួយនេះបណ្ដោះអាសន្ន និងតម្រូវឱ្យគ្រូបង្រៀន និងសិស្សនៃសាលានោះ តាមដានសុខភាពផ្ទាល់ខ្លួនរយៈពេល ១៤ថ្ងៃ។ ចំណែកកូន ២នាក់របស់បុរសជនជាតិកាណាដានោះ មិនបានឆ្លងមេរោគទេ ក្រោយពីក្រសួងយកសំណាកទៅធ្វើតេស្ត ហើយលទ្ធផលអវិជ្ជមាន។ ចំណែកឯ បុរសជនជាតិបែលហ្សិកនោះ គឺជាបុគ្គលិកអង្គការអន្តរជាតិមួយ ដែលទើបតែធ្វើដំណើរមកពីអឺរ៉ុប ហើយក្រសួង កំពុងស្វែងរកអ្នកប៉ះពាល់ផ្ទាល់ និងប្រយោលជាមួយអ្នកជំងឺនេះ។ លោក សន ជ័យ លើកឡើងថា ក្រសួងសុខាភិបាល គួរតែចាត់វិធានការឱ្យមានប្រសិទ្ធភាពបន្ថែមទៀត ក្រៅពីផ្អាកគ្រឹះស្ថានសិក្សា ដូចជា គួរតែ ត្រួតពិនិត្យឱ្យបានល្អិតល្អន់តាមកន្លែងជួបជុំ និងកន្លែងគោលដៅនានា ដែលមានហានិភ័យខ្ពស់ក្នុងការចម្លងមេរោគមួយនេះ៖ « »។ ក្រសួងសុខាភិបាលបច្ចុប្បន្នកំពុងព្យាបាល បុរសជនជាតិខ្មែរ អាយុ ៣៨ឆ្នាំ នៅមន្ទីរពេទ្យបង្អែកខេត្តសៀមរាប។ ចំណែកបីករណីទៀត កើតលើជនជាតិអង់គ្លេសវ័យចំណាស់ ៣នាក់ ដែលធ្វើដំណើរតាមនាវាទេសចរណ៍មួយគ្រឿង ឈ្មោះ វីគីង គ្រូស ជ្យូណី (Viking Cruise Journey) ដែលចាកចេញពីប្រទេសវៀតណាម ហើយបានចូលចតនៅទីរួមខេត្តកំពង់ចាម។ ចំណែក ២ករណីថ្មីនេះ កើតលើបុរសជនជាតិកាណាដាម្នាក់ និងជនជាតិបែលហ្សិកម្នាក់។ អ្នកជំងឺជនបរទេសទាំង ៥នាក់ នេះ កំពុងដាក់ឱ្យព្យាបាល នៅមន្ទីរពេទ្យរុស្ស៊ី ឬហៅថា មន្ទីរពេទ្យមិត្តភាពខ្មែរ-សូវៀត៕ | 2020-03-14T14:10:00+07:00 | rfa.org | https://www.rfa.org/khmer/news/health/cambodian-gov-ban-some-nationals-from-entering-the-kingdom-and-orders-to-close-some-schools-03142020030153.html |
b3f60b4c-c5f3-4fda-8fdf-39cbaf67862d | ស្ត្រីម្នាក់បានស្លាប់ នៅក្នុងផ្ទះពេទ្យឯកជនមួយ នៅខេត្តសៀមរាប សមត្ថកិច្ចនិងគ្រូពេទ្យបញ្ជាក់ថា គាត់ស្លាប់ដោយសារជំងឺស្ទះ… | ខេត្តសៀមរាប៖ យោងតាមព័ត៌មានបឋមរបស់សមត្ថកិច្ច បានឲ្យដឹងថា មានករណីស្ត្រីម្នាក់ បានដេកស្លាប់នៅក្នុងផ្ទះពេទ្យឯកជនមួយកន្លែង ដែលស្ថិតនៅក្នុងភូមិអន្លង់សំណរ ឃុំអន្លង់សំណរ ស្រុកជីក្រែង ខេត្តសៀរាប ដោយហេតុការណ៍នេះ បានកើតឡើងនៅវេលារសៀល ថ្ងៃទី១៣ ខែកុម្ភៈ ឆ្នាំ២០២០ម្សិលមិញនេះ ។ ផ្ទះគ្រូពេទ្យឯកជនដែលស្ត្រីខាងលើស្លាប់ មានឈ្មោះ នួន ហ៊ីង អាយុ៤៩ឆ្នាំ នៅក្នុងភូមិកើតហេតុខាងលើ ហើយសមត្ថកិច្ចបានឲ្យដឹងថា ស្ត្រីរងគ្រោះដែលស្លាប់មានឈ្មោះ ជា ធន់ អាយុ៣៤ឆ្នាំ រស់នៅក្នុងភូមិត្រពាំងត្រស់ ឃុំអន្លង់សំណរ ស្រុកជីក្រែង ខេត្តសៀមរាប។ ក្រោយពីការធ្វើកោសល្យវិច្ច័យរបស់សមត្ថកិច្ចជំនាញ និងគ្រូពេទ្យបានបញ្ជាក់ថា ស្ត្រីរងគ្រោះបានស្លាប់ដោយសារតែជំងឺស្ទះបេះបូង តែព័ត៌មានលំអិតយ៉ាងណានោះ សមត្ថកិច្ចនៅមិនទាន់បញ្ជាក់នៅឡើយនោះទេ ៕ | 2020-03-14T11:27:41+07:00 | kbnnews.com | https://kbn.news/archives/154103 |
45169799-4b6b-45c0-87e6-4537132535d3 | កម្ពុជា ផ្អាកមិនឲ្យជនបរទេស មកពីប្រទេសអ៊ីតាលី អាល្លឺម៉ង់ អេស្ប៉ាញ បារាំង និងអាមរិក ចូលប្រទេសរយៈពេល៣០ថ្ងៃ ដើម្បីទប់ស្កាត់ការរីករាលដាលជំងឺ Covid-19 | ក្រសួងសុខាភិបាលកម្ពុជា បានសម្រេចដាក់វិធានការផ្អាកមិនឲ្យជនបរទេស មកពីប្រទេសអ៊ីតាលី អាល្លឺម៉ង់ អេស្ប៉ាញ បារាំង និងអាមរិក ចូលប្រទេសកម្ពុជា រយៈពេល៣០ថ្ងៃ ដោយអនុវត្តន៍ចាប់ពីថ្ងៃទី១៧ ខែមីនាតទៅ ដើម្បីការពារទប់ស្កាត់ជាបន្ទាន់ នូវការចម្លងនាំចូលជំងឺ Covid-19។ យោងតាមសេចក្តីប្រកាសព័ត៌មានរបស់ក្រសួងសុខាភិបាល ដែលចុះថ្ងៃទី១៤ ខែមីនា ឆ្នាំ២០២០នេះ បានបញ្ជាក់ថា៖ « ថ្មីៗនេះ ព្រះរាជាណាចក្រកម្ពុជា បានរកឃើញជាបន្ទាប់នូវវីរុសកូវីដ១៩ លើជនបរទេសមានសញ្ជាតិផ្សេងៗដែលតម្រូវឲ្យមានវិធានការការពារទប់ស្កាត់ជាបន្ទាន់ នូវការចម្លងនាំចូលវីរុសកូវីដ១៩ មកក្នុងកម្ពុជា។ ដូច្នេះក្រសួងសុខាភិបាល សូមចាត់វិធានការផ្អាកមិនឲ្យជនបរទេស ដែលមកពីប្រទេសអ៊ីតាលី អាល្លឺម៉ង់ អេស្ប៉ាញ បារាំង និងអាមេរិក ចូលក្នុងប្រទេសកម្ពុជា រយៈពេល៣ថ្ងៃ ដោយត្រូវអនុវត្តចាប់ពីថ្ងៃទី១៧ ខែមីនា ឆ្នាំ២០២០នេះតទៅ…»។ សូមបញ្ជាក់ថា គិតត្រឹមថ្ងៃទី១៤ ខែមីនា ឆ្នាំ២០២០នេះ កម្ពុជាបានរកឃើញកូវីដ១៩ ចំនួន៧ករណីហើយ ដោយក្នុងនោះមាន៖ ទី១៖ បុរសជនជាតិចិន មកពីទីក្រុងវូហាន (បានជាសះស្បើយ)។ ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប។ ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ។ និងទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ៕ | 2020-03-14T08:16:38+07:00 | kbnnews.com | https://kbn.news/archives/154068 |
9d9f8dc5-f6d5-4977-9d2e-0cf79cadc52d | WHO ប្រកាសចាត់ទុក «ទ្វីបអឺរ៉ុប» ជាចំណុចកណ្តាលថ្មីនៃជំងឺ COVID-19 ដែលកំពុងរីករាតត្បាតជាសកល គឺមិនមែន «ចិន» ទៀតនោះទេ (Video inside) | ប្រធានអង្គការសុខភាពពិភពលោក WHO លោក ថេដ្រូស អាដាណម ហ្គេប្រេយែសឹស (Tedros Adhanom Ghebreyesus) នាថ្ងៃសុក្រនេះ បាននិយាយថា ឥឡូវអឺរ៉ុបបានក្លាយជាចំណុចកណ្តាលថ្មីនៃ COVID-19 ដែលត្រូវបានចាត់ទុក ជាជំងឺរាតត្បាតជាសកល ព្រោះនៅតំបន់នេះ មានអ្នកឆ្លងនិងស្លាប់សរុបច្រើនជាងតំបន់ដទៃទៀតនៅជុំវិញពិភពលោក បើមិនរាប់ប្រទេសចិន។ នេះបើតាមការដកស្រង់ការផ្សាយចេញពីសារព័ត៌មាន CNN នៅយប់ថ្ងៃសុក្រ ទី១៤ ខែមីនា ឆ្នាំ២០២០។ លោក Tedros បានប្រកាសបែបនេះ ក្នុងសន្និសីទសារព័ត៌មានមួយ ដែលរៀបចំឡើងនៅទីស្នាក់ការកណ្តាលរបស់ WHO ដែលមានមូលដ្ឋាននៅទីក្រុងហ្សឺណែវ នៃប្រទេសស្វីស។ COVID-19 បានលេចឡើងដំបូងនៅទីក្រុងវូហាន នៃប្រទេសចិន មិនដល់៣ខែមុនឡើយ ឥឡូវវាបានឆ្លងរាលដាលដល់មនុស្ស ច្រើនជាង១៣២,០០០នាក់ នៅតាមប្រទេស និងដែនដីយ៉ាងតិច១២៣ ហើយអ្នកជំងឺប្រមាណជា៥,០០០នាក់បានបាត់បង់ជីវិត។ គួរជម្រាបថា បច្ចុប្បន្នចំនួនករណីឆ្លងថ្មីនៅក្នុងប្រទេសចិន ដែលពីដំបូងឡើយជាចំណុចកណ្តាលនៃការរីករាលដាល COVID-19 គឺមានមិនដល់១០ឡើយក្នុងមួយថ្ងៃ ហើយចំនួនអ្នកស្លាប់ថ្មីក៏ដូចគ្នា បែរនៅតាមប្រទេសជាច្រើនក្នុងទ្វីបអឺរ៉ុប ជាពិសេស អ៉ីតាលី ករណីអ្នកឆ្លង និងស្លាប់បានកើនឡើងយ៉ាងគំហុក។ អង្គការ WHO បានប្រកាសចាត់ទុក COVID-19 ជាជំងឺរាតត្បាតជាសកល កាលពីថ្ងៃពុធសប្តាហ៍នេះ៕ | 2020-03-14T07:18:00+07:00 | freshnewsasia.com | https://m.freshnewsasia.com/index.php/en/internationalnews/151489-2020-03-13-17-18-13.html |
52dd9f44-16a8-4b18-9101-01eaa37d04ce | ឡាវសម្រេចពន្យាពេលកិច្ចប្រជុំសំខាន់ៗមួយចំនួន ដោយសារការរីករាលដាលជំងឺ Covid-19 នៅក្នុងតំបន់ និងពិភពលោក | យោងតាមលិខិតរបស់ឯកអគ្គរាជរដ្ឋទូតកម្ពុជា ប្រចាំប្រទេសឡាវ បានជូនដំណឹងថា ឡាវបានសម្រេចពន្យាពេលនៃកិច្ចប្រជុំ 3rd MLC Leader's Meeting, 9th ACMECS, 10th CLMV Summit និង 11th CLV Summit នៅទីក្រុងវៀងច័ន្ទ ដោយមានការរីករាលដាលធ្ងន់ធ្ងរនៃជំងឹ Covid-19 នៅក្នុងតំបន់ និងពិភពលោក។ កិច្ចប្រជុំខាងលើនេះ គ្រោងនឹងរៀបចំធ្វើឡើងនៅថ្ងៃទី២៥-២៧ ខែមីនា ឆ្នាំ២០២០ខាងមុខនេះ។ | 2020-03-14T03:40:00+07:00 | freshnewsasia.com | https://m.freshnewsasia.com/index.php/en/localnews/151480-2020-03-13-13-40-23.html |
570f9ae7-4511-494c-9d98-10cb22999dbd | រដ្ឋមន្ដ្រីសុខាភិបាល ចុះពិនិត្យផ្ទាល់ការងាររបស់មន្ដ្រីចត្ដាឡីស័កព្រំដែនកម្ពុជា-ថៃ ដើម្បីបង្ការជំងឺ COVID-19 | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី១៣ ខែមីនា ឆ្នាំ២០២០នេះ បានអញ្ជើញចុះទៅពិនិត្យការងារមន្ដ្រីចត្ដាឡីស័ក នៅច្រកឆ្លងដែនប៉ោយប៉ែត និងចត្ដាឡីស័ករបស់ថៃ ដើម្បីបង្ការការចម្លងជំងឺ COVID-19 រវាងប្រទេសទាំងពីរ។ រដ្ឋមន្រ្ដីបានថ្លែងថា ដើម្បីបន្ថែមទៅលើការការពារ ទប់ស្កាត់ ការរាតត្បាតពីការចម្លង វីរុសផ្លូវដង្ហើម COVID-19 ដែលកំពុងផ្ទុះឡើង និងវិវឌ្ឍយ៉ាងឆាប់រហ័សនៅលើសកលលោក នៅរសៀលនេះ លោកបានចុះទៅត្រួតពិនិត្យដោយផ្ទាល់នូវការការពារនៅតាមច្រកចេញចូលរវាងប្រទេសទាំងពីរ និងបន្ដពង្រឹងការងារដល់មន្ដ្រីក្រុមការងារ កុំឱ្យមានការធ្វេសប្រហែស និងបន្ដសហការជាមួយ អាជ្ញាធរពាក់ព័ន្ធទាំងអស់ ដើម្បីរួមគ្នាធ្វើកិច្ចការងារនេះ យ៉ាងយកចិត្ដទុកដាក់ខ្ពស់បំផុត ។ ជាពិសេស ធ្វើយ៉ាងណា ដើម្បីធានាបាននូវការត្រួតពិនិត្យតាមដានស្ថានភាពអ្នកធ្វើដំណើរចេញចូលមកកម្ពុជាយើង ឱ្យសុក្រិតបំផុត។ នេះបើតាមការបញ្ជាក់របស់ រដ្ឋមន្ដ្រី ម៉ម ប៊ុនហេង។ សូមជម្រាបថា ចំនួនបីថ្ងៃជាប់គ្នាហើយ ចាប់ពីថ្ងៃទី១១ ខែមីនា ឆ្នាំ២០២០មក រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានអញ្ជើញចុះពិនិត្យដំណើរការងាររបស់មន្ដ្រីរបស់ខ្លួន ពីការពង្រឹងវិធានការបង្ការវីរុស COVID-19 និងបានអញ្ជើញចុះទៅស្ថានភាពសុខភាព បុរសជនជាតិខ្មែរអាយុ ៣៨ឆ្នាំ ដែលបានឆ្លងវីរុស COVID-19 ពីបុរសជនជាតិជប៉ុន និងកំពុងសម្រាកព្យាបាល-ថែទាំយ៉ាងល្អ ពីក្រុមគ្រូពេទ្យក្នុងមន្ទីរពេទ្យខេត្ដសៀមរាប។ កាលពីថ្ងៃទី១១ ខែមីនា លោកក៏បានអញ្ជើញចុះទៅពិនិត្យដោយផ្ទាល់ ទៅលើស្ថានភាពសុខភាព ស្ត្រីជនជាតិអង់គ្លេសម្នាក់អាយុ៦៥ឆ្នាំ នៅខេត្ដកំពង់ចាម (បច្ចុប្បន្ននៅសម្រាកព្យាបាលថែទាំនៅមន្ទីរពេទ្យរាជធានីភ្នំពេញ) ដែលត្រូវបានកម្ពុជារកឃើញករណីវិជ្ជមានកូវីដ-១៩ កាលពីថ្មីៗនេះ កំឡុងពេលស្ត្រីរូបនេះ បានធ្វើដំណើរតាមនាវាឈ្មោះ Viking Cruise Journey ចេញពីកំពង់ផែ My Tho នៃទីក្រុងហូជីមីញ សំដៅមកទីក្រុងភ្នំពេញ តាមរយៈចូវដុក ក្អមសំណរ និងហួសទៅចូលចតនៅចំណតនាវានៃទីរួមខេត្តកំពង់ចាម។ ក្រោមការយកចិត្ដទុកដាក់របស់រដ្ឋមន្ដ្រីក្រសួងសុខាភិបាល គ្រាន់ថ្ងៃដំបូងដែលអង្គការសុខភាពពិភពលោក បានប្រកាសពីការផ្ទុះឡើងនៃវីរុសផ្លូវដង្ហើមនេះភ្លាម ក្រសួងបានដាក់ម៉ាស៊ីនស្កេនកំដៅភ្លាម នៅតាមអាកាសយានដ្ឋានអន្តរជាតិភ្នំពេញ ខេត្តព្រះសីហនុ សៀមរាប បាវិត ប៉ោយប៉ែត ព្រែកចាក និងស្រាវជ្រាវរកករណីសង្ស័យ ដោយក្រុមចត្តាឡីស័ក នៅតាមច្រកអាកាសយានដ្ឋានអន្តរជាតិនីមួយៗ។ លើសពីនោះ ក្រសួងក៏បានត្រៀមបន្ទប់ដាក់អ្នកជំងឺ ឲ្យនៅដាច់ដោយឡែកនៅមន្ទីរពេទ្យមិត្តភាពខ្មែរ-សូវៀត នៅរាជភ្នំពេញ និងមន្ទីរពេទ្យនៅគ្រប់២៤ខេត្តក្រុង ដើម្បីត្រៀមសម្ភារ បរិក្ខារពេទ្យ និងឱសថចាំបាច់ សម្រាប់ការព្យាបាលផងដែរ តាំងពីដើមខែមករាមកម៉្លេះ និងបានចុះមកពិនិត្យ និងបណ្ដុះបណ្ដាលដល់មន្ដ្រីខ្លួនពីរបៀបការពិនិត្យថែទាំ និងព្យាបាលវីរុស COVID-19 នេះផងដែរ។ ជាមួយគ្នានោះ រដ្ឋមន្ដ្រីក្រសួងសុខាភិបាល ក៏បានអំពាវនាវដល់ប្រជាពលរដ្ឋ ត្រូវបន្ដប្រុងប្រយ័ត្នខ្ពស់ពីវីរុសដោយមិនត្រូវធ្វេសប្រហែសឡើយ តែក៏មិនត្រូវភិតភ័យពេក និងត្រូវពិចារណាមុននឹងជឿទៅលើព័ត៌មានផ្សព្វផ្សាយតាមបណ្ដាញសង្គមនានា ដែលធ្វើឱ្យចលាចល អាចបណ្ដាឱ្យគ្រោះថ្នាក់ជីវិតដល់ខ្លួនផងដែរ បើមានករណីសង្ស័យ សូមទំនាក់ទំនងទៅលេខ ១១៥ ដោយឥតគិតថ្លៃ ទោះក្នុងទូរស័ព្ទមិនមានលុយ ក៏អាចទាក់ទងចូលដែរ។ ជាពិសេស សូមប្រជាពលរដ្ឋ ត្រូវអនុវត្ដនូវវិធានការការពារសុខភាពលោកអ្នកពីវិរុស COVID-19នេះ តាមរយៈសារអប់រំសុខភាពចំនួន ១១ចំនុច ដែលក្រសួងសុខាភិបាល បានប្រកាសជូនកន្លងមកនេះ៕ | 2020-03-13T23:38:00+07:00 | freshnewsasia.com | https://m.freshnewsasia.com/index.php/en/localnews/151451-2020-03-13-09-38-47.html |
9bcb87d9-fd4f-4b8b-8ba8-8e2426a1cfa3 | អ្នកដំណើរនៅក្នុងនាវាដែលមានផ្ទុកជំងឺកូវីដ-១៩ ត្រូវបានដាក់ឱ្យស្នាក់នៅរួមគ្នានៅកំពង់ចាម | អ្នកដំណើរនៅលើនាវាទេសចរណ៍មួយគ្រឿងឈ្មោះ វ៉ាយឃីង គូ្រស ជ្យូណី (Viking Cruise Journey) បានដាក់ឱ្យនៅក្នុងសណ្ឋាគារមួយរួមគ្នានៅក្នុងខេត្តកំពង់ចាម ក្រោយពីបានរកឃើញជនជាតិអង់គ្លេសបីនាក់មានផ្ទុកជំងឺកូវីត១៩។ អ្នកសម្របសម្រួលអង្គការអាដហុក (Adhoc) ប្រចាំខេត្តកំពង់ចាមអ្នកស្រី ធីម ណារីន ប្រាប់អាស៊ីសេរីថា អ្នកដំណើរ និងបុគ្គលិកបម្រើការនៅក្នុងនាវាទេសចរណ៍សរុបទាំងអស់ចំនួនជាង ៦០នាក់បានដាក់ឱ្យស្នាក់នៅរួមគ្នាក្នុងសណ្ឋាគារមេគង្គ ដែលមានទីតាំងនៅតាមបណ្ដោយមាត់ទន្លេ ក្នុងក្រុងកំពង់ចាម ក្រោយពីមានអ្នកទេសចរចំនួនបីនាក់បានរកឃើញថា មានផ្ទុកមេរោគកូវីដ១៩៖ « »។ កាលពីថ្ងៃទី១២ មីនា ម្សិលមិញ ក្រសួងសុខាភិបាល រកឃើញអ្នកឆ្លងជំងឺកូវីដ-១៩ ពីរករណីបន្ថែមទៀត ក្នុងចំណោមអ្នកដំណើរ និងបុគ្គលិកបម្រើការងារលើនាវានេះចំនួន ៦៤នាក់ ដែលធ្វើដំណើរតាមនាវាទេសចរណ៍មួយគ្រឿងឈ្មោះ វ៉ាយឃីង គូ្រស ជ្យូណី (Viking Cruise Journey) ដែលចាកចេញពីប្រទេសវៀតណាម ហើយបានចូលចតនៅទីរួមខេត្តកំពង់ចាម។ អ្នកជំងឺទាំងពីរនាក់នោះជាជនជាតិអង់គ្លេស និងជាប្តីប្រពន្ធនឹងគ្នា។ សេចក្ដីប្រកាសព័ត៌មានរបស់ក្រសួងសុខាភិបាល នៅថ្ងៃទី១២ ខែមីនា ឱ្យដឹងថា អ្នកជំងឺជាប្តី មានអាយុ ៧៣ឆ្នាំ និងប្រពន្ធមានអាយុ ៦៩ឆ្នាំ ។ ការរកឃើញជំងឺផ្លូវដង្ហើមកូវីដ-១៩ បន្ថែមទៀតនេះ បន្ទាប់ពីក្រុមគ្រូពេទ្យ បានយកសំណាកវត្ថុវិភាគរបស់អ្នកដំណើរលើនាវា វ៉ាយឃីង គូ្រស ជ្យូណី ចំនួន ៥៩នាក់ ទៅពិនិត្យនៅវិទ្យាស្ថានប៉ាស្ទ័រ ហើយ ជាលទ្ធផលគេរកឃើញមានវិជ្ជមានមេរោគកូរ៉ូណាថ្មីពីនាក់ប្ដីប្រពន្ធនេះបន្ថែមទៀត។ បច្ចុប្បន្នអ្នកជំងឺទាំងពីរនាក់ប្តីប្រពន្ធ ត្រូវបានដាក់ឱ្យស្ថិតក្នុងបន្ទប់ដាច់ដោយឡែកក្នុងមន្ទីរពេទ្យបង្អែកខេត្តកំពង់ចាម ដើម្បីតាមដានសុខភាពបន្ត ទៀត។ សរុប មានជនជាតិអង់គ្លេស ៣នាក់ ហើយតាមនាវាទេសចរណ៍មួយនេះ ត្រូវបានរកឃើញថាមានជំងឺកូវីដ-១៩។ អ្នកស្រី ឱ វណ្ណឌីន អ្នកនាំពាក្យក្រសួងសុខាភិបាលមានប្រសាសន៍ថា ក្នុងករណីដោយឡែកមួយទៀត អ្នកដំណើរពីរនាក់ផ្សេងទៀត មានជនជាតិអង់គ្លេសម្នាក់ និងជនជាតិចិនម្នាក់ដែលបានមកទស្សនានៅសារមន្ទីរទួលស្លែង ។មិនទាន់រកឃើញថា មានជំងឺកូវិត១៩ នៅឡើយទេ ហើយក្រសួងសុខាភិបាលកំពុងតាមដាននៅឡើយ។ តាមរយះការស្កែនកំដៅនេះក៏បានរកឃើញថាបុរសជនជាតិអង់គ្លេសអាយុ៣២ឆ្នាំដែលជាអ្នកទេសចរណ៍រូបនោះមានកំដៅ៣៨អង្សារសេ ហើយបុរសនោះមិនមានរោគសញ្ញាអ្វីផ្សេងក្រៅពីការវាស់កម្ដៅទៅឃើញថា កម្ដៅកើនឡើងមានចំនួន ៣៨អង្សា។ មកដល់ថ្ងៃទី១៣ មីនា នេះ ក្រសួងសុខាភិបាលបានរកឃើញអ្នកផ្ទុកជំងីកូវីដ១៩ចំនួន ៥នាក់ហើយ គឺម្នាក់ជាជនជាតិចិន ជនជាតិខ្មែរម្នាក់ នៅសៀមរាប និង ជនជាតិអង់គ្លេស ៣ នាក់ ដែលជាអ្នកដំណើរលើនាវាទេសចរណ៍ វ៉ាយឃីង គូ្រស ជ្យូណី Viking Cruise Journey ៕ | 2020-03-13T22:52:00+07:00 | rfa.org | https://www.rfa.org/khmer/news/health/covid-19-kampong-cham-03132020115228.html |
195f6a8a-fba8-4b3c-b45b-89d42191628d | សមាជិកសភាពីរនាក់ទៀត ឆ្លង COVID-19, ធ្វើឱ្យចំនួនសមាជិកសភាបារាំង ដែលឆ្លងជំងឺនេះកើនដល់ ៩នាក់ (Video inside) | សមាជិកសភាពីរនាក់បន្ថែមទៀត គឺលោកស្រី សង់ដ្រីន ម៉ុច (Sandrine Mörch) និង លោក រ៉ាហ្វាអែល ហ្សេរ៉ាដ (Raphaël Gérard) ត្រូវបានគេធ្វើតេស្ដរកឃើញផ្ទុកជំងឺ COVID-19 ធ្វើឱ្យចំនួនសមាជិកសភាជាតិបារាំង ដែលឆ្លងជំងឺនេះកើនដល់៩រូប។ នេះបើតាមការដកស្រង់ចេញផ្សាយ ពីទូរទស្សន៍ BFMTV នៅថ្ងៃសុក្រ ទី១៣ ខែមីនា ឆ្នាំ២០២០។ នៅក្នុងសារមួយបង្ហោះលើ Twitter នៅថ្ងៃព្រហស្បតិ៍សប្ដាហ៍នេះ (ម៉ោងនៅទីក្រុង ប៉ារីស) លោកស្រី សង់ដ្រីន មុច (Sandrine Mörch) បានឱ្យដូច្នេះថា៖ ។ ក្រៅពី សមាជិកសភា វ័យ៥៨ឆ្នាំរូបនេះ សមាជិកសភាម្នាក់ទៀត គឺលោក រ៉ាហ្វាអែល ហ្សេរ៉ាដ មានអាយុ៥១ឆ្នាំ ក៏បានឆ្លង COVID-19 ផងដែរ ហើយបច្ចុប្បន្ន អ្នកទាំងពីរដែលសុទ្ធតែសមាជិកគណៈកម្មាការកិច្ចការវប្បធម៌ នៃសភាជាតិបារាំង កំពុងទទួលការព្យាបាល ដោយស្ថិតនៅក្នុងស្ថានភាពប្រក្រតី។ គួរជម្រាបថា គិតត្រឹមពេញមួយថ្ងៃព្រហស្បតិ៍ម្សិលមិញ បារាំងមានអ្នកស្លាប់ដោយសារ COVID-19 ចំនួន៦១នាក់ និងឆ្លងជាង ២,៨៧៦នាក់ ក្នុងនោះរួមមាន សមាជិកសភាបារាំង៩នាក់ បានឆ្លងជំងឺនេះ ហើយក្នុងនោះទៀតសោត មានតែសមាជិកសភា លោក ហ្សង់ លុច រ៉ិចហ្ស៊ែរ (Jean-Luc Reitzer) ដែលកំពុង ស្ថិតនៅក្នុងស្ថានភាពធ្ងន់ធ្ងរ៕ | 2020-03-13T21:17:00+07:00 | freshnewsasia.com | https://m.freshnewsasia.com/index.php/en/internationalnews/151427-2020-03-13-07-17-41.html |
3ac2fcad-e766-45f8-93bc-d37accb60c49 | មន្ត្រីសុខាភិបាលទូទាំងខេត្តត្បូងឃ្មុំ ត្រៀមខ្លួនរួចរាល់ ក្នុងការបង្ការទប់ស្កាត់ ប្រយុទ្ធប្រឆាំងនឹងការរីករាលដាលជំងឺ Covid-19 | រយៈពេលមួយថ្ងៃពេញ នៃសន្និបាតបូកសរុបសមិទ្ធផល ការងារសុខាភិបាលក្នុងឆ្នាំ២០១៩ និងលើកទិសដៅឆ្នាំ២០២០ របស់មន្ទីរសុខាភិបាលខេត្តត្បូងឃ្មុំ ដែលធ្វើឡើងនាថ្ងៃទី១២ ខែមីនា ឆ្នាំ២០២០ នៅសាលាខេត្តត្បូងឃ្មុំ បានលើកបង្ហាញពីលទ្ធផលការងារ ដែលមន្ទីរបង្អែកទាំង០៧ក្រុងស្រុក និងតាមបណ្ដា ប៉ុស្តិ៍សុខភាព ទូទាំងខេត្ត សម្រេចបានយ៉ាងល្អប្រសើរ និងបញ្ហាប្រឈម ក៏ដូចជាដំណោះស្រាយ ធ្វើយ៉ាងណាជំរុញឲ្យវិស័យសុខាភិបាលខេត្តត្បូងឃ្មុំ ឲ្យកាន់តែល្អទ្វេឡើង។ ជាងនេះទៅទៀត ក្នុងអង្គសន្និបាត បានធ្វើការបញ្ជ្រាបការយល់ដឹងបន្ថែម ទៅកាន់មន្ត្រីសុខាភិបាលទូទាំងខេត្ត ពិសេសបានត្រៀមខ្លួនរួចរាល់ ក្នុងបង្ការទប់ស្កាត់ ប្រយុទ្ធប្រឆាំងនឹងការរីករាលដាលជំងឺCovid-19 គ្រប់ពេលវេលា ដោយប្រុងប្រយ័ត្នខ្ពស់បំផុត។ អង្គសន្និបាតនេះ បានប្រារព្ធបើក ក្រោមអធិបតីភាព លោកទន្តបណ្ឌិត អឿន ប៉ូរារ័ត្នន៍ រដ្ឋលេខាធិការក្រសួងសុខាភិបាល និងលោក ចេង ប៊ុណ្ណារ៉ា អភិបាលរងខេត្តត្បូងឃ្មុំ ដោយឡែកនៅថ្ងៃដដែល អង្គសន្និបាតបានប្រារព្ធបិទ ក្រោមអធិបតីភាព លោក ជាម ច័ន្ទសោភ័ណ អភិបាលខេត្តត្បូងឃ្មុំ និងលោក ស៊ាក ឡេង ប្រធានក្រុមប្រឹក្សាខេត្ត។ ថ្លែងនាឱកាសបើកអង្គសន្និបាត លោកទន្តបណ្ឌិត អឿន ប៉ូរារ័ត្នន៍ បានជំរុញឲ្យមន្ទីរសុខាភិបាលខេត្ត ត្រូវយកចិត្តទុកដាក់ពង្រឹង និងអភិវឌ្ឍគុណភាព សេវាសុខាភិបាល ឲ្យក្លាយទៅជាដៃគូដ៏សំខាន់ ជាមួយនឹងសេវាសាធារណៈ និងត្រូវធានានិរន្តរភាព នៃសកម្មភាពលុបបំបាត់ឱសថក្លែងក្លាយ និងសេវាសុខាភិបាលខុសច្បាប់ ក្នុងខេត្តត្បូងឃ្មុំ។ ក្នុងឱកាសបិទអង្គសន្និបាត លោក ជាម ច័ន្ទសោភ័ណ បានថ្លែងនូវការកោតសរសើរ និងវាយតម្លៃខ្ពស់ចំពោះកិច្ចខិតខំប្រឹងប្រែង របស់មន្ទីរសុខាភិបាលខេត្ត ក៏ដូចជាមន្ត្រីសុខាភិបាលទូទាំងខេត្តទាំងអស់ ដែលបានខិតខំបំពេញការងារបម្រើសេវាសុខាភិបាល ជូនប្រជាពលរដ្ឋពេញ២៤ម៉ោង ប្រកបដោយវិជ្ជាជីវៈ និងមានទំនួលខុសត្រូវខ្ពស់ ដោយបញ្ជាក់យ៉ាងដូច្នេះថា «សូមអរគុណចំពោះការខិតខំរបស់លោកគ្រូអ្នកគ្រូពេទ្យ អំពើល្អនេះមិនសាបសូន្យនោះទេ»។ ស្របពេលពិភពលោក រងការវាយលុកអំពីជំងឺរលាកផ្លូវដង្ហើម Covid-19 លោក ជាម ច័ន្ទសោភ័ណ បានណែនាំដល់អភិបាលក្រុង-ស្រុក ឃុំ-សង្កាត់ រួមជាមួយអាជ្ញាធរ អង្គភាពពាក់ព័ន្ធគ្រប់លំដាប់ថ្នាក់ទូទាំងខេត្ត ត្រូវរួមគ្នាជាមួយវិស័យសុខាភិបាល ធ្វើសកម្មភាពអប់រំអំពីការរស់នៅប្រកបដោយអនាម័យ ត្រូវពាក់ម៉ាស និងឧស្សាហ៍ លាងដៃ ជាមួយសាប៊ូ ឬអាកុល ហើយបើសង្ស័យមានអាការៈមិនប្រក្រតី នៃរោគសញ្ញា ត្រូវទាក់ទងទៅកាន់លេខ 115 ឬទៅជួបជាមួយមន្ត្រីសុខាភិបាល ដើម្បីទទួលបានការណែនាំ ដើម្បីរួមគ្នាប្រយុទ្ធប្រឆាំង ការរីករាលដាលនឹងជំងឺនេះ។ ក្នុងឱកាសនោះ លោកវេជ្ជបណ្ឌិត កែវ វណ្ណៈ ប្រធានមន្ទីរសុខាភិបាលខេត្តត្បូងឃ្មុំ បានធ្វើរបាយការណ៍សង្ខេបអំពីសមិទ្ធផលការងារសុខាភិបាលឆ្នាំ២០១៩ និងលើកទិសដៅផែនការឆ្នាំ២០២០ ដោយក្នុងនោះអនុវត្តតាម ០៤កម្មវិធីសំខាន់ៗ ពាក់ព័ន្ធនឹងការកាត់បន្ថយការឈឺ និងស្លាប់របស់មាតាទារកនិងកុមារ លើកកម្ពស់សេវាសុខាភិបាល កាត់បន្ថយការឈឺនិងឆ្លងនៃជំងឺគ្រុនឈាម និងផ្ដាសាយបក្សី និងវិធានការពិសេសពាក់ព័ន្ធនឹងជំងឺ Covid-19 ដែលកំពុងតែផ្ទុះ និងរីករាលដាលពេលបច្ចុប្បន្ននេះ៕ | 2020-03-13T20:14:00+07:00 | freshnewsasia.com | https://m.freshnewsasia.com/index.php/en/localnews/151419-2020-03-13-06-14-54.html |
3a480261-91f2-484b-88c6-892d0d96cc7f | ក្រសួងសុខាភិបាល ប្រកាសរកឃើញអ្នកឆ្លងវីរុសកូវីដ-១៩ ២នាក់បន្ថែមថ្មីទៀត នៅភ្នំពេញ | រាជធានីភ្នំពេញ ៖ យោងតាមសេចក្តីប្រកាសរបស់ក្រសួងសុខាភិបាល ចេញនៅព្រលប់ថ្ងៃទី១៣ ខែមីនា ឆ្នាំ២០២០ នេះឲ្យដឹងថា ក្រសួងបានរកឃើញករណី អ្នកឆ្លង Covid-19 បន្ថែមថ្មីចំនួន២ករណីទៀត នៅរាជធានីភ្នំពេញ នៅលើជនជាតិកាណាដា វ័យ៤៩ឆ្នាំ និងជនជាតិប៊ែលហ្សិក អាយុ៣៣ឆ្នាំ ។ ក្រសួងសុខាភិបាល បញ្ជាក់ថា បុរសបរទេសទាំងពីរនាក់ ត្រូវបានយកមកដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត ក្នុងរាជធានីភ្នំពេញ ។ យ៉ាងណា ក្រុមការងារក្រសួងសុខាភិបាល កំពុងតែស្រាវជ្រាវរកអ្នកដែលប៉ះពាល់ផ្ទាល់ ឬប្រយោល ជាមួយបុរសជនជាតិកាណាដា និងជនជាតិប៊ែលហ្សិក ។ ករណីថ្មីចំនួន២នាក់ បន្ថែមទៀត មិនពាក់ព័ន្ធទៅនឹងនាវា Wiking Cruise Journey នៅខេត្តកំពង់ចាមទេ ៕ | 2020-03-13T20:13:47+07:00 | kbnnews.com | https://kbn.news/archives/154058 |
93768bd2-8f5f-43b0-9ce5-90b711931ad1 | ក្រសួងអប់រំបង្កើតកម្មវិធីសិក្សា «ការរៀនតាមប្រព័ន្ធអេឡិចត្រូនិក-E-Learning» ដោយឥតគិតថ្លៃ ដើម្បីចូលរួមទប់ស្កាត់ការរីករាលដាលនៃជំងឺ Covid-19 (Video inside) | ក្រសួងអប់រំ យុវជន និងកីឡា បានបង្កើតកម្មវិធីសិក្សា «ការរៀនតាមប្រព័ន្ធអេឡិចត្រូនិក» (E-Learning) ដោយឥតគិតថ្លៃ លើមុខវិជ្ជាឯកទេសចំនួន០៦ ដែលអាចឲ្យប្អូនៗសិស្សានុសិស្សទាំងអស់ អាចសិក្សាដោយខ្លួនឯងបាន នៅលើបណ្ដាញទំនាក់ទំនងសង្គមផ្លូវការ និងប្រព័ន្ធសិក្សាតាមអេឡិចត្រូនិករបស់ក្រសួង។ ការបង្កើតកម្មវិធីថ្មីនេះ ដើម្បីជាជំនួយដល់ការសិក្សា របស់សិស្សានុសិស្សថ្នាក់ទី៩ និងថ្នាក់ទី១២ ដែលបានផ្អាកការសិក្សា ជាបណ្ដោះអាសន្ន នៅគ្រឹះស្ថានសិក្សា សាធារណៈ និងឯកជនក្នុងក្រុងសៀមរាប ខេត្តសៀមរាប ក្នុងការចូលរួមទប់ស្កាត់ការរីករាលដាលនៃជំងឺ Covid-19 ក៏ដូចជាសម្រាប់សិស្សានុសិស្សដទៃទៀត ដែលមានបំណងទទួលការបំប៉នបន្ថែម។ នេះបើតាមសេចក្ដីប្រកាសព័ត៌មាន របស់ក្រសួងអប់រំ ស្ដីពី ការរៀនតាមប្រព័ន្ធអេឡិកត្រូនិក (E-Learning) សម្រាប់ជំនួយដល់ការសិស្សានុសិស្ស ដែលបណ្ដាញព័ត៌មាន Fresh News ទទួលបាននៅថ្ងៃទី១៣ ខែមីនា ឆ្នាំ២០២០នេះ។ កម្មវិធីនេះ បង្កើតឡើងក្នុងគោលបំណងជំនួយ ដល់ការសិក្សារបស់ប្អូនៗសិស្សានុសិស្ស អាចនៅតែបន្ដការសិក្សាបានដោយខ្លួនឯង នៅគ្រប់ទីកន្លែង និងស្របតាមពេល វេលាផ្ទាល់ខ្លួនរបស់សិស្សានុសិស្ស សម្រាប់ជាជំនួយស្មារតីក្នុងការត្រៀមប្រឡងសញ្ញាបត្រមធ្យមសិក្សាបឋមភូមិ និងទុតិយភូមិ តាមកាលបរិច្ឆេទដែលបានគ្រោងទុក។ មុខវិជ្ជាឯកទេសបង្រៀងទាំង០៦ រួមមាន៖ គណិតវិទ្យា ប្រវិត្ដិវិទ្យា គីមីវិទ្យា ជីវវិទ្យា និងភាសាខ្មែរ។ | 2020-03-13T19:58:00+07:00 | freshnewsasia.com | https://m.freshnewsasia.com/index.php/en/localnews/151416-2020-03-13-05-58-01.html |
dc075d72-3c39-462c-aa31-ae8f56ed57a0 | មន្រ្តីជាន់ខ្ពស់ខ្មែរឥស្លាម អំពាវនាវឲ្យបងប្អូនខ្មែរឥស្លាមកុំមានការភ័យជ្រុលហួសតាមគ្នាឲ្យសោះអំពីជំងឺ COVID-19 | លោក ហាប់ អូម៉ាលី ប្រធានក្រុមការងារថ្នាក់កណ្ដាលចុះជួយឃុំបើស១ និងអនុប្រធានក្រុមការងារ បានអំពាវនាវពលរដ្ឋខ្មែរឥស្លាមបងប្អូនចៀសវាងការនៅកន្លែង ដែលមានការ ប្រមូលផ្ដុំមនុស្សច្រើនគ្នា ចូលរួមទប់ស្កាត់ពីជំងឺទាំងអស់គ្នា ហើយសូមកុំមានការភ័យជ្រុលហូសតាមគ្នាឲ្យសោះអំពីជំងឺ COVID-19 (កូរ៉ូណា) ព្រោះកម្ពុជា បានត្រៀមរួចជាស្រេចក្នុងការព្យាបាល ឬសង្រ្គោះបន្ទាន់ករណីមានជម្ងឺនេះកើតឡើងមែន ខណៈវិស័យវេជ្ជសាស្ត្រពេទ្យធានាបាននូវការព្យាបាលជាសះស្បើយ មិនចាញ់បរទេសឡើយ ។ លោកថ្លែងបែបនេះ ក្នុងឱកាសជួបជុំជាមួយសមាជិកក្រុមប្រក្សាឃុំ និងបងប្អូនប្រជាពលរដ្ឋប្រមាណជិត ១០០គ្រួសារ នៅឃុំ បើស១ ស្រុកក្រូចឆ្មារ ខេត្តត្បូងឃ្មុំ នាពេលថ្មីៗនេះ ។ លោក ហាប់ អូម៉ាលី បានថ្លែងបន្តថា «អរគុណសន្តិភាព» អរគុណរាជរដ្ឋាភិបាលកម្ពុជា ដែលបានធ្វើឲ្យស្រុកទេសយើងមានសុខសន្តិភាពបរិបូណ៍ មានការរីកចំរើនស្ទើរគ្រប់វិស័យ មានសេដ្ឋកិច្ចរីកចំរើន មានមុខមាត់លើឆាកអន្តរជាតិ ពិសេសពលរដ្ឋមានជីវភាពកាន់តែធូរធារឡើងៗ ដែលនេះសបញ្ជាក់ពីស្នាដៃដ៏ធំធេងរបស់សម្ដេចតេជោ ហ៊ុន សែន ដែលបានខិតខំដឹកនាំប្រទេសកម្ពុជាយើងពីបាតដៃទទេរហូតមកដល់ប្រទេសថ្កុំថ្កើនមកដល់សព្វថ្ងៃ និងបន្តរីកចំរើនលូតលាស់ទៅមុខជានិរន្តន៍បន្តទៀត។ *ទី១៖ បុរសជនជាតិចិន មកពីទីក្រុងវូហាន (ជាសះស្បើយ) *ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប *ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម *ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម *ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម៕ | 2020-03-13T18:55:00+07:00 | freshnewsasia.com | https://m.freshnewsasia.com/index.php/en/localnews/151401-2020-03-13-04-55-58.html |
b6ee304f-e414-4cf9-bf14-35cfc608f5f2 | លទ្ធផលប្តី(អូស្ដ្រាលី) របស់ស្ត្រីដែលរិះគន់ពេទ្យរឿងពិនិត្យរកកូវីដ-១៩ គឺគ្មានឆ្លងវីរុសទេ | បាត់ដំបង ៖ ក្រោយពេលស្ត្រីម្នាក់បាននាំប្តីជនជាតិអូស្ត្រាលី ដែលមានអាការៈឈឺផ្តាសាយ ថប់ៗដង្ហើម សង្ស័យកើតជំងឺកូវីត-១៩ ក៏បានទៅមន្ទីរពេទ្យបង្អែកដើម្បីឲ្យក្រុមគ្រូពេទ្យធ្វើការពិនិត្យ តែត្រូវបដិសេធ ព្រោះមិនគ្រប់លក្ខខណ្ឌនោះ ហើយត្រូវបានស្ត្រីនោះ Live វីដេអូរិះគន់ ធ្វើឲ្យមហាជនភ្ញាក់ផ្អើលជាខ្លាំង បន្ទាប់មកប្រធានមន្ទីរបង្អែក បានចាត់ឲ្យមន្ត្រីចុះទៅដល់ផ្ទះស្ត្រីនោះដើម្បីយកសំណាកស្វាមីស្ត្រីនោះទៅពិនិត្យ ជាលទ្ធផលនៅថ្ងៃនេះ បុរសជាស្វាមីស្ត្រីនោះមិនមានផ្ទុកជំងឺកូវីត-១៩នោះទេ ។ យោងតាមការបង្ហោះសាររមស់មន្ទីរសុខាភិបាលខេត្តបាត់ដំបង បានឲ្យដឹងថា សូមជម្រាបជូនសាធារណៈជនមេត្តាជ្រាបថា ករណីស្ត្រីមាន Account FB: Alena Alena ដែលបានសុំធ្វើតេស្ត COVID-19 ជូនប្តីរបស់គាត់ជាជនជាតិអូស្ត្រាលី ហើយគ្រូពេទ្យមិនបានធ្វើ ដោយមិនគ្រប់លក្ខខណ្ឌ ក្នុងការយកសំណាកនោះ បន្ទាប់មកនៅម៉ោងជិត៧យប់ ថ្ងៃទី១១ មីនា២០២០ ថ្នាក់ដឹកនាំមន្ទីរ និងក្រុមឆ្លើយតបបន្ទាន់ មន្ទីរបានចុះទៅដល់ផ្ទះ និងបានអនុញ្ញាតឱ្យយកសំណាក តាមការស្នើសុំម្តងទៀត ហើយពេលនេះយើងទទួលបានចម្លើយពីវិទ្យាស្ថានប៉ាស្ទ័រកម្ពុជា គឺលទ្ធផល អវិជ្ជមាន គឺគ្មានមេរោគ COVID-19 នោះទេ។ គួរស្តាប់ការពន្យល់ណែនាំរបស់គ្រូពេទ្យឱ្យបានច្រើន” ។ តាងនាមថ្នាក់ដឹកនាំមន្ទីរសុខាភិបាលខេត្ត និងមន្ត្រីសុខាភិបាលទាំងអស់ សូមចូលរួមអបអរនូវលទ្ធផលដ៍គាប់ប្រសើរនេះ និងសូមអំពាវនាវដល់សាធារណ:ជនទាំងអស់មេត្តាបន្តអនុវត្តវិធានការការពារជំងឺតាមការណែនាំរបស់ក្រសួងសុខាភិបាលដើម្បីបញ្ជៀសបាននូវជំងឺឆ្លងនានា។ សូមសុខចម្រើន និងពរសព្វសាធុការជូនដល់ជនរួមជាតិប្រកបបាននូវពុទ្ធពរទាំងបួនប្រការកុំបីឃ្លៀងឃ្លាតឡើយ ។ សូមរម្លឹកឡើងវិញថា | 2020-03-13T18:38:03+07:00 | kbnnews.com | https://kbn.news/archives/154055 |
1db5c674-4986-4303-b4a0-4b036f27be77 | បុរសចិន និងអង់គ្លេស២នាក់ មានកម្តៅខ្លួនលើស៣៨អង្សា ក្រសួងសុខាភិបាល កំពុងយកសំណាកទៅពិនិត្យ រកវីរុសកូវីដ | កាលពីម្សិលមិញ មានជនជាតិអង់គ្លេសម្នាក់ និងជនជាតិចិនម្នាក់ បានចូលទៅទស្សនានៅសារមន្ទីរឧក្រិដ្ឋកម្មប្រល័យពូជសាសន៍ទួលស្លែង មានកម្តៅក្នុងខ្លួនលើសពី៣៨អង្សា ហើយត្រូវបានក្រសួងសុខាភិបាលស្រាវជ្រាវរកឃើញ និងបានយកសំណាករបស់ជនបរទេសទាំងពីររូបនោះ ទៅពិនិត្យរកមេរោគកូវីដ១៩ នៅវិទ្យាស្ថានប៉ាស្ទ័រកម្ពុជា។ លោកស្រី ឱ វណ្ឌឌីន អ្នកនាំពាក្យក្រសួងសុខាភិបាល បានបញ្ជាក់ប្រាប់បណ្តាញសារព័ត៌មានក្នុងស្រុកថា ជនបទេសទី១ គឺបុរសជនជាតិអង់គ្លេសអាយុ៣២ឆ្នាំ ជាអ្នកទេសចរ មានកម្តៅក្នុងខ្លួនលើពី៣៨អង្សា ដែលបានចូលទស្សនា នៅសារមន្ទីរឧក្រិដ្ឋកម្មប្រល័យពូជសាសន៍ទួលស្លែង។ បុរសអង់គ្លេសរូបនេះ បានរត់គេចក្នុងពេលក្រុមគ្រូពេទ្យនាំទៅពិនិត្យនៅមន្ទីរពេទ្យមិត្តភាពខ្មែរ-សូវៀត តែអាជ្ញាធរមានសមត្ថកិច្ច និងក្រសួងសុខាភិបាល សហការគ្នារកឃើញនៅខេត្តកំពត ហើយក្រុមគ្រូពេទ្យ បាននាំទៅសម្រាកនៅមន្ទីរពេទ្យបង្អែកខេត្តកំពត និងបានយកសំណាកទៅពិនិត្យនៅវិទ្យាស្ថានប៉ាស្ទ័រកម្ពុជា។ ចំណែក ជនបរទេសម្នាក់ទៀត គឺបុរសជជនជាតិចិន ដែលចូលទស្សនានៅសារៈមន្ទីរឧក្រិដ្ឋកម្មប្រល័យពូជសាសន៍ទួលស្លែងដែរ និងមានកម្តៅក្នុងខ្លួនលើសពី៣៨អង្សាដូចគ្នា ក៏ត្រូវបានមន្រ្តីសុខាភិបាលយកមកពីនិត្យ និងដាក់ឱ្យសម្រាកដាច់ដោយឡែកនៅមន្ទីរពេទ្យមិត្តភាពខ្មែរ-សូវៀត ដោយបានយកសំណាករបស់គាត់ទៅពិនិត្យនៅវិទ្យាស្ថានប៉ាស្ទ័រកម្ពុជា ផងដែរ។ លោកស្រី ឱ វណ្ឌឌីន បញ្ជាក់ថា រហូតមកដល់ពេលនេះ ជនបរទេសទាំងពីររូបមានសុខភាពល្អធម្មតា ដោយមិនមានរោគសញ្ញាអ្វីក្រៅពីឡើងកំដៅ៣៨អង្សានោះទេ ហើយខាងក្រសួងសុខាភិបាលកំពុងរង់ចាំលទ្ធផលដែលពិនិត្យដោយវិទ្យាស្ថានប៉ាស្ទ័រកម្ពុជា។ សូមបញ្ជាក់ថា គិតត្រឹមរសៀលថ្ងៃនេះ កម្ពុជាបានរកឃើញអ្នកឆ្លងជំងឺកូវីដ១៩ ចំនួន៥ករណីហើយ ទី១- បុរសជនជាតិចិន មកពីទីក្រុងវូហាន (ជាសះស្បើយ) ទី២- បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣- ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤- បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម និងទី៥- ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម៕ | 2020-03-13T15:33:06+07:00 | kbnnews.com | https://kbn.news/archives/154020 |
68114e20-ae58-42b1-abbd-67443466fc72 | លេខ«១១៥» ជួសជុលដំណើរការវិញហើយ ពលរដ្ឋអាចទូរស័ព្ទរាយការណ៍ជំងឺ Covid-19 | រាជធានីភ្នំពេញ ៖ នៅយប់ថ្ងៃទី១២ ខែមីនា ឆ្នាំ២០២០នេះ លោកវេជ្ជបណ្ឌិត លី សុវណ្ណ អ្នកនាំពាក្យក្រសួងសុខាភិបាល បានបញ្ជាក់ជូនបងប្អូនប្រជាពលរដ្ឋ ដែលមានបញ្ហាសុខភាព ពិសេសសាកសួរព័ត៌មានពាក់ព័ន្ធជំងឺ Covid-19 អាចទំនាក់ទំនងមកលេខទូរស័ព្ទ ១១៥ ដូចធម្មតាឡើងវិញ បន្ទាប់ពីក្រុមការងារបច្ចេកទេសនៃក្រសួងប្រៃសណីយ៍ និងទូរគមនាគមន៍ បានជួសជួលរួចរាល់ ។ លោក លី សុវណ្ណ អោយដឹងយ៉ាងដូច្នេះថា « សូមថ្លែងអំណរគុណ ដ៏ជ្រាលជ្រៅដល់ក្រុមជំនាញបច្ចេកទេស ក្រសួងទូរគមនាគមន៍កម្ពុជា ដែលបានជួសជុល Server លេខ ១១៥ ដំណើរការឡើងវិញ និងអរគុណដល់ថ្នាក់ដឹកនាំក្រសួងទូរគមនាគម៍ ។ សូមបងប្អូនសាធារណ:ជនទាំងអស់បន្តទូរស័ព្ទចូលលេខ ១១៥ ដើម្បីសួរពត៌មានទាក់ទងនឹងជំងឺ កូវីដ-១៩ តាមការគួរ ជាមួយមន្ត្រីជំនាញយើងខ្ញុំ ។ យើងខ្ញុំសូមអភ័យទោសដល់ការរអាក់រអួលបច្ចកទេសរយ:ពេល៦ម៉ោងកន្លងទៅនេះ ពេលនេះប្រព័ន្ទ Server១១៥ បានដំណើរការដូចដើមវិញហើយ ។ សូមអរគុណ» ៕ | 2020-03-13T11:08:25+07:00 | kbnnews.com | https://kbn.news/archives/153972 |
ba3ff4ca-a3a0-4b59-a124-f2f73876ba02 | សម្តេច ហ៊ុន សែន ៖ ព័ត៌មានក្លែងក្លាយថាសម្តេច បានឬប្រហែលឆ្លងកូវីត១៩ វាកាចសាហាវជាងជំងឺកូវីត១៩ | ក្រោយពីមានទូរទស្សន៍បរទេសមួយផ្សាយថា សម្តេចនាយរដ្ឋមន្រ្តីកម្ពុជា ថា បាន ឬប្រហែលឆ្លងកូវីត១៩ ទៅហើយនោះ ។ នៅព្រឹកនេះ សម្តេចបង្ហោះសារតាមផេកផ្លូវការរបស់សម្តេចថា « កូវីត១៩ វាកាចសាហាវណាស់ទៅហើយ តែព័ត៌មានក្លែងក្លាយវាកាចសាហាវជាងជម្ងឺនេះទៅទៀត ដែលយើងចាំបាច់ត្រូវ តែប្រយុទ្ធប្រឆាំងជាមួយជម្ងឺដ៏គ្រោះថ្នាក់នេះ»។ យោងតាមផេក Samdech Hun Sen, Cambodian Prime Minister ដែលបានបង្ហោះកាលពី២៥នាទីមុន មានខ្លឹមសារថា « មានទូរទស្សន៍បរទេសមួយបានផ្សាយថា ខ្ញុំបានឬប្រហែលឆ្លងកូវីត១៩ទៅហើយ។ ពេលនេះខ្ញុំកំពុងអង្គុយប្រជុំរដ្ឋសភា និងថ្ងៃស្អែកត្រូវចេញទៅខេត្តបាត់ដំបង ដែលខ្ញុំត្រូវនៅទីនោះរហូតព្រឹកថ្ងៃអាទិត្យ ទី១៥ មីនា ២០២០។ កូវីត១៩ វាកាចសាហាវណាស់ទៅហើយ តែព័ត៌មានក្លែងក្លាយវាកាចសាហាវជាង ជម្ងឺនេះទៅទៀតដែលយើងចាំបាច់ត្រូវ តែប្រយុទ្ធប្រឆាំងជាមួយជម្ងឺដ៏គ្រោះថ្នាក់នេះ។ សូមបងប្អូនជនរួមជាតិចូលរួមទប់ស្កាត់ការរីករាលដាលនូវជម្ងឺឆ្លងនេះតាមរយៈវិធានការអនាម័យដោយចាប់ផ្តើមពីមនុស្សម្នាក់ៗគ្រួសារនីមួយៗភូមិនីមួយៗ ដើម្បីធានាថានៅកម្ពុជាយើងគ្មានជម្ងឺឆ្លងបន្ថែមទៀតលើចំនួនដែលបានឆ្លង រួចមកហើយចំនួន៥នាក់ក្នុងនោះជនជាតិខ្មែរ១នាក់ អង់គ្លេស៣នាក់ និង(ចិន១នាក់ ដែលបានព្យាបាលជាសះស្បើយរួច ហើយ)»៕ | 2020-03-13T09:28:05+07:00 | kbnnews.com | https://kbn.news/archives/153933 |
d72d70d3-37e7-4637-95ed-4961d1b67112 | BREAKING NEWS: លទ្ធផលធ្វើតេស្តលើមន្រ្តីរដ្ឋាភិបាលប្រេស៊ីលម្នាក់ ដែលធ្លាប់ជួបផ្ទាល់ និងឈរថតរូបជាប់ជាមួយប្រធានាធិបតី ដូណាល់ ត្រាំ បង្ហាញថា «មានផ្ទុកមេរោគ Covid-19», តើ ដូណាល់ ត្រាំ អាចឆ្លងជំងឺនេះទេ ? (Video inside) | សារព័ត៌មានក្នុងប្រទេសប្រេស៊ីលនាយប់ថ្ងៃព្រហស្បតិ៍នេះ បានរាយការណ៍ថា លទ្ធផលធ្វើតេស្តពិនិត្យរកមើល COVID-19 លើមន្រ្តីរដ្ឋាភិបាលប្រេស៊ីលម្នាក់ ដែលបានចូលរួមកិច្ចប្រជុំផ្លូវការមួយ ព្រមទាំងឈរថតរូបជាប់ជាមួយប្រធានាធិបតីអាមេរិក លោក ដូណាល់ ត្រាំ នៅឯរីសតរបស់លោក ត្រាំ ក្នុងរដ្ឋផ្លូរីដានៃសហរដ្ឋអាមេរិក កាលពីថ្ងៃសៅរ៍សប្តាហ៍មុននោះ បានបង្ហាញថា «វិជ្ជមាន»។ នេះបើតាមការដកស្រង់ការផ្សាយចេញពីសារព័ត៌មាន CNA នៅយប់ថ្ងៃព្រហស្បតិ៍ ទី១២ ខែមីនា ឆ្នាំ២០២០ បើតាមសារព័ត៌មានប្រេស៊ីល ហ្វូលហា ដឺ សៅប៉ូឡូ (Folha de S.Paulo) លោក ហ្វាប៊ីយ៉ូ វ៉ាចញ៉ាធិន (Fabio Wajngarten) គឺជាមន្ត្រីលេខាធិការទំនាក់ទំនង របស់ប្រធានាធិបតីប្រេស៊ីល លោក ហ្ស៊ែរ បូលសូណារ៉ូ (Jair Bolsonaro) និងដែលបានអមដំណើររូបលោកបំពេញទស្សនកិច្ចទៅកាន់រដ្ឋ Florida និងទទួលទានអាហារពេលល្ងាចជាមួយលោក ត្រាំ នៅឯរីសត ម៉ាអាឡាហ្គោ (Mar-A-Lago)។ គួរជម្រាបថា តាមរយៈរូបភាពបង្ហោះលើបណ្តាញសង្គម Instagram លោក Wajngarten បានឈរថតរូបដោយស្ថិតនៅជាប់នឹង លោក ដូណាល់ ត្រាំ តែម្តង ហើយអនុប្រធានាធិបតីអាមេរិក លោក Mike Pence ក៏មានវត្តមានដែរ ដោយលោកឈរនៅក្បែរ លោក ដូណាល់ ត្រាំ ដូចគ្នា។ យោងតាមប្រភពពីសារព័ត៌មាន ខាងលើដដែល ពេលនេះកំពុងមានធ្វើតេស្តជាលើកទីពី រលើលោក Wajngarten ដើម្បីបញ្ជាក់ឲ្យកាន់តែច្បាស់៕ | 2020-03-13T06:11:00+07:00 | freshnewsasia.com | https://m.freshnewsasia.com/index.php/en/internationalnews/151370-2020-03-12-16-11-19.html |
6fca2458-bcda-41ef-b37e-47e4416ce754 | ក្រសួងសុខាភិបាល៖ លេខទូរស័ព្ទ ១១៥ សម្រាប់ឲ្យពលរដ្ឋរាយការណ៍ជំងឺ Covid-19 ត្រូវបានជួសជុលរួចរាល់ ដាក់ដំណើរការឡើងវិញដូចធម្មតា | ក្រសួងសុខាភិបាល នៅយប់ថ្ងៃទី១២ ខែមីនា ឆ្នាំ២០២០នេះ តាមរយៈបណ្តាញព័ត៌មាន Fresh News បានបញ្ជាក់ជូនបងប្អូនប្រជាពលរដ្ឋ ដែលមានបញ្ហាសុខភាព ពិសេសសាកសួរព័ត៌មានពាក់ព័ន្ធជំងឺ Covid-19 អាចទំនាក់ទំនងមកលេខទូរស័ព្ទ ១១៥ ដូចធម្មតាឡើងវិញ បន្ទាប់ពីក្រុមការងារបច្ចេកទេសនៃក្រសួងប្រៃសណីយ៍ និងទូរគមនាគមន៍ បានជួសជួលរួចរាល់។ នេះបើតាមការបញ្ជាក់របស់លោកវេជ្ជបណ្ឌិត លី សុវណ្ណ អ្នកនាំពាក្យក្រសួងសុខាភិបាល។ ជាមួយគ្នានេះ លោក លី សុវណ្ណ ក៏បានអរគុណដល់ថ្នាក់ដឹកនាំក្រសួងប្រៃសណីយ៍ និងទូរគមនាគមន៍ ដែលបានប្រឹងប្រែងជួសជុលប្រព័ន្ធទូរស័ព្ទលេខពិសេស ១១៥នេះ អាចដំណើរការដូចធម្មតាវិញ និងអំពាវនាវដល់សាធារណជន ដែលមានបញ្ហាអាចទំនាក់ទំនងទៅលេខ ១១៥ដូចធម្មតា បុគ្គលិកសុខាភិបាលនៅរង់ចាំទទួល២៤ម៉ោង លើ២៤ម៉ោង។ លោក លី សុវណ្ណ បានបញ្ជាក់យ៉ាងដូច្នេះថា ៕ | 2020-03-13T05:58:00+07:00 | freshnewsasia.com | https://m.freshnewsasia.com/index.php/en/localnews/151369-2020-03-12-15-58-41.html |
696deae5-56af-4c42-aaeb-c55db30a4e0c | អភិបាលរងខេត្តស្ទឹងត្រែង ប្រាប់មន្ទីរសុខាភិបាលខេត្ត ឱ្យផ្សព្វផ្សាយឱ្យបានទូលំទូលាយពីជំងឺ Covid-19 ដល់ពលរដ្ឋឱ្យយល់ដឹងពីវិធីការពារខ្លួន | លោក ដួង ពៅ អភិបាលរងខេត្តស្ទឹងត្រែង បានស្នើរដល់មន្ទីរសុខាភិបាលខេត្ត ផ្សព្វផ្សាយឱ្យបានទូលំទូលាយអំពីបញ្ហាជំងឺ រលាក់ផ្លូវដង្ហើមប្រភេទថ្មី Covid-19 ឱ្យប្រជាពលរដ្ឋគ្រប់មូលដ្ឋានបានដឹង និងការពារខ្លួនឱ្យបានល្អជៀសវៀងឆ្លងរីករាល ព្រមទាំងត្រូវចូលរួមទប់ស្កាត់ទាំងអស់គ្នា។ ការជំរុញបែបនេះ របស់លោក ដួង ពៅ បានធ្វើឡើងនៅព្រឹកថ្ងៃទី០១២ ខែមីនា ឆ្នាំ២០២០នេះ ក្នុងឱកាសដែលលោកបានអញ្ជើញចូលរួម ក្នុងពិធីបូកសរុបលទ្ធផលការងារ ប្រចាំឆ្នាំ២០១៩ និងលើកទិសដៅអនុវត្តឆ្នាំ២០២០ របស់មន្ទីរសុខាភិបាលខេត្ត ដោយមានការចូលរួម ពីសំណាក់លោកវេជ្ជបណ្ឌិត អ៊ុង សូវៀត ប្រធានមន្ទីរសុខាភិបាលខេត្ត និងមន្ដ្រីពាក់ព័ន្ធជាច្រើនរូបទៀត។ លោក ដួង ពៅ ក៏បានជំរុញឱ្យមន្ត្រីសុខាភិបាលត្រូវប្រឹងប្រែងបំពេញតួនារទីភារកិច្ចរបស់ខ្លួនឱ្យបានល្អ ព្រមទាំងត្រូវពង្រឹងក្រមសីលធម៌ វិជ្ជាជីវៈសុខាភិបាលរបស់ខ្លួន ក្នុងការបម្រើវិស័យសុខាភិបាល ពិសេសការផ្តល់សេវាសុខាភិបាល ធ្វើយ៉ាងណាឱ្យប្រជាពលរដ្ឋកាន់តែទំនុកចិត្ត និងជឿជាក់លើប្រព័ន្ធសុខាភិបាលរបស់រដ្ឋ។ ទន្ទឹម នេះមន្ទីរសុខាភិបាល ត្រូវខិតខំពង្រឹងគុណភាពធនធានមនុស្ស ឱ្យបានខ្លាំងក្លាថែមទៀត។ លោក ដួង ពៅ បានបញ្ជក់ថា ដើម្បីឱ្យវិស័យសុខាភិបាលទទួលជោគជ័យ កាន់តែធំធេងថែមទៀត សុខាភិបាលត្រូវមានកិច្ចសហការ ឱ្យបានល្អ ជាមួយស្ថាប័នពាក់ព័ន្ធនិងអាជ្ញាធរដែនដីគ្រប់លំដាប់ថ្នាក់។ លោកវេជ្ជបណ្ឌិត អ៊ុង សូវៀត បានឱ្យដឹងថា ក្នុងរយៈពេលកន្លងមកដោយមានការគាំទ្រ យ៉ាងពេញទំហឹងពីសំណាក់រាជរដ្ឋាភិបាល ក្រសួងសុខាភិបាល ស្ថាប័ន មន្ទីរអង្គភាព និងអាជ្ញាធរមូលដ្ឋានធ្វើឱ្យមន្ត្រីសុខាភិបាលគ្រប់ជាន់ថ្នាក់។ លោកវេជ្ជបណ្ឌិត អ៊ុង សូវៀត បានបន្ថែមថា គោលដៅនៃការផ្តល់សេវាសុខាភិបាលដល់ប្រជាធ្វើយ៉ាងណាកត់បន្ថយការឈឺស្លាប់ បន្ថយបន្ទុកអ្នកជំងឺឆ្លង ជំងឺមិនឆ្លង និងបង្កាហានិភ័យ និងបន្ថយបន្ទុកចំណាយលើការថែទាំសុខភាពរបស់ប្រជាពលរដ្ឋដោយផ្តោតចម្បងលើការផ្តល់ សេវាបង្ការជំងឺ អប់រំលើកកម្ពស់សុខភាព ធ្វើរោគវិនិច្ឆ័យ ផ្តល់ការព្យាបាលថែទាំ ធ្វើឱ្យប្រជាពលរដ្ឋទទួលបានសេវាសុខភាព គ្រប់ជ្រុងជ្រោយ មានគុណភាព សុវត្តិភាព និងប្រសិទ្ធភាព៕ | 2020-03-13T02:17:00+07:00 | freshnewsasia.com | https://m.freshnewsasia.com/index.php/en/localnews/151357-2020-03-12-12-17-15.html |
2de16264-180d-40df-9bfc-61cdfa3c3cad | BREAKING NEWS: ចិនប្រកាសថាការឆ្លងរាលដាលកម្រិតខ្ពស់នៃ COVID-19 ត្រូវបិទបញ្ចប់, ពេលនេះការព្យាបាលអ្នកជំងឺគឺជារឿងសំខាន់ | អ្នកនាំពាក្យគណៈកម្មការសុខាភិបាលចិនលោក មី ហ្វេង (Mi Feng) បាននិយាយថា ការរីករាលដាលក្នុងកម្រិតអតិបរមានៃជំងឺ COVID-19 ក្នុងប្រទេសចិនបានបិទបញ្ចប់ ខណៈអាជីវកម្មកាន់តែច្រើនឡើង នៅក្នុងខេត្តហ៊ូប៉ី (Hubei) ចាប់បើកទ្វារឡើងវិញ ហើយអាជ្ញាធរចាប់ផ្ដើមបន្ធូរការរឹតត្បិត លើវិធានការគ្រប់គ្រងជំងឺឆ្លងនេះ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នៅល្ងាចថ្ងៃព្រហស្បតិ៍ ទី១២ ខែមីនា ឆ្នាំ២០២០។ លោក Mi Feng ធ្វើការកត់សម្គាល់ខាងលើ នាឱកាសធ្វើសន្និសីទសារព័ត៌មានមួយ នៅថ្ងៃព្រហស្បតិ៍នេះ។ លោក Mi បន្ថែមទៀតថា កាលពីថ្ងៃពុធករណីឆ្លងចំនួន ០៨នាក់តែប៉ុណ្ណោះត្រូវបានគេរាយការណ៍នៅទីក្រុងវូហាន នៃខេត្ត Hubei ដែលជាចំណុចកណ្ដាលនៃការផ្ទុះឡើងនៃវីរុសកូរ៉ូណា ហើយនេះគឺជាចំនួនករណី ឆ្លងទាបបំផុតជាលើកដំបូង ចាប់តាំងពីខែមករាមក។ បើតាមអ្នកនាំពាក្យខាងលើនេះដដែល ផ្អែកលើស្ថានភាពបច្ចុប្បន្ន អាជ្ញាធរចិននឹងផ្តោតជាសំខាន់លើការព្យាបាលអ្នកជំងឺ ជាមួយការសន្យាថា នឹងបន្ធូរបន្ថយដៃឡើយក្នុងកិច្ចខិតខំប្រឹងប្រែងបង្ការ និងគ្រប់គ្រង COVID-19 រហូតដល់ទទួលជោគជ័យទាំងស្រុងតែម្តង។ គួរជម្រាបថា ខណៈការឆ្លងនៅក្នុងប្រទេសចិន បានថមថយគួរឱ្យកត់សម្គាល់ តំបន់អឺរ៉ុប និងសហរដ្ឋអាមេរិកបែរជាប្រឈមមុខនឹង ការរីករាលដាលយ៉ាងឆាប់រហ័ស នៃវីរុសកូរ៉ូណាថ្មី ឬ COVID-19 នេះទៅវិញ។ ចំណែកឯអង្គការ WHO ក៏បានប្រកាសចាត់ទុក COVID-19 ជាជំងឺរាតត្បាតសកលផងដែរ ស្របពេលចំនួនឆ្លងនៅទូទាំងពិភពលោក មានច្រើនជាង ១១៨,០០០ករណី និង ៤,២៩១នាក់បានស្លាប់។ អាជ្ញាធរសុខាភិបាលចិន កាលពីព្រឹកថ្ងៃព្រហស្បតិ៍នេះបានរាយការណ៍ឲ្យដឹងថា ក្នុងរយៈពេលពេញមួយថ្ងៃពុធម្សិលមិញ មានអ្នកជំងឺ COVID-19 ចំនួន ១,៣១៨នាក់ បន្ថែមទៀតត្រូវបានគេអនុញ្ញាតឲ្យចាកចេញពីមន្ទីរពេទ្យ បន្ទាប់ពីពួកគេបានជាសះស្បើយស្ថាពរឡើងវិញ ខណៈចំនួនអ្នកឆ្លង និងស្លាប់ថ្មីៗធ្លាក់មកកម្រិតទាបបំផុត។ នៅក្នុងរបាយការណ៍ថ្មីចុងក្រោយ ដែលបានចេញផ្សាយនៅព្រឹកថ្ងៃព្រហស្បតិ៍នេះ គណៈកម្មការសុខាភិបាលចិនក៏បានឲ្យដឹងទៀតថា តួលេខសរុបនៃអ្នកដែលបានជាសះស្បើយឡើងវិញពីជំងឺ COVID-19 នៅទូទាំងប្រទេសចិនដីគោកបានកើនដល់ ៦២,៧៩៣នាក់ហើយ។ ចំនួនករណីសរុប នៃអ្នកដែលបានឆ្លងវីរុស COVID-19 ក៏បានកើនដល់ ៨០,៧៩៣ករណី ហើយក្នុងនោះអ្នកជំងឺ ៣,១៦៩ នាក់បានស្លាប់៕ | 2020-03-13T01:42:00+07:00 | freshnewsasia.com | https://m.freshnewsasia.com/index.php/en/internationalnews/151350-2020-03-12-11-42-12.html |
0b3b867e-8c2f-4b06-bdeb-f6c2dcc84e57 | ភ្ញៀវទេសចរថៃភាគខាងត្បូងជាង១០០នាក់ សម្រេចបំណងមកលេងកម្ពុជាដោយមិនព្រួយភ័យពីជំងឺឆ្លង និងគ្រោងមកលេងម្ដងទៀតនៅចុងខែមីនានេះ | ភ្ញៀវទេសចរមកពីភាគខាងត្បូងប្រទេសថៃចំនួន ១០៨នាក់ បានសម្រេចគោលបំណងមកទស្សនាកម្សាន្តនៅប្រទេសកម្ពុជាទាំងភាពជឿជាក់ ដោយមិនបានព្រួយភ័យពីបញ្ហាជំងឺ Covid-19 នោះឡើយ ខណៈពួកគេបានបង្ហាញពីការពេញចិត្ត និងមានគម្រោងបបួលគ្នាមកទស្សនាកម្ពុជានៅលើកក្រោយទៀត នាចុងខែមីនា ឆ្នាំ២០២០នេះ។ លោក ហោ សារុន រដ្ឋលេខាធិការក្រសួងទេសចរណ៍ បានថ្លែងប្រាប់ Fresh News នាថ្ងៃទី១២ ខែមីនា ឆ្នាំ២០២០នេះថា ភ្ញៀវទេសចរថៃទាំងជាង ១០០នាក់នេះ បានធ្វើដំណើរចូលមកដល់កម្ពុជានាថ្ងៃទី១១ ខែមីនា និងតម្រង់មកគោលដៅទេសចរណ៍សៀមរាប-អង្គរ ក្នុងនោះទាំងមន្ត្រីនៅតាមច្រកទ្វារព្រំដែនអន្តរជាតិប៉ោយប៉ែត ទាំងមន្ត្រីទេសចរណ៍ និងមគ្គុទ្ទេសក៍ទេសចរណ៍នៅតាមគោលដៅទេសចរណ៍សៀមរាប-អង្គរ សុទ្ធតែមានការយកចិត្តទុកដាក់យ៉ាងខ្លាំងចំពោះក្រុមទេសចរថៃខាងលើនេះ។ ចំណែកឯកភ្ញៀវទេសចរថៃក៏មានការពេញចិត្តយ៉ាងខ្លាំងចំពោះការទទួលស្វាគមន៍ បដិសណ្ឋារកិច្ច ការរៀបចំសេវាកម្មទេសចរណ៍របស់កម្ពុជា។ លោក ហោ សារុន បានបន្តថា នៅច្រកទ្វារព្រំដែនអន្តរជាតិប៉ោយប៉ែត ក្រុមមន្ត្រីច្រកទ្វារ ក៏ដូចជាក្រុមមន្ត្រីចត្តាឡីស័ក ក៏បានយកចិត្តទុកដាក់លើការត្រួតពិនិត្យសុខភាព លិខិតឆ្លងដែនរបស់ភ្ញៀវទេសចរថៃទាំងនោះយ៉ាងត្រឹមត្រូវ និងទទួលបានការសហការពីភ្ញៀវយ៉ាងស្រុះស្រួលផងដែរ។ បើតាមលោករដ្ឋលេខាធិការ ក្រុមភ្ញៀវទេសចរទាំងនេះសុទ្ធសឹងជាក្រុមសាស្ត្រាចារ្យ ឧទ្ទេសោចារ្យនៅតាមសាកលវិទ្យាល័យនានានៅក្នុងខេត្តចំនួន ៣ (ខេត្តយាឡា ខេត្តសុងខ្លា និងខេត្តណារ៉ាធីវ៉ាត់) ភាគខាងត្បូងប្រទេសថៃ។ បើតាមការឱ្យពីភ្ញៀវទេសចរថៃខាងលើ ពួកគេគ្មានការព្រួយភ័យអំពីបញ្ហាជំងឺ Covid-19 នៅប្រទេសកម្ពុជានោះឡើយ។ ពួកគេសុទ្ធតែបានបញ្ជាក់ថា បានជាពួកគេជ្រើសរើសប្រទេសកម្ពុជា ក៏ដូចជាខេត្តសៀមរាប ជាគោលដៅទេសចរណ៍របស់ខ្លួន ក៏ព្រោះតែពួកគេជឿជាក់ថា «កម្ពុជានៅតែជាគោលដៅទេសចរណ៍ប្រកបដោយសុខសន្តិភាព សុវត្ថិភាព និងផ្ដល់នូវភាពកក់ក្ដៅ មិនមានការព្រួយភ័យខ្លាចចំពោះការរីករាលដាលជំងឺដង្ហើមប្រភេទថ្មីនឡើយទេ», នេះបើតាមការបញ្ជាក់បន្ថែមពីលោក ហោ សារុន។ ពួកគេបានបង្ហើបឱ្យដឹងថា ពួកគេនឹងជួយផ្សព្វផ្សាយពីគោលដៅទេសចរណ៍កម្ពុជាទៅកាន់គ្រូៗ សាស្ត្រាចារ្យ ឧទ្ទេសោចារ្យក្នុងសាកលវិទ្យាល័យរបស់ពួកគេ និងមានគម្រោងធ្វើដំណើរមកទស្សនាកម្សាន្តនៅកម្ពុជាលើកក្រោយទៀត នាថ្ងៃទី២៥ ខែមីនា ឆ្នាំ២០២០ ខាងមុខ៕ | 2020-03-12T23:27:00+07:00 | freshnewsasia.com | https://m.freshnewsasia.com/index.php/en/localnews/151331-2020-03-12-09-27-33.html |
a892900f-3521-434c-a8e5-2c3afe6fcf26 | បទវិភាគ៖ ប្រធានរដ្ឋចិន ស៊ី ជីនភីង ចេញបទបញ្ជាយ៉ាងម៉ឺងម៉ាត់ ដើម្បីយកឈ្នះលើសមរភូមិមុខ នៃការប្រយុទ្ធប្រឆាំងនឹងជំងឺ COVID-19 (Video inside) | លោក ស៊ី ជីនភីង ប្រធានរដ្ឋចិន កាលពីថ្ងៃទី១០ ខែមីនា បានអញ្ជើញចុះទៅក្រុងវូហាន ខេត្តហ៊ូប៉ី ដែលជាសមរភូមិមុខ នៃការប្រយុទ្ធប្រឆាំងនឹងជំងឺ COVID-19 ដោយបានដាក់ចេញនូវបទបញ្ជាយ៉ាងម៉ឺងម៉ាត់ ដើម្បីយកឈ្នះលើជំងឺឆ្លងនេះ។ មជ្ឈដ្ឋានមតិបានស្គាល់ជាទូទៅថា ដំណើរទស្សនកិច្ចរបស់លោកស៊ី ជីនភីង លើកនេះមានអត្ថន័យក្រៃលែង។ មុននេះអ្នកជំនាញនៃអង្គការសុខភាពពិភពលោកបានថ្លែងថា ការងារបង្ការនិងគ្រប់គ្រងជំងឺ COVID-19 នៃប្រទេសចិនជិតដល់ទីបញ្ចប់ហើយ។ នៅក្នុងរយៈពេលមិនដល់២ខែផង ប្រទេសចិនដែលជាប្រទេសមួយមានប្រជាជនច្រើនជាងគេបំផុត លើពិភពលោក បានទទួលជោគជ័យក្នុងការទប់ស្កាត់ការរាតត្បាតនៃជំងឺឆ្លង។ ប្រជាជននៅលើពិភពលោក បានទទួលស្គាល់ជាទូទៅថា នេះជាលទ្ធផល នៃការរួមគ្នាប្រយុទ្ធប្រឆាំងនឹងជំងឺឆ្លង រវាងមេដឹកនាំនិងប្រជាជនចិន។ លោក Ostrovsky នាយករង នៃវិទ្យាស្ថានស្រាវជ្រាវចុងបូព៌ា នៃបណ្ឌិត្យសភាវិទ្យាសាស្ត្ររុស្ស៊ីបានថ្លែងថា នេះបានឆ្លុះបញ្ចាំងពីគោលការណ៍ របស់គណបក្សកុម្មុយនិស្តចិន ស្តីពីការតម្កល់អាយុជីវិត និងសុខភាពរបស់ប្រជាជនក្នុងការប្រយុទ្ធប្រឆាំង នឹងជំងឺឆ្លងជាភារកិច្ចចម្បង ក៏ដូចជាការលើកទឹកចិត្តដល់ប្រជាជនឱ្យបន្តខិតខំប្រឹងប្រែង ដើម្បីយកឈ្នះលើជំងឺឆ្លងនៅទីបំផុត។ លោក ស៊ី ជីនភីង បានបកស្រាយទស្សនៈគំនិតអភិបាលកិច្ចរបស់ខ្លួន ស្តីពី តាមរយៈសកម្មភាពជាក់ស្តែង ដូចជា ធ្វើជាមេបញ្ជាការ ដើម្បីបញ្ជាផ្ទាល់លើសមរភូមិ នៃការប្រយុទ្ធនឹងជំងឺ COVID-19 ព្រមទាំងចុះទៅសមរភូមិជួរមុខផ្ទាល់ ចំនួន៣លើក ដើម្បីសិក្សាស្វែងយល់ និងត្រួតពិនិត្យពីសភាពការណ៍បង្ការ និងគ្រប់គ្រងជំងឺជាដើម។ ក្នុងគ្រាដ៍សំខាន់ នៃការប្រយុទ្ធប្រឆាំងនឹងជំងឺ COVID-19 នាពេលបច្ចុប្បន្ននេះ មេដឹកនាំកំពូលរបស់ប្រទេសចិន បានអញ្ជើញចុះទៅ ទីក្រុងវូហាន ខេត្តហ៊ូប៉ី ដើម្បីសួរសុខទុក្ខប្រជាជននិងពិនិត្យការងារ។ លោកប្រធានទីភ្នាក់ងារកាសែត «Alwatan» របស់ប្រទេសអូម៉ង បានវាយតម្លៃចំពោះការនេះថា ការអញ្ជើញចុះទៅត្រួតពិនិត្យ ដោយផ្ទាល់របស់លោកប្រធានរដ្ឋចិន ស៊ី ជីនភីង នៅទីក្រុងវូហាន ខេត្តហ៊ូប៉ី ដែលជាកន្លែងផ្ទុះជំងឺឆ្លងដ៏ធ្ងន់ធ្ងរបំផុតរបស់ចិន បានឆ្លុះបញ្ចាំងឱ្យឃើញនូវមនោសញ្ចេតនា «តម្កល់ប្រជាជនជាសំខាន់» របស់មេដឹកនាំប្រទេសធំ។ នាពេលបច្ចុប្បន្ននេះ ជំងឺ COVID-19 កំពុងរីករាលដាលនៅទូទាំងពិភពលោក។ អង្គការសុខភាពពិភពលោក បានសម្តែងការព្រួយបារម្ភចំពោះប្រទេសមួយចំនួនដែលខ្វះការយកចិត្តទុកដាក់ និងការត្រៀមរៀបចំទប់ស្កាត់ជំងឺឆ្លងនេះ។ ជំងឺ COVID-19 លើកនេះ បានផ្តល់ឱកាសដល់ប្រទេសនីមួយៗ នៅលើពិភពលោកធ្វើការវាយតម្លៃ ចំពោះការទប់ទល់នឹងជំងឺឆ្លងរបស់ខ្លួន។ លោក Tedros ប្រធាននៃអង្គការសុខភាពពិភពលោកបានថ្លែងថា ពេលលោកធ្វើដំណើរទៅក្រុងប៉េកាំង ដើម្បីសិក្សាស្វែងយល់និងត្រួតពិនិត្យ ពីសភាពការណ៍នៃជំងឺឆ្លងនេះ លោកបានឃើញលោកប្រធានរដ្ឋចិន ស៊ី ជីនភីង ធ្វើការបញ្ជាដោយផ្ទាល់ លើការងារបង្ការនិងគ្រប់គ្រងជំងឺឆ្លង។ មេដឹកនាំចិន បានបង្ហាញឱ្យឃើញនូវកម្លាំងដឹកនាំ និងឆន្ទៈនយោបាយបែបនេះ គឺស្របតាមការអំពាវនាវរបស់អង្គការសុខភាពពិភពលោករហូតមក។ ដំណើរទស្សនកិច្ចទៅកាន់ទីក្រុងវូហាន របស់ លោក ស៊ី ជីនភីង លើកនេះ បានបង្ហាញម្តងទៀតនូវជំនឿចិត្ត ការប្តេជ្ញាចិត្ត និងសមត្ថភាពរបស់ប្រទេសចិនទៅកាន់ពិភពលោក។ រដូវផ្ការីកខិតជិតមកដល់ហើយៗ ជ័យជម្នះរបស់ប្រជាជនចិនលើសមរភូមិនៃជំងឺឆ្លងនេះ ក៏ខិតជិតមកដល់ដែរ៕ | 2020-03-12T23:18:00+07:00 | freshnewsasia.com | https://m.freshnewsasia.com/index.php/en/opinioneditorial/151329-2020-03-12-09-18-14.html |
67c0abb5-7e74-4eaa-ab83-8c2f25b1f72d | អ្នកជំងឺដំបូងនៅប្រទេសក្រិក បាត់បង់ជីវិតដោយសារ COVID-19 (Video inside) | ប្រទេសក្រិចនាថ្ងៃព្រហស្បតិ៍បានរាយការណ៍ពីករណីដំបូង នៃអ្នកស្លាប់ដោយសារជំងឺ COVID-19 នៅក្នុងប្រទេសរបស់ខ្លួន។ នេះបើតាមការដកស្រង់ការផ្សាយចេញពីទីភ្នាក់ងារព័ត៌មាន Reuters នៅថ្ងៃព្រហស្បតិ៍ ទី១២ ខែមីនា ឆ្នាំ២០២០។ យោងតាមអាជ្ញាធរសុខាភិបាលរបស់ក្រិក បុគ្គលខាងលើគឺជាបុរសវ័យ៦៦ឆ្នាំ ដែលបានវិលត្រឡប់មកពីការធ្វើធម្មយាត្រាសាសនាមួយ នៅអ៉ីស្រាអែល និងអេហ្ស៊ីប កាលពីចុងខែកុម្ភៈ កន្លងទៅ។ យ៉ាងណាមិញ ក្រសួងសុខាភិបាលក្រិកបានបញ្ជាក់ ក្នុងសេចក្តីថ្លែងការណ៍ថា អ្នកជំងឺ COVID-19 ដែលបានបាត់បង់ជីវិតនោះ គឺជាមានជំងឺធ្ងន់ប្រចាំកាយរួចស្រេចទៅហើយ។ គួរជម្រាបថា គិតត្រឹមថ្ងៃពុធសប្តាហ៍នេះ អ្នកឆ្លង COVID-19 សរុប៩៩នាក់ ត្រូវបានរកឃើញនៅក្នុងប្រទេសក្រិច៕ | 2020-03-12T22:36:00+07:00 | freshnewsasia.com | https://m.freshnewsasia.com/index.php/en/internationalnews/151316-2020-03-12-08-36-54.html |
56e6dd84-520a-4d7a-a5c4-0dbcdf473ee7 | យានអវកាសExoMars មិនអាចឡើងទៅភពព្រះអង្គារដោយសារឆ្លងCovid-19 | យោងតាមប្រភពព័ត៌មានរ៉យទ័រដកស្រង់របាយការណ៍ទីភ្នាក់ងារអវកាសរុស្ស៊ី និង អឺរុប ចេញផ្សាយកាលពីថ្ងៃ ព្រហស្បតិ៍ទី១២ មីនា ២០២០ បានអោយដឹងថា បេសកកម្មរួមគ្នា រុស្ស៊ី និង អឺរុប ក្នុងការបញ្ជូនយានអវកាសទៅកាន់ភពព្រះអង្គារ ត្រូវបានពន្យារពេល២ឆ្នាំ ដោយសារតែការឆ្លងរាលដាលជំងឺផ្លូវដង្ហើមCovid-19 ។តាមគម្រោងការបាញ់បង្ហោះយានអវកាសលើកទី២ដែលមានឈ្មោះថា ExoMars ត្រូវធ្វើឡើងនៅខែកក្កដា និងសីហា ឆ្នាំ២០២០ ប៉ុន្តែ ឥឡូវ នេះភ្នាក់ងារទាំងពីរខាងលើបានប្រកាសរួមគ្នាថានឹងពន្យារពេលទៅដល់ឆ្នាំ២០២២វិញ។ បេសកកម្មនេះមានគម្រោងដាក់ជំនួសយានRosalind Franklinដែលកំពុងស្ថិតនៅលើផ្ទៃរាបស្មើភពពណ័ក្រហម ដើម្បីជួយរុករកសញ្ញានៃជីវិតអតីតកាល។ភ្នាក់ងារទាំងពីរនោះបានអោយដឹងទៀតថា វាជាការពិបាកធ្វើការសម្រេចចិត្តណាស់ក្នុងការផ្អាកនេះ ប៉ុន្តែវាត្រូវបានលើកទឹកចិត្តដោយសារតែ ត្រូវការពេលវេលា ធ្វើតេស្តបច្ចេកទេសសំខាន់ៗមួយចំនួនជាមុនសិន។ នៅក្នុងសេចក្តីថ្លែងការណ៍របស់ទីភ្នាក់ងារអវកាសរុស្ស៊ី Roscosmos បានអោយដឹងដែរថា ភាគីទាំំងពីរបាន ទទួលស្គាល់ថា ដំណាក់កាលចុងក្រោយ នៃសកម្មភាពយានអវកាសExoMars ត្រូវបានសម្របសម្រួលដោយការធ្វើឱ្យប្រសើរឡើងជាទូទៅពីបណ្តាប្រទេសអឺរុបបើទោះជាមានការ រាតត្បាតជំងឺឆ្លងCovid-19ក៏ដោយ ។លោកDmitry Rogozin អគ្គនាយកក្រុមហ៊ុនយានអវកាសបាននិយាយថា វិស្វករកំពុងជួបការពិបាកក្នុងការធ្វើដំណើរទៅកាន់ទីតាំងផលិត ដែលជាប់ពាក់ព័ន្ធគម្រោងយានអវកាស ដោយសារតែមានការរឹតបន្តឹងបម្រាមធ្វើដំណើរក្រោយផ្ទុះជំងឺផ្លូវដង្ហើមCovid-19៕by kbn007 | 2020-03-12T22:19:27+07:00 | kbnnews.com | https://kbn.news/archives/153916 |
7fdc758c-6663-4d29-80fe-05fc3d2b8651 | ហេតុអ្វី WHO ទើបតែប្រកាសចាត់ទុក COVID-19 ជា «ជំងឺរាតត្បាតសកល»? (Video inside) | នៅទីបំផុត អង្គការសុខាភាពពិភពលោក WHO បានប្រកាសចាត់ទុក COVID-19 ជា «ជំងឺរាតត្បាតសកល» ហើយ នៅថ្ងៃពុធសប្ដាហ៍នេះ ខណៈចំនួន នៅទូទាំងពិភពលោក បានកើនឡើងច្រើនជាង ១២០,០០០ករណី និងស្លាប់លើសពី ៤,៣០០នាក់។ ថ្លែងនៅក្នុងការប្រកាសទទួលស្គាល់ COVID-19 ជា អគ្គនាយក WHO លោក Tedros Adhanom Ghebreyesus បានគូសបញ្ជាក់ដូច្នេះថា៖ ។ លោកបន្ថែមថា ។ តើអ្វីទៅជា ជំងឺរាតត្បាតសកល «pandemic» ហើយតើហេតុអ្វីបានជា WHO ទើបតែចាត់ទុក COVID-19 ជា «ជំងឺរាតត្បាតសកល»? pandemic ឬជំងឺរាតត្បាតសកល គឺជាការឆ្លងនៃជំងឺថ្មីមួយនៅទូទាំងពិភពលោក ប្រឆាំងនឹងមនុស្សភាគច្រើន ដែលមិនមានប្រព័ន្ធការពាររាង្គកាយ ឬវ៉ាក់សុំាង ប្រឆាំងវីរុស។ pandemic មានលក្ខណៈធ្ងន់ធ្ងរជាង «epidemic» ដែលសំដៅទៅលើជំងឺឆ្លងមួយ រីករាលដាល និងគំរាមកំហែងនៅក្នុងតំបន់ ហើយសាយភាពទៅប្រទេសខាងក្រៅមួយចំនួន។ ចំណែកឯ «outbreak» វិញ គឺជាការផ្ទុះឡើងដំបូងនៃជំងឺឆ្លង រីកដាលតែនៅក្នុងតំបន់ ឬប្រទេសមួយ ដោយមិនទាន់សាយភាពចេញទៅក្រៅប្រទេស នោះទេ។ មួយវិញទៀត pandemic ជាទូទៅត្រូវបានគេប្រើប្រាស់ជាញឹកញប់ នៅពេលដែលការទប់ស្កាត់ជំងឺឆ្លងមួយទទួលបរាជ័យ ឬមិនអាចធ្វើឱ្យការរីករាលដាលនៃជំងឺឆ្លងធ្លាក់មក កម្រិតទាបនៅជុំវិញពិភពលោក។ ការប្រកាសចាត់ទុកជំងឺឆ្លងមួយជា pandemic ឬជំងឺរាតត្បាតសកល មានគោលបំណងផ្លាស់ប្ដូរពីវិធានការបង្ការ ឬគ្រប់គ្រង ទៅជាវិធានការកាត់បន្ថយការរីករាលដាល នៃជំងឺឆ្លងវិញ។ ការសម្រេចចិត្តខាងលើរបស់អង្គការ WHO ធ្វើឡើងនៅចំពេលដែលជំងឺ COVID-19 ឆ្លងទៅដល់ស្ទើជិតគ្រប់ទ្វីបទាំងអស់នៅទូទាំងពិភពលោក ដោយកូរ៉េខាងត្បូង អ៉ីតាលី និងអ៉ីរ៉ង់ ជាដើម បានក្លាយជាប្រទេសរងគ្រោះធ្ងន់ធ្ងរជាងគេដោយសារជំងឺនេះ បន្ទាប់ពីប្រទេសចិន។ អង្គការ WHO បានបញ្ជាក់ថាខ្លួនមិនចង់និយាយថា COVID-19 ជាជំងឺឆ្លង ដែលមិនអាចបញ្ឈប់បាននោះទេ។ ក៏ប៉ុន្តែ ជំងឺឆ្លងនេះបានរីករាលដាលយ៉ាងឆាប់រហ័ស នៅទូទាំងតំបន់អឺរ៉ុប និងសហរដ្ឋអាមេរិក ហើយគិតមកទល់នឹងបច្ចុប្បន្ន ៦០ភាគរយ នៃប្រទេស និងដែនដីទាំង១៩៥ នៅលើពិភពលោកសុទ្ធតែរាយការណ៍ពីករណីឆ្លង COVID-19។ ជំងឺរាតត្បាតសកល ឬ pandemic ត្រូវបានប្រកាសលើកចុងក្រោយបំផុត នៅឆ្នាំ២០០៩ ជាពេលដែលជំងឺផ្ដាសាយជ្រូក H1N1 រីករាលដាលខ្លាំង។ បើតាមមជ្ឈមណ្ឌលបង្ការ និងគ្រប់គ្រងជំងឺឆ្លងអាមេរិក CDC H1N1 បានឆ្លងដល់ប្រជាជនជាង៦២លាននាក់ គ្រាន់តែនៅក្នុងសហរដ្ឋអាមេរិកមួយគត់ និងបានសម្លាប់មនុស្ស ៥៧៥,០០០នាក់ នៅទូទាំងពិភពលោកនៅក្នុងឆ្នាំដំបូង ដែលជំងឺនេះរាតត្បាត៕ | 2020-03-12T22:06:00+07:00 | freshnewsasia.com | https://m.freshnewsasia.com/index.php/en/internationalnews/151307-2020-03-12-08-06-52.html |
c8c2db1b-0a33-488c-ae38-cb335499021d | កូរ៉េខាងត្បូង៖ ចំនួនអ្នកឆ្លង COVID-19 កើនដល់៧,៨៦៩ករណី ក្នុងនោះអ្នកជំងឺ៦៦នាក់ស្លាប់(Video inside) | អាជ្ញាធរសុខាភិបាលកូរ៉េខាងត្បូង កាលពីព្រឹកថ្ងៃព្រហស្បតិ៍នេះ ក៏បានបញ្ជាក់ពីការរកឃើញករណីថ្មីៗនៃអ្នកឆ្លង COVID-19 ចំនួន ១១៤នាក់បន្ថែមទៀត ដែលនាំឲ្យចំនួនអ្នកឆ្លងសរុប នៅក្នុងប្រទេសអាស៊ីខាងត្បូងមួយនេះកើនដល់ ៧,៨៦៩ករណីហើយ ដោយក្នុងនោះចំនួនអ្នកស្លាប់សរុបកើនដល់ ៦៦នាក់។ នេះបើយោងតាម ការចេញផ្សាយដោយទីភ្នាក់ងារព័ត៌មានចិនស៊ីនហួរ នារសៀលថ្ងៃព្រហស្បតិ៍ ទី ១២ខែមីនា ឆ្នាំ២០២០។ មជ្ឈមណ្ឌលគ្រប់គ្រង និងបង្ការជំងឺកូរ៉េខាងត្បូង KCDC បានសម្រេចចិត្តធ្វើបច្ចុប្បន្នភាពលើទិន្នន័យ ស្តីអំពីតួលេខអ្នកឆ្លង ស្លាប់ និងជាសះស្បើយឡើងវិញពីជំងឺឆ្លងសកល COVID-19 ក្នុងមួយថ្ងៃតែមួយដងវិញ នៅវេលាម៉ោង ១០៖០០នាទីព្រឹក (ម៉ោងនៅប្រទេសកូរ៉េខាងត្បូង) បន្ទាប់ពីលើកមុនៗ ខ្លួនតែធ្វើសេចក្តីរាយការណ៍ដល់ទៅពីរដងក្នុងមួយថ្ងៃ។ បើគិតចាប់ពីថ្ងៃទី ១៩ ខែកុម្ភៈ ដល់ថ្ងៃទី១១ ខែមីនាម្សិលមិញ ពោលត្រឹមតែប៉ុន្មានសប្តាហ៍ប៉ុណ្ណោះ ប្រទេសកូរ៉េខាងត្បូងបានរាយការណ៍ថា មានអ្នកឆ្លងថ្មីចំនួន ៧,៨៣៨ករណីឯណោះ។ ប្រការនេះ វាបានធ្វើឲ្យរដ្ឋាភិបាលរបស់ប្រទេសនេះ បានប្រកាសអាសន្នកម្រិតក្រហម នៅទូទាំងប្រទេស ដើម្បីបង្កើនការដាស់តឿនដល់ប្រជាពលរដ្ឋ។ តំបន់ដែលកំពុងរងគ្រោះធ្ងន់ធ្ងរបំផុត នៅប្រទេសកូរ៉េខាងត្បូង គឺទីក្រុងដេគូ (Daegu) និងខេត្តគ្យុងសាងខាងជើង ដែលស្ថិតនៅជាប់ទីក្រុងមួយនេះដែរ។ រហូតមកទល់នឹងពេលនេះ ចំនួនអ្នកឆ្លងសរុប នៅក្នុងតំបន់ទាំងពីរខាងលើ មានរហូតដល់ ៧,០១០ករណី ពោលគឺវារ៉ាប់រងករណីឆ្លងវីរុសរហូតដល់ ៩០% នៅទូទាំងប្រទេសកូរ៉េខាងត្បូង។ ជាការកត់សម្គាល់ តំបន់ទាំងពីរនេះស្ថិតនៅចម្ងាយ ៣០០គីឡូម៉ែត្រពីភាគអាគ្នេយ៍រដ្ឋធានីសេអ៊ូល។ គួរជម្រាបថា ចាប់តាំងពីថ្ងៃទី ០៣ ខែមករា អាជ្ញាធរសុខាភិបាលប្រទេសនេះ បានធ្វើតេស្តមនុស្សសរុបជាង ២៣៤,០០០នាក់ដែលក្នុងនោះ ២០៩,៤០២នាក់ឃើញ «អវិជ្ជមាន» មានន័យថា «គ្មានរោគ COVID-19» ខណៈ ១៧,៧២៧ ផ្សេងទៀតកំពុងត្រូវស្ថិតក្នុងការត្រួតពិនិត្យ ដើម្បីចេញលទ្ធផលចុងក្រោយ៕ | 2020-03-12T19:58:00+07:00 | freshnewsasia.com | https://m.freshnewsasia.com/index.php/en/internationalnews/151291-2020-03-12-05-58-20.html |
fd4167c9-a8a6-4cb6-a62e-e2451cb1bba7 | ក្រសួងអប់រំ ចេញសេចក្តីណែនាំ ៧ចំណុច បង្ការជំងឺរលាកសួត Covid-19 នៅតាមគ្រឹះស្ថានឧត្តមសិក្សា | ក្រសួងអប់រំយុវជន និងកីឡា នៅថ្ងៃទី១២ ខែមីនា ឆ្នាំ២០២០នេះ បានចេញសេចក្តីណែនាំ ៧ចំណុច ស្តីពីការពង្រឹងវិធានការឆ្លើយតបបន្ទាន់ ក្នុងការបង្ការជំងឺរលាកសួត ដែលបង្កដោយមេរោគ Covid-19 នៅតាមគ្រឹះស្ថានឧត្តមសិក្សាសាធារណៈ និងឯកជន។ នេះបើយោងតាមសេចក្តីណែនាំដែលអង្គភាពព័ត៌មាន Fresh News ទទួលបាន៕ | 2020-03-12T19:53:00+07:00 | freshnewsasia.com | https://m.freshnewsasia.com/index.php/en/localnews/151289-2020-03-12-05-53-49.html |
7ad2c7be-e5ad-4207-aeab-a009be2bb308 | TOP NEWS: ក្រសួងសុខាភិបាលប្រកាសថា រកឃើញអ្នកដំណើរផ្ទុកជំងឺ Covid-19 ចំនួន២នាក់ទៀត ជាជនជាតិអង់គ្លេសទាំងពីរនាក់ (Video inside) | ក្រសួងសុខាភិបាល បានចេញប្រកាសព័ត៌មានជាបន្ទាន់ថា ក្រុមគ្រូពេទ្យបានរកឃើញអ្នកដំណើរលើនាវា Viking Cruise Journey នៅខេត្តកំពង់ចាម មានផ្ទុកជំងឺ Covid-19 ចំនួន២នាក់ទៀត ជាបុរសជនជាតិអង់គ្លេស វ័យ៧៣ឆ្នាំ និងស្រ្តីជនជាតិអង់គ្លេសម្នាក់ទៀត វ័យ៦៩ឆ្នាំ, នេះបើយោងតាមសេចក្តីប្រកាសដែលបណ្តាញព័ត៌មាន Fresh News ទើបទទួលបានមុននេះបន្តិច នាថ្ងៃត្រង់ទី១២ ខែមីនា ឆ្នាំ២០២០។ ការរកឃើញមេរោគកូវីដ១៩ លើខ្លួនជនជាតិអង់គ្លេស២នាក់ប្តីប្រពន្ធថ្មីនេះ បានធ្វើឡើងបន្ទាប់ពីក្រសួងសុខាភិបាលកម្ពុជា បានយកសំណាករបស់មនុស្ស៥៩នាក់ នៅលើនាវា Viking Cruise Journey ទៅធ្វើតេស្តនៅវិទ្យាស្ថានប៉ាស្ទ័រ។ អ្នកឆ្លងថ្មីនេះ គឺបុរសជនជាតិអង់គ្លេសអាយុ៧៣ឆ្នាំ និងប្រពន្ធរបស់គាត់ជាជនជាតិអង់គ្លេសអាយុ៦៩ឆ្នាំ។ ជាសរុបអ្នកដំណើរតាមនាវាជាជនជាតិអង់គ្លេស វិជ្ជមានវិរុសកូវីដ១៩ គឺមានចំនួន៣នាក់ ក្នុងចំណោមអ្នកដំណើរ និងអ្នកបម្រើការនៅលើនាវាទាំងអស់សរុបចំនួន៦៤នាក់។ នេះបើតាមការប្រកាសរបស់ក្រសួងសុខាភិបាល។ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម | 2020-03-12T19:07:00+07:00 | freshnewsasia.com | https://m.freshnewsasia.com/index.php/en/localnews/151281-2020-03-12-05-07-29.html |
61027523-bbae-4d60-abd0-920322c2ce45 | អង្គការសុខភាពពិភពលោកប្រកាសអាសន្នពីការរីករាលដាលជំងឺកូវីដ-១៩ លើពិភពលោក | អង្គការសុខភាពពិភពលោក (WHO) កាលពីថ្ងៃទី១១ ខែមីនា ប្រកាសពីការរីករាលដាលពេញពិភពលោក (Global Pandemic) ក្រោយជំងឺរលាកផ្លូវដង្ហើមកូវីដ១៩ (Covid-19) បានឆ្លងរាលដាលនៅក្នុងប្រទេសនិងដែនដីជាង១២០ ក្នុងពិភពលោក ហើយដែលបញ្ហានេះ ក្រុមអ្នកជំនាញសុខភាព បានបញ្ជាក់ពីបញ្ហានេះ អស់រយៈពេលជាច្រើនសប្ដាហ៍មកហើយ។ ប្រធានអង្គការសុខភាពពិភពលោក លោក តេដ្រូ អាដាណម ហ្គេប្រ៊ីសិស (Tedros Adhanom Ghebryesus) លើកឡើងក្នុងសន្និសីទកាសែតថា ពាក្យឆ្លងរាលដាលពេញពិភពលោកនេះ មិនមែនជាពាក្យដែលប្រើសើៗ ឬដោយធ្វេសប្រហែសនោះទេ។ គិតមកដល់ថ្ងៃទី១១ ខែមីនា ថា ចំនួនអ្នកស្លាប់បានកើនឡើងដល់ទៅជិត ៤ពាន់ ៦រយនាក់ ក្នុងចំណោមអ្នកឆ្លងជាង ១២ម៉ឺននាក់ (១២៤,៩០៥) នៅក្នុងដែនដីនិងប្រទេសចំនួន១២០ ក្នុងទ្វីបចំនួន៦ នៅទូទាំងពិភពលោក។ ចំណែកនៅសហរដ្ឋអាមេរិកនេះវិញ ក៏បានកើនឡើងជាង ១ពាន់នាក់ក្នុងរដ្ឋជាង ៤០ ដែលក្នុងនោះអ្នកស្លាប់ មានជាង ៣០នាក់។ ក្រៅតែពីចិនដែលមានអ្នកឆ្លងជាង ៨ម៉ឺននាក់ នៅប្រទេសអ៊ីតាលីឯណោះវិញ ចំនួនអ្នកឆ្លង ក៏បានកើនឡើងយ៉ាងខ្លាំងរហូតដល់ជាង ១ម៉ឺន ២ពាន់នាក់។ បន្ទាប់មកគឺនៅប្រទេសអ៊ីរ៉ង់ ដែលមានចំនួនអ្នកឆ្លង ជាង ៩ពាន់នាក់ រីឯកូរ៉េខាងត្បូងវិញគឺមានចំនួន ជិត ៨ពាន់នាក់។ ចំណែកនៅប្រទេសកម្ពុជាវិញ ក្រសួងសុខាភិបាលប្រកាសថា មានអ្នកឆ្លងចំនួន ៣នាក់។ ពាក់ព័ន្ធនឹងការលើកឡើងរបស់លោកនាយករដ្ឋមន្ត្រីហ៊ុន សែន ថ្មីៗនេះថា គេអាចប្រើក្រមា ជំនួសឱ្យម៉ាស់ការពារការឆ្លងជំងឺកូវិត១៩ (Covid-19) គ្រូពេទ្យខ្មែរអាមេរិកាំង នៅរដ្ឋម៉ាស្សាឈូសេត សហរដ្ឋអាមេរិក លោកគ្រូពេទ្យ ឆាន់ ទូច ថា ការប្រើក្រមានេះ មិនអាចការពារបានទេ ប៉ុន្តែអាចជាប្រភពចម្លងទៅវិញទេ៖ « »។ អង្គការយូនីសេហ្វ (UNICEF) និងអង្គការសុខភាពពិភពលោក (WHO) បានចេញផ្សាយសេចក្តីណែនាំមួយ ដល់គ្រប់វិទ្យាស្ថានទាំងអស់ នៅតាមបណ្ដាប្រទេសជាច្រើនក្នុងពិភពលោក ដើម្បីផ្ដល់លទ្ធភាពឱ្យសិស្សនិងនិស្សិតអាចរៀនសូត្រពីផ្ទះ ក្នុងករណីដែលមានការផ្ទុះរាលដាលខ្លាំង ហើយត្រូវបិទសាលារៀន។ បន្ថែមពីនេះ សិស្សនិស្សិតទាំងនោះ អាចផ្ញើកិច្ចការសាលាតាមប្រព័ន្ធអ៊ីនធឺណេត (Online) អាចចូលអាច និងមើលសៀវភៅនានា ពាក់ព័ន្ធនឹងការរៀនសូត្ររបស់ពួកគេ។ ប្រភពដដែលបន្តថា ក្នុងលក្ខខណ្ឌដែលសាលារៀននៅតែបន្តបើកដំណើរការធម្មតា នាយកសាលាត្រូវណែនាំសិស្សឬនិស្សិត ពីរបៀបថែទាំអនាម័យស្អាត លាងដៃញឹកញាប់ និងបរិភោគទឹកស្អាត ជាដើម ដើម្បីការពារការឆ្លងជំងឺកូវីដ-១៩ (Covid-19) នេះ។ ចំណែកមាតាបិតា ឬអាណាព្យាបាលសិស្សវិញ ត្រូវតាមដានពីសុខភាពកូនៗ និងត្រូវយល់ដឹងពីវិធីថែទាំសុខភាពនៅផ្ទះ។ របាយការណ៍របស់ អង្គការយូនីស្កូ (UNISCO) ឱ្យដឹងថា សិស្សជាង ២៩០លាននាក់ បានខកខានមិនបានទៅរៀន នៅក្នុងប្រទេសចំនួន ១៣ ចាប់តាំងពីមានការផ្ទុះរាលដាលនៃជំងឺកូវីដ-១៩ មក៕ | 2020-03-12T17:35:00+07:00 | rfa.org | https://www.rfa.org/khmer/news/health/WHO-on-Covid-19-03122020063356.html |
56cc53f2-0e0e-4667-82c6-e27780786035 | ហួសចិត្ត ! បុរសអូស្រ្ដាលីម្នាក់ មានអាការៈផ្ដាសាយមួយសប្ដាហ៏ ប្រពន្ធសង្ស័យឆ្លងវីរុស Covid-19 ទៅមន្ទីរពេទ្យបង្អែកបាត់ដំបង គ្រូពេទ្យមិនហ៊ានចូលជិត ឲ្យវិលត្រឡប់ទៅផ្ទះវិញ (មានវីដេអូ) | ស្រ្ដីម្នាក់បានរិះគន់យ៉ាងចាស់ដៃ ហើយធ្វើការចោទប្រកាន់ចំពោះមន្ទីរពេទ្យបង្អែកបាត់ដំបង ដោយប្ដីរបស់គាត់ទើបត្រឡប់មកដើរកំសាន្តនៅក្រៅប្រទេស ហើយបានទៅពិនិត្យនៅមន្ទីរពេទ្យបង្អែកខេត្តបាត់ដំបង តែបែរជាគ្រូពេទ្យនៅទីនោះខ្លាចប្តីរបស់គាត់ មិនហ៊ានចូលជិត និងមិនព្រមទទួលពិនិត្យទេ ក្រោយពេលដែលប្រាប់ពីអាការមួយចំនួនដែលសង្ស័យថា អាចមានផ្ទុកមេរោគ Covid-19។ ស្ត្រីម្នាក់បានឡាយតាមគណនីហ្វេសបុកឈ្មោះ Alena Alena កាលពីល្ងាចថ្ងៃទី១០ ខែមីនា ដោយចោទថា ក្រុមគ្រូពេទ្យនៅមន្ទីរពេទ្យបង្អែកខេត្តបាត់ដំបង មានការភ័យខ្លាច និងរើសអើង មិនទទួលពិនិត្យលើអ្នកជំងឺ ដែលមានអាការសង្ស័យថា មានផ្ទុកកូវីដ-១៩។ នៅក្នុងវីដេអូឡាយជាង១ម៉ោង ស្ត្រីរូបនោះបានរៀបរាប់ថា ក្រោយត្រឡប់ពីដើរលេងនៅប្រទេសថៃ ស្វាមីរបស់គាត់ជាជនជាតិអូស្រា្តលី បានគ្រុនផ្តាសាយធ្ងន់ធ្ងរ ដោយមានអាការក្តៅខ្លាំង ក្អក ហៀរសំបោរ និងហត់ពិបាកដកដង្ហើមរយៈពេល១សប្តាហ៍ហើយ។ ស្ត្រីរូបនេះបន្តថា ដោយសង្ស័យខ្លាចស្វាមីឆ្លងជំងឺកូវីដ-១៩នោះ នៅថ្ងៃទី៩ ខែមីនា អ្នកស្រីក៏បាននាំស្វាមីទៅពិនិត្យសុខភាពនៅពេទ្យឯកជន ប៉ុន្តែ ខាងពេទ្យឯកជនប្រាប់ថា ពុំមានឧបករណ៍គ្រប់គ្រាន់ ហើយប្រាប់ឱ្យអ្នកស្រីនាំស្វាមីទៅពិនិត្យពេទ្យរដ្ឋវិញ គឺមន្ទីរពេទ្យបង្អែកខេត្តបាត់ដំបង។ អ្នកស្រីបន្ថែមថា ពេលដែលអ្នកស្រីនាំស្វាមីទៅពិនិត្យនៅមន្ទីរពេទ្យបង្អែកខេត្តបាត់ដំបង ហើយបានរៀបរាប់ពីដំណើររឿង និងអាការនៃជំងឺស្វាមីអ្នកស្រី រួមទាំងស្នើសុំឱ្យពិនិត្យរកមេរោគនោះ គឺគ្រូពេទ្យនៅមន្ទីរពេទ្យបង្អែកខេត្តមួយនេះ មិនហ៊ានចូលជិត និងមិនទទួលពិនិត្យជំងឺឱ្យស្វាមីអ្នកស្រីឡើយ។ អ្នកស្រីបន្ថែមថា៖ «ហើយគាត់ គ្រូពេទ្យ មិនទាន់ដឹងថា ស្វាមីខ្ញុំកើតជំងឺហ្នឹងមែនអត់ផង ហើយគាត់ភ័យទុកមុន។ គាត់អត់មកជិត។ គាត់អត់ហ៊ានពិនិត្យឱ្យ។ ហើយគាត់ដេញឱ្យយើងទៅដេកព្យាបាលនៅផ្ទះ។ ខ្ញុំថា គាត់ឈឺ១អាទិត្យហើយ។ គាត់ថាឱ្យយើងដេកមើលនៅផ្ទះ១អាទិត្យទៀតទៅ តាមដានជំងឺដោយខ្លួនឯងមួយអាទិត្យទៀតទៅ។ គាត់មិនព្រមធ្វើតេស្តឈាមឱ្យ។ គាត់មិនវាស់សុខភាព។ គាត់មិនហ៊ានចូលមកវាស់កម្តៅឱ្យយើងទៀត» ៕ សូមប្រិយមិត្តអញ្ជើញទស្សនាវីដេអូរបស់បងស្រីរៀបរាប់ ដូចខាងក្រោម៖ https://www.facebook.com/100016589318070/videos/610778282818477/ | 2020-03-12T17:31:37+07:00 | kbnnews.com | https://kbn.news/archives/153887 |
833426f6-b562-45d5-8490-e9fa2e844283 | បញ្ហាជំងឺកូវីដ-១៩ ! សណ្ឋាគារលំដាប់ផ្កាយ៥ នៅខេត្តសៀមរាប ប្រកាសបញ្ចុះតម្លៃ៥៤ភាគរយ | ឆ្លើយតបតាមការអំពាវរបស់រាជរដ្ឋាភិបាលកម្ពុ ម្ចាស់សណ្ឋាគារវិចតូរីយ៉ាអង្គរ Resort and Spar លំដាប់ផ្កាយ៥ នៅខេត្ដសៀមរាប បានប្រកាសបញ្ចុះតម្លៃជាង៥០ភាគ នៃតម្លៃមុនសរុប១៧៥ដុល្លារក្នុង១យប់ សម្រាប់ភ្ញៀវ ដែលមកស្នាក់នៅក្នុងសណ្ឋាគារផ្កាយ៥ ក្នុងតំបន់ទេសចរណ៍អង្គរ ។ យោងតាមគណនីហ្វេសប៊ុករបស់លោក ខៀវ កាញ៉ារិទ្ធិ រដ្ឋមន្ត្រីក្រសួងព័ត៌មាន ដែលបង្ហោះកាលពី១៧ម៉ោងមុន មានខ្លឹមសារថា« មន្ទីរព័ត៌មានខេត្តសៀមរាប សូមគោរពឯកឧត្តម សូមរាយការណ៍សណ្ឋាគារលំដាប់ផ្កាយ៥ដំបូងគេ នៅសៀមរាប ប្រកាសបញ្ចុះតម្លៃជាង៥០% តាមការអំពាវនាវរបស់រាជរដ្ឋាភិបាល ! ដើម្បីចូលរួមចំណែក ក្នុងការទាក់ទាញអ្នកទេសចរណ៍មកទស្សនានៅខេត្ដនេះ តាមការអំពាវរបស់រាជរដ្ឋាភិបាលកម្ពុជា នៅក្នុពិធីចូលឆ្នាំថ្មីប្រពៃណីខ្មែរខាងមុខនេះ ម្ចាស់សណ្ឋាគារវិចតូរីយ៉ាអង្គរ Resort and Spar លំដាប់ផ្កាយ៥ដំបូងគេ នៅខេត្ដសៀមរាប បានប្រកាសបញ្ចុះតម្លៃរបស់ខ្លួនជិតពាក់កណ្ដាល នៃតម្លៃមុនសរុប១៧៥ដុល្លារក្នុងមួយយប់ សម្រាប់ភ្ញៀវទេសចរជាតិ ។ ការបញ្ចុះតម្លៃជាង៥០%នេះ ដើម្បីអោយភ្ញៀវទេសចរណ៍ជាតិ ស្គាល់កន្លែងស្នាក់នៅក្នុងសណ្ឋាគារផ្កាយ៥ ក្នុងតំបន់ទេសចរណ៍អង្គរ ។ អ្នកស្រីសួន កូលាប អ្នកគ្រប់គ្រងផ្នែកបដិសណ្ឋារកិច្ច នៃសណ្ឋាគារវិចតូរីយ៉ាអង្គរ បានឲ្យដឹង នៅរសៀលថ្ងៃទី១១ ខែមីនា ឆ្នាំ២០២០ នេះថា ដោយសារតែកើតមានបញ្ហាជាសកល បណ្ដាលមកពីបញ្ហាវីរុសកូវីដ-១៩ សណ្ឋាគារលំដាប់ផ្កាយ៥នេះ បានប្រកាសបញ្ចុះតម្លៃ៥៤% មានរយ:ពេល៣ខែ ដោយចាប់ពីខែមីនា ដល់ដំណាច់ខែឧសភា ឆ្នាំ២០២០ ខាងមុខនេះ ទៅតាមការណែនាំរបស់រាជរដ្ឋាភិបាលកន្លងមក ជាពិសេសអាជ្ញាធរខេត្ដសៀមរាប ដើម្បីធ្វើយ៉ាងណាអោយមានការទាក់ទាញអ្នកទេសចរមកកំសាន្ដក្នុងខេត្ដ ក្នុងឱកាសបុណ្យចូលឆ្នាំថ្មីប្រពៃណីខ្មែរខាងមុខ ។ អ្នកស្រីបានបន្ដថា សណ្ឋាគារវិចតូរីយ៉ានេះ ជាសណ្ឋាគារដំបូងគេហើយដែលបានបញ្ចុះតម្លៃរហូតដល់៥៤% ក្នុងមួយយប់ ដែលខុសពីតម្លៃមុនក្នុងមួយបន្ទប់មួយយប់តម្លៃ១៧៥ដុល្លា។ អ្នកស្រី សួន កូលាប កីបានថ្លែងអំណរគុណដល់ប្រមុខរាជរដ្ឋាភិបាលផងដែរ ដែលបានធ្វើការលើកលែងពន្ធដល់ផ្ទះសំណាក់សណ្ឋាគារក្នុងរយៈពេល០៤ខែ ខណៈដែលភ្ញៀវទេសចរណ៍ធ្លាក់ចុះដោយសារជំងឺកូវីដ កំពុងរាត្បាត ដែលអ្នកស្រីថា ការលើកលែងពន្ធនេះ ធ្វើអោយក្រុមម្ចាស់សណ្ឋាគារផ្កាយ៥មួយនេះមានលទ្ធភាពបន្ដបំរើសេវាកម្ម និងធ្វើអាជីវកម្មរបស់ខ្លួនបន្ដទៀត ជាពិសេសបានធ្វើអោយបុគ្គលិកបន្ដការងារនៅក្នុងសណ្ឋាគារនេះថែមទៀតផង ។ អ្នកស្រីនិងបុគ្គលិមួយរូបបានអោយដឹងថា ពួកគាត់ពឹងផ្អែកទៅលើវិស័យទេសចរណ៍ ។ ជាមួយគ្នានោះ ការចូលរួមស្នាក់នៅរបស់ភ្ញៀវទេសចរណ៍ខ្មែរ នៅសណ្ឋាគារវិចតូរីយ៉ា ហាក់ដូចជួយលើកស្ទួយជីវភាពបុគ្គលិកខ្មែរដែលកំពុងបំរើការងារនៅទីនោះ ខណៈដែលភ្ញៀវទេសចរណ៍អន្ដរជាតិធ្លាក់ចុះខ្លាំងនៅដើមឆ្នាំ២០២០នេះ។ កាលពីដើមខែមីនា ឆ្នាំ២០២០នេះ អាជ្ញាធរខេត្ដសៀមរាប បានអំពាវដល់ម្ចាស់សណ្ឋាគារ ផ្ទះសំណាក់ទាំងអស់ក្នុងខេត្ដ ធ្វើការបញ្ចុះតម្លៃសេវាកម្មស្នាក់នៅ ម្ហូបអាហារ ដើម្បីធ្វើអោយមានការទាក់ទាញភ្ញៀវទេសចរណ៍មកទស្សនាក្នុងពិធីចូលឆ្នាំថ្មីប្រពៃណីខ្មែរខាងមុខនេះ»៕ | 2020-03-12T16:37:21+07:00 | kbnnews.com | https://kbn.news/archives/153868 |
61db9920-50a2-4a4a-bd9f-dd871daa977c | BREAKING NEWS: អង្គការ WHO ប្រកាសថា «COVID-19 ជាជំងឺរាតត្បាតសកល» ខណៈប្រធាន UN អំពាវនាវឲ្យគ្រប់ប្រទេសចាត់វិធានការទប់ទល់ (Video inside) | អគ្គលេខាធិការនៃអង្គការសហប្រជាជាតិ (UN) លោក អាន់តូនីញ៉ូ ហ្គួទែរែស (Antonio Guterres) បានអំពាវនាវឲ្យគ្រប់គ្នាបញ្ចេញសកម្មភាពទប់ទល់ ទៅនឹងវីរុសកូរ៉ូណាថ្មី ឬ COVID-19 ជាបន្ទាន់ បន្ទាប់ពីអង្គការសុខភាពពិភពលោកហៅកាត់ថា WHO បានប្រកាសចាត់ទុកជំងឺនេះ «ជាជំងឺរាតត្បាតសកល»។ នេះបើតាមការ ចេញផ្សាយដោយទីភ្នាក់ងារព័ត៌មានចិនស៊ីនហួរ នាព្រឹកថ្ងៃព្រហស្បតិ៍ ទី១២ ខែមីនា ឆ្នាំ២០២០។ នៅក្នុងសារមួយចេញពីទីស្នាក់ការកណ្តាល UN នាបុរីញូយ៉ក លោក Antonio Guterres បានលើកឡើងយ៉ាងដូច្នេះថា ។ លោកប្រធាន UN ក៏បានព្រមានអំពីហានិភ័យ ដែលបង្កឡើងដោយការភ័យស្លន់ស្លោផងដែរ ហើយលោកបានណែនាំឲ្យគ្រប់គ្នា ត្រូវតែព្យាយាមប្រយុទ្ធប្រឆាំងនឹងវីរុស និងមិនអាចទុកឲ្យការភ័យខ្លាចរីករាលដាលនោះឡើយ។ គួរបញ្ជាក់ថា អង្គការសុខភាពពិភពលោក WHO កាលពីយប់ថ្ងៃពុធ បានប្រកាសចាត់ទុក COVID-19 ជាជំងឺថ្មីកំពុងរាតត្បាតជាសកល ខណៈប្រទេសជាង ១២០ហើយ សុទ្ធតែបានរាយការណ៍អំពីករណីឆ្លង។ COVID-19 ជាជំងឺរាតត្បាតបង្កឡើងដោយវីរុសកូរ៉ូណាថ្មី បានផ្តាច់ជីវិតមនុស្សសរុបជាង ៤,៣០០នាក់ និងឆ្លងជាង ១២១,០០០ករណី ចាប់តាំងពីវាបានផ្ទុះឡើងនៅទីក្រុង វូហាន ប្រទេសចិន កាលពីចុងខែធ្នូ ឆ្នាំ២០១០។ ប្រធានអង្គការសុខភាពពិភពលោកលោក ថេដ្រូស អាដាណម ហ្គេប្រេយែសឹស (Tedros Adhanom Ghebreyesus) បានប្រាប់អ្នកយកព័ត៌មាននានា នៅទីក្រុងហ្សឺណែវថា ។ លោក Tedros បានសង្កត់ធ្ងន់ថា ។ មន្ត្រីអង្គការ WHO បានជម្រុញឲ្យគ្រប់ប្រទេសបង្កើនសកម្មភាពទ្វេឡើង ដើម្បីទប់ទល់ការឆ្លងរាលដាលមេរោគ ដោយវិធានការយ៉ាងតឹងរ៉រឹងបំផុត៕ | 2020-03-12T16:06:00+07:00 | freshnewsasia.com | https://m.freshnewsasia.com/index.php/en/internationalnews/151257-2020-03-12-02-06-53.html |
11c3660d-5f84-4801-ab1d-a42ee7ba51d4 | មនុស្សនៅសល់លើនាវាទាំងអស់ នឹងត្រូវបញ្ជូនឲ្យទៅស្នាក់នៅក្នុងសណ្ឋាគារមួយ ខណៈចំនួនអ្នកឆ្លង Covid-19 នៅកម្ពុជាបានកើនឡើងដល់៥ករណី | នៅរសៀលថ្ងៃទី១២ ខែមីនា ឆ្នាំ២០២០នេះ មនុស្សនៅលើនាវា Viking Cruise Journey ដែលចូលចតនៅខេត្តកំពង់ចាម ទាំងអស់និឹងត្រូវបញ្ជូនឲ្យទៅស្នាក់នៅក្នុងសណ្ឋារគារមួយនៅមាត់ទន្លេ ដើម្បីតាមដាននិងទុកដាច់ដោយឡែកក្នុងរយៈពេល ១៤ថ្ងៃ បើទោះបីលទ្ធផលតេស្តរបស់ពួកគេអវិជ្ជមាន COVID-19 ក៏ដោយនោះ។ ការសម្រចដាក់វិធានការបែបនេះក្រោយពីត្រូវបានរកឃើញប្ដីប្រពន្ធជនជាតិអង់គ្លស ២នាក់ឆ្លងវីរុស Covid-19 រួមទាំងស្ដ្រីជនជាតិអង់គ្លេស១រូបដំបូងគេផងដែរ។ លោក អ៊ុន ចាន់ដា អភិបាលខេត្តកំពង់ចាម បានប្រាប់ឲ្យដឹងថា នៅរសៀលថ្ងៃទី១២ ខែមីនា ឆ្នាំ២០២០នេះថា នៅពេលនេះក្រុមការងារ បាននិងកំពុងរៀបចំនៅ ក្នុងសណ្ឋាគារមួយ ដោយដូរសម្តារទាំងអស់ទាំងម៉ាស៊ីនត្រជាក់ ទូរទស្សន៍ គ្រែ ពូក ខ្នើយ… ថ្មីទាំងអស់ ដើម្បីរៀបកន្លែងបញ្ជូនក្រុមភ្ញៀវ និងអ្នកបម្រើការងារនៅលើនាវាទាំង ៥៧នាក់ មកស្នាក់នៅជាបណ្តោះអាសន្ន ដើម្បីតាមដានស្ថានភាពជំងឺរបស់ពួកគេបន្តទៀត បើទោះក្រោយការធ្វើតេស្ត បង្ហាញថាអវិជ្ជមានលើ COVID-19 ក៏ដោយនោះ។ សូមបញ្ជាក់ថា កាលពីពេលថ្មីៗនេះក្រសួងសុខាភិបាលកម្ពុជា បានប្រកាសពីការរកឃើញជនជាតិអង់គ្លេស២នាក់ទៀត គឺបុរសជនជាតិអង់គ្លេសអាយុ៧៣ឆ្នាំ និងប្រពន្ធរបស់គាត់ជាជនជាតិអង់គ្លេសអាយុ៦៩ឆ្នាំ បានឆ្លង COVID-19 ដែលធ្វើឲ្យអ្នកឆ្លងជំងឺកូវីដនៅកម្ពុជា កើនឡើងដល់៥នាក់ ៕ | 2020-03-12T14:19:32+07:00 | kbnnews.com | https://kbn.news/archives/153825 |
3e539a63-a272-4c7b-bda8-2e89590cf83e | មុននេះបន្តិច! រកឃើញអ្នកឆ្លងជំងឺកូវីដ២នាក់ទៀតហើយ កើនឡើងសរុប៥នាក់ | រសៀលថ្ងៃទី១២ ខែមីនា ឆ្នាំ២០២០ ក្រសួងសុខាភិបាលកម្ពុជា បានប្រកាសពីការរកឃើញជនជាតិអង់គ្លេស២នាក់ទៀត បានឆ្លង COVID-19 ដែលធ្វើឲ្យអ្នកឆ្លងជំងឺកូវីដនៅកម្ពុជា កើនឡើងដល់៥នាក់។ សូមបញ្ជាក់ថា ជំងឺCOVID-19 ៣ករណីមុន កើតឡើង ១ករណី ជនជាតិចិន ភេទប្រុស អាយុ៦០ឆ្នាំ ជាសះស្បើយ១ករណី ជនជាតិខ្មែរ ភេទប្រុស អាយុ៣៨ឆ្នាំ កំពុងដាក់ព្យាបាលនៅមន្ទីរពេទ្យបង្អែកខេត្តសៀមរាប គាត់មានសុខភាពល្អ មិនមានរោគសញ្ញាអ្វីទេ តែគាត់បន្តវិជ្ជមាន COVID-19 ។ អ្នកប៉ះពាល់ទាំងអស់មិនទាន់រកឃើញវិជ្ជមាន COVID-19 ឡើយដែរ និង ១ករណី ជនជាតិអង់គ្លេស ភេទស្រី អាយុ៦៥ឆ្នាំ កំពុងដាក់ព្យាបាលនៅមន្ទីរពេទ្យបង្អែកខេត្តកំពុងចាម គាត់មានសុខភាពល្អ មិនមានរោគសញ្ញាអ្វីគួរឲ្យកត់សំគាលទេ នេះជាករណីនាំចូលពីប្រទេសពីប្រទេស ។ អ្នកប៉ះពាល់ដូចជា ស្ត្រីអ្នកបកប្រែ អ្នកបើកម៉ូតូកង់៣ និងកូនគាត់ សុទ្ធតែអវិជ្ជមានCOVID-19 ។ អ្នកក្នុងកប៉ាល់ទាំងអស់បានយកវត្ថុវិភាគ ដាក់ឲ្យនៅដោយឡែក និងតាមដានសុខភាពចំនួន១៤ថ្ងៃ ។ ប្រទេសកម្ពុជាយេីងមិនទាន់រកឃេីញភស្តុតាងបញ្ជាក់ថាមានការឆ្លងនៅក្នុងសហគមន៍នៅឡេីយទេ ។ ទូទាំងប្រទេសយើងបានធ្វើតេស្តសសរុបទាំងអស់ចំនួន ៤៩៣ករណី ។ ព័ត៌មានបន្ថែមសូមទាក់ទងលេខ១១៥៕ | 2020-03-12T14:14:22+07:00 | kbnnews.com | https://kbn.news/archives/153826 |
69ba42bd-eedd-4cd7-9822-f2ea88b4d86b | ក្រសួងសុខាភិបាលរកឃើញអ្នកដំណើរជនជាតិអង់គ្លេសពីរនាក់បន្ថែមទៀតផ្ទុកជំងឺកូវីដ-១៩ | ក្រសួងសុខាភិបាល រកឃើញអ្នកឆ្លងជំងឺកូវីដ-១៩ ពីរករណីបន្ថែមទៀត ក្នុងចំណោមអ្នកដំណើរ ៦០នាក់ ដែលធ្វើដំណើរតាមនាវាទេសចរណ៍មួយគ្រឿងឈ្មោះ វ៉ាយឃីង គូ្រស ជ្យូណី (Viking Cruise Journey) ដែលចាកចេញពីប្រទេសវៀតណាម ហើយបានចូលចតនៅទីរួមខេត្តកំពង់ចាម។ អ្នកជំងឺទាំងពីរនាក់នោះជាជនជាតិអង់គ្លេស និងជាប្តីប្រពន្ធនឹងគ្នា។ សេចក្ដីប្រកាសព័ត៌មានរបស់ក្រសួងសុខាភិបាល នៅថ្ងៃទី១២ ខែមីនា ឲ្យដឹងថា អ្នកជំងឺជាប្តី មានអាយុ ៧៣ឆ្នាំ និងប្រពន្ធមានអាយុ ៦៩ឆ្នាំ ។ ការរកឃើញជំងឺផ្លូវដង្ហើមកូវីដ-១៩ បន្ថែមទៀតនេះ បន្ទាប់ពីក្រុមគ្រូពេទ្យ បានយកសំណាកវត្ថុវិភាគរបស់អ្នកដំណើរលើនាវា វ៉ាយឃីង គូ្រស ជ្យូណី ចំនួន ៥៩នាក់ ទៅពិនិត្យនៅវិទ្យាស្ថានប៉ាស្ទ័រ ហើយ ជាលទ្ធផលគេរកឃើញមានវិជ្ជមានមេរោគកូរ៉ូណាថ្មីពីនាក់ប្ដីប្រពន្ធនេះបន្ថែមទៀត។ បច្ចុប្បន្នអ្នកជំងឺទាំងពីរនាក់ប្តីប្រពន្ធ ត្រូវបានដាក់ឲ្យស្ថិតក្នុងបន្ទប់ដាច់ដោយឡែកក្នុងមន្ទីរពេទ្យបង្អែកខេត្តកំពង់ចាម ដើម្បីតាមដានសុខភាពបន្ត ទៀត។ ប្រធានមន្ទីរពេទ្យបង្អែកខេត្តកំពង់ចាម លោកវេជ្ជបណ្ឌិត គឹម សួរភិរុណ ប្រាប់អាស៊ីសេរីយ៉ាងខ្លីថា អ្នកជំងឺទាំងពីរនាក់ នៅមានសុខភាពធម្មតា ហើយលោក មិនទាន់ទទួលបានព័ត៌មាន ឬការស្នើសុំឲ្យ បញ្ជូនអ្នកជំងឺទាំងពីរទៅមន្ទីរពេទ្យក្នុងក្រុងភ្នំពេញនៅឡើយទេ៖ គិតមកដល់ពេលនេះ អ្នកឆ្លងជំងឺកូវីដ-១៩ លើនាវា វ៉ាយឃីង គូ្រស ជ្យូណី (Viking Cruise Journey) សរុបចំនួន ៣នាក់ហើយ សុទ្ធតែជាជនជាតិអង់គ្លេស។ ស្ត្រីជនជាតិអង់គ្លេស ដែលរកឃើញវិជ្ជមាន កូវីដ-១៩ ដំបូងគេ កាលពីថ្ងៃទី១០ ខែមីនា គឺអាយុ៦៥ឆ្នាំ ហើយកាលពីល្ងាចថ្ងៃទី១១ ខែមីនា ក្រសួងសុខាភិបាលបានបញ្ជូនស្ត្រីម្នាក់នោះ ចេញពីមន្ទីរពេទ្យបង្អែកខេត្តកំពង់ចាម ទៅព្យាបាលនៅមន្ទីរពេទ្យឯកជនមួយក្នុងក្រុងភ្នំពេញ។ ចំណែកពលរដ្ឋខ្មែរពីរនាក់ដែលម្នាក់ជាស្រ្តីអ្នកបកប្រែ និងម្នាក់ជាអ្នករត់រ៉ឺម៉កម៉ូតូកង់បី ធ្លាប់ដឹកស្ត្រីអង់គ្លេសរូបនោះ លទ្ធផលធ្វើតេស្តរបស់ពួកគេបង្ហាញថា អវិជ្ជមាន ហើយគ្រូពេទ្យអនុញ្ញាតឲ្យទៅសម្រាកនៅផ្ទះ ប៉ុន្តែត្រូវអនុវត្តវិធានការតាមដានសុខភាពផ្ទាល់ខ្លួនជាបន្តទៀតផងដែរ។ អាស៊ីសេរី មិនអាចសុំការបញ្ជាក់បន្ថែមពីអ្នកនាំពាក្យក្រសួងសុខាភិបាល លោក លី សូវ៉ាន់ និងអ្នកស្រី ឱ វណ្ណឌីន បានទេ ដោយទូរស័ព្ទចូលពុំមានអ្នកទទួល។ នាវាទេសចរណ៍ វ៉ាយឃីង គូ្រសជ្យូណី (Viking Cruise Journey) ផ្ទុកភ្ញៀវទេសចរណ៍ និងបុគ្គលិកនាវាចំនួន ៦០នាក់ ដោយធ្វើដំណើរចេញមកពីទីក្រុងហូជីមិញ កាលពីថ្ងៃទី៥ ខែមីនា ហើយមកដល់រាជធានីភ្នំពេញនៅថ្ងៃទី៧ ខែមីនា និងបានហួសទៅចូលចតនៅទីរួមខេត្តកំពង់ចាម។ មន្ត្រីផ្នែកអង្កេតនៃសមាគមអាដហុកប្រចាំខេត្តកំពង់ចាម និងត្បូងឃ្មុំ លោក ឡេង សេងហាន មានប្រសាសន៍ថា ក្រោយពីអាជ្ញាធរជំនាញរកឃើញករណីឆ្លងជំងឺកូវីដ-១៩លើអ្នកទេសចរណ៍បរទេសក្នុងខេត្តកំពង់ចាមជាបន្តបន្ទាប់ គឺបានធ្វើឲ្យប្រជាពលរដ្ឋក្នុងខេត្តមួយនេះមានការព្រួយបារម្ភខ្លាំងអំពីសុខភាពដូចពលរដ្ឋក្នុងខេត្តផ្សេងៗ ដែរ។ លោក សង្កេតឃើញថា គ្រួសារនីមួយៗ បាននាំគ្នាទិញស្បៀងអាហារស្តុកទុក ដើម្បីចៀសវាងការទៅផ្សារញឹកញាប់ និងកាត់បន្ថយហានិភ័យ ប៉ុន្តែពួកគេ រអ៊ូរទាំថា ទំនិញគ្រប់យ៉ាងឡើងថ្លៃ ហើយអាជ្ញាធរ ពុំបានយកចិត្តទុកដាក់ទប់ស្កាត់នោះទេ។ ទន្ទឹមគ្នានេះ លោកជំរុញឲ្យអាជ្ញាធរពាក់ព័ន្ធសហការគ្នាផ្សព្វផ្សាយឲ្យបានទូលំទូលាយបន្ថែមទៀត ដល់ពលរដ្ឋអំពីគ្រោះថ្នាក់នៃជំងឺកូវីដ-១៩ និងរបៀបការពារសុខភាព ដោយមិនអាចធ្វេសប្រហែសបានឡើយ៖ មកដល់ពេលនេះ កម្ពុជាបានរកឃើញអ្នកឆ្លងជំងឺកូវីដ-១៩ចំនួន ៥ករណីហើយ ក្នុងនោះមាន ១ករណីកើតលើបុរសជនជាតិខ្មែរ អាយុ ៣៨ឆ្នាំ កំពុងដាក់ព្យាបាលក្នុងមន្ទីរបង្អែកខេត្តសៀមរាប។ កាលពីថ្ងៃទី១១ ខែមីនា អង្គការសុខភាពពិភពលោក បានប្រកាសចាត់ទុកជំងឺកូវីដ-១៩ ថា ជាជំងឺរាតត្បាតសកល ។ គិតត្រឹមថ្ងៃទី១២ ខែមីនា មានអ្នកឆ្លងជំងឺកូវីដ-១៩ នៅលើពិភពលោកសរុបឡើងដល់ជាង ១២ម៉ឺន ៦ពាន់នាក់ (១២៦.៣៩២នាក់) រីឯអ្នកស្លាប់ ក៏ឡើងដល់ជាង ៤ពាន់ ៦រយនាក់ (៤.៦៣៩នាក់)៕ | 2020-03-12T12:20:00+07:00 | rfa.org | https://www.rfa.org/khmer/news/health/two-more-british-passengers-on-viking-cruise-tested-positive-coronavirus-03122020025156.html |
191ce32c-ab00-4811-85f1-c1d7f7dd0eba | ក្ដៅៗ ! រកឃើញជនជាតិអង់គ្លេសពីរនាក់ទៀត ដែលឆ្លង COVID-19 លើនាវាទេសចរណ៍ ចតនៅខេត្តកំពង់ចាម | នាថ្ងៃទី១២ ខែមីនា ឆ្នាំ២០២០ ក្រសួងសុខាភិបាលកម្ពុជា បានប្រកាសពីការរកឃើញអ្នកជនជាតិអង់គ្លេសពីរនាក់ទៀត ដែលឆ្លង COVID-19 លើនាវាទេសចរណ៍ Viking Cruise Journey ពីហូជីមិញ ប្រទេសវៀតណាម ដែលសំចតនៅកំពង់ចាម។ | 2020-03-12T12:14:42+07:00 | kbnnews.com | https://kbn.news/archives/153822 |
384ea396-cd57-4685-a101-374addf5f7d7 | ធូរទ្រូងបន្តិច ! បុរសបើកម៉ូតូកង់បី និងអ្នកបកប្រែឲ្យស្រ្តីអង់គ្លេសឆ្លងជំងឺកូវីដ-១៩ ក្រោយធ្វើតេស្តលទ្ធផលអវិជ្ជមាន | ពលរដ្ឋខ្មែរ២នាក់ ក្នុងនោះបុរសបើករម៉ូតូកង់បីម្នាក់ និងម្នាក់ទៀត ជាស្រ្តីអ្នកបកប្រែ ឲ្យស្រ្តីជនជនជាតិអង់គ្លេសមានវីរុសកូវីដ-១៩ ក្រោយពីបានឆ្លងកាត់ការធ្វើតេស្រ្តហើយ លទ្ធផលបញ្ជាក់ថា អវិជ្ជមាន។ យោងតាមហ្វេសប៊ុករបស់នាយករដ្ឋានប្រយុទ្ធនឹងជំងឺ (CDC) នៅថ្ងៃទី១១ ខែមីនា ឆ្នាំ២០២០ បានបញ្ជាក់ថា « បច្ចប្បន្នភាព ម៉ោង៥ល្ងាច ថ្ងៃទី១១ មីនា ២០២០ : ប្រទេសយើងបានរកឃើញករណីជំងឺCOVID-19 សរុបចំនួន៣ករណី – ១ករណី ជនជាតិចិន ភេទប្រុស អាយុ៦០ឆ្នាំ ជាសះស្បើយ – ១ករណី ជនជាតិខ្មែរ ភេទប្រុស អាយុ៣៨ឆ្នាំ កំពុងដាក់ព្យាបាលនៅមន្ទីរពេទ្យបង្អែកខេត្តសៀមរាប គាត់មានសុខភាពល្អ មិនមានរោគសញ្ញាអ្វីទេ តែគាត់បន្តវិជ្ជមាន COVID-19 ។ អ្នកប៉ះពាល់ទាំងអស់មិនទាន់រកឃើញវិជ្ជមាន COVID-19 ឡើយដែរ ។ – ១ករណី ជនជាតិអង់គ្លេស ភេទស្រី អាយុ៦៥ឆ្នាំ កំពុងដាក់ព្យាបាលនៅមន្ទីរពេទ្យបង្អែកខេត្តកំពង់ចាម គាត់មានសុខភាពល្អ មិនមានរោគសញ្ញាអ្វីគួរឲ្យកត់សំគាលទេ នេះជាករណីនាំចូលពីប្រទេសពីប្រទេស ។ អ្នកប៉ះពាល់ដូចជា ស្ត្រីអ្នកបកប្រែ អ្នកបើកម៉ូតូកង់៣ និងកូនគាត់ សុទ្ធតែអវិជ្ជមានCOVID-19 ។ អ្នកក្នុងកប៉ាល់ទាំងអស់បានយកវត្ថុវិភាគ ដាក់ឲ្យនៅដោយឡែក និងតាមដានសុខភាពចំនួន១៤ថ្ងៃ ។ ប្រទេសកម្ពុជាយើងមិនទាន់រកឃើញភស្តុតាងបញ្ជាក់ថា មានការឆ្លងនៅក្នុងសហគមន៍នៅឡើយទេ ។ ទូទាំងប្រទេសយើងបានធ្វើតេស្តសរុបទាំងអស់ចំនួន ៤៩៣ករណី។ ព័ត៌មានបន្ថែមសូមទាក់ទងលេខ ១១៥»៕ | 2020-03-12T11:40:09+07:00 | kbnnews.com | https://kbn.news/archives/153815 |
92e908dc-4d05-48a3-bc55-0284080e88db | ក្រុមជំនាញវេជ្ជសាស្ត្រចិន ត្រៀមខ្លួនចេញដំណើរទៅសង្គ្រោះប្រទេសអ៉ីតាលី ដែលវីរុស Covid-19 កំពុងវាយលុកឥតស្រាកស្រាន | នាថ្ងៃពុធនេះ ប្រទេសចិនបានបញ្ចូនក្រុមជំនាញវេជ្ជសាស្ត្រដែលមានសមាជិក ០៤នាក់ និងគ្រូបង្រៀនភាសាអ៉ីតាលីម្នាក់ទៀតសរុប ០៥នាក់ ទៅកាន់ប្រទេសអ៉ីតាលី ដែលកំពុងរងគ្រោះខ្លាំងជាងគេបំផុតនាពេលបច្ចុប្បន្ន ដោយសារវីរុសកូរ៉ូណាថ្មី ឬ COVID-19 ខណៈចំនួនមនុស្សឆ្លង និងស្លាប់នៅតែបន្តកើនឡើងយ៉ាងគំហុក។ នេះបើយោងតាមការចុះផ្សាយរបស់ទីភ្នាក់ងារចិនស៊ីនហួរ នាល្ងាចថ្ងៃពុធ ទី១១ ខែមីនា ឆ្នាំ២០២០។ ក្រុមជំនាញទាំង ០៥នាក់ខាងលើនេះ គឺត្រូវបានចាត់តាំងដោយកាកបាទក្រហមចិន ដើម្បីត្រៀមធ្វើដំណើរទៅប្រទេសអ៉ីតាលី។ លោក លាង សុងអាន (Liang Zongan) ប្រធានមន្ទីរវេជ្ជសាស្ត្រផ្នែកសួត និងព្យាបាលបន្ទាន់ នៃមន្ទីរពេទ្យចិនភាគខាងលិច របស់សាកលវិទ្យាល័យស៊ីឈួន បានលើកឡើងយ៉ាងដូច្នេះថា«នៅពេលដែលយើងទៅដល់ប្រទេសអ៉ីតាលី យើងនឹងចុះទៅពិនិត្យមើលអំពីស្ថានភាពជាក់ស្តែងនៅទីនោះ ហើយបន្ទាប់មកទើបចែករំលែកបទពិសោធន៍ ប្រយុទ្ធប្រឆាំងនឹងជំងឺ និងធ្វើកិច្ចសហការជាមួយក្រុមជំនាញវេជ្ជសាស្ត្រអ៉ីតាលី»។ ទោះបីចិនជាប្រទេសដែលបានទទួលរងគ្រោះធ្ងន់ធ្ងរជាងគេបំផុត ដោយសារតែវីរុសកូរ៉ូណាថ្មី ឬ COVID-19 ក្តី ប៉ុន្តែក៏ប្រទេសនេះក៏បានចាត់វិធានការក្តៅ និងច្បាប់បានបទពិសោធន៍ជាច្រើន ក្នុងការប្រយុទ្ធប្រឆាំងជំងឺ ដែលជិតនឹងទទួលបានជោគជ័យទាំងស្រុង នាពេលឆាប់ៗខាងមុខនេះហើយ។ ដោយឡែកប្រទេសអ៉ីតាលីវិញបាន និងកំពុងក្លាយជាជនរងគ្រោះធ្ងន់បន្ទាប់ ខណៈមនុស្សឆ្លងសរុបមាន ១០,១៤៩ករណី ក្នុងនោះ ៦៣១នាក់ស្លាប់ ហើយអត្រាឆ្លង និងស្លាប់គឺខ្ពស់ជាងគេទាំងអស់៕ | 2020-03-12T09:53:45+07:00 | kbnnews.com | https://kbn.news/archives/153784 |
fb724a45-943f-4c9d-be27-cedf88bda707 | អភិបាលខេត្តកំពត ចុះពិនិត្យស្ថានភាពជាក់ស្ដែង នៅមន្ទីរពេទ្យបង្អែកខេត្ត ដើម្បីត្រៀមលក្ខណៈបង្ការការពារ និងព្យាបាលជំងឺ COVID-19 | លោក ជាវ តាយ អភិបាលខេត្តកំពត និងថ្នាក់ដឹកនាំអង្គភាព ស្ថាប័នពាក់ព័ន្ធ នៅថ្ងៃទី១១ ខែមីនា ឆ្នាំ២០២០ ចុះពិនិត្យស្ថានភាពជាក់ស្ដែងនៅមន្ទីរពេទ្យបង្អែក ខេត្តកំពត ក្នុងករណីកើតឡើងលើប្រជាពលរដ្ឋ ដើម្បីត្រៀមលក្ខណៈបង្ការការពារ និងព្យាបាលជំងឺ Covid-19 ឆ្លើយតបនិងអនុវត្តនូវអនុសាសន៍ដ៏ខ្ពង់ខ្ពស់របស់ប្រមុខរាជរដ្ឋាភិបាលសម្ដេចតេជោ ហ៊ុន សែន ក៏ដូចជាការណែនាំរបស់ក្រសួងសុខាភិបាល ក្នុងការត្រៀមលក្ខណៈប្រុងប្រយ័ត្នក្នុងការបង្ការនៃការឆ្លងរីករាលដាលនៃជំងឺមួយនេះ ដែលជាបញ្ហាសកលក្នុងពិភពលោកក៏ដូចក្នុងតំបន់នាបច្ចុប្បន្ននេះ។ ចំពោះមុខនៅក្នុងមន្ទីរពេទ្យបង្អែកខេត្តកំពត លោកអភិបាលខេត្ត ជាវ តាយ បានថ្លែងថា បញ្ហាជំងឺរលាកផ្លូវដង្ហើមប្រភេទថ្មី Covid-19 ជាបញ្ហាសកលក្នុងពិភពលោក ក៏ដូចនៅក្នុងតំបន់ តែងតែបានរួមគ្នាយកចិត្តទុកដាក់ទប់ស្កាត់ការរីករាលដាល នូវជំងឺឆ្លងប្រភេទនេះ។ ប៉ុន្តែសម្រាប់ប្រទេសកម្ពុជាយើង ករណីជំងឺនេះ គឺយើងនៅមិនទាន់មានអ្វីដែលធ្វើឲ្យប្រជាពលរដ្ឋជួបប្រទះ និងមានការព្រួយបារម្ភធ្ងន់ធ្ងូរ ដូចបណ្ដាប្រទេសដទៃទៀតឡើយ។ បញ្ហាដែលបារម្ភនោះគឺជាបញ្ហាកើតឡើងដោយជំងឺភ័យខ្លាចរបស់ប្រជាពលរដ្ឋ ដែលតែងតែជឿតាមព័ត៌មាន មិនពិត ព័ត៌មានដែលបំប៉ោង បំភ្លើស បំភិតបំភ័យ ដល់ប្រជាពលរដ្ឋ ពីសំណាក់ពួកអគតិ ចង្រៃបំផ្លាញជាតិឯង។ ជាពិសេសនៅក្នុងខេត្តកំពត ករណីនេះក៏នៅមិនទាន់មានលិចកើតឡើង ការឆ្លងជំងឺ Covid-19 នេះនៅឡើយដែរ ហើយក្នុងដំណាក់កាល បច្ចុប្បន្ននេះ ទេសចរណ៍មកកំសាន្តលេងក្នុងខេត្តកំពត ក៏សង្កេតឃើញមកលេង ជាហូរហែច្រើនដដែល។ ប៉ុន្តែទោះបីយ៉ាងណាក៏ដោយរាជរដ្ឋាភិបាល ក្រោមការដឹកនាំដោយសម្ដេចតេជោ ហ៊ុន សែន ប្រមុខរដ្ឋាភិបាលកម្ពុជា ក៏ដូចជាក្រសួងសុខាភិបាល គឺយើងមិនបាននៅព្រងើយកន្តើយឡើយ។ ជាពិសេស សម្រាប់រដ្ឋបាលខេត្តកំពត នៅតាមច្រកទ្វារអន្តរជាតិ និងតាមច្រកទ្វារទ្វេភាគី អាជ្ញាធរមានសមត្ថកិច្ចគ្រប់ជំនាញ គ្រប់ផ្នែក គ្រប់ថ្នាក់ តែងតែបានរួមសហការគ្នាយកចិត្តទុកដាក់ ត្រួតពិនិត្យតាមរយៈមន្ត្រីចត្តាឡីស័ក ក្នុងការទប់ស្កាត់ និងអនុវត្តនូវអនុសាសន៍ណែនាំដ៏ខ្ពង់ខ្ពស់របស់សម្ដេចតេជោ ហ៊ុន សែន និងក្រសួងសុខាភិបាល ដែលបានជំរុញណែនាំដល់អាជ្ញាធរ មានសមត្ថកិច្ចគ្រប់ជាន់ថ្នាក់ រួមនឹងប្រជាពលរដ្ឋ ត្រូវរួមគ្នាប្រយុទ្ធប្រឆាំងប្រុងប្រយ័ត្ន ទប់ស្កាត់ការរីករាលដាលនូវជំងឺឆ្លង Covid-19 នេះដោយតាមរយៈការអប់រំផ្សព្វផ្សាយរបស់ក្រសួងសុខាភិបាល។ ជាក់ស្ដែងពេលនេះ គឺយើងត្រូវតែត្រៀមលក្ខណៈប្រុងប្រយ័ត្ន ដើម្បីបង្ការនិងទប់ស្កាត់ រួមនឹងការព្យាបាលនូវជំងឺនេះ ក្នុងករណីកើតឡើង លើប្រជាពលរដ្ឋទូទៅនៅក្នុងខេត្តកំពតផងដែរ។ លោកអភិបាលខេត្ត ក៏បានថ្លែងអំណរគុណកោតសសើរ និងដាក់ក្ដីសង្ឃឹមខ្ពស់ ដល់ថ្នាក់ដឹកនាំមន្ទីរសុខាភិបាលខេត្ត ថ្នាក់ដឹកនាំមន្ទីរពេទ្យបង្អែកខេត្តកំពត ក៏ដូចមន្ទីរពេទ្យបង្អែកចំនួន ៤ទៀត នៅក្នុងខេត្ត ព្រមទាំងគ្រូពេទ្យ ដែលបានត្រៀមលក្ខណៈក្នុងការប្ដេជ្ញាចិត្តខ្ពស់ ដើម្បីរួមគ្នាប្រយុទ្ធប្រឆាំងនូវជំងឺឆ្លង Covid-19 នេះ។ ពិសេសក្នុងករណីជំងឺនេះកើតឡើងលើប្រជាពល ត្រូវតែយកចិត្តទុកដាក់ ក្នុងការលះបង់ប្រកបដោយឆន្ទៈប្ដេជ្ញាខ្ពស់ ដើម្បីព្យាបាលជូនពួកគាត់ដោយមិនមានការរើសអើងឡើយ៕ | 2020-03-12T00:27:00+07:00 | freshnewsasia.com | https://m.freshnewsasia.com/index.php/en/localnews/151227-2020-03-11-10-27-28.html |
9e044c26-5224-4122-a58a-f01b44fa050b | ក្រសួងសេដ្ឋកិច្ច រៀបចំកិច្ចប្រជុំពិភាក្សាជាមួយដៃគូពាក់ព័ន្ធ អំពីផែនការមេប្រយុទ្ធប្រឆាំងជំងឺ COVID-19 | ក្រសួងសេដ្ឋកិច្ច និងហិរញ្ញវត្ថុ នៅថ្ងៃទី១១ ខែមីនា ឆ្នាំ២០២០នេះ បានរៀបចំកិច្ចប្រជុំពិភាក្សា ជាមួយដៃគូពាក់ព័ន្ធអំពីផែនការមេ ប្រយុទ្ធប្រឆាំងជំងឺរលាកផ្លូវដង្ហើមធ្ងន់ធ្ងរ (COVID-19) ដែលបានរៀបចំដោយក្រសួងសុខាភិបាល សហការជាមួយអង្គការសុខភាពពិភពលោក (WHO) និងដើម្បីធ្វើការវាយតម្លៃ លើភាពគ្រប់ជ្រុងជ្រោយ និងតម្រូវការ ហិរញ្ញប្បទាន នៃផែនការនេះ។ កិច្ចប្រជុំនេះដឹកនាំដោយលោក វង្សី វិស្សុត រដ្ឋលេខាធិការប្រចាំការ នៃក្រសួងសេដ្ឋកិច្ច និងហិរញ្ញវត្ថុ តំណាងលោកអគ្គបណ្ឌិតសភាចារ្យ អូន ព័ន្ធមុនីរត្ន័ ឧបនាយករដ្ឋមន្រ្តី រដ្ឋមន្ត្រីក្រសួង សេដ្ឋកិច្ចនិងហិរញ្ញវត្ថុ ដោយមានការចូលរួមពីថ្នាក់ដឹកនាំ និងមន្រ្តីជំនាញពាក់ព័ន្ធ នៃក្រសួងសុខាភិបាល និងបណ្តាដៃគូអភិវឌ្ឍន៍ពាក់ព័ន្ធដូចជា៖ អង្គការសុខភាពពិភពលោក (WHO), តំណាងស្ថានទូតចិន, ជប៉ុន, អាឡឺម៉ង់, ការិយាល័យសម្របសម្រួល អង្គការសហប្រជាជាតិ ប្រចាំកម្ពុជា, ធនាគារពិភពលោក (WB), ធនាគារអភិវឌ្ឍន៍អាស៊ី (ADB), មូលនិធិរូបិយវត្ថុអន្តរជាតិ (IMF), សាជីវកម្មហិរញ្ញវត្ថុអន្តរជាតិ (IFC), ទីភ្នាក់ងារជប៉ុន សម្រាប់កិច្ច សហប្រតិបត្តិការអន្តរជាតិ (JICA), ទីភ្នាក់ងារសហរដ្ឋអាមេរិក សម្រាប់ការអភិវឌ្ឍអន្តរជាតិ (USAID), ទីភ្នាក់ងារអូស្រ្តាលីដើម្បីអភិវឌ្ឍអន្តរជាតិ (AusAID), ទីភ្នាក់ងារ សហប្រតិបត្តិការអន្តរជាតិកូរ៉េ (KOICA) និងទីភ្នាក់ងារបារាំង សម្រាប់ការអភិវឌ្ឍ (AFD) ព្រមទាំងតំណាងមជ្ឈមណ្ឌល ប្រយុទ្ធជំងឺឆ្លង របស់សហរដ្ឋអាមេរិក (CDC)។ លោក វង្សី វិស្សុត បានថ្លែងថា គោលបំណង នៃការរៀបចំកិច្ចប្រជុំពិភាក្សានេះ គឺដើម្បីប្រមូលនូវធាតុចូលពីដៃគូ ពាក់ព័ន្ធទាំងអស់ សំដៅធ្វើយ៉ាងណាឱ្យផែនការមេ ប្រយុទ្ធប្រឆាំងជំងឺរលាកផ្លូវ ដង្ហើមធ្ងន់ធ្ងរ (COVID-19) មានលក្ខណៈគ្រប់ជ្រុងជ្រោយ, គួរឱ្យជឿទុកចិត្តបាន និងមានប្រសិទ្ធភាពខ្ពស់ ជាពិសេសក្របខណ្ឌយុទ្ធសាស្រ្ត, បណ្តាវិធានការឆ្លើយតប និងការរៀបចំយន្តការស្ថាប័ន សម្រាប់អនុវត្តផែនការមេនេះ ក្នុងខណៈដែលជំងឺ COVID-19 បាន និងកំពុងតែឆ្លងរីករាលដល់ច្រើនប្រទេសនៅក្នុងពិភពលោក ដែលមិនអាចប៉ាន់ប្រមាណបាន។ កិច្ចប្រជុំពិភាក្សានេះ ក៏មានគោលបំណងកៀរគរ នូវប្រភពធនធានថវិកា ពីដៃគូអភិវឌ្ឍន៍នានា សម្រាប់គាំទ្រដល់ការអនុវត្តនូវផែនការមេនេះ ទាំងនៅក្នុងរយៈពេលខ្លី និងបន្ទាន់ចំពោះមុខ និងទាំងនៅក្នុងដំណាក់កាលបន្ទាប់។ ទោះបីកម្ពុជាមានគោលនយោបាយថ្នាក់ជាតិ ក្នុងការទប់ស្កាត់ និងការពារជំងឺឆ្លងក្តី ប៉ុន្តែផ្អែកលើស្ថានភាពបច្ចុប្បន្ន, ការរៀបចំឱ្យមានផែនការមេប្រយុទ្ធប្រឆាំងជំងឺ COVID-19 នេះ គឺពិតជាមានសារៈសំខាន់យ៉ាងខ្លាំងនៅក្នុងការដោះស្រាយជាលក្ខណៈយុទ្ធសាស្រ្ត ដោយមានកិច្ចសហការជាមួយភាគីពាក់ព័ន្ធ និងដៃគូទាំងអស់ ។ ជារួម ផែនការមេនេះ មានគោលដៅ ជាយុទ្ធសាស្រ្តសំខាន់ៗដូចជា៖ (១).កាត់បន្ថយការឆ្លងជំងឺ COVID-19 (២).ការពារ និងកាត់បន្ថយជំងឺគ្រោះថ្នាក់ផ្សេងៗដែលពាក់ព័ន្ធជំងឺ COVID-19 និងកាត់បន្ថយការស្លាប់, (៣).ធានាឱ្យបាននូវប្រសិទ្ធភាពសេវាសុខាភិបាល ជាពិសេសនៅពេលមានការរីករាលដាលខ្លាំង និង (៤). កាត់បន្ថយនូវផលប៉ះពាល់ មកលើសេដ្ឋកិច្ច និងសង្គម តាមរយៈវិធានការការ ឆ្លើយតបជាអន្តរវិស័យ ។ ផែនការមេនេះ ត្រូវបានគ្រោងឡើង សម្រាប់អនុវត្តរយៈពេល ០១ ឆ្នាំ ក្នុងសេណារីយ៉ូចំនួន ០៣ ទៅតាមសភាពការណ៍ នៃការផ្ទុះជំងឺ ដោយគ្រោងប្រើប្រាស់ថវិកា សរុបចំនួនប្រមាណ ៦០ លានដុល្លារអាមេរិក ។ លោក វង្សី វិស្សុត បានស្នើដល់បណ្តាដៃគូទាំងអស់ ពិនិត្យលទ្ធភាពផ្តល់ការគាំទ្រជាហិរញ្ញប្បទាន សម្រាប់អនុវត្តផែនការមេនេះ ទៅតាមអាទិភាព និងលទ្ធភាពរបស់ស្ថាប័នរៀងៗខ្លួន ហើយសល់ពីនេះនឹងត្រូវបំពេញដោយប្រភពពីថវិការាជរដ្ឋាភិបាលផ្ទាល់ ជាពិសេសសម្រាប់គាំទ្រដល់ការអនុវត្តនូវវិធានការឆ្លើយតបភ្លាមៗ នៅក្នុងសេណារីយ៉ូទី១។ លោករដ្ឋលេខាធិការ បានបន្តថា វិធានការឆ្លើយតបត្រូវមានលក្ខណៈសមស្របតាមសភាពការណ៍ នៃការផ្ទុះជំងឺ តែក៏មិនគួរជ្រុលហួសហេតុពេកនោះដែរ។ ក៏ប៉ុន្តែយើងក៏មិនអាចមើលស្រាល ស្ថានការណ៍បានដែរ ក្នុងខណៈដែលផលប៉ះពាល់ នៃជំងឺនេះមិនត្រឹមតែប៉ះពាល់ ដល់សុខភាពមនុស្សប៉ុណ្ណោះទេ តែថែមទាំងផ្តល់ នូវបច្ច័យអវិជ្ជមាន មកលើសេដ្ឋកិច្ច និងសង្គមទាំងមូលផងដែរ ជាពិសេសយើងត្រូវត្រៀមខ្លួនឱ្យបានល្អ ក្នុងការទប់ស្កាត់ការឆ្លង និងការប្រយុទ្ធប្រឆាំងការរាតត្បាតជំងឺ COVID-19 ឱ្យបានទាន់ពេលវេលា សំដៅធ្វើយ៉ាងណាការពារ កុំឱ្យប្រទេសកម្ពុជារបស់យើង កុំធ្លាក់ចូលទៅក្នុងសេណារីយ៉ូអាក្រក់ នៃការឆ្លងរីករាលដាលនៃជំងឺនេះ។ ទន្ទឹមនឹងនេះ យើងក៏ត្រូវជំរុញ អនុវត្តនូវបណ្តាវិធានការទាំងឡាយ ដែលបានដាក់ចេញជាបន្តបន្ទាប់ ដើម្បីសម្រាលផលប៉ះពាល់ចំពោះ វិស័យដែលរងផលប៉ះពាល់ខ្លាំង និងដើម្បីធានា ឱ្យសកម្មភាព សេដ្ឋកិច្ចជាតិទាំងមូល នៅតែអាចដំណើរការជាប្រក្រតី ហើយអាចរក្សាការងារ, ប្រាក់ចំណូល និងលំនឹងជីវភាពរស់នៅប្រចាំថ្ងៃរបស់ប្រជាជន។ ជារួមតាមរយៈកិច្ចប្រជុំពិភាក្សានេះ បណ្តាដៃគូទាំងអស់ បាននូវផ្តល់មតិ និងបន្ទាប់មកបានយល់ស្របជារួម ចំពោះផែនការមេប្រយុទ្ធប្រឆាំងនឹងជំងឺ COVID-19 ដែលត្រូវបានរៀបចំឡើយ ស្របតាមស្តង់ដារនៃការអនុវត្តជាសកល (Standard Global Practice)។ ទន្ទឹមនឹងនេះ ដៃគូអភិវឌ្ឍន៍ក៏បានបង្ហាញជំហរជាវិជ្ជមាន ក្នុងការចូលរួម និងគាំទ្រការអនុវត្តផែនការមេនេះ ដែលក្នុងនោះ ដៃគូមួយចំនួននឹងចូលរួមក្រោមក្របខ័ណ្ឌគម្រោងដែលកំពុងអនុវត្តស្រាប់ ឬ/និងហិរញ្ញប្បទានថ្មីបន្ថែម។ ចំពោះការអនុវត្តក្រោមក្របខ័ណ្ឌនៃគម្រោងដែលមានស្រាប់, ដៃគូនឹងផ្តល់នូវភាពទន់ភ្លន់ ក្នុងការបង្វែរមុខសញ្ញា ចំណាយមកគាំទ្រការអនុវត្តផែនការ មេប្រយុទ្ធប្រឆាំងជំងឺ COVID-19។ ជាក់ស្តែង WB បាននិងកំពុងត្រៀមដាក់ ឱ្យអនុវត្តសមាសភាព ឆ្លើយតបភាពបន្ទាន់គ្រាអាសន្ន (Contingency Emergency Response Component) ក្រោមក្របខ័ណ្ឌគម្រោង (H-EQIP)។ ADB ក៏កំពុងត្រៀមដូចគ្នានេះផងដែរ ក្រោមគម្រោង GMS Health Security Project។ ទន្ទឹមនឹងនេះ បណ្តាដៃគូអភិវឌ្ឍន៍មួយចំនួន ក៏បានឯកភាពឱ្យប្រើប្រាស់នូវនីតិវិធីសម្រាប់ឆ្លើយតបភាពបន្ទាន់ (Emergency Response Procedures) ដែលមានលក្ខណៈអនុគ្រោះ និងបត់បែនច្រើន ក្នុងការផ្គត់ផ្គង់ទំនិញ និងសម្ភារៈបរិក្ខាផ្សេងៗ ដូចជាតាមរយៈការអនុវត្តនីតិវិធីចុះកិច្ចសន្យាផ្ទាល់ (Direct Contracting) ជាមួយអ្នកផ្គត់ផ្គង់ជាដើម។ ជាទីបញ្ចប់ លោករដ្ឋលេខាធិការប្រចាំការ បានថ្លែងអំណរគុណយ៉ាងជ្រាលជ្រៅ ចំពោះស្មារតីសហការ និងការចូលរួមពីសំណាក់ភាគីពាក់ព័ន្ធ និងដៃគូអភិវឌ្ឍន៍ទាំងអស់ ក្នុងគោលដៅឆ្លើយតប និងទប់ស្កាត់ការឆ្លងរីករាលដាលជំងឺនេះ ក្នុងប្រទេសកម្ពុជា៕ | 2020-03-11T23:37:00+07:00 | freshnewsasia.com | https://m.freshnewsasia.com/index.php/en/localnews/151217-2020-03-11-09-37-36.html |
1d399546-4c0b-4a29-af1f-028234f13c91 | ក្រសួងបញ្ជូនស្ត្រីអង់គ្លេសដែលមានជំងឺកូវីដទៅភ្នំពេញ និងតាមដានអ្នកប៉ះពាល់ផ្ទាល់ និងប្រយោល | ក្រសួងសុខាភិបាល សម្រេចបញ្ជូនស្ត្រីជនជាតិអង់គ្លេសម្នាក់ដែលមានផ្ទុកជំងឺកូវីដ-១៩ (Covid-១) ទៅព្យាបាលនៅមន្ទីរពេទ្យឯកជនមួយក្នុងក្រុងភ្នំពេញ ខណៈអ្នកធ្វើដំណើរជាមួយស្ត្រីអង់គ្លេសនោះចំនួន ៥៩នាក់ មិនត្រូវបានអនុញ្ញាតឱ្យចុះចេញពីនាវាទេសចរណ៍ដែលកំពុងចូលចតនៅទីរួមខេត្តកំពង់ចាមឡើយ ដើម្បីរង់ចាំ លទ្ធផលធ្វើតេស្តរកមេរោគ និងតាមដានសុខភាពបន្តទៀត។ ស្របពេលគ្នានេះ ក្រសួងសុខាភិបាល ប្រកាសថា កម្ពុជាមិនទាន់រកឃើញករណីឆ្លងជំងឺកូវីដ-១៩ បន្ថែមទៀតនោះទេ។ អភិបាលខេត្តកំពង់ចាម លោក អ៊ុន ចានដា បានប្រាប់សារព័ត៌មានក្នុងស្រុកថា ក្រសួងសុខាភិបាល និងអង្គការសុខភាពពិភពលោក (WHO) បានសម្រេចផ្ទេរស្ត្រីជន ជាតិអង់គ្លេស រូបនោះ ពីមន្ទីរពេទ្យបង្អែក ខេត្តកំពង់ចាម មកព្យាបាលនៅមន្ទីរពេទ្យឯកជននោះ ដោយសារមន្ទីរពេទ្យនោះ មានលក្ខណៈទំនើប និងអាចជួយសម្រួល ដល់ការថែទាំអ្នកជំងឺបានល្អ និងធ្វើតាមយោបល់របស់សាម៉ីខ្លួន ប៉ុន្តែលោកមិនទាន់បញ្ជាក់ថា មន្ទីរពេទ្យនោះឈ្មោះអ្វីនោះទេ។ ចំណែកប្រធានមន្ទីរពេទ្យបង្អែកខេត្តកំពង់ចាម លោកវេជ្ជបណ្ឌិត គឹម សួរភិរុណ ប្រាប់អាស៊ីសេរីថា ក្រុមគ្រូពេទ្យ បានយកសំណាកវត្ថុវិភាគរបស់អ្នកដំណើរ លើនាវាមួយគ្រឿងឈ្មោះលើនាវា វីគីង គ្រូសជ្យូណី (Viking Cruise Journey) ចំនួន៥៩នាក់ ទៅពិនិត្យនៅវិទ្យាស្ថានប៉ាស្ទ័រ ប៉ុន្តែមកដល់រសៀល ថ្ងៃទី១១ ខែមីនា មិនទាន់ទទួលបានលទ្ធផលនៅឡើយទេ។ លោកបញ្ជាក់ថា អាជ្ញាធរ ក៏មិនទាន់អនុញ្ញាតឱ្យពួកគេចុះចេញពីនាវានោះដែរ ដើម្បីរង់ចាំលទ្ធផលធ្វើតេស្ត និងតាមដានសុខ ភាពបន្តទៀត៖ « »។ កាលពីថ្ងៃទី១០ ខែមីនា ក្រសួង បានរកឃើញស្ត្រីជនជាតិអង់គ្លេសម្នាក់អាយុ៦៥ឆ្នាំ ដែលធ្វើដំណើរតាមនាវា វីគីង គ្រូសជ្យូណី មានផ្ទុក ជំងឺកូវីដ-១៩។ នាវាទេសចរណ៍មួយគ្រឿងនេះ បានផ្ទុកភ្ញៀវទេសចរណ៍និងបុគ្គលិកនាវាចំនួន៦០នាក់ ដោយធ្វើដំណើរចេញមកពីទីក្រុងហូជីមិញ កាលពីថ្ងៃទី៥ ខែមីនា ហើយមកដល់រាជធានីភ្នំពេញនៅថ្ងៃទី៧ ខែមីនា និងបានហួសទៅចូលចតនៅរួមខេត្តកំពង់ចាម។ លោកវេជ្ជបណ្ឌិត គឹម សួរភិរុណ ឱ្យដឹងថា ស្ត្រីជនជាតិ អង់គ្លេសរូបនោះ នៅមានសុខភាពល្អធម្មតានៅឡើយ៖ « »។ អ្នកនាំពាក្យក្រសួងសុខាភិបាល លោក លី សូវ៉ាន់ បានប្រាប់គេទំព័រថ្មីៗថា នៅថ្ងៃទី១១ ខែមីនា អាជ្ញាធរ បានរកឃើញពលរដ្ឋខ្មែរពីរនាក់ដែលម្នាក់ជាអ្នកបកប្រែភាសា និងម្នាក់ទៀតជាអ្នករត់ ឬម៉កម៉ូតូកង់បីដឹកស្ត្រីអង់គ្លេសនោះ ហើយបានដាក់ពួកគេឱ្យនៅដាច់ដោយឡែកក្នុងមន្ទីរពេទ្យរុស្ស៊ី ដើម្បីធ្វើតេស្តរកមេរោគ និងតាមដានសុខភាព រយៈពេល ១៤ថ្ងៃ។ លោក លី សូវ៉ាន់ ក៏បានអះអាងថា ក្រៅពីអ្នកបកប្រែ និងអ្នករត់រឺម៉កម៉ូតូកងបីនោះ អាជ្ញាធរក៏បានរកឃើញអ្នកមានទំនាក់ទំនងដោយប្រយោលជាមួយស្ត្រីអង់គ្លេសនោះមួយចំនួនទៀតដែរ ប៉ុន្តែមិនបញ្ជាក់ចំនួនប៉ុន្មាននោះឡើយ។ លោកបញ្ជាក់ថា អ្នកមានទំនាក់ទំនងដោយប្រយោលជាមួយអ្នកជំងឺ ត្រូវបានអនុញ្ញាតឱ្យត្រឡប់ទៅផ្ទះវិញ ប៉ុន្តែមិនត្រូវដើរហើរផ្ដេសផ្ដាសឡើយ។ មកដល់ពេលនេះ កម្ពុជាបានរកឃើញអ្នកឆ្លងជំងឺកូវីដ-១៩ចំនួន៣ករណីហើយ។ ករណីទី១កើតឡើងលើបុរសជនជាតិចិនម្នាក់អាយុ៦០ឆ្នាំ ប៉ុន្តែត្រូវបានព្យាបាល ជាហើយបញ្ជូនទៅប្រទេសចិនវិញ។ ករណីទី២ កើតលើបុរសជនជាតិខ្មែរ អាយុ ៣៨ឆ្នាំ កំពុងដាក់ព្យាបាលក្នុងមន្ទីរបង្អែកខេត្តសៀមរាប និងករណីទី៣ កើតលើស្ត្រីអង់គ្លេស អាយុ ៦៥ឆ្នាំ ដែលទទួលការព្យាបាលនៅក្នុងមន្ទីរពេទ្យបង្អែកខេត្តកំពង់ចាម គឺត្រូវបានបញ្ជូនមកព្យាបាល នៅរាជធានីភ្នំពេញ ។ ក្រសួងសុខាភិបាលអះអាងថា មិនទាន់រកឃើញភស្តុតាងបញ្ជាក់ថា មានការឆ្លងនៅក្នុងសហគមន៍នៅឡើយទេ។ ទាក់ទងនឹងស្ថានភាពរបស់បុរសខ្មែរដែលកំពុងសម្រាកព្យាបាលនៅខេត្តសៀមរាបនោះ អាស៊ីសេរី មិនអាចសុំការបញ្ជាក់ពីប្រធានមន្ទីរពេទ្យបង្អែកខេត្តសៀមរាប លោក ក្រុស សារ៉ាត់ បានទេ ដោយ លោកប្រាប់ថា លោកគ្មានតួនាទីឆ្លើយរឿងនេះជាមួយអ្នកសារព័ត៌មាន។ ការឆ្លើយបែបនេះ គឺផ្ទុយពីអ្វីដែលក្រសួងសុខាភិបាល បានបង្ហោះលេខទូរស័ព្ទរបស់ប្រធានមន្ទីរសុខាភិបាលគ្រប់ខេត្តទាំង អស់ សម្រាប់ឱ្យសាធារណជនអាចទំនាក់ទំនងសួរនាំអំពីបញ្ហាសុខភាព និងបញ្ហាជំងឺកូវីដ-១៩៖ « »។ ទោះជាយ៉ាងណា អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ប្រាប់អ្នកកាសែតក្រោយបញ្ចប់កិច្ចពិភាក្សាស្តីពី «សារព័ត៌មានចំពោះមុខកូវីដ-19 (Covid-19) និងព័ត៌មានក្លែងក្លាយ» នៅថ្ងៃទី១១ ខែមីនាថា អ្នកជំងឺជនជាតិខ្មែរនៅមន្ទីរពេទ្យខេត្តសៀមរាបនោះ មិនមានចេញរោគសញ្ញាអ្វីទាំងអស់ គឺមានសុខភាពធម្មតា។ ចំណែកអ្នកប៉ះពាល់ជាមួយអ្នកជំងឺជនជាតិជប៉ុន និងសមាជិកគ្រួសាររបស់បុរសខ្មែរនោះ ក៏មិនទាន់មានការប្រែប្រួលអ្វីដែរ។ នាយកប្រតិបត្តិអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ មានប្រសាសន៍ថា លោកនៅតែមានការព្រួយបារម្ភអំពីលទ្ធភាពដែលអាចបណ្ដាល ឱ្យមានការឆ្លងរាលដាលនៅក្នុងសហគមន៍។ លោកបញ្ជាក់ថា ការព្រួយបារម្ភនេះ ដោយសារកម្ពុជានៅតែអនុញ្ញាតឱ្យជនបរទេស មានទាំងជនជាតិចិនជាដើម បន្តចេញចូលកម្ពុជារាល់ថ្ងៃ ហើយរឿងសំខាន់មួយទៀត គឺរដ្ឋាភិបាល ទទួលស្គាល់ថា មកទល់ពេលនេះ មិនទាន់ប្រមូលអ្នកមានប្រវត្តិធ្លាប់ទំនាក់ទំនងជាមួយអ្នកជំងឺ អស់នៅឡើយទេ។ លោកស្នើសុំឱ្យបន្តវិធានការទប់ស្កាត់និងបង្ការឱ្យមានប្រសិទ្ធភាព ជាពិសេស ត្រូវប្រមូល និងពិនិត្យអ្នកណាដែលធ្លាប់ប្រាស្រ័យទាក់ទងជាមួយអ្នកជំងឺ ដើម្បីធានាថា ពួកគេគ្មានមេរោគក្នុងខ្លួន និងមិនមែនជាភ្នាក់ងារចម្លងមេរោគពីម្នាក់ទៅម្នាក់ឱ្យរីករាលដាលក្នុងសហគមន៍៖ « »។ គិតត្រឹមថ្ងៃទី១១ ខែមីនា មានអ្នកឆ្លងជំងឺកូវីដ-១៩ នៅលើពិភពលោកសរុបឡើងដល់ជាង ១១ម៉ឺន ៩ពាន់នាក់ (១១៩. ១៣២នាក់) រីឯអ្នកស្លាប់ ក៏ឡើងដល់ជាង ៤ពាន់ ២រយនាក់ (៤.២៨៤នាក់)។ មេរោគនេះ កំពុងរីករាលដាលក្នុងដែនដី និងប្រទេសជាង១១០ នៅជុំវិញពិភពលោក ប៉ុន្តែ ប្រទេសដែលមានសន្ទុះឆ្លងរាលដាលខ្លាំង គឺប្រទេសចិន ប្រទេសអ៊ីតាលី ប្រទេសអ៊ីរ៉ង់ និងនៅប្រទេសកូរ៉េខាងត្បូង៕ | 2020-03-11T23:20:00+07:00 | rfa.org | https://www.rfa.org/khmer/news/health/update-English-lady-Covid-19-positive-03112020121114.html |
ea57d98a-f73d-4225-b408-492b45427a1a | អ្នកជំនាញអចលនទ្រព្យ៖ ក្រុមហ៊ុនក្នុងស្រុកអាចមានឱកាសល្អ ក្នុងការប្រមូលទិញអចលនទ្រព្យ ស្របពេលផ្ទុះជំងឺ Covid-19 | អ្នកវិភាគទិន្នន័យក្នុងវិស័យអចលនទ្រព្យ ដោយប្រើប្រាស់បញ្ញាសុប្បនិម្មិត (AI) បានលើកឡើងថា ក្រុមហ៊ុនក្នុងស្រុកអាចមានឱកាសល្អ ក្នុងការប្រមូលទិញអចលនទ្រព្យ ស្របពេលមានបញ្ហា Covid-19 នេះ ព្រោះក្រុមហ៊ុនក្នុងស្រុក អាចមានឱកាសវាយលុកមុន នឹងឈរជើងរឹងមាំ ខណៈដែលក្រុមហ៊ុនក្រៅប្រទេស មិនសូវចាប់អារម្មណ៍។ នេះបើតាមការលើកឡើងរបស់លោក ហ៊ឹម សីហា អ្នកវិភាគទិន្នន័យក្នុងវិស័យអចលនទ្រព្យ ក្នុងឱកាសអញ្ជើញចុះអនុស្សារណៈយោគយល់គ្នា រវាងក្រុមហ៊ុន Z1 Data Co., LTD (Cambodia) និងក្រុមហ៊ុន The Dev Masters ពីសហរដ្ឋអាមេរិក នៅព្រឹកថ្ងៃទី១១ ខែមីនា ឆ្នាំ២០២០នេះ។ លោកបានលើកឡើងយ៉ាងដូច្នេះថា ។ ពាក់ព័ន្ធស្ថានភាព វិស័យអចលនទ្រព្យនាពេលបច្ចុប្បន្ន លោកបានបញ្ជាក់ថា មិនមានការប្រែប្រួលខ្លាំងនោះទេ សម្រាប់ការទិញ និងលក់អចលនទ្រព្យ ខណៈការទិញ និងលក់ គឺមានសភាពធម្មតា ប៉ុន្តែចំណុចនេះផ្អែកលើតួលេខ ដែលបានបង្ហាញកន្លងទៅ ខណៈមិនទាន់មានអ្នកជំនាញអាចបញ្ជាក់បានច្បាស់លាស់នោះទេ។ ជាមួយគ្នានោះ លោក ហ៊ឹម សីហា នាយកក្រុមហ៊ុន Z1 Data Co., LTD (Cambodia) បានឲ្យដឹងថា វិស័យអចលនទ្រព្យកម្ពុជា នាពេលបច្ចុប្បន្ននេះ មានការរីកចម្រើនយ៉ាងខ្លាំង ដោយមានក្រុមហ៊ុនអភិវឌ្ឍន៍អចលនទ្រព្យជាច្រើន បានបង្កើតគម្រោងលំនៅឋាន និងគម្រោងពាណិជ្ជកម្មដោយភាពសម្បូរបែប។ កត្តានេះតម្រូវឲ្យមានការអភិវឌ្ឍន៍ប្រព័ន្ធផ្ទុកទិន្នន័យដ៏ធំ និងមានគុណភាពមួយ ដើម្បីពង្រឹងទំនុកចិត្តវិនិយោគិន និងដើម្បីងាយស្រួលវិភាគពីនិន្នាការអភិវឌ្ឍន៍កន្លងមក និងការព្យាករសម្រាប់ថ្ងៃអនាគត។ «បញ្ញាសុប្បនិម្មិត Artificial Intelligence (AI) ជួយពន្លឿនប្រតិបត្តិការវិស័យអចលនទ្រព្យតាមរយៈ ការកាត់បន្ថយពេលវេលា ដែលតែងតែធ្វើដោយដៃកន្លងមក ហើយបញ្ញាសុប្បនិម្មិត ក៏បានជួយបង្កើនប្រសិទ្ធភាពសម្រាប់ដំណើរការទិញលក់ និងប្រតិបត្តិការទីផ្សារអចលនទ្រព្យផងដែរ»។ លោក ហ៊ឹម សីហា បានគូសបញ្ជាក់ថា។ លោក ហ៊ឹម សីហា បន្តថា កិច្ចសហការរវាងក្រុមហ៊ុន Z1 Data Co., LTD (Cambodia) និងក្រុមហ៊ុន The Dev Masters ពីអាមេរិកនេះ គឺជាការវិវត្តន៍យ៉ាងសំខាន់ សម្រាប់វិស័យអចលនទ្រព្យកម្ពុជា ដោយសារថាការអភិវឌ្ឍន៍ប្រព័ន្ធបច្ចេកវិទ្យា ដើម្បីធ្វើការវិភាគ និងព្យាករទិន្នន័យអចលនទ្រព្យ ដោយប្រើប្រាស់ Artificial Intelligence (AI) នឹងរួមចំណែកបង្កើនទំនុកចិត្ត ដល់វិនិយោគិន និងលំហូរទុនវិនិយោគក្នុងវិស័យនេះ។ កម្មវិធីជាច្រើននៅក្នុងវិស័យអចលនទ្រព្យសុទ្ធសឹង តែអាចប្រើប្រាស់បញ្ញាសុប្បនិម្មិត Artificial Intelligence (AI) ដើម្បីពង្រឹងប្រសិទ្ធភាព និងកាត់បន្ថយពេលវេលា ដែលកម្មវិធីទាំងនោះមានជាឧទាហរណ៍ដូចជា ការស្វែងរកតម្លៃបច្ចុប្បន្ន និងការព្យាករណ៍ពីតម្លៃនាថ្ងៃខាងមុខ ការធ្វើស្វ័យប្រវត្តិកម្ម នៃឯកសារនានា ការព្យាករពីតម្លៃអចលនទ្រព្យនាពេលខាងមុខ និងមុខងារប្រើប្រាស់ជាច្រើនទៀត។ សូមបញ្ជាក់ថា ក្រុមហ៊ុន Z1 Data Co.,LTD (Cambodia) គឺជាក្រុមហ៊ុនក្នុងស្រុក ដែលមានឯកទេសខាងស្រាវជ្រាវ និងវិភាគទិន្នន័យក្នុងវិស័យអចលនទ្រព្យ ដោយប្រើប្រាស់បញ្ញាសុប្បនិម្មិត។ ក្រុមហ៊ុននេះ បានអភិវឌ្ឍន៍ខ្លួនចេញពីនាយកដ្ឋានសិក្សាស្រាវជ្រាវ របស់ក្រុហ៊ុនអចលនទ្រព្យឈានមុខគេមួយ នៅកម្ពុជា គឺក្រុមហ៊ុន VTrust Appraisal Co., Ltd.៕ | 2020-03-11T22:35:00+07:00 | freshnewsasia.com | https://m.freshnewsasia.com/index.php/en/localnews/151202-2020-03-11-08-35-46.html |
833585dd-a926-43bd-a18c-b056a1650a72 | ថៃរកឃើញអ្នកឆ្លងជំងឺ COVID-19 ចំនួន៦នាក់ថែមទៀត ធ្វើឲ្យករណីសរុបកើនដល់៥៩នាក់ តែក្នុងនោះ៣៤នាក់ជាសះស្បើយ (Video inside) | ក្រសួងសុខាភិបាលថៃនៅថ្ងៃពុធនេះ បានប្រកាសពីការរកឃើញករណីឆ្លងថ្មីនៃជំងឺ COVID-19 ៦នាក់ទៀត ដែលប្រការនេះ ធ្វើឲ្យតួលេខសរុបនៃអ្នកឆ្លងទូទាំងប្រទេសកើនដល់៥៩នាក់។ នេះបើតាមការដកស្រង់ការផ្សាយចេញពីសារព័ត៌មាន Bangkok Post នារសៀលថ្ងៃពុធ ទី១១ ខែមីនា ឆ្នាំ២០២០។ ក្នុងចំណោមករណីឆ្លងថ្មីៗទាំង៦ខាងលើ មាន៥នាក់ជាជនជាតិថៃផ្ទាល់តែម្តង ចំណែកឯម្នាក់ទៀត គឺជនជាតិសិង្ហបុរី ហើយ២នាក់ក្នុង ចំណោមជនជាតិថៃទាំង៥នាក់នោះ គឺជាមន្ត្រីអន្តោប្រវេសន៍ដែលធ្វើការនៅអាកាសយានដ្ឋានសុវណ្ណភូមិនៃទីក្រុងបាងកក។ ក្នុងចំណោម មន្រ្តីអន្តោប្រវេសន៍ថៃទាំងពីរនាក់ មានម្នាក់អាយុ២១ឆ្នាំ ដែលបានធ្លាក់ខ្លួនឈឺតាំងពីថ្ងៃទី០៨ ខែមីនា និងមានអាការៈក្តៅខ្លួន ហៀរសំបោរ និងឈឺក្បាល។ ចំណែកឯម្នាក់ទៀត មានអាយុ៤០ឆ្នាំ ក៏មានអាការៈស្រដៀងគ្នានេះដែរ កាលពីថ្ងៃទី០៧ ខែមីនា។ គួរបញ្ជាក់ថា បុរសទាំងពីរ មិនធ្វើការនៅកន្លែងជាមួយគ្នាទេ។ យ៉ាងណាក៏ដោយ អ្វីដែលជាក្តីបារម្ភខ្លាំងនៅពេលនេះ គឺថាមន្ត្រីទាំងពីរនាក់នេះ បានប៉ះពាល់ទាក់ទងជាមួយភ្ញៀវទេសចរបរទេសជាច្រើន ជាពិសេសគឺបានប៉ះពាល់ជាមួយវត្ថុផ្សេងៗ ដូចជាវ៉ាលី និងលិខិតឆ្លងដែនជាដើម ដែលប្រការនេះ អាចបណ្តាលឲ្យមានការចម្លងទៅមនុស្ស ជាច្រើននាក់ផេងទៀត។ គួរជម្រាបថា រហូតមកទល់នឹងពេលនេះ បើបូកបញ្ចូលទាំង៦ករណីថ្មីខាងលើ ប្រទេសថៃមានអ្នកឆ្លងជំងឺ COVID-19 សរុបចំនួន៥៩នាក់ ប៉ុន្តែក្នុងនោះ៣៤នាក់បានជាសះស្បើយហើយ និង២៤នាក់ទៀតកំពុងបន្តសម្រាកព្យាបាល ខណៈមានម្នាក់បានបាត់បង់ជីវិត៕ | 2020-03-11T22:16:00+07:00 | freshnewsasia.com | https://m.freshnewsasia.com/index.php/en/internationalnews/151200-2020-03-11-08-16-18.html |
a6fedb69-3d16-4700-93b7-b26d7cb1effd | ឥណ្ឌូណេស៊ីរាយការណ៍ពីអ្នកស្លាប់ដំបូងដោយសារជំងឺ COVID-19 ក្នុងចំណោមអ្នកដែលបានឆ្លងសរុប២៧នាក់ (Video inside) | ប្រភពពីក្រសួងសុខាភិបាលឥណ្ឌូណេស៊ីនាថ្ងៃពុធនេះបានឲ្យដឹងថា ស្រ្តីវ័យ៥៣ឆ្នាំម្នាក់ទើបតែបានបាត់បង់ជីវិត ក្រោយឆ្លង ជំងឺ COVID-19 ដែលវាគឺជាករណីស្លាប់ដំបូងនៅក្នុងប្រទេសអាស៊ីអាគ្នេយ៍មួយនេះ។ នេះបើតាមការដកស្រង់ការផ្សាយចេញពីទីភ្នាក់ងារ ព័ត៌មាន Reuters នៅថ្ងៃពុធ ទី១១ ខែមីនា ឆ្នាំ២០២០។ យោងតាមការបញ្ជាក់របស់លោក Achmad Yurianto ដែលជាមន្រ្តីម្នាក់នៃក្រសួងសុខាភិបាលឥណ្ឌូណេស៊ី ស្រ្តីម្នាក់នោះគឺជាជនបរទេស ដែលស្ថានភាពសុខភាពរបស់គាត់ គឺបានស្ថិតក្នុងសភាពធ្ងន់ធ្ងរខ្លាំងរួចស្រេចទៅហើយ នៅពេលត្រូវគេបញ្ជូនទៅព្យាបាលនៅមន្ទីរពេទ្យ ក្រោយការធ្វើតេស្តរកឃើញ COVID-19។ យ៉ាងណាមិញ លោក Yurianto មិនបានប្រាប់ឲ្យច្បាស់ថា ស្រ្តីជាអ្នកជំងឺ COVID-19 ខាងលើ ដែលបានបាត់បង់ជីវិត មកពីប្រទេសណា ឬក៏គាត់បានស្លាប់នៅក្នុងមន្ទីរពេទ្យ ឬទីក្រុងមួយណារបស់ឥណ្ឌូណេស៊ីឡើយ ប៉ុន្តែលោកបានត្រឹមបង្ហើបថា ស្ថានទូតនៃប្រទេសរបស់គាត់ បានជ្រាបពីដំណឹងរបស់មរណភាពរបស់គាត់ហើយ ហើយនឹងរៀបចំចាត់ចែងដើម្បីបញ្ជូនសពគាត់ទៅកាន់ប្រទេសកំណើតវិញ។ គួរជម្រាបថា បច្ចុប្បន្ន នៅក្នុង ប្រទេសឥណ្ឌូណេស៊ី នៅមានអ្នកដែលឆ្លង COVID-19 ចំនួន២៦នាក់ទៀត៕ | 2020-03-11T20:53:00+07:00 | freshnewsasia.com | https://m.freshnewsasia.com/index.php/en/internationalnews/151188-2020-03-11-06-53-59.html |
ab4a8aef-c310-46fb-80da-ee5baf7e0fbb | មន្ទីរពេទ្យជោរៃភ្នំពេញ ដាក់ឲ្យដំណើរការម៉ាស៊ីនវិភាគហ្សែន ស្វែងរកជំងឺតាមបច្ចេកទេសខ្ពស់ ជាមួយការបញ្ចុះតម្លៃ២០% | មន្ទីរពេទ្យជោរៃភ្នំពេញ បានសហការជាមួយវិទ្យាស្ថានហ្សែន របស់ប្រទេសវៀតណាម ដើម្បីបើកពិនិត្យពិគ្រោះទៅលើហ្សែន ក្នុងគោលបំណងវិភាគរកជំងឺតំណពូជ ដែលបង្កឡើងតាមរយៈហ្សែន និងសំរាប់ការព្យាបាលទាន់ពេលវេលាប្រ កបដោយប្រសិទ្ធិភាពខ្ពស់។ NIPT: ជាតេស្តមួយសំរាប់ពិនិត្យ (Screening) ភាពមិនប្រក្រតីរបស់ទារកលើស្ត្រីមានផ្ទៃពោះ ដោយមិនប៉ះពាល់ ព្រមទាំងមានសុវត្ថិភាព១០០% ទាំងម្តាយ និងទារក។ Pinkcare: ជាការធ្វើតេស្តមួយ សម្រាប់ពិនិត្យ (Screening) មហារីកសុដន់ដែលមានតំណពូជ។ Oncosure: ជាការធ្វើតេស្តសម្រាប់ពិនិត្យ (Screening) ជម្ងឺមហារីកតំណពូជទាំង១០ប្រភេទ រួមមាន៖ * Breast * Ovary * Kidney * Prostate * Tumor Lyphoma * Stomach * Colorectal * Pancrease * Retinoplastoma * Leather * Endometrial ។ Gen4D: ជាតេស្តសំរាប់ពិនិត្យ ( Screening ) ជម្ងឺរុំារ៉ៃតំណពូជ ទាំង ៤ ប្រភេទរួមមាន៖ * Diabetes with genetic factor * Arrhythmia, * Dyslipidemia, * Venous thromboembolism ។ សូមជម្រាបជូនថា បច្ចុប្បន្ននេះ អតិថិជនទាំងអស់អាចពិនិត្យវិភាគហ្សែន ដោយពុំចាំបាច់ទៅដល់ក្រៅប្រទេសទៀតនោះឡើយ ដោយសារមន្ទីរពេទ្យ ជោរៃភ្នំពេញ បានដាក់ដំណើរការពិនិត្យវិភាគហ្សែន ជូនអតិថិជនទាំងអស់ ដោយពុំចំណាយពេលវេលាច្រើ និងតម្លៃសមរម្យ និងសុវត្ថិភាពទៀតផង។ ជាមួយគ្នានេះដែរ មន្ទីរពេទ្យជោរៃភ្នំពេញ នឹងធ្វើការបញ្ចុះតម្លៃ 20% រាល់ការពិនិត្យវិភាគហ្សែនទាំងអស់ចំពោះអតិថិជនទូទៅ ចាប់ពីថ្ងៃទី០៤ ខែមីនា ឆ្នាំ២០២០ រហូតដល់ថ្ងៃទី០៤ ខែមេសា ឆ្នាំ២០២០៕ | 2020-03-11T19:35:00+07:00 | freshnewsasia.com | https://m.freshnewsasia.com/index.php/en/localnews/151174-2020-03-11-05-06-38.html |
9e574d83-0b81-4209-a5d3-445f3e08849d | កូរ៉េខាងត្បូងប្រកាសពីការឆ្លង COVID-19 កើនដល់៧,៧៥៥ករណី ក្នុងនោះអ្នកជំងឺ៦០នាក់ស្លាប់, អត្រាឆ្លងកើនឡើងវិញបន្តិច (Video inside) | ប្រទេសកូរ៉េខាងត្បូងបានប្រកាសពីអត្រាកើនឡើងវិញ មិនធ្លាប់មានក្នុងរយៈ ០៥ថ្ងៃមកនេះទៅលើចំនួនករណីឆ្លងថ្មីៗនៃវីរុសកូរ៉ូណាថ្មី ឬ COVID-19 ដែលបានធ្វើឲ្យប៉ះពាល់ដល់ក្តីសង្ឃឹមក្នុងការទប់ស្កាត់ការឆ្លងរាលដាល នៃមេរោគដ៏កាចសាហាវនេះ។ នេះបើតាមការចេញផ្សាយដោយសារព័ត៌មាន CNA នាព្រឹកថ្ងៃពុធ ទី១១ ខែមីនា ឆ្នាំ២០២០។ សម្រាប់តួលេខាដែលត្រូវបានបញ្ចេញដោយអាជ្ញាធរកូរ៉េខាងត្បូង នៅព្រឹកថ្ងៃពុធនេះ ចំនួននៃការឆ្លង COVID-19 សរុបបានកើនឡើងដល់ ៧,៧៧៥ករណី និងអ្នកជំងឺដែលបានស្លាប់កើនដល់ចំនួន ៦០នាក់។ ការកើនឡើងនៃចំនួនករណីឆ្លង គឺក្រោយពីពេលតួលេខអ្នកឆ្លងថ្មីៗ ២៤២នាក់ទៀតត្រូវបានបូកបញ្ចូល ខណៈអ្នកជំងឺ ០៦នាក់បន្ថែមទៀតដែរបានស្លាប់។ គួរបញ្ជាក់ថា កាលពីអំឡុងពេល ០៥ថ្ងៃមុន កូរ៉េខាងត្បូងបានមើលឃើញអត្រាធ្លាក់ចុះ នៃចំនួនអ្នកឆ្លងវីរុសកូរ៉ូណាថ្មីជាបន្តបន្ទាប់ ដែលធ្វើឲ្យប្រទេសអាស៊ីបូព៌ាមួយនេះ មានក្តីសង្ឃឹមនៅក្នុងការទប់ស្កាត់វីរុសនេះបាន។ ជារៀងរាល់ថ្ងៃកូរ៉េខាងត្បូង តែងតែធ្វើសេចក្តីរាយការណ៍ អំពីករណីឆ្លង និងស្លាប់ដោយសារជំងឺ COVID-19 ចំនួនពីរលើក គឺម្តងនៅពេលព្រឹក និងម្តងទៀតនៅពេលល្ងាច។ សម្រាប់តំបន់នៅតែកំពុងទទួលរងគ្រោះខ្លាំងបំផុតនោះ គឺទីក្រុងដេគូ (Daegu) ដែលមានព្រះវិហារគ្រិស្តសាសនាមួយឈ្មោះ ស៊ីនជុនជី (Shincheonji) ជាប្រភពចម្លង និងខេត្តគ្យុងសាងខាងជើង ដែលស្ថិតនៅជាប់ទីក្រុងមួយនេះដែរ។ តំបន់ទាំងពីរនេះស្ថិតនៅចម្ងាយ ៣០០គីឡូម៉ែត្រពីភាគអាគ្នេយ៍ទីក្រុងសេអ៊ូល និងរ៉ាប់រងករណីឆ្លងវីរុសរហូតដល់ ៩០% នៅទូទាំងប្រទេសកូរ៉េខាងត្បូង៕ | 2020-03-11T17:45:00+07:00 | freshnewsasia.com | https://m.freshnewsasia.com/index.php/en/internationalnews/151159-2020-03-11-03-45-01.html |
c6ae1525-d713-4372-b88c-a718f8a9b840 | សម្តេចតេជោ ហ៊ុន សែន កោតសរសើរជនរួមជាតិខ្មែរ ចេះធ្វើអនាម័យផ្ទាល់ខ្លួនទប់ស្កាត់ជំងឺ Covid-19 និងអំពាវនាវឲ្យយកចិត្តទុកដាក់ខ្ពស់ ចំពោះគ្រោះថ្នាក់ចរាចរណ៍ ដែលកំពុងសម្លាប់មនុស្សរាល់ថ្ងៃខ្លាំងជាងជំងឺឆ្លង (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១១ ខែមីនា ឆ្នាំ២០២០នេះ បានបង្ហោះសារកោតសរសើរចំពោះបងប្អូនជនរួមជាតិខ្មែរ ដែលមានការប្រុងប្រយ័ត្នខ្ពស់ចេះអនាម័យផ្ទាល់ខ្លួន ទប់ស្កាត់ជំងឺឆ្លង Covid-19 និងជំងឺឆ្លងផ្សេងៗទៀត។ ជាមួយនឹងការកោតសរសើរនូវការចេះអនាម័យនេះ សម្តេចតេជោនាយករដ្ឋមន្ត្រី ក៏បានអំពាវនាវដល់បងប្អូនជនរួមជាតិខ្មែរទាំងអស់ សូមយកចិត្តទុកដាក់គោរពច្បាប់ចរាចរណ៍ ឲ្យបានខ្ជាប់ខ្ជួនបំផុតផងដែរ ដោយធ្វើដំណើរទីជិតឆ្ងាយត្រូវពាក់មួយសុវត្ថិភាព និងពាក់ខ្សែក្រវាត់សុវត្ថិភាព គ្រប់ពេលបើកបរ ព្រោះតែគ្រោះថ្នាក់ចរាចរណ៍ កំពុងសម្លាប់មនុស្សជារៀងរាល់ថ្ងៃច្រើនជាងជំងឺឆ្លងទៅទៀត។ សម្តេចតេជោ ហ៊ុន សែន បានសរសេរយ៉ាងដូច្នេះថា ៕ | 2020-03-11T16:47:00+07:00 | freshnewsasia.com | https://m.freshnewsasia.com/index.php/en/localnews/151149-2020-03-11-02-47-58.html |
1cf84079-4a13-45bf-955e-33f44f2ef708 | មន្ត្រីអន្តោប្រវេសន៍ថៃ ២នាក់ ឆ្លងវីរុស Covid-19 | នាថ្ងៃទីពុធ ទី១១ ខែមីនា ឆ្នាំ២០២០នេះ មន្ត្រីសុខាភិបាលថៃបានឲ្យដឹងថា មានមន្ត្រីអន្តោប្រវេសន៍ថៃ ២នាក់ នៅឯព្រលានយន្តហោះសុវណ្ណភូមិ នៅក្នុងទីក្រុងបាងកក បានឆ្លងវីរុស COVID-19 ហើយគាត់ក៏ប្រហែលជាបានចាប់កាន់លិខិតឆ្លងដែនរបស់អ្នកទេសចរផងដែរ។ មន្ត្រីសុខាភិបាលថៃ បាននិយាយទៀតថា បុរសទាំង ២នាក់ ដែលធ្វើការនៅអាកាសយានដ្ឋានសុវណ្ណភូមិ បានធ្លាក់ខ្លួនឈឺនៅថ្ងៃទី៧ និង ទី៨ ខែមីនា ហើយបានទាក់ទងជាមួយអ្នកដំណើរជាច្រើននាក់ មុនពេលធ្វើរោគវិនិច្ឆ័យឃើញថាឆ្លងវីរុស។ មន្រ្តីម្នាក់ក្នុងចំណោមពួកគេក៏ស្ថិតក្នុងចំណោមក្រុមដែលដឹកនាំការតាមដានសុខភាពពលករថៃ ដែលត្រូវត្រឡប់មកពីប្រទេសកូរ៉េខាងត្បូងទៀតផង។ ជាមួយគ្នានេះដែរ កាលពីពេលថ្មីៗនេះអាជ្ញាធរអាកាសចរណ៍ស៊ីវិលថៃ ( CAAT) បានដាក់ចេញនូវវិធានថ្មីមួយសម្រាប់អ្នកដំណើរដែលមកពីបួនប្រទេសមានដូចជា កូរ៉េខាងត្បូង អ៉ីតាលី អ៊ីរ៉ង់ ចិន (ហុងកុង ម៉ាកាវ) តម្រូវឲ្យអ្នកដំណើរទាំងអស់នោះត្រូវបង្ហាញវិញ្ញាបនប័ត្រវេជ្ជសាស្រ្ត(លិខិតបញ្ជាក់លទ្ធផលពិនិត្យសុខភាព) ដើម្បីឲ្យដឹងថាពួកគេមិនបានឆ្លងវីរុស Covid-19 មុនពេលឡើងយន្ដហោះទៅប្រទេសថៃ។ នេះបើយោងតាមសារព័ត៌មាន ដែលបានចុះផ្សាយកាលពីថ្ងៃទី១០ ខែមីនា ឆ្នាំ២០២០ ៕ | 2020-03-11T16:45:25+07:00 | kbnnews.com | https://kbn.news/archives/153744 |
556b3b75-315a-413c-9f56-5c501914435e | កម្ពុជារកឃើញអ្នកផ្ទុកវីរុសកូវីដ-១៩មួយករណីទៀតលើនាវាពីវៀតណាមមកកំពង់ចាម | មេរោគកូរ៉ូណាថ្មី ឬជំងឺកូវីដ-១៩ (COVID-19) នៅកម្ពុជា ត្រូវបានរកឃើញមួយករណី ទៀត កាលពីថ្ងៃទី១០ ខែ មីនា។ ករណីទី៣នេះ កើតឡើងលើស្ត្រីជនជាតិអង់គ្លេសវ័យ ៦៥ ឆ្នាំ ដែលធ្វើដំណើរតាមនាវាទេសចរណ៍ ពីទីក្រុងហូជីមិញ ប្រទេសវៀតណាម មកឈប់សំចតនៅទីរួមខេត្តកំពង់ចាម។ សូមស្ដាប់ការដេញដោលរបស់លោក ជុន ច័ន្ទបុត្រ ជាមួយលោក មួង ណារ៉េត ជុំវិញព័ត៌មាននេះដូចតទៅ៖ | 2020-03-11T16:10:00+07:00 | rfa.org | https://www.rfa.org/khmer/news/health/new-positive-covid-19-on-a-British-tourist-03112020050546.html |
bdf52ce3-15da-4953-919b-15745d20f2ac | មិនមែនCOVID-19 ទេ ! បុរសម្នាក់ដួលសន្លប់ដោយសារជំងឺផ្លូវចិត្ត មិនមែនជំងឺផ្លូវដង្ហើមទេ | បុរសម្នាក់បានធ្វើដំណើរបំណងទៅព្យាបាលជំងឺនៅមន្ទីរពេទ្យ បែរវង្វេងផ្លូវចូលទៅក្នុងបរិវេណផ្ទះអ្នកក្បែរខាង ស្រាប់តែដួលសន្លប់ បង្កឲ្យមានការភ្ញាក់ផ្អើល តែក្រុមគ្រួសារអះអាងថា គាត់មានជំងឺផ្លូវចិត្ត មិនមានជំងឺCOVID-19 អីនោះទេ ។ ហេតុការណ៍នេះបានកើតឡើង កាលពីវេលាម៉ោង៨ និង១៥០នាទីព្រឹកថ្ងៃទី១១ ខែមីនា ឆ្នាំ២០២០នេះ ស្ថិតនៅខាងលិចផ្សារទឹកថ្លា ក្នុងភូមិចុងថ្នល់ខាងកើត សង្កាត់ទឹកថ្លា ខណ្ឌសែនសុខ ។ បុរសដួលសន្លប់ខាងលើមានឈ្មោះ ជាម យ៉ុន អាយុ៥០ឆ្នាំ មានលំនៅភូមិកណ្តាល ឃុំកំពង់សឹង ស្រុកព្រះស្តេច ខេត្តព្រៃវែង មកស្នាក់នៅជាមួយកូនក្បែរកន្លែងកើតហេតុខាងលើ។ មុនពេលកើតហេតុ គេឃើញបុរសរងគ្រោះខាងលើបានធ្វើដំណើរបំណងទៅព្យាបាលជំងឺនៅមន្ទីរពេទ្យ តែបានដើរចូលទៅក្នុងរបងបរិវេណផ្ទះអ្នកជិតខាង ដោយទឹកមុខស្លេកស្លាំង ហើយក៏ដួលសន្លប់ និងប្រកាច់ តែប្រមាណ១០នាទីក្រោយមក ក៏បានដឹងខ្លួនវិញ រួចក្រោកអង្គុយ ។ តាមការរៀបរាប់របស់ក្រុមគ្រួសារ បានឲ្យដឹងថា ឪពុករបស់គាត់មានជំងឺផ្លូវចិត្តអស់រយៈពេលប្រមាណ៥ឆ្នាំមកហើយ និងបានទៅបើកថ្នាំនៅមន្ទីរពេទ្យមិត្តភាពខ្មែរ-សូវៀត ហើយកន្លងមកឪពុករបស់គាត់ចេះតែវង្វេង និងភ្លឹក ព្រមទាំងដួលសន្លប់ជាញឹកញាប់ផងដែរ ហើយការដួលសន្លប់នេះ គឺមិនមានជំងឺដោយសារជំងឺCOVID19អីនោះទេ ។ ក្រោយពេលកើតហេតុ ក្រុមគ្រួសារ បាននាំបុរសខាងលើនោះទៅផ្ទះវិញ៕ | 2020-03-11T15:19:03+07:00 | kbnnews.com | https://kbn.news/archives/153728 |
f754289d-5e67-4538-9479-d38246626082 | នគរបាលឃាត់ខ្លួនយុវតីម្នាក់មកណែនាំ ក្រោយបង្ហោះព័ត៌មានមិនពិតថាមានជំងឺ Covid-19 កើតឡើងនៅស្រុកប្រាសាទបាគង ខេត្តសៀមរាប (Video inside) | លោក លឹម សម្បត្តិ អធិការនគរបាលស្រុកប្រាសាទបាគង នៅព្រឹកថ្ងៃទី១១ ខែមីនា ឆ្នាំ២០២០នេះ បានប្រាប់បណ្តាញព័ត៌មាន Fresh News ឲ្យដឹងថា កម្លាំងនគរបាលនៃអធិការដ្ឋាននគរបាលស្រុកប្រាសាទបាគង បានសហកាជាមួយ កម្លាំងការិយាល័យប្រឆាំងបទល្មើសបច្ចេកវិទ្យា នៃស្នងការដ្ឋាននគរបាលខេត្តសៀមរាប ចុះឃាត់ខ្លួនជនសង្ស័យម្នាក់ពាក់ព័ន្ធករណីបង្ហោះព័ត៌មានមិនពិតករណីជំងឺ Covid-19។ លោកបន្តថា យុវនារីជាជនសង្ស័យរស់នៅភូមិជ្រៃ ឃុំកណ្តែក ស្រុកប្រាសាទបាគង ខេត្តសៀមរាប បានបង្ហោះព័ត៌មានមិនពិតថា ។ លោកអធិការបន្តថា ការឃាត់ខ្លួនជនសង្ស័យធ្វើឡើងនៅថ្ងៃទី០៩ ខែមីនា ឆ្នាំ២០២០ តាមរយៈការសាកសួរ ជនសង្ស័យបានសារភាពថា ខ្លួនពិតជាបានបង្ហោះ និងចែកចាយព័ត៌មានមិនពិត នៅលើបណ្តាញសង្គមពិតប្រាកដមែន ក្នុងគោលបំណង ចង់ឲ្យអ្នកភូមិមានការការពារខ្លួន ដោយមិនបានដឹងថា ព័ត៌មានដែលខ្លួនបានបង្ហោះនោះ ជាព័ត៌មានមិនពិតនោះទេ..! ដោយជនសង្ស័យផ្ទាល់ គ្រាន់តែបានស្តាប់ឮពីគេ ដោយមិនបានដឹងថាព័ត៌មាននោះ ពិតឬមិនពិតនោះឡើយ។ លោកអធិការបន្តថា ជនសង្ស័យរូបនេះ ក្រោយពីបានធ្វើការសាកសួរ និងទទួលស្គាល់នូវទោសកំហុស សមត្ថកិច្ចបានធ្វើការអប់រំ ណែនាំ កិច្ចសន្យា និងតម្រូវឲ្យមានអ្នកមកធានា ទើបបានអនុញ្ញាតឲ្យត្រឡប់ទៅផ្ទះវិញផងដែរ៕ | 2020-03-11T15:03:00+07:00 | freshnewsasia.com | https://m.freshnewsasia.com/index.php/en/localnews/151143-2020-03-11-01-03-21.html |
74744497-78ca-4365-9c2a-e168390fb076 | បុរសម្ចាស់ PassApp ដែលដឹកជនជាតិជប៉ុនផ្ទុកជំងឺ Covid-19 ត្រូវបានធ្វើតេ្តសមិនមានឆ្លងវីរុស Covid-19 ទេ | យោងតាមមន្ទីរពេទ្យបង្អែកខេត្តសៀមរាប ប៉ុន្មាននាទីមុននេះបានឱ្យដឹងថា មន្ទីរសុខាភិបាលខេត្តសៀមរាបសូមជម្រាបថា បុរសម្ចាស់ PassApp ដែលដឹកជនជាតិជប៉ុនផ្ទុកជំងឺកូវីដ១៩ ត្រូវបានធ្វើតេ្តស ជាលទ្ធផលគឺអវិជ្ជមាន គាត់មានសុខភាពល្អ មិនមានរោគសញ្ញាអ្វីទេ ហើយបច្ចុប្បន្នបុរសរូបនេះ ត្រូវបានដាក់ឱ្យនៅដោយឡែក និងតាមដានចំនួន១៤ថ្ងៃ នៅក្នុងអគារជំងឺឆ្លងនៃមន្ទីរពេទ្យបង្អែកខេត្តសៀមរាប។ គួររំលឹកថា ព័ត៌មានពីក្រសួងសុខាភិបាល បានឱ្យដឹងថា ជើងហោះហើរលេខ VN814 របស់ក្រុមហ៊ុនអាកាសចរណ៍វៀតណាម ពីសៀមរាប(កម្ពុជា) ទៅទីក្រុងហូជីមិញ នៅថ្ងៃទី៣ ខែមីនា មានអ្នកដំណើរចំនួន៦៧នាក់ និងសមាជិកនាវិក៦នាក់ ។ ក្នុងចំណោមអ្នកដំណើរទាំងអស់ ជនជាតិជប៉ុនម្នាក់អង្គុយនៅលើកៅអីលេខ ៣៣D បន្ទាប់មកផ្ទេរតាមជើងហោះហើរ VN340 ទៅណាហ្គូយ៉ា ប្រទេសជប៉ុន អ្នកដំណើររូបនេះ ត្រូវបានគេបញ្ជាក់ថា វិជ្ជមានសម្រាប់វីរុសកូវីដ-១៩ នៅពេលមកដល់ប្រទេសជប៉ុន ៕ | 2020-03-11T10:14:08+07:00 | kbnnews.com | https://kbn.news/archives/153680 |
eb9e0704-bf92-4bcb-9e8c-624ce434ee7e | យុវតីម្នាក់បង្ហោះព័ត៌មានថាមានជំងឺ Covid-19 កើតឡើងនៅស្រុកប្រាសាទបាគង ត្រូវសមត្ថកិច្ចឃាត់ខ្លួន… | កម្លាំងនគរបាលនៃអធិការដ្ឋាននគរបាលស្រុកប្រាសាទបាគង បានសហកាជាមួយកម្លាំងការិយាល័យប្រឆាំងបទល្មើសបច្ចេកវិទ្យា នៃស្នងការដ្ឋាននគរបាលខេត្តសៀមរាប ចុះឃាត់ខ្លួនជនសង្ស័យម្នាក់កាលថ្ងៃទី០៩ ខែមីនា ឆ្នាំ២០២០ ពាក់ព័ន្ធករណីបង្ហោះព័ត៌មានមិនពិតករណីជំងឺ Covid-19 ។ សមត្ថកិច្ចបានឲ្យដឹងថា យុវនារីជាជនសង្ស័យ រស់នៅភូមិជ្រៃ ឃុំកណ្តែក ស្រុកប្រាសាទបាគង រូបនេះ បានបង្ហោះព័ត៌មានមិនពិតថា៖ «អ្នកព្រៃគុយមួយគ្រួសារ ឆ្លងវីរុសកូរ៉ូណាហើយ មានកូនគាត់រៀននៅសាលាស្វាយធំ សូមប្រុងប្រយ័ត្នទាំងអស់គ្នាផងណា ព្រោះពួកគាត់ មិនដឹងបានដើរចម្លងអ្នកណាខ្លះទេ…!»។ ជនសង្ស័យបានសារភាពថា ខ្លួនពិតជាបានបង្ហោះ និងចែកចាយព័ត៌មានមិនពិត នៅលើបណ្តាញសង្គមពិតប្រាកដមែន ក្នុងគោលបំណង ចង់ឲ្យអ្នកភូមិមានការការពារខ្លួន ដោយមិនបានដឹងថា ព័ត៌មានដែលខ្លួនបានបង្ហោះនោះ ជាព័ត៌មានមិនពិតនោះទេ..! ដោយជនសង្ស័យផ្ទាល់ គ្រាន់តែបានស្តាប់ឮពីគេ ដោយមិនបានដឹងថាព័ត៌មាននោះ ពិតឬមិនពិតនោះឡើយ។ ក្រោយពីបានធ្វើការសាកសួរ និងទទួលស្គាល់នូវទោសកំហុស ជនសង្ស័យត្រូវបានសមត្ថកិច្ចធ្វើការអប់រំណែនាំរួច ឲ្យធ្វើកិច្ចសន្យា និងតម្រូវឲ្យមានអាណាព្យាបាលមកធានាយកត្រឡប់ទៅផ្ទះវិញ៕ | 2020-03-11T09:05:56+07:00 | kbnnews.com | https://kbn.news/archives/153655 |
0c5d570b-10cc-47d3-8ec4-ff0a2ee693a6 | រដ្ឋមន្រ្តីក្រសួងសុខាភិបាល ប្រកាសថា គ្មានហេតុផលអ្វីដែលក្រសួងត្រូវលាក់ព័ត៌មាន ពាក់ព័ន្ធជាមួយអ្នកជំងឺ Covid-19 នៅកម្ពុជា (Video inside) | លោក ម៉ម ប៊ុនហេង រដ្ឋមន្រ្តីក្រសួងសុខាភិបាល បានបញ្ជាក់ជាថ្មីម្តងទៀតថា ក្រសួងសុខាភិបាលកម្ពុជា គ្មានហេតុផលណាមួយ ដែលត្រូវលាក់ព័ត៌មានអំពីវីរុសកូរ៉ូណាថ្មី ឬកូវីដ១៩ ដែលកើតនៅក្នុងប្រទេសកម្ពុជាទេ ផ្ទុយទៅវិញ ក្រសួងបានខិតខំយ៉ាងខ្លាំង ក្នុងការបង្ការ ការពារ និងធ្វើតេស្ត ដើម្បីរកមេរោគកូវីត១៩ ហើយផ្តល់ព័ត៌មានពិតជូនប្រជាពលរដ្ឋ។ ការលើកឡើងរបស់ លោក ម៉ម ប៊ុនហេង បានធ្វើឡើងបន្ទាប់ពីក្រសួងសុខាភិបាល បានរៀបចំសន្និសីទ នៅយប់ថ្ងៃទី១០ ខែមីនា ឆ្នាំ២០២០ ដើម្បីប្រកាសអំពីការរកឃើញនូវករណីកូវីដ១៩ថ្មី១ករណីទៀត លើខ្លួនជនជាតិអង់គ្លេសម្នាក់ ដែលបានចូលមកកម្ពុជា តាមរយៈនាវាទេសចរណ៍របស់វៀតណាម។ ការបញ្ជាក់របស់រដ្ឋមន្រ្តីក្រសួងសុខាភិបាល បានធ្វើឡើងបន្ទាប់ពីបណ្តាញសង្គមមួយចំនួនបានចោទប្រកាន់រដ្ឋាភិបាលថា បានលាក់ព័ត៌មានពាក់ព័ន្ធនឹងវីរុសកូវីដ១៩ នៅក្នុងប្រទេសកម្ពុជា ហើយអ្នកប្រើប្រាស់បណ្តាញសង្គមមួយចំនួនទៀត បែរជាចែកចាយដំណឹងក្លែងក្លាយ ដែលបង្កើតឡើងដោយជនអនាមិកទៅវិញ។ លោករដ្ឋមន្រ្តី បានបញ្ជាក់ថា ពាក់ព័ន្ធនឹងករណីកូវីដនេះ ក្រសួងសុខាភិបាលកម្ពុជា បានត្រៀមរួចជាស្រេចហើយ មុនពេលដែលជំងឺនេះមានវត្តមាននៅកម្ពុជាមកម្ល៉េះ គឺមានពេទ្យជំនាញ២ពាន់នាក់ ហើយបន្ទាប់ពីនោះ ក៏មានពេទ្យនៅមូលដ្ឋាននានាផងដែរ ដើម្បីតាមដានរក និងព្យាបាលកូវីដ។ សេចក្តីប្រកាសព័ត៌មានផ្លូវការរបស់ក្រសួងសុខាភិបាល បានរៀបរាប់ឲ្យដឹងថា នៅថ្ងៃទី១០ ខែមីនា ឆ្នាំ២០២០នេះ ក្រសួងសុខាភិបាល បានរកឃើញនូវករណីវីរុសកូវីដ១៩ មួយករណីទៀត លើខ្លួនស្រ្តីជនជាតិអង់គ្លេសម្នាក់ អាយុ៦៥ឆ្នាំ ដែលបានចូលមកខេត្តកំពង់ចាម ប្រទេសកម្ពុជា តាមទូកទេសរណ៍ ដែលចេញពីកំពង់ផែហូជីមីង ប្រទេសវៀតណាម។ នេះគឺជាករណីទី៣ នៅកម្ពុជា បន្ទាប់ពីរកឃើញករណីទី១ នៅលើខ្លួនជនជាតិចិនដែលត្រូវបានព្យាបាលជាសះស្បើយ ហើយត្រឡប់ទៅប្រទេសចិនវិញ និងករណីទី២ នៅលើខ្លួនជនជាតិខ្មែរអាយុ៣៨ឆ្នាំ នៅខេត្តសៀមរាប។ ស្ត្រីមានវីរុស Covid-19 នេះ បានធ្វើដំណើរតាមយន្តហោះ ចេញពីទីក្រុងឡុងនៃប្រទេសអង់គ្លេស មកដល់ទីក្រុងហាណូយ ប្រទេសវៀតណាម នៅថ្ងៃទី០២ ខែមីនា ឆ្នាំ២០២០ ដែលមានគ្នា៥នាក់ (ជនជាតិអង់គ្លេសទាំងអស់ ធ្វើតេស្តអវិជ្ជមានចំនួន៤នាក់)។ បន្ទាប់មកពួកគាត់បានបន្តដំណើរចាកចេញតាមនាវាខាលើ ពីទីក្រុងហូជីមិញសំដៅមករាជធានីភ្នំពេញ នៅថ្ងៃទី០៥ ខែមីនា ឆ្នាំ២០២០ និងបានដល់រាជធានីភ្នំពេញ នៅថ្ងៃទី០៧ ខែមីនា ឆ្នាំ២០២០។ នៅថ្ងៃដដែលមុននឹងមកដល់រាជធានីភ្នំពេញ អ្នកទទួលខុសត្រូវអ្នកទេសចរនៃនាវានេះ បានទទួលដំណឹងថា យន្តហោះដែលស្ត្រីជនជាតិអង់គ្លេសបានជិះ នៅថ្ងៃទី០២ មីនា ឆ្នាំ២០២០នោះ មានជនជាតិវៀតណាមម្នាក់ ដែលអង្គុយជិតស្ត្រីជនជាតិអង់គ្លេសអាយុ ៦៥ឆ្នាំខាងលើនេះ ត្រូវបានរកឃើញវិជ្ជមានវីរុស Covid-19 នៅទីក្រុងហាណូយ ប្រទេសវៀតណាម។ ពេលមកដល់រាជធានីភ្នំពេញ នៅថ្ងៃទី០៧ ខែមីនា ឆ្នាំ២០២០ ជនជាតិអង់គ្លេសទាំង៥រូប ត្រូវបានបញ្ជូនទៅពិនិត្យសុខភាពនៅមន្ទីរពេទ្យមិត្តភាពខ្មែរ សូវៀត ហើយបានយកសំណាកវត្ថុវិភាគចំនួន៣នាក់ (ដោយ២នាក់ ប្រកែកមិនព្រមឲ្យយកជាដាច់ខាត ដោយគាត់សំអាងថា មិនមានបញ្ហាសុខភាព ឬរោគសញ្ញាអ្វីទាំងអស់»។ ជាលទ្ធផលអ្នកទាំង៣នាក់នេះ មានអវិជ្ជមានវីរុស Covid-19។ បន្ទាប់មកនាវាបានបន្តដំណើរទៅកាន់ខេត្តកំពង់ចាម។ ដើម្បីឲ្យមានភាពច្បាស់លាស់ មន្ទីរពេទ្យមិត្តភាពខ្មែរ-សូវៀត បានផ្តល់ព័ត៌មាន ទៅកាន់មន្ទីរសុខាភិបាលខេត្តកំពង់ចាម ដើម្បីឲ្យរង់ចាំយកវត្ថុសំណាកទាំង២នាក់ ដែលមិនទាន់ធ្វើតេស្តនោះ ដោយមានការសម្របសម្រួលពីអ្នកគ្រប់គ្រងនាវា នៅពេលចូលចតនៅចំណតនៃខេត្តកំពង់ចាម ហើយត្រូវបានក្រុមគ្រូពេទ្យពិនិត្យ និងបញ្ជូនសំណាកវត្ថុវិភាគមក វិទ្យាស្ថានប៉ាស្ទ័រកម្ពុជា នៅថ្ងៃទី០៩ ខែមីនា ឆ្នាំ២០២០។ នៅថ្ងៃទី១០ ខែមីនា ឆ្នាំ២០២០ វេលាម៉ោង៤៖៣០នាទីរសៀលនេះ ក៏ទទួលបានលទ្ធផលវិជ្ជមាន Covid-19 លើស្ត្រីជនជាតិអង់គ្លេសអាយុ៦៥ឆ្នាំ។ គួរបញ្ជាក់ថា បុគ្គលដែលសង្ស័យទាំង៥រូបខាងលើនេះ ត្រូវបានឲ្យនៅក្នុងបន្ទប់ដាច់ដោយឡែកលើនាវាភ្លាមៗ ដោយមិនឲ្យចាកចេញមកលើគោក នៅរាជធានីភ្នំពេញឡើយ នៅពេលរង់ចាំលទ្ធផល។ ពាក់ព័ន្ធករណីរដ្ឋមន្រ្តីក្រសួងសុខាភិបាលបានបញ្ជាក់ មន្រ្តីសុខាភិបាលកំពុងតាមដានរឿងលើនេះយ៉ាងយកចិត្តទុកដាក់ជាទីបំផុត៕ | 2020-03-11T04:50:00+07:00 | freshnewsasia.com | https://m.freshnewsasia.com/index.php/en/localnews/151135-2020-03-10-14-50-04.html |
fb0e3b62-d9e1-47a9-ac33-6cc8bbfce9b3 | ក្រសួងសុខាភិបាល នឹងធ្វើសន្និសីទសារព័ត៌មានបន្ទាន់មួយ ស្តីពីជំងឺ Covid-19 នៅម៉ោង៧ល្ងាចនេះ | ក្រសួងសុខាភិបាល នៅម៉ោង៧៖០០នាទី ល្ងាចថ្ងៃទី១០ ខែមីនា ឆ្នាំ២០២០នេះ នឹងរៀបចំសន្នីសីទសារព័ត៌មានបន្ទាន់មួយ ស្តីពីជំងឺ Covid-19។ នេះបើតាមការប្រកាសរបស់ ក្រសួងសុខាភិបាលមុននេះបន្តិច។ សន្នីសីទបន្ទាន់នេះរៀបចំឡើងក្រោមអធិបតីភាព លោក ម៉ម ប៊ុនហេង រដ្ឋមន្ត្រីក្រសួងសុខាភិបាល នៅទីស្តីការក្រសួងសុខាភិបាល បន្ទប់ជាន់ផ្ទាល់ដី៕ | 2020-03-11T01:15:00+07:00 | freshnewsasia.com | https://m.freshnewsasia.com/index.php/en/localnews/151120-2020-03-10-11-15-12.html |
a27a7b0d-11c1-4462-9d99-6584e46ef6e6 | ក្រសួងសុខាភិបាល ទទួលអំណោយសម្លៀកបំពាក់សុវត្ថិភាពសម្រាប់ការពារ និងឆ្លើយតបការរាតត្បាតជំងឺ COVID-19 តម្លៃជិត៨០ម៉ឺនដុល្លារ | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅរសៀលថ្ងៃទី១០ ខែមីនា ឆ្នាំ២០២០នេះ បានអញ្ជើញក្នុងពិធីប្រគល់-ទទួលសម្លៀកបំពាក់សុវត្ថិភាព របស់មន្ដ្រីសុខាភិបាល សម្រាប់ការពារ និងការឆ្លើយតបការរាតត្បាតនៃជំងឺកូរ៉ូណាថ្មី (COVID-19) នេះ គិតជាទឹកប្រាក់សរុបចំនួន ៧២២,០០០ដុល្លារពីក្រុមហ៊ុន Medtecs and Manhattan Group ។ រដ្ឋមន្ដ្រី ម៉ម ប៊ុនហេង បានថ្លែងថា Medtecs and Manhattan Group ជាក្រុមហ៊ុនផលិតសម្លៀកបំពាក់សុវត្ថិភាព របស់មន្ដ្រីសុខាភិបាលនៅកម្ពុជា សម្រាប់នាំចេញទៅក្រៅប្រទេស ហើយនៅថ្ងៃនេះ ក្រុមហ៊ុនមួយនេះ បានផ្ដល់នូវសម្លៀកបំពាក់សុវត្ថិភាពរបស់មន្ដ្រីសុខាភិបាល ជូនសម្ដេចតេជោ ហ៊ុន សែន នាយករដ្ឋមន្ដ្រីកម្ពុជា ដើម្បីឱ្យមកក្រសួងសុខាភិបាលប្រើប្រាស់ ឆ្លើយតបនឹងស្ថានភាពបច្ចុប្បន្ននៃជំងឺកូវីដ-១៩។ ម៉ាសវះកាត់ ( Surgical Face Mask) ចំនួន១០ម៉ឺនម៉ាស អាវបំពង់គ្របការពារខ្លួន (Coverall with hood) ចំនួន២ម៉ឺន អាវអ៊ាម សម្រាប់ការពារកម្រិតទី៤ (Isolation Gown for High Risk, Level 4) ចំនួន២ម៉ឺន អ៊ាមគ្របពីលើអាវបំពង់ (PE Gown) ចំនួន៥ម៉ឺន វ៉ែនតាការពារភ្នែក (Safety Goggles)ចំនួន១ម៉ឺន មួកគ្របសក់ (Bouffant Caps) ចំនួន៥ម៉ឺន គម្របស្បែកជើង (Shoe Cover) ចំនួន១០ម៉ឺន រដ្ឋមន្ដ្រីសុខាភិបាលបានថ្លែងបន្ដថា ។ ជំនួយមនុស្សធម៌របស់ក្រុមហ៊ុន Medtecs and Manhattan Group នាថ្ងៃនេះ សបញ្ជាក់ពីកាយវិកាយសប្បុរសធម៌ដ៏ប្រពៃរបស់ថ្នាក់ដឹកនាំ អ្នកគ្រប់គ្រង និងបុគ្គលិកទាំងអស់របស់ក្រុមហ៊ុន ជូនរាជរដ្ឋាភិបាលកម្ពុជា ដែលនឹងចូលរួមចំណែក ពង្រឹងសមត្ថភាព ឆ្លើយតបបន្ទាន់មិនត្រឹមត្រែចំពោះបញ្ហា ជំងឺ COVID-19 បច្ចុប្បន្ននេះនោះទេ តែវានឹងត្រូវបានប្រើប្រាស់នៅពេលណា ដែលមានផ្ទុះការរាតត្បាត នៃជំងឺផ្សេងៗនាពេលអនាគត ព្រមទាំងចូលរួមចំណែកលើកកម្ពស់ គុណភាពជីវិតរបស់ប្រជាជនកម្ពុជា។ ក្នុងឱកាសនោះ រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងអំណរគុណ យ៉ាងជ្រាលជ្រៅដល់ក្រុមហ៊ុន Medtecs and Manhattan Group សម្រាប់ការផ្ដល់ជំនួយមនុស្សធម៌ដ៏ថ្លៃថ្លានេះដល់កម្ពុជា ក្នុងការត្រៀមឆ្លើយតប នឹងការរីករាលដាលនៃជំងឺកូវីដ-១៩នេះ និងបានស្នើសុំឱ្យក្រុមហ៊ុននេះ បន្ដសហការឧបត្ថម្ភ ដល់វិស័យសុខាភិបាលកម្ពុជាជាបន្ដបន្ទាប់ទៀត។ ទន្ទឹមនឹងនោះ លោក Clement Yang ប្រធានក្រុមហ៊ុន Medtecs and Manhattan Group បានថ្លែងថា លោកនឹងបន្ដចូលរួមប្រយុទ្ធប្រឆាំងនឹងជំងឺកូវីដ-១៩នេះ និងសកម្មភាពការងារផ្សេងៗជាមួយរាជរដ្ឋាភិបាលកម្ពុជា ក្រោមការដឹកនាំដ៏ឈ្លាសវៃរបស់សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា។ តាមការបញ្ជាក់របស់រដ្ឋមន្ដ្រីសុខាភិបាល លោកសាស្ដ្រាចារ្យ ម៉ម ប៊ុនហេង បានឱ្យដឹងថា កន្លងមកនេះមានសប្បុរសជនមកពីស្ថាប័ន ឯកជន ក្នុងនោះក៏មានក្រុមហ៊ុនចិន និងរដ្ឋាភិបាលជប៉ុនផងដែរ ដែលបានផ្ដល់ឧបករណ៍វេជ្ជសាស្ដ្រមួយចំនួន ជូនមកក្រសួងសុខាភិបាល សម្រាប់ប្រើប្រាស់ ដើម្បីចូលរួមជាមួយរាជរដ្ឋាភិបាលប្រយុទ្ធនឹងជំងឺកូវីដ-១៩នេះ៕ | 2020-03-11T01:05:00+07:00 | freshnewsasia.com | https://m.freshnewsasia.com/index.php/en/localnews/151119-2020-03-10-11-05-22.html |
4cad7ad2-c295-41c2-917a-d63cee190b93 | ទីបំផុតមន្ទីរពេទ្យបណ្តោះអាសន្នទាំងអស់ដែលបើកសម្រាប់ព្យាបាលជំងឺនៅទីក្រុងវូហាន ត្រូវបិទទ្វារវិញហើយ ព្រោះតែការឆ្លងវីរុស COVID-19 ធូរស្រាលខ្លាំង (Video inside) | នាថ្ងៃអង្គារនេះមន្ទីរពេទ្យបណ្តោះអាសន្នទាំងអស់នៅទីក្រុងវូហាន (Wuhan) ដែលជាចំណុចកណ្តាលនៃការផ្ទុះរីករាលដាលនូវ COVID-19 ក្នុងប្រទេសចិនត្រូវបានបិទទ្វារទៅវិញហើយ ស្របពេលដែលស្ថានការណ៍កាន់តែប្រសើរខ្លាំងឡើង។ នេះបើតាមការដកស្រង់ ការផ្សាយចេញពីសារព័ត៌មាន RT នៅល្ងាចថ្ងៃអង្គារ ទី១០ ខែមីនា ឆ្នាំ២០២០។ យោងតាមបណ្តាញសារព័ត៌មានចិនដូចជា CCTV និង Xinhua មន្ទីរពេទ្យបណ្តោះអាសន្នចុងក្រោយគេនៅសង្កាត់ ជាំងហាន (Jianghan) នៃក្រុងវូហាន ត្រូវបានបិទទ្វារកាលពីរសៀលអង្គារនេះ បន្ទាប់ពីអ្នកជំងឺដែលទទួលការព្យាបាលនៅទីនោះ បានចាកចេញអស់ក្រោយជាសះស្បើយពីជំងឺ COVID-19 ។ មន្ទីរពេទ្យបណ្តោះអាសន្ន Jianghan ត្រូវបានប្រែក្លាយមកពីមជ្ឈមណ្ឌលតាំងពិព័រណ៍ និងសន្និសីទអន្តរជាតិវូហាន។ កាលពីពេល COVID-19 បានចាប់ផ្តើមរីករាលខ្លាំង ចិនបានងាកទៅកែប្រែមជ្ឈមណ្ឌលស្រដៀងៗគ្នានេះ រួមទាំងកីឡដ្ឋាន និងសាលារៀនជាច្រើនសរុបប្រមាណ ១៤កន្លែងនៅក្នុងទីក្រុងវូហាន ឲ្យទៅជាមន្ទីរពេទ្យបណ្តោះអាសន្ន ដើម្បីទទួលព្យាបាលអ្នកជំងឺ។ ក្រៅពីនេះក៏មានការសាងសង់មន្ទីរពេទ្យបន្ថែមផងដែរ ដែលប្រើប្រាស់ពេលមិនដល់ ២សប្តាហ៍នោះឡើយ។ គួរជម្រាបថា នៅថ្ងៃអង្គារដដែលនេះ ប្រធានាធិបតីចិនលោក ស៊ី ជិនពីង បានធ្វើដំណើរចុះទៅដល់ទីក្រុងវូហានផ្ទាល់ ជាលើកដំបូងចាប់ តាំងតែពីការរាតត្បាតវាយលុកដោយវីរុស COVID-19 បានចាប់ផ្តើមឡើងកាលពីជាង ២ខែមុន។ ដំណើរទស្សនកិច្ចរបស់លោក ស៊ី ត្រូវគេមើលឃើញថា គឺជាការផ្តល់សញ្ញាឲ្យពិភពលោកបានឃើញថា ទីបំផុតបញ្ហាបង្កឡើងដោយ COVID-19 នៅក្នុងប្រទេសចិនត្រូវស្ថិតក្នុងការគ្រប់គ្រងបានហើយ។ ទីក្រុងវូហាន និងខេត្ត Hubei ដែលជាកន្លែងរងការវាយលុកខ្លាំងជាងគេបំផុតនោះ នាប៉ុន្មានថ្ងៃចុងក្រោយនេះ គឺអត្រាឆ្លង និងស្លាប់បានថយចុះជាខ្លាំង។ បើតាមរបាយការណ៍ចុងក្រោយបំផុតចេញផ្សាយនៅថ្ងៃអង្គារនេះ ចិនមានករណីឆ្លងថ្មី ១៩នាក់ និងស្លាប់ ១៧នាក់ ក្នុងនោះអ្នកឆ្លង ១៧នាក់ និងអ្នកស្លាប់ ១៦នាក់ គឺស្ថិតក្នុងទីក្រុងវូហាន។ សម្រាប់តួលេខសរុបវិញ គឺអ្នកឆ្លងមានចំនួន ៨០,៧៥៤នាក់ក្នុងនោះ ៥៩,៨៩៧នាក់បានចេញមន្ទីរពេទ្យ និង ៣,១៣៦នាក់បានបាត់បង់ជីវិត៕ | 2020-03-11T00:57:00+07:00 | freshnewsasia.com | https://m.freshnewsasia.com/index.php/en/internationalnews/151117-2020-03-10-10-57-43.html |
f496ccce-f3ac-4afd-a425-ef6febb46e50 | BREAKING NEWS: សហរដ្ឋអាមេរិកប្រកាសពីការឆ្លង COVID-19 កើនដល់ ៧៥០ករណីក្នុងនោះអ្នកជំងឺ ២៦នាក់ស្លាប់ | គិតត្រឹមយប់ថ្ងៃចន្ទសប្តាហ៍នេះ (ពេលវេលានៅវ៉ាស៊ីនតោន) ចំនួននៃការឆ្លងវីរុសកូរ៉ូណាថ្មី ឬ COVID-19 នៅទូទាំងសហរដ្ឋអាមេរិក បានកើនឡើងដល់ ៧៥០ករណីហើយ ដោយក្នុងនោះអ្នកជំងឺដែលបានស្លាប់សរុប មានចំនួន ២៦នាក់។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាល្ងាចថ្ងៃអង្គារ ទី១០ ខែមីនា ឆ្នាំ២០២០។ រដ្ឋចំនួនបីបន្ថែមទៀតមានដូចជា ញូជែស៊ី (New Jersey), ផ្លូរីដា (Florida) និង រ៉ូដអាយឡេនដ៍ (Rhode Island) បានប្រកាសភាពអាសន្នរួចទៅហើយ ក្រោយពីបានមើលឃើញករណីឆ្លងមេរោគកូរ៉ូណាថ្មី មានការកើនឡើងជាលំដាប់។ ទោះបីជាបែបនេះក្តីរដ្ឋវ៉ាស៊ីនតោនស្ទេតស្ថិតនៅភាគខាងលិច និងរដ្ឋញូយ៉កស្ថិតនៅភាគឦសាន នៅតែជាតំបន់ដែលកំពុងរងគ្រោះខ្លាំង ដោយមានករណីឆ្លង និងស្លាប់ដោយសារតែ COVID-19 នេះច្រើនជាងគេ។ គួរបញ្ជាក់ថា សម្រាប់នាវាទេសចរណ៍ហ្គ្រែនដ៍ព្រីនសេស (Grand Princess) ដែលកំពុងតែចតនៅកំពង់ផែទីក្រុងអកឡេនដ៍ (Oakland) នៃរដ្ឋកាលីហ្វ័រញ៉ាវិញ មនុស្ស ២១នាក់ក្នុងចំណោមអ្នកជិះនៅលើនោះទាំងអស់ ត្រូវបានធ្វើតេស្ត និងរកឃើញមានផ្ទុកវីរុស COVID-19 ខណៈអាជ្ញាធរអាមេរិក នៅតែបន្តពិនិត្យ និងតាមដានអ្នកពាក់ព័ន្ធផ្សេងៗទៀតនៅលើនោះ ដើម្បីរកមើលឃើញវីរុស៕ | 2020-03-11T00:02:00+07:00 | freshnewsasia.com | https://m.freshnewsasia.com/index.php/en/internationalnews/151110-2020-03-10-10-02-41.html |
4d129ffe-6518-45dd-abf2-d7b3cda860f8 | តំណាងរាស្ដ្រមណ្ឌលកំពង់ចាម និងលោកស្រីកិត្ដិបណ្ឌិត អ៊ុក ម៉ាលី ប្រារព្ធពិធីពុទ្ធាភិសេក និងរាប់បាត្រព្រះសង្ឃ ១០៨អង្គ សូមសេចក្ដីសុខចម្រើនដល់ប្រជាជនខ្មែរ ឲ្យចៀសផុតពីជំងឺផ្សេងៗ | លោកបណ្ឌិត ម៉ា ឈឿន តំណាងរាស្ត្រមណ្ឌលកំពង់ចាម និងលោកស្រីកិត្តិបណ្ឌិត អ៊ុក ម៉ាលី អគ្គទេសាភិបាលរង ធនាគារជាតិនៃកម្ពុជា បានប្រារព្ធពិធីពុទ្ធាភិសេក ព្រះពុទ្ធរូប និងរាប់បាត្រ១០៨អង្គ សូមសេចក្ដីសុខចម្រើនដល់ប្រជាជនខ្មែរ ឱ្យចៀសផុតពីជំងឺផ្សេងៗជាពិសេសជំងឺកូវីដ-១៩នេះ ដែលប្រារព្ធធ្វើឡើងនៅសាលាបុណ្យ នៅភូមិជើងឆ្នុក ឃុំតាំងក្រាំង ស្រុកបាធាយ ខេត្ដកំពង់ចាម។ ក្នុងឱកាសនោះ លោកបណ្ឌិត ម៉ា ឈឿន បានអំពាវនាវដល់ប្រជាពលរដ្ឋ ត្រូវថែរក្សារសុខភាព ហូបស្អាត រស់នៅស្អាត និងត្រូវពង្រឹងជាមួយការប្រកាន់ភ្ជាប់នូវអនាម័យស្អាតជានិច្ច ដើម្បីជៀសវាងពីជំងឺដង្កាត់ផ្សេងៗក្រៅពីជំងឺផ្លូវដង្ហើមកូវីដ-១៩នេះ។ លើសពីនោះ លោកបណ្ឌិត ម៉ា ឈឿន ក៏បានចែកទេយ្យទាន ជាក្រណាត់ស ថវិកា ជាពិសស ក្រមា ជូនពុទ្ធបរិស័ទដែលបានចូលរួមពីក្នុងភូមិស្រុក សម្រាប់ប្រើប្រាស់ និងដើម្បីកាន់បន្ថយការចំណាយថវិកាទៅទិញម៉ាសផងដែរ ពីការការពារជំងឺការឆ្លង និងចម្លងជំងឺផ្សេងៗ ពេលមានជំងឺផ្ដាសាយ និងក្អកកណ្ដាសនានា។ តំណាងរាស្ត្រមណ្ឌលកំពង់ចាម បានថ្លែងបញ្ជាក់ថា ។ ក្នុងឱកាសនេះ ។ សូមជម្រាបថា ក្នុងពិធីបុណ្យពុទ្ធាភិសេក និងរាប់បាត្រព្រះសង្ឃ១០៨អង្គ នៅថ្ងៃទី០៨-០៩ ខែមីនា ឆ្នាំ២០២០ ក៏បានប្រារព្ធពិធីចម្រើនព្រះជន្ម របស់លោកបណ្ឌិត ម៉ា ឈឿន តំណាងរាស្ត្រមណ្ឌលកំពង់ចាម និងលោកស្រីកិត្តិបណ្ឌិត អ៊ុក ម៉ាលីផងដែរ ដោយមានការនិមន្តពីសំណាក់សម្តេចព្រះសង្ឃនាយករងទី១ សម្តេចព្រះពោធិវ័ង្ស អំ លីមហេង ព្រះចៅអធិការវត្តមុនីសុវណ្ណ ហៅវត្តចំពុះក្អែក។ ក្នុងនោះ ក៏មានការជួបជុំពុទ្ធបរិស័ទ និងបងប្អូនញាតិមិត្ដជិតឆ្ងាយ ប្រារព្ធពិធីក្រុងពាលី ពូនភ្នំខ្សាច់ផ្ដាច់កម្មពៀរវេរា, ពិធីបទនមស្សការ ព្រះរតនត្រ័យ សមាទានសីល ចម្រើនព្រះបរិត្ដ និងសម្ដែងធម៌ទេសនា។ ជាងនេះទៅទៀត ក៏មានការប្រគុំតន្ដ្រី និងកម្មវិធីប្រឡងចម្រៀងកំសាន្ដ ជូនអ្នកភូមិផងដែរ៕ | 2020-03-10T23:36:00+07:00 | freshnewsasia.com | https://m.freshnewsasia.com/index.php/en/localnews/151105-2020-03-10-09-36-35.html |
9ca8d9c7-27f0-4702-b012-f322f6532f9d | អាល្លឺម៉ង់ មានអ្នកជំងឺ COVID-19 ២នាក់ ស្លាប់ដំបូង ក្នុងប្រទេស ខណៈចំនួនអ្នកឆ្លងកើនដល់ ១,១១២ នាក់ (Video inside) | អាជ្ញាធរសុខាភិបាលប្រទេសអាល្លឺម៉ង់ នៅថ្ងៃអង្គារនេះ បានរាយការណ៍ពីករណីស្លាប់ដោយសារជំងឺ COVID-19 ពីរនាក់ដំបូងរបស់ខ្លួននៅក្នុងប្រទេស។ នេះបើតាម ការដកស្រង់ការផ្សាយចេញពីសារព័ត៌មាន CNN នៅថ្ងៃអង្គារ ទី១០ ខែមីនា ឆ្នាំ២០២០។ អាជ្ញាធរសុខាភិបាលរដ្ឋ North Rhine-Westphalia បានរាយការណ៍ប្រាប់ទូរទស្សន៍ CNN ថា ការស្លាប់ពីរករណីដំបូងខាងលើនេះ បានកើតឡើងកាលពីថ្ងៃចន្ទម្សិលមិញ នៅក្នុងសង្កាត់ Heinsberg និងនៅទីក្រុង Essen ។ នៅក្នុងសេចក្តីថ្លែងការណ៍មួយដែលបានផ្ញើទៅកាន់ទូរទស្សន៍ CNN រដ្ឋមន្រ្តីក្រសួងសុខាភិបាល លោក Karl-Josef Laumann បាននិយាយថា លោកមានការភ្ញាក់ផ្អើលជាខ្លាំង នៅពេលបានលឺដំណឹងស្តីអំពីករណីស្លាប់ទាំងពីរខាងលើ។ លោកលើកឡើងដូច្នេះថា៖ ។ គួរជម្រាបថា កាលពីថ្ងៃអាទិត្យសប្តាហ៍មុន ក៏មានជនជាតិអាល្លឺម៉ង់ម្នាក់ទៀត បានស្លាប់ដោយសារជំងឺ COVID-19 ដែរ នៅកំឡុងពេលវិស្សមកាល នៅប្រទេសអេហ្ស៊ីប។ ករណី ឆ្លងសរុបនៅប្រទេសអ៊ីរ៉ុប មួយនេះបានកើនឡើងដល់ ១,១១២ នាក់ហើយ បើគិតត្រឹមព្រឹកថ្ងៃអង្គារនេះ ចំនួនអ្នកស្លាប់ក្នុងប្រទេស ទើបតែត្រូវបានរាយការណ៍ថាមានពីរករណី ដំបូងខាងលើនេះហើយ៕ | 2020-03-10T22:26:00+07:00 | freshnewsasia.com | https://m.freshnewsasia.com/index.php/en/internationalnews/151091-2020-03-10-08-26-24.html |
3c260a9d-cf1a-484d-be75-e63b1879aff6 | អភិបាលខេត្តកណ្ដាល ចាត់ឲ្យត្រៀមរៀបចំបន្ទប់ដាច់ឡែក ក្នុងករណីពលរដ្ឋមកពិនិត្យមានជំងឺផ្ដាសសាយធ្ងន់ធ្ងរ នៅស្រុកខ្សាច់កណ្ដាល | ក្រោយមានការណែនាំពី លោក គង់ សោភ័ណ្ឌ អភិបាលខេត្តកណ្ដាល នាព្រឹកថ្ងៃទី១០ ខែមីនា ឆ្នាំ២០២០នេះ លោក ប៊ុន ផេង អភិបាលស្រុកខ្សាច់កណ្ដាល, លោក អ៊ុ ចន ប្រធានក្រុមប្រឹក្សាស្រុក និងលោកអភិបាលរងស្រុក សហការជាមួយ ការិយាល័យស្រុកប្រតិបត្តិ និងមន្ទីរពេទ្យបង្អែកស្រុកខ្សាច់កណ្តាល បានពិនិត្យ និងរៀបចំបន្ទប់ដាច់ដោយឡែក ដើម្បីត្រៀមក្នុងករណីមានប្រជាពលរដ្ឋណា ដែលត្រូវសង្ស័យ ឬពិនិត្យឃើញថាមានជំងឺផ្តាសសាយធ្ងន់ធ្ងរ ដែលបង្កដោយវីរុសកូវីដ១៩។ គួរជម្រាបថា រហូតមកដល់ពេលបច្ចុបន្ននេះ កម្ពុជាបានរកឃើញករណីកូវីដ១៩ តែ២ករណីប៉ុណ្ណោះ ក្នុងនោះមានទី១ គឺនៅលើខ្លួនជនជាតិចិនម្នាក់ អាយុ៦០ឆ្នាំ ដែលត្រូវព្យាបាលជាសះស្បើយ ហើយចាកចេញពីកម្ពុជា កាលពីថ្ងៃទី១១ ខែកុម្ភៈ និងមួយករណីទៀត គឺនៅលើខ្លួនបុរសជនជាតិខ្មែរ អាយុ៣៨ឆ្នាំ នៅខេត្តសៀមរាប។ បុរសចុងក្រោយនេះ បានឆ្លងពីជនជាតិជប៉ុនម្នាក់ ដែលត្រូវបានរកឃើញថាមានផ្ទុកមេរោគកូវីដ ពេលចេញពីកម្ពុជាទៅដល់ព្រលានយន្តហោះ ប្រទេសជប៉ុន កាលពីថ្ងៃទី០៣ ខែមីនា ឆ្នាំ២០២០ ដោយសារតែបុរសជនជាតិខ្មែររូបនោះ គឺជាមនុស្សម្នាក់ ក្នុងចំណោម៤នាក់ ដែលធ្វើការស្និទ្ធជាមួយជនជាតិជប៉ុន ខណៈដែលមនុស្ស៣នាក់ទៀតមិនមានឆ្លងឡើយ។ ក្រសួងនេះ នឹងបន្តតាមដានលើជនជាតិខ្មែរដែលមានជំងឺកូវីដ ហើយកំពុងសម្រាកព្យាបាលនៅបន្ទប់ដាច់ដោយឡែកមួយ នៅមន្ទីរពេទ្យខេត្តសៀមរាប ហើយដែលពេលនេះគាត់មានសុខាភិបាលល្អធម្មតា។ រហូតមកដល់ពេលនេះ មិនមានករណីកូវីដណាដែលឆ្លងបន្តពីជនជាតិខ្មែរ ឬបុរសជនជាតិជប៉ុនឡើយ៕ | 2020-03-10T21:00:00+07:00 | freshnewsasia.com | https://m.freshnewsasia.com/index.php/en/localnews/151071-2020-03-10-07-00-54.html |
b480f5a0-2e06-4f63-bee4-17bc587d5b72 | Breaking News: រកឃើញអ្នកផ្ទុកវីរុសកូវីដ១៩ ម្នាក់ទៀតហើយ នៅលើទឹកដីកម្ពុជា | មុននេះក្រសួងសុខាភិបាលបានបញ្ជាក់ជាថ្មីម្ដងទៀតថា បានរកឃើញស្ត្រីជនជាតិអង់គ្លេសម្នាក់ នៅលើនាវាទេសចរណ៍ខេត្តកំពង់ចាម មានផ្ទុកវីរុសកូវីដ១៩ ។ សូមបញ្ជាក់ថា នេះជាករណីទី៣ ហើយនៅប្រទេសកម្ពុជា ដែលរកឃើញអ្នកផ្ទុកវីរុស កូវីដ១៩ ។ ស្ត្រីរូបនោះមានអាយុ 65ឆ្នាំ និងធ្វើតេស្តបាន នៅខេត្តកំពង់ចាម ខណៈដែលគាត់ធ្វេីដំណេីរពីអង់គ្លេស មកវៀតណាម និងចេញពីវៀតណាមដេីម្បីឆ្ពោះមកកម្ពុជា ៕ | 2020-03-10T19:55:21+07:00 | kbnnews.com | https://kbn.news/archives/153630 |
d2af30c2-f8a8-4398-a89b-4535fa2e987e | សម្តេចតេជោ ហ៊ុន សែន៖ ត្រូវបង្កើនការពិនិត្យផ្នែកវេជ្ជសាស្ត្រ គ្រប់មាត់ច្រកចេញចូលកម្ពុជា ដើម្បីប្រយុទ្ធប្រឆាំងជំងឺ កូវីត១៩ (Video inside) | ជាការយកចិត្តទុកដាក់សុខភាពប្រជាពលរដ្ឋខ្មែរ នៅទូទាំងប្រទេស សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជា ឱ្យក្រសួងសុខាភិបាល ត្រូវបង្កើនការត្រួតពិនិត្យផ្នែកវេជ្ជសាស្ត្រ នៅគ្រប់ច្រកចេញចូលទាំងអស់ នៅក្នុងប្រទេសកម្ពុជា ដើម្បីប្រយុទ្ធប្រឆាំងជំងឺ កូរ៉ូណា ឬ Covid-19 ដែលកំពុងតែគំរាមកំហែងពិភពលោក។ ការបញ្ជាបែបនេះ របស់សម្តេចតេជោ ហ៊ុន សែន បានធ្វើឡើងនៅក្នុងឱកាសដែលសម្តេចបានអញ្ជើញជាអធិបតីភាព ក្នុងពិធីចែកសញ្ញាបត្រ ដល់និស្សិតវិទ្យាស្ថានវ៉ាន់ដា ប្រមាណ ៣,៤៥៨នាក់ នៅព្រឹកថ្ងៃទី១០ ខែមីនា ឆ្នាំ២០២០នេះ នៅមជ្ឈមណ្ឌលសន្និបាត និង ពិព័រណ៍កោះពេជ្រ។ សម្តេចតេជោ ហ៊ុន សែន ក៏បានពីស្ថានភាពនៃជំងឺកូវីដ-១៩ ដែលថ្មីៗនេះបានកើតមកលើពលរដ្ឋខ្មែរម្នាក់នៅខេត្តសៀមរាប។ ជាមួយគ្នានោះ សម្តេចតេជោបានប្រាប់ឱ្យក្រសួងសុខាភិបាលកម្ពុជា ត្រូវបន្តយកចិត្តទុកដាក់ពីស្ថានភាពជំងឺកូវីដ-១៩នេះ ត្រូវពង្រឹងសេវាសុខាភិបាល ចំពោះប្រជាពលរដ្ឋអោយបានដិតដល់ ជាពិសេសរាល់ពេលដែលមានការទូរស័ព្ទទាក់ទងចូល ដើម្បីសួរនាំពីជំងឺកូវីដ១៩នេះ ត្រូវតែផ្តល់ព័ត៌មានឱ្យបានជាក់លាក់ជូនអ្នកជំងឺ ឱ្យទាន់ពេលវេលា មិនត្រូវរុញចុះរុញឡើងនោះទេ។ សម្តេចតេជោនាយករដ្ឋមន្ត្រី នៅតែបន្តអំពាវនាវ កុំឱ្យប្រជាពលរដ្ឋមានការភ័យខ្លាចហួសហេតុពេកនោះទេពីជំងឺកូវីដ-១៩នេះ តែផ្ទុយទៅវិញ ប្រជាពលរដ្ឋទាំងអស់ ត្រូវតែបង្កើនការយកចិត្តទុកដាក់ ថែរក្សាសុខភាពខ្លួនឯង ក្រុមគ្រួសារឱ្យបានល្អ ជាពិសេសអនុវត្តតាមការណែនាំ របស់ក្រសួងសុខាភិបាល។ ប្រមុខនៃរាជរដ្ឋាភិបាលកម្ពុជា បានបញ្ជាយ៉ាងដូច្នេះថា៖ ។ សម្តេចនាយករដ្ឋមន្រ្តី ហ៊ុន សែន ណែនាំឱ្យក្រសួងសុខាភិបាល បាញ់ថ្នាំសម្លាប់មេរោគ (កូវីដ-១៩) នៅកន្លែងណាដែលត្រូវបាញ់ ជាពិសេសខេត្តសៀមរាប។ សម្តេចតេជោ ហ៊ុន សែន បានបន្ថែមយ៉ាងដូច្នេះថា៖ ៕ | 2020-03-10T19:42:00+07:00 | freshnewsasia.com | https://m.freshnewsasia.com/index.php/en/localnews/151058-2020-03-10-05-42-53.html |
5bac3268-fe75-4c03-8c53-74f299a1b0aa | រាជរដ្ឋាភិបាលកម្ពុជា បម្រុងថវិកាពី៨០០លានដុល្លារទៅ២ពាន់លានដុល្លារ ដោះស្រាយបញ្ហាក្នុងករណីជំងឺ Covid-19 រីករាលដាលខ្លាំង (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១០ ខែមីនា ឆ្នាំ២០២០នេះ បានថ្លែងបញ្ជាក់ពីការបម្រុងទុកនូវកញ្ចប់ថវិកា ចាប់ពី៨០០លានដុល្លារ សម្រាប់រយៈពេល៦ខែ និង២ពាន់លានដុល្លារ សម្រាប់រយៈពេលវែងជាងនេះ ដើម្បីដោះស្រាយបញ្ហាសេដ្ឋកិច្ច ប្រសិនបើករណីជំងឺ Covid-19 រីករាលដាសខ្លាំងឡើងនោះ។ ការថ្លែងបញ្ជាក់ពីវិធានការរបស់រាជរដ្ឋាភិបាលកម្ពុជា ធ្វើឡើងក្នុងឱកាសសម្តេចអញ្ជើញប្រគល់សញ្ញាបត្រ ជូននិស្សិតវិទ្យាស្ថានវ៉ាន់ដា ៣,៤៥៨នាក់ ដែលរៀបចំឡើង នៅមជ្ឈមណ្ឌលសន្និបាត និងពិព័រណ៍កោះពេជ្រ។ សម្តេចតេជោ ហ៊ុន សែន បានថ្លែងយ៉ាងដូច្នេះថា ។ សម្តេចតេជោ ហ៊ុន សែន ក៏បានជំរុញប្រែក្លាយការផ្ទុះឡើងនៃជំងឺ Covid-19 ក្លាយជាកាលានុវត្តន៍ភាព ឲ្យប្រជាជនចេះការពារខ្លួន ដោយចេះពង្រឹងការធ្វើអនាម័យឲ្យបានល្អ និងប្រែក្លាយការប្រឈមនឹងបញ្ហាសេដ្ឋកិច្ច ឲ្យទៅជាកាលានុវត្តន៍ភាពផងដែរ។ សម្តេចតេជោនាយករដ្ឋមន្ត្រី បានបង្ហាញនូវក្តីរំពឹងថា ពិភពលោកនឹងដោះស្រាយបាននូវបញ្ហាជំងឺ Covid-19 នេះឲ្យបានឆាប់ ដើម្បីស្រោចស្រង់បាននូវសេដ្ឋកិច្ច របស់ពិភពលោក។ សម្តេចតេជោ ហ៊ុន សែន បានក៏បញ្ជាក់ផងដែរ អំពីការត្រៀមបម្រុងថវិកាចំនួន៣០លានដុល្លារអាមេរិក របស់រាជរដ្ឋាភិបាលសម្រាប់ ដើម្បីការពារវីរុស Covid-19 និងមេរោគឆ្លងនានា សម្រាប់រយៈពេល៦ខែផងដែរ ដែលចាប់គិតតាំងពីបច្ចុប្បន្ននេះ។ សម្តេចតេជោប្រមុខរាជរដ្ឋាភិបាល ក៏បានថ្លែងរំលឹកអំពីការសម្រេចកាត់បន្ថយការចំណាយ នៅតាមក្រសួងស្ថាប័នទាំងអស់ចំនួន៥០ភាគរយ លើកលែងតែក្រសួងពាណិជ្ជកម្ម ក្រសួងការបរទេស និងទីស្តីការគណៈរដ្ឋមន្ត្រី កាត់បន្ថយត្រឹម២៥ភាគរយ គឺការបន្ថយដើម្បីសន្សំថវិការបស់រដ្ឋ ក្នុងគ្រាដែលសេដ្ឋកិច្ចកម្ពុជា ជួបការលំបាកដោយវិបត្តិ Covid-19 ។ សូមជម្រាបថា ក្រោយការផ្ទុះឡើងនៃជំងឺ Covid-19 វិស័យសំខាន់ៗមួយចំនួន បានជួបនៅវិបត្តិដែលជះឥទ្ធិពលដល់កំណើនសេដ្ឋកិច្ចរបស់កម្ពុជា ក្នុងនោះវិស័យសំខាន់២ ជួបបញ្ហាខ្លាំងជាងគេ គឺវិស័យទេសចរណ៍ ដែលជួបវិបត្តិស្ងាត់ភ្ញៀវ និងវិស័យកាត់ដេរ ដែលខ្វះវត្ថុធាតុដើមក្នុងការផលិត៕ | 2020-03-10T19:13:00+07:00 | freshnewsasia.com | https://m.freshnewsasia.com/index.php/en/localnews/151051-2020-03-10-05-13-31.html |
544224a4-7374-4a66-974c-b95617d1f802 | នាយកដ្ឋានប្រយុទ្ធនឹងជំងឺឆ្លងកម្ពុជា ជូនដំណឹងថា គ្រូពេទ្យខ្មែរម្នាក់ដែលធ្វើការនៅវៀតណាម ត្រូវដាក់ដាច់ដោយឡែក ក្រោយធ្លាប់ព្យាបាលអ្នកមាន COVID-19 | នាយកដ្ឋានប្រយុទ្ធនឹងជំងឺឆ្លង (CDC) នៃក្រសួងសុខាភិបាលកម្ពុជា បានជូនដំណឹងថា គ្រូពេទ្យជនជាតិខ្មែរម្នាក់ ដែលបម្រើការងារនៅមន្ទីរពេទ្យមួយក្នុងក្រុងហាណូយ ប្រទេសវៀតណាម ត្រូវបានទុកដាច់ដោយឡែកពីគេ បន្ទាប់ពីគ្រូពេទ្យម្នាក់នេះ ធ្លាប់បានចូលរួមព្យាបាលអ្នកមាន COVID-19។ នាយកដ្ឋានប្រយុទ្ធជំងឺឆ្លង ក្រសួងសុខាភិបាល បានបញ្ជាក់នៅលើ Facebook នាព្រឹកថ្ងៃទី១០ ខែមីនា ឆ្នាំ២០២០នេះថា »។ លោកវេបណ្ឌិត លី សុវណ្ណ បានបញ្ជាក់ប្រាប់បណ្តាញព័ត៌មាន Fresh News បន្ថែមថា គ្រូពេទ្យជនជាតិខ្មែរខាងលើ បានបម្រើការងារនៅមន្ទីរពេទ្យក្នុងប្រទេសវៀតណាមយូរហើយ តែមិនដឹងអំពីព័ត៌មានលម្អិត នៃស្ថានភាពគ្រួសាររបស់គាត់នោះឡើយ។ សូមបញ្ជាក់ថា អាជ្ញាធរវៀតណាមបានព្រមានកាលពីម្សិលមិញថា នរណាក៏ដោយដែលហ៊ានលាក់បាំង អំពីការឆ្លងវីរុសកូរ៉ូណាថ្មី ឬ COVID-19 នោះនឹងត្រូវប្រឈមមុខចំពោះច្បាប់ ខណៈទីក្រុងហាណូយបានជ្រួលច្របល់ ដោយសារតែប្រជាជនធ្វើការសម្រុកទិញទំនិញនៅតាមហាង និងទីផ្សារនានា ក្រោយពីបានលឺដំណឹងថា មនុស្ស ១៣នាក់បន្ថែមទៀតត្រូវបានធ្វើតេស្ត រកឃើញមានផ្ទុកវីរុស COVID-19 នៅលើជើងហោះហើរ ដែលបានចុះចតនៅរដ្ឋធានីមួយនេះ។ នេះបើតាមការចេញផ្សាយដោយ CNA នាយប់ថ្ងៃចន្ទ ទី០៩ ខែមីនា ឆ្នាំ២០២០។ ការរកឃើញករណីឆ្លងថ្មីៗ ធ្វើឲ្យចំនួនអ្នកឆ្លងសរុបនៅវៀតណាម កើនឡើងដល់ ៣០ករណី។ អ្វីដែលគួរឲ្យកត់សម្គាល់ គ្រាន់តែបានឃើញសកម្មភាពបិទមន្ទីរពេទ្យ សណ្ឋាគារ និងលំនៅឋានមួយចំនួននោះ ប្រជាជននៅក្នុងទីក្រុងហាណូយមានការតក់ស្លុត និងសម្រុកទិញទំនិញពីហាង ព្រមទាំងទីផ្សារដោយសារតែខ្លាចការរីករាលដាល នៃវីរុសកូរ៉ូណាថ្មីនេះកាន់តែខ្លាំង។ ជុំវិញករណីនេះមានការចោទប្រកាន់ថា ព័ត៌មានអំពីការឆ្លងវីរុសថ្មី ត្រូវបានលាក់បាំង៕ | 2020-03-10T18:13:00+07:00 | freshnewsasia.com | https://m.freshnewsasia.com/index.php/en/localnews/151034-2020-03-10-04-13-58.html |
dd8cc023-7b4b-45a5-bb09-2380506774f3 | អ្នកនាំពាក្យរាជរដ្ឋាភិបាល ប្រកាសច្រានចោលការលើកឡើងថា វ៉ាក់សាំងការពារជំងឺកូវីដ១៩ នឹងនាំមកកម្ពុជាចុងខែមីនានេះ | លោក ផៃ ស៉ីផាន រដ្ឋមន្ដ្រីប្រតិភូអមនាយករដ្ឋមន្ដ្រី និងជាប្រធានអង្គភាពអ្នកនាំពាក្យរាជរដ្ឋាភិបាល បានប្រកាសច្រានចោលទាំងស្រុង ចំពោះការដកស្រង់សម្ដីរបស់លោកខុស យកទៅចុះផ្សាយថា វ៉ាក់សាំងការពារជំងឺកូវដី១៩ នឹងនាំពីប្រទេសចិន មកកម្ពុជានៅចុងខែមីនាខាងមុខនេះ។ លោក ផៃ ស៉ីផាន នៅថ្ងៃទី១០ ខែមីនា ឆ្នាំ២០២០នេះ បានចេញមកអះអាងថា ក្នុងសន្នីសីទសារព័ត៌មាន កាលពីថ្ងៃទី០៩ ខែមីនា ឆ្នាំ២០២០ម្សិលមិញ លោកគ្រាន់តែបញ្ជាក់ថា សហរដ្ឋអាមេរិក និងចិន បានរកឃើញនូវវ៉ាក់សាំងដើម្បីការពារជំងឺកូវីដ១៩ ហើយនឹងដាក់ឲ្យប្រើប្រាស់នៅចុងខែមីនាប៉ុណ្ណោះ។ បើតាមលោក ផៃ ស៉ីផាន លោកមិនបាននិយាយថា វ៉ាក់សាំងការពារជំងឺកូវីដ១៩ នឹងនាំមកកម្ពុជានៅចុងខែមីនានោះទេ។ ចំពោះការចុះផ្សាយលើសពីអ្វីដែលលោកបាននិយាយ លោកមិនទទួលខុសត្រូវនោះឡើយ។ តាមរយៈ Facebook ប្រធានអង្គភាពអ្នកនាំពាក្យរាជរដ្ឋាភិបាលរូបនេះ បានសរសេរយ៉ាងដូច្នេះថា «ក្នុងនាម ខ្ញុំជាអ្នកនាំពាក្យរាជរដ្ឋាភិបាល សូមច្រានចោលនូវព័ត៌មាន ដែលបានផ្សព្វផ្សាយថា ។ ការពិត ខ្ញុំគ្រាន់តែលើកឡើងថា ៕ | 2020-03-10T18:10:00+07:00 | freshnewsasia.com | https://m.freshnewsasia.com/index.php/en/localnews/151033-2020-03-10-04-10-23.html |
157833dd-3d10-4374-a82e-fc24156752c9 | សម្តេចតេជោ ហ៊ុន សែន អំពាវនាវឱ្យប្រជាពលរដ្ឋដទៃទៀត ដែលធ្លាប់ជួបបុរសជនជាតិខ្មែរដែលឆ្លងជំងឺ Covid-19 ទៅធ្វើតេស្តសុខភាព (Video inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃនេះបានអំពាវនាវដល់បងប្អូនប្រជាពលរដ្ឋដទៃទៀត ដែលធ្លាប់មានការពាក់ព័ន្ធជាមួយបុរសជនជាតិខ្មែរវ័យ៣៨ឆ្នាំ ដែលឆ្លងជំងឺកូវីដ១៩ ពីជនជាតិជប៉ុននោះ ទៅពិនិត្យសុខភាពទាំងអស់គ្នា ដើម្បីងាយស្រួលក្នុងការតាមដានការឆ្លងជំងឺកូវីដ និងការពារខ្លួន។ ការអំពាវនាវនេះ បានធ្វើឡើងក្នុងឱកាសដែលសម្តេច អញ្ជើញប្រគល់សញ្ញាបត្រជូននិស្សិតវិទ្យាស្ថានវ៉ាន់ដា ប្រមាណ ៣៤៥៨នាក់ នៅមជ្ឈមណ្ឌលសន្និបាត និងពិព័រណ៍កោះពេជ្រ នាព្រឹកថ្ងៃទី១០ ខែមីនា ឆ្នាំ២០២០នេះ។ នៅក្នុងឱកាសនោះ សម្តេចតេជោ ហ៊ុន សែន បានកោតសរសើរចំពោះប្រជាពលរដ្ឋខ្មែរ ដែលមិនមានការរើសអើងចំពោះអ្នកផ្ទុកមេរោគកូវីតកន្លងមក។ សម្តេចថ្លែងថា «ការភ័យខ្លាច និងការរើសអើងធ្ងន់ជាង ជំងឺកូរ៉ូណាថ្មី ឬកូវីដ១៩នេះ ទៅទៀត»។ សម្តេចតេជោ ហ៊ុន សែន បានពន្យល់អំពីមូលហេតុដែលសម្តេចសម្រេចបិទសាលា នៅទីរួមខេត្តសៀមរាប គឺរដ្ឋាភិបាលមានការយកចិត្តទុកដាក់លើសុខភាពកុមារខ្ពស់បំផុត ដោយសារកុមារមិនយល់អំពីរបៀបនៃការការពារខ្លួនឯងនៅឡើយទេ ពាក់ព័ន្ធនឹងការបង្ការការឆ្លងជំងឺកូវីដ១៩នេះ។ រហូតមកដល់ពេលបច្ចុបន្ននេះ កម្ពុជាបានរកឃើញករណីកូវីដ១៩ ចំនួន២ករណីប៉ុណ្ណោះ ក្នុងនោះមានទី១ គឺនៅលើខ្លួនជនជាតិចិនម្នាក់ អាយុ៦០ឆ្នាំ ដែលត្រូវព្យាបាលជាសះស្បើយ ហើយចាកចេញពីកម្ពុជា កាលពីថ្ងៃទី១១ ខែកុម្ភៈ និង១ករណីទៀត គឺនៅលើខ្លួនបុរសជនជាតិខ្មែរ អាយុ៣៨ឆ្នាំ នៅខេត្តសៀមរាប។ បុរសចុងក្រោយនេះ បានឆ្លងពីជនជាតិជប៉ុនម្នាក់ ដែលត្រូវបានរកឃើញថាមានផ្ទុកមេរោគកូវីដ ពេលចេញពីកម្ពុជាទៅដល់ព្រលានយន្តហោះ ប្រទេសជប៉ុន កាលពីថ្ងៃទី០៣ ខែមីនា ឆ្នាំ២០២០ ដោយសារតែបុរសជនជាតិខ្មែររូបនោះ គឺជាមនុស្សម្នាក់ ក្នុងចំណោម៤នាក់ ដែលធ្វើការស្និទ្ធជាមួយជនជាតិជប៉ុន ខណៈដែលមនុស្ស៣នាក់ទៀតមិនមានឆ្លងឡើយ។ កាលពីថ្ងៃទី០៩ ខែមីនា ម្សិលមិញនេះ ក្រសួងសុខាភិបាល បានធ្វើតេស្តទៅលើអ្នកពាក់ព័ន្ធនឹងអ្នកផ្ទុកមេរោគកូរ៉ូណាថ្មី ចំនួន២២នាក់ ហើយលទ្ធផលបង្ហាញថា ពួកគេមិនមានមេរោគកូរ៉ូណាឡើង។ ភាគីពាក់ព័ន្ធបានវាយតម្លៃរួមមួយ រហូតដល់ពេលនេះ មេរោគកូវីដ១៩ (Covid-19) នៅមិនទាន់បានរាតត្បាតចូល សហគមន៍កម្ពុជានៅឡើយទេ។ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានបញ្ជាក់ទៀតថា ទោះជាយ៉ាងនេះក្តី ឥឡូវនេះមិនទាន់ដឹងអំពីចំនួនអ្នកដែលពាក់ព័ន្ធបុរសជនជាតិខ្មែរ និងជនជាតិជប៉ុន ដែលឆ្លងមេរោគកូវីដ១៩ ប្រាកដទាំងស្រុងនៅឡើយទេ ដោយកម្ពុជាកំពុងបន្តតាមស្វែងរកបន្តទៀត។ សម្តេចស្នើកុំឱ្យប្រជាពលរដ្ឋនៅតំបន់ដទៃខ្លាចប្រជាពលរដ្ឋសៀមរាប ហើយត្រូវចេះការពារខ្លួន ហើយកុំមានការរើសអើង។ ជាមួយគ្នានេះ សម្តេចជំរុញកុំឱ្យមានការខ្លាចក្នុងការធ្វើដំណើរទៅកាន់ខេត្តសៀមរាប នៅពេលមានតម្រូវការចាំបាច់ផងដែរ។ សម្តេចលើកឡើងថា ពេលនេះភ្ញៀវទេសចរបរទេស ក៏បានធ្វើដំណើរកម្សាន្ត នៅក្នុងខេត្តសៀមរាបដូចធម្មតា៕ | 2020-03-10T17:40:00+07:00 | freshnewsasia.com | https://m.freshnewsasia.com/index.php/en/localnews/151030-2020-03-10-03-40-53.html |
23f0f664-a263-4bc2-abc8-68f44e4a75a1 | សេតវិមានអាមេរិក៖ «លោក ដូណាល់ ត្រាំ មិនបានធ្វើតេស្តរកវីរុស COVID-19 នោះទេ ព្រោះលោកមិនធ្លាប់បានស្និទ្ធស្នាលនឹងអ្នកជំងឺណាម្នាក់ឡើយ» | ប្រធានាធិបតីអាមេរិកលោក ដូណាល់ ត្រាំ មិនបានទទួលការធ្វើតេស្ដរកជំងឺ COVID-19 នោះទេ បើទោះជាលោកត្រូវបានគេអះអាងថា ធ្លាប់បានទាក់ទង ជិតស្និទ្ធជាមួយសមាជិកសភាអាមេរិកជាច្រើនរូប ដែលកំពុងអនុវត្តវិធានការស្នាក់នៅដាច់ដោយឡែកពីគេ ដោយសារតែធ្លាប់បាននៅក្បែរ មនុស្សមានផ្ទុកមេរោគនេះក៏ដោយ។ នេះបើតាមសេតវិមានដកស្រង់ចេញផ្សាយ ដោយសារព័ត៌មាន CNN នៅព្រឹកថ្ងៃអង្គារ ទី១០ ខែមីនា ឆ្នាំ២០២០។ នៅក្នុងសេចក្ដីថ្លែងការណ៍ចេញផ្សាយនៅថ្ងៃចន្ទសប្ដាហ៍នេះ (ពេលវេលានៅវ៉ាស៊ីនតោន) សេតវិមានបានគូសបញ្ជាក់យ៉ាងដូច្នេះថា ។ គួរបញ្ជាក់ថា លោក ដូណាល់ ត្រាំ ក៏ធ្លាប់ត្រូវបានអ្នកព័ត៌មានសួរថា តើលោកបានទទួលការធ្វើតេស្ដរកជំងឺ COVID-19 ដែរឬក៏យ៉ាងណាផងដែរ ប៉ុន្តែលោកមិនបានឆ្លើយនឹងសំនួរនេះទេ ដោយដើរចេញពីបន្ទប់សន្និសីទសារព័ត៌មាន។ ចំណែកឯអនុប្រធានាធិបតីអាមេរិក លោក ម៉ៃក៍ ភែន (Mike Pence) បាននិយាយថា លោកមិនដឹងពីបញ្ហានេះទេ ជាមួយការអះអាងបន្ថែមថា លោកផ្ទាល់ក៏មិនត្រូវបានធ្វើតេស្ដរកជំងឺនេះដូចគ្នា៕ | 2020-03-10T17:15:00+07:00 | freshnewsasia.com | https://m.freshnewsasia.com/index.php/en/internationalnews/151026-2020-03-10-03-15-31.html |
cf99dac9-b493-443d-8333-52be574c65ab | លោកស្រី ឱ វណ្ណឌី ជំរុញឲ្យពលរដ្ឋចេះជួួយគ្នាពេលមានករណីដួលសន្លប់ ព្រោះពួកគេមិនមែនដួលមកពីវីរុស Covid-19 ទេ | មន្ត្រីជាន់ខ្ពស់ក្រសួងសុខាភិបាល ជំរុញឱ្យប្រជាពលរដ្ឋជួយសង្គ្រោះដល់អ្នកដួលសន្លប់នៅតាមទីសាធារណៈកុំឱ្យមានការភ័យខ្លាច ដោយថា អ្នកដួលសន្លប់មិនមែនបណ្ដាលមកពីជំងឺ កូវីដ-១៩ ទេ។ ការជំរុញនេះ ធ្វើឡើងបន្ទាប់ពីមានព័ត៌មានចែកចាយតាមបណ្ដាញសង្គមហ្វេសប៊ុក ដោយមានអ្នកប្រកាច់ និងដួលសន្លប់នៅតាមទីសាធារណៈជាបន្តបន្ទាប់ ប៉ុន្តែ ប្រជាពលរដ្ឋដែលបានឃើញអ្នកដួលនោះ មិនហ៊ានចូលទៅជួយ ព្រោះបារម្ភឆ្លងមេរោគកូរ៉ូណា។ អ្នកនាំពាក្យក្រសួងសុខាភិបាល លោកស្រី ឱ វណ្ណឌី បានប្រាប់ឲ្យដឹងថា អ្នកដែលដួលសន្លប់នៅតាមទីសាធារណៈបន្តបន្ទាប់ បណ្ដាលមកពីមានពួកគាត់មានបញ្ហាសុខភាពផ្សេងៗ មិនមែនកើតជំងឺ កូវីដ-១៩ ឡើយ។ លោកស្រីបញ្ជាក់ថា អ្នកដែលមានជំងឺកូវីដ-១៩ មិនអាចដួលសន្លប់ ឬប្រកាច់ភ្លាមៗ ដូចការផ្សព្វផ្សាយតាមព័ត៌មាន និងតាមពាក្យចចាមអារ៉ាមមួយចំនួននោះទេ។ លោកស្រីជំរុញឱ្យប្រជាពលរដ្ឋជួយសង្គ្រោះដល់អ្នកដួលសន្លប់ ដោយទូរសព្ទទៅរថយន្តសង្គ្រោះបន្ទាន់តាមទូរសព្ទ១១៩ និង១១៥ ហើយប្រជាពលរដ្ឋអាចចូលទៅជួយ ត្រូវពាក់ម៉ាស់ និងត្រូវលាងដៃនឹងសាប៊ូ អាកុល បន្ទាប់ពីប៉ះពាល់អ្នកដួលនោះ។ លោកស្រីបានសង្កត់ធ្ងន់ថា៖ «សូមកុំឱ្យពលរដ្ឋភ័យតក់ស្លុតខ្លាំងពេក រហូតមិនហ៊ានជួយអ្នកដែលគាត់មានបញ្ហាសុខភាពផ្សេងៗទៀត។ វិធានការដែលយើងអាចជួយគ្នាបាន ទី១ យើងហៅឡានពេទ្យ ឬសួរនាំទៅគ្រូពេទ្យ។ ទី២ ភ្លាមហ្នឹង យើងចូលទៅជួយគាត់ទៅ យើងប្រើម៉ាស់ ដើម្បីចៀសវាងខ្លាចក្អកកណ្ដាស់អី ឬមានធូលីដីអីហុយមកយើង។ ទី៣ យើងជួយគាត់ហើយ កុំយកដៃមកប៉ះមុខ ត្រូវលាងដៃសាប៊ូ និងអាកុល គឺជ្រះអស់ហើយ មិនមានអីទៀតទេ» ៕ | 2020-03-10T16:42:52+07:00 | kbnnews.com | https://kbn.news/archives/153603 |
0b9d5b92-8237-4f06-ba18-5e95b081dc9b | ឃាត់ខ្លួនបុរសម្នាក់ ផុសព័ត៌មានញុះញង់ វឹកវរដល់សង្គម រឿងវីរុស COVID-19 | រាជធានីភ្នំពេញ ៖ បុរសម្នាក់ឈ្មោះ កូយ សំអាត អាយុ៣៥ឆ្នាំ ប្រើប្រាស់គណនីហ្វេសបុកឈ្មោះ Tep Visal ដែលផុសព័ត៌មានមិនពិត ទាក់ទងទៅនឹងករណីវីរុសកូវីដ១៩ ត្រូវបានកម្លាំងសមត្ថកិច្ចឃាត់ខ្លួន និងរៀបចំសំណុំរឿងបញ្ជូនទៅតុលាការ នៅរសៀលថ្ងៃទី១០ មីនានេះ ។ ស្នងការដ្ឋាននគរបាលរាជធានីភ្នំពេញ បានអោយដឹងថា ដោយទទួលបានការឯកភាព និងយល់ព្រមពីលោកព្រះរាជអជ្ញាររង អមសាលាដំបូងរាជធានីភ្នំពេញ បុរសរូបនេះ ត្រូវចោទពីបទញុះញង់ បង្កឲ្យមានភាពវឹកវរធ្ងន់ធ្ងរដល់សន្តិសុខសង្គម ដោយយោងតាមមាត្រា ៤៩៤-៤៩៥ នៃក្រមព្រហ្មទណ្ឌ ត្រូវផ្តន្ទាទោស ពី៦ខែ ដល់២ឆ្នាំ ៕ | 2020-03-10T16:39:29+07:00 | kbnnews.com | https://kbn.news/archives/153604 |
1a730d3c-a2be-41f8-9830-bab931e2df68 | ក្រសួងអប់រំ ណែនាំគ្រឹះស្ថានសិក្សា ឲ្យរៀបចំសម្ភារៈសម្លាប់មេរោគ និងពង្រឹងអនាម័យ ក្រោយពេលរកឃើញជនជាតិខ្មែរម្នាក់ ផ្ទុកជំងឺ កូវីដ១៩ | ក្រសួងអប់រំ យុវជន និងកីឡា ណែនាំឲ្យអង្គភាពស្ថាប័ន មន្ទីរ គ្រឹះស្ថានសិក្សារដ្ឋ និងឯកជនទាំងអស់ ក្រោមឱវាទ ត្រូវរៀបចំសម្ភារៈសម្លាប់មេរោគ ដូចជា អាល់កុល សាប៊ូ ប្រព័ន្ធទឹកស្អាត កន្លែងលាងដៃ និងពង្រឹងវិធានការអនាម័យ នៅតាមគ្រឹះស្ថានរបស់ខ្លួន។ រដ្ឋមន្ត្រីក្រសួងអប់រំ យុវជន និងកីឡា លោក ហង់ ជួនណារ៉ុន បញ្ជាក់ក្នុងសេចក្ដីណែនាំចុះថ្ងៃទី៩ មិនាថា ជាវិធានការ ការពារនេះ គឺបន្ទាប់ពីមានការរកឃើញ ករណី បុរសជនជាតិខ្មែរមួយរូប មានផ្ទុកជំងឺរលាកផ្លូវដង្ហើមថ្មី កូវីដ១៩ (Covid-19)។ វិធានការរៀបចំសម្ភារៈសម្លាប់មេរោគ និងវិធានការពង្រឹងការធ្វើអនាម័យ បង្គាប់ឱ្យអនុវត្ត ចាប់ពីថ្នាក់ក្រសួង ដល់គ្រឹះស្ថានសិក្សាទាំងអស់ ហើយអង្គភាពនីមួយៗ ត្រូវចូលរួមផ្សព្វផ្សាយវិធានការទាំងនេះ។ អង្គភាពក្រោមឱវាទក្រសួងអប់រំ ទាំងអស់ ក៏ត្រូវសហការជិតស្និទ្ធជាមួយមណ្ឌលសុខភាព ឬមន្ទីរពេទ្យ ដើម្បីឆ្លើយតបឲ្យទាន់ពេលវេលា ហើយប្រសិនបើមានបុគ្គលិកអប់រំ ឬសិស្សានុសិស្ស មានរោគសញ្ញាសង្ស័យថា ក្អក កណ្ដាស់ ផ្ដាសាយ ហៀរសំបោរ ឈឺក្បាល ឈឺបំពង់ក ពិបាកដកដង្ហើម រាគ ឬក្អួត ត្រូវណែនាំឲ្យទៅព្យាបាលនៅមណ្ឌលសុខភាព ឬមន្ទីរពេទ្យក្បែរសាលា ឬលេខទូរស័ព្ទ ១១៥៕ | 2020-03-10T16:38:00+07:00 | rfa.org | https://www.rfa.org/khmer/news/health/education-ministry-orders-educational-institutions-to-install-germ-killing-equipments-and-hygiene-03102020053444.html |
a3391f7d-b3fb-4770-8a07-a77e7550f677 | អេស្ប៉ាញប្រកាសបិទសាលាទាំងអស់ ក្រោយឆ្លងវីរុសកូរ៉ូណា១ ២០៤នាក់ និងស្លាប់២៨នាក់ | រដ្ឋមន្រ្តីក្រសួងសុខាភិបាល លោក Salvador Illa បានប្រកាសនៅថ្ងៃអង្គារនេះថា ប្រទេសអេស្បាញ បានសម្រេចចិត្តបិទសាលាទាំងអស់ ជាបណ្តោះអាសន្ន ចាប់ពីថ្ងៃពុធស្អែកក្នុងរយៈពេល ១៥ថ្ងៃ ក្រោយពីមានករណីឆ្លងវីរុសកូរ៉ូណាសរុបចំនួន ១ ២០៤ នាក់ និងមានអ្នកស្លាប់ចំនួន២៨ នាក់។ លោករដ្ឋមន្ត្រីសុខាភិបាល រូបនេះបញ្ជាក់ថា នៅក្នុងប្រទេសអេស្បាញ ដែលមានហានិភ័យខ្ពស់ពីការចម្លងវីរុស Covid-19 រួមមានតំបន់ Madrid ក្រុង Vitoria និងតំបន់ Labastida ៕ | 2020-03-10T16:06:55+07:00 | kbnnews.com | https://kbn.news/archives/153600 |
305ecda2-986f-4e60-9bd5-a1d5071068e1 | លោក ផៃ ស៊ីផាន ទាត់ចោលព័ត៌មានផ្សព្វផ្សាយថា រាជរដ្ឋាភិបាលនឹងនាំថ្នាំព្យាបាលវីរុស Covid-១៩ ពីចិនមកកម្ពុជា នៅចុងខែនេះ | កាលពីពេលម្សិលមិញនេះមានសារព័ត៌មានក្នុងស្រុកជាច្រើនបានផ្សព្វផ្សាយព័ត៌មានពី រាជរដ្ឋាភិបាលនឹងនាំថ្នាំព្យាបាលវីរុស Covid-១៩ ពីចិនមកកម្ពុជានៅចុងខែនេះ។ ដោយឡែកមុននេះបន្តិចលោក ផៃ ស៊ីផាន អ្នកនាំពាក្យរាជរដ្ឋាភិបាលកម្ពុជា បានច្រានចោលនូវជុំវិញករណីព័ត៌មានទាក់ទងនឹងការផ្សព្វផ្សាយខាងលើ។ យ៉ាងណាមិញយោងតាមប្រភពព័ត៌មានគណនីហ្វេសប៊ុករបស់លោក ផៃ ស៊ីផាន បានរៀបរាប់ឲ្យដឹងថា៖«គោរពជម្រាបជូនបណ្ដាញសារព័ត៌មាន និងប្រិយមិត្តFBFsក្នុងនាម ខ្ញុំជាអ្នកនាំពាក្យរាជរដ្ឋាភិបាល សូមច្រានចោលនូវព័ត៌មាន ដែលបានផ្សព្វផ្សាយថា “រាជរដ្ឋាភិបាលប្រកាសថា ថ្នាំព្យាបាលជំងឺកូវីដ១៩ នឹងនាំពីចិនមកកម្ពុជានៅចុងខែនេះ។ ការពិត ខ្ញុំគ្រាន់តែលើកឡើងថា “ចិន និងអាមេរិក បានរកឃើញវ៉ាក់សាំងដើម្បីការពារជំងឺ កូវីដ១៩” តែប៉ុណ្ណោះ។ ចំពោះការផ្សព្វផ្សាយព័ត៌មានលើសពីនេះ ខ្ញុំពុំទទួលខុសត្រូវឡើយ។ អរគុណ» ៕ | 2020-03-10T15:47:01+07:00 | kbnnews.com | https://kbn.news/archives/153592 |
33258301-de21-407f-a7b1-b29b91a81be7 | សម្តេចហ៊ុន សែន ៖ ត្រៀមថវិកា៨០០ទៅ ២០០០លានដុល្លារ ដើម្បីទប់ស្កាត់ជំងឺឆ្លងកូវីដ-១៩ | ក្នុងឱកាសអញ្ជើញជាអធិបតីដ៏ខ្ពង់ខ្ពស់ប្រគល់សញ្ញាប័ត្រជូននិស្សិតនៃវិទ្យាស្ថានវ៉ាន់ដា នៅកោះពេជ្រ ព្រឹកថ្ងៃទី១០ ខែមីនា ឆ្នាំ ២០២០ នេះ សម្ដេច ហ៊ុន សែន បានបញ្ជាក់ថា កម្ពុជាបានត្រៀមថវិកាបម្រុងប្រមាណពី ៨០០ ទៅ ២,០០០លានដុល្លារអាមេរិក សម្រាប់ទុកដោះស្រាយ និងទប់ស្កាត់ការរីករាលដាលនៃជំងឺកូវីដ-១៩ នៅក្នុងប្រទេសកម្ពុជា។ ផេក samdech Hun Sen, Cambodian Prime Minister បានបង្ហោះថា« កម្ពុជាបានត្រៀមថវិកាប្រមាណ៨០០ ទៅ ២,០០០ លានដុល្លារដើម្បីទប់ស្កាត់ជំងឺឆ្លងកូវីឌ-១៩ នៅក្នុងឱកាសអញ្ជើញជាអធិបតីដ៏ខ្ពង់ខ្ពស់ប្រគល់សញ្ញាប័ត្រជូននិស្សិតនៃវិទ្យាស្ថានវ៉ាន់ដា ចំនួន៣,៤៥៨នាក់ នៅកោះពេជ្រ ព្រឹកថ្ងៃទី១០ ខែមីនា ឆ្នាំ ២០២០ នេះ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជាក់ថា កម្ពុជាបានត្រៀមថវិកាបម្រុងប្រមាណពី ៨០០ ទៅ ២,០០០លានដុល្លារអាមេរិក សម្រាប់ទុកដោះស្រាយ និងទប់ស្កាត់ការរីករាលដាលនៃជំងឺកូវិឌ-១៩ នៅក្នុងប្រទេសកម្ពុជា។ ទន្ទឹមនឹងនោះដែរ សម្តេចតេជោនាយករដ្ឋមន្រ្តី បានសុំឲ្យបងប្អូនប្រជាពលរដ្ឋកុំមានការភ័យខ្លាចជ្រុលខ្លាំងពេករហូតដល់បាត់បង់ស្មារតីម្ចាស់ការខ្លួនឯងដោយសារជឿទៅលើការបំពុលព័ត៌មានមិនពិតពីក្រុមជនអគតិមួយចំនួន។ បងប្អូនត្រូវមានសេចក្តីក្លាហាន និងមានការពិចារណាអោយបានល្អិតល្អន់ត្រឹមត្រូវក្នុងការដោះស្រាយបញ្ហានានារួមទាំងបញ្ហាជំងឺឆ្លងកូវីឌ-១៩ នេះផងដែរ។ សម្តេចតេជោនាយករដ្ឋមន្រ្តី បានណែនាំដល់ប្រជាពលរដ្ឋ ប្រសិនបើបងប្អូនមានអាការៈសុខភាពខុសពីប្រក្រតីដូចជាអាការៈក្តៅខ្លួនខ្លាំងជាប្រចាំ ឬមានក្អកខ្លាំងជាប្រចាំ សូមទៅជួបពិភាក្សាពិនិត្យសុខភាពជាមួយគ្រូពេទ្យជំនាញ មិនត្រូវលាក់ទុកទេ។ ក្នុងកាលៈទេសៈនេះ ប្រជាពលរដ្ឋត្រូវតែសហការអោយបានល្អជាមួយមន្ទីរពេទ្យដែលកំពុងរង់ចាំបម្រើបងប្អូន។ ដើម្បីចៀសវាងការឆ្លងជំងឺផ្សេងៗរួមទាំងជំងឺកូរីឌ-១៩ បងប្អូនត្រូវតែមានអនាម័យរស់នៅល្អទាំងសម្រាប់ខ្លួនឯង និងសម្រាប់ក្រុមគ្រួសារ។ ទម្លាប់ធ្វើអនាម័យជាប្រចាំបែបនេះ នឹងធ្វើអោយប្រទេសយើងក្លាយទៅជាប្រទេសដែលមានប្រជាពលរដ្ឋមានអនាម័យគ្រប់ៗគ្នាមិនខាន»៕ | 2020-03-10T15:11:37+07:00 | kbnnews.com | https://kbn.news/archives/153560 |
9256fe11-f278-4d5a-aaeb-ab5411207a22 | រដ្ឋបាលខណ្ឌ៧មករា ច្រានចោល និងថ្កោលទោសចំពោះព័ត៌មានបំពុលសង្គម ករណីសន្តិសុខផ្សារអូឫស្សីស្រវឹងស្រាដួលម៉ូតូសន្លប់ តែបែរជាបំភ្លៃថាជាជំងឺ COVID-19 | រដ្ឋបាលខណ្ឌ៧មករា នៅព្រឹកថ្ងៃទី១០ ខែមីនា ឆ្នាំ២០២០នេះ បានចេញមកបំភ្លឺជូនសាធារណជន អំពីករណីមានបុរសម្នាក់ជិះម៉ូតូដួលសន្លប់ នៅជិតរង្វង់មូលនាងគង្ហីង វេលាម៉ោង៧៖៥៨នាទីយប់ ថ្ងៃទី៩ ខែមីនា ឆ្នាំ២០២០ ក្នុងភូមិ៩ សង្កាត់អូរឬស្សីទី២ ខណ្ឌ៧មករានោះ មិនមែនជាករណីបង្កឡើងដោយវីរុស COVID-19 ដូចការផ្សាយបំភ្លៃការពិត គ្មានមូលដ្ឋានច្បាស់លាស់នៅលើបណ្តាញសង្គម។ រដ្ឋបាលខណ្ឌបានបញ្ជាក់ទៀតថា ការពិតបុរសដែលដួលសន្លប់នោះឈ្មោះ ព្រំ ផានិត ជាបុគ្គលិកផ្សារអូរឬស្សី ដែលជាទម្លាប់រាល់ពេលចប់ ម៉ោងការងារគាត់តែងតែផឹកស្រា តែថ្ងៃកើតហេតុគាត់បានផឹកច្រើនបន្តិច ហើយជួបគ្រោះថ្នាក់ដួលសន្លប់ ប៉ុន្តែបន្តិចក្រោយមកនគរបាលប៉ុស្តិ៍អូរឬស្សីទី២ ដែលឈរជើងនៅទីនោះ បានជួយធ្វើចលនាដឹងខ្លួនវិញ រួចហៅប្រពន្ធយកទៅផ្ទះធម្មតា។ រដ្ឋបាលខណ្ឌ៧មករា សូមបដិសេធទាំងស្រុងចំពោះ Facebook Page ឈ្មោះ News Fast ដែលបានចុះផ្សាយមិនពិត មានចរិតបំពុលសង្គម និងបង្កចលាចលសង្គម និងសូមថ្កោលទោសយ៉ាងដាច់អហង្ការ ចំពោះការចេញផ្សាយមិនពិត របស់បណ្តាញសារព័ត៌មានមួយនេះ៕ | 2020-03-10T14:37:00+07:00 | freshnewsasia.com | https://m.freshnewsasia.com/index.php/en/localnews/151013-2020-03-10-00-37-33.html |
fc08c7ea-ecfa-4fde-8bb9-ec5a2b31aa74 | ប្រធានាធិបតីហ្វីលីពីន មិនឲ្យអ្នកណាប៉ះពាល់លោក ព្រោះខ្លាចឆ្លងវីរុស Covid-19 | កាលពីថ្ងៃម្សិលមិញនេះ ប្រធានាធិបតីហ្វីលីពីន លោក រ៉ូឌ្រីហ្គោ ឌូទើតេ បានបញ្ជាឱ្យក្រុមសន្តិសុខរបស់លោក ដាក់ចេញគោលនយោបាយមិនឲ្យនរណាប៉ះពាល់រូបលោក ខណៈចំនួននៃការឆ្លងបានកើនឡើងដល់២០នាក់។ នេះការចុះផ្សាយរបស់ South China Morning Post។ លោក Jesus Durante មេបញ្ជាការនៃឆ្មាំសន្តិសុខការពារប្រធានាធិបតី បានប្រាប់ប្រព័ន្ធផ្សព្វផ្សាយថា អ្នកនយោបាយ អ្នកយកព័ត៌មាន និងអ្នកចូលជួបផ្សេងទៀតជាមួយលោក Duterte និងក្រុមគ្រួសាររបស់គាត់ នឹងត្រូវបានត្រួតពិនិត្យយ៉ាងហ្មត់ចត់ និងទាន់តែមានការអនុញ្ញាត ហើយមិនត្រូវមកប៉ះពាល់លោកប្រធានាធិបតីឡើយ។ សូមបញ្ជាក់ថា ការបង្កើនការប្រុងប្រយ័ត្នខ្ពស់ ចំពោះសុវត្ថិភាព លោកឌុយទើតេ នេះ ធ្វើឡើងបន្ទប់ពីស្រ្ដីអាយុ៦២ឆ្នាំម្នាក់ ដែលមិនមានប្រវត្តិធ្វើដំណើរទៅក្រៅប្រទេស បានឆ្លងវីរុសCovid-19 ៕ | 2020-03-10T11:14:38+07:00 | kbnnews.com | https://kbn.news/archives/153559 |
c43e720f-0a5d-4ffc-913b-93bf55199e15 | វេជ្ជបណ្ឌិតខ្មែរម្នាក់ឆ្លងវីរុសកូវីដ-១៩ ពេលទៅធ្វើការនៅប្រទេសវៀតណាម | យោងតាមផេក របស់នាយកដ្ឋានប្រយុទ្ធនឹងជំងឺឆ្លង CDC ដែលបានបង្ហោះ កាលពី៣៨នាទី មុននេះមានខ្លឹមសារថា« មានការផ្សព្វផ្សាយតាមបណ្តាញសង្គមអំពីគ្រូពេទ្យខ្មែរម្នាក់បានដាក់ឲ្យនៅដោយឡែកនៅមន្ទីរពេទ្យមួយនៅទីក្រុងហាណូយ តាមព័ត៌មានដែលទទួលបានគឺ “He is Cambodian doctor working in Vietnam ( Hanoi), his specialist in ENT, he treated patient confirmed with COVID-19 .he is Quaratin at hospital in HN “ បកប្រែខ្មែរ: គាត់ជាវេជ្ជបណ្ឌិតខ្មែរបម្រើការងារនៅវៀតណាម (ហាណូយ) គាត់មានឯកទេសខាងជំងឺ ត្រចៀក ច្រមុះ បំពង់ក គាត់បានព្យាបាលអ្នកជំងឺដែលបានបញ្ជាក់ថាមានវិជ្ជមាន COVID-19 គាត់តម្រូវឲ្យដាក់ដោយឡែកនៅមន្ទីរពេទ្យទីក្រុងហាណូយ ។ ព័ត៌មានបន្ថែមសូមទាក់ទងលេខ ១១៥»៕ | 2020-03-10T10:46:43+07:00 | kbnnews.com | https://kbn.news/archives/153549 |
c0a44804-dc3b-48fa-8592-80f1e86712e3 | ក្តៅៗ! វេជ្ជបណ្ឌិតខ្មែរម្នាក់បម្រើការងារនៅវៀតណាម បានឆ្លងជំងឺ COVID-19 កំពុងដាក់នៅដោយឡែក | យោងតាមផេក របស់នាយកដ្ឋានប្រយុទ្ធនឹងជំងឺឆ្លង CDC ដែលបានបង្ហោះ កាលពី៣៨នាទី មុននេះមានខ្លឹមសារថា« មានការផ្សព្វផ្សាយតាមបណ្តាញសង្គមអំពីគ្រូពេទ្យខ្មែរម្នាក់បានដាក់ឲ្យនៅដោយឡែកនៅមន្ទីរពេទ្យមួយនៅទីក្រុងហាណូយ តាមព័ត៌មានដែលទទួលបានគឺ “He is Cambodian doctor working in Vietnam ( Hanoi), his specialist in ENT, he treated patient confirmed with COVID-19 .he is Quaratin at hospital in HN “ បកប្រែខ្មែរ: គាត់ជាវេជ្ជបណ្ឌិតខ្មែរបម្រើការងារនៅវៀតណាម (ហាណូយ) គាត់មានឯកទេសខាងជំងឺ ត្រចៀក ច្រមុះ បំពង់ក គាត់បានព្យាបាលអ្នកជំងឺដែលបានបញ្ជាក់ថាមានវិជ្ជមាន COVID-19 គាត់តម្រូវឲ្យដាក់ដោយឡែកនៅមន្ទីរពេទ្យទីក្រុងហាណូយ ។ ព័ត៌មានបន្ថែមសូមទាក់ទងលេខ ១១៥»៕ | 2020-03-10T10:23:15+07:00 | kbnnews.com | https://kbn.news/archives/153541 |
6961d576-80ac-4b08-a888-c402aac76cc5 | មន្ត្រីសុខាភិបាល ៖ គិតត្រឹមម៉ោង៥កន្លះ ប្រទេសយើងបានរកឃើញជំងឺ COVID-19 សរុបចំនួន២ករណី | យោងតាមហ្វេសប៊ុកផេករបស់នាយកដ្ឋានប្រយុទ្ធនឹងជំងឺឆ្លង CDC បានបញ្ជាក់ថា« បច្ចប្បន្នភាព ម៉ោង៥:៣០នាទីល្ងាច ថ្ងៃទី៩ មីនា ២០២០ : ប្រទេសយើងបានរកឃើញករណីជំងឺCOVID-19 សរុបចំនួន២ករណី៖ – ១ករណី ជនជាតិចិន ភេទប្រុស អាយុ៦០ឆ្នាំ ជាសះស្បើយ – ១ករណី ជនជាតិខ្មែរ ភេទប្រុស អាយុ៣៨ឆ្នាំ កំពុងដាក់ព្យាបាលនៅមន្ទីរពេទ្យបង្អែកខេត្តសៀមរាប គាត់មានសុខភាពល្អ មិនមានរោគសញ្ញាអ្វីទេ តែគាត់បន្តវិជ្ជមាន COVID-19 – អ្នកប៉ះផ្ទាល់ និងប្រយោលជាមួយអ្នកជំងឺជនជាតិជប៉ុន និងជនជាតិខ្មែរ អវិជ្ជមានទាំងអស់ តែត្រូវបន្តតាមដានបង្រ្គប់១៤ថ្ងៃ – សេចក្តីសន្និដ្ឋានរួមរបស់ មន្រ្តីជំនាញអង្គការសុខភាពពិភពលោក មជ្ឈមណ្ឌលប្រយុទ្ធនឹងជំងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា និងនាយកដ្ឋានប្រយុទ្ធនឹងជំងឺឆ្លងកម្ពុជា: មិនទាន់រកឃើញភស្តុតាងបញ្ជាក់ថាមានការឆ្លងនៅក្នុងសហគមន៍នៅឡើយទេ ទូទាំងប្រទេសយើងបានធ្វើតេស្ត សរុបទាំងអស់ចំនួន៤៦២ករណី។ ព័ត៌មានបន្ថែមសូមទាក់ទងលេខ ១១៥»៕ | 2020-03-10T09:59:57+07:00 | kbnnews.com | https://kbn.news/archives/153531 |
4757129f-6652-4633-b7ee-18bc847fb215 | មន្ទីរសុខាភិបាលខេត្តក្រចេះថា សិស្សសាលា ៦នាក់ និងក្រុមគ្រួសារ ១៣នាក់ ពុំមានសង្ស័យឆ្លងជំងឺកូវីដ-១៩ ទេ | មន្ត្រីមន្ទីរអប់រំខេត្តក្រចេះ ឲ្យដឹងថា សិស្សសាលាចំនួន ៦នាក់ និងសមាជិកក្រុមគ្រួសារ ១៣នាក់ទៀត មានសុខភាពល្អធម្មតា ពុំមានបញ្ហាប្រឈមនឹងជំងឺកូវីដ-១៩ នោះទេ។ ការលើកឡើងនេះ បន្ទាប់ពីមន្ត្រីការិយាល័យអប់រំស្រុក សំបូរខេត្តក្រចេះ បានបញ្ជូនឈ្មោះ សិស្សសាលា ៦នាក់ និងសមាជិកក្រុមគ្រួសាររបស់ពួកគេមួយចំនួនទៀត ទៅមន្ទីរសុខាភិបាលឱ្យជួយអន្តរាគមន៍ ស្របពេលដែលពួកគេទាំងនោះ ធ្លាប់មានទំនាក់ទំនងស្និទ្ធជាមួយ មិត្តភក្ត្រម្នាក់ ដែលជាកូនសិស្សជនជាតិជប៉ុនម្នាក់មានផ្ទុកជំងឺកូវីដ-១៩។ ប្រធានមន្ទីរអប់រំ ខេត្តក្រចេះ លោក ឡាយ បូរ៉ា ឱ្យដឹងនៅថ្ងៃទី៩ មីនាថា បន្ទាប់ពីទទួលបានដំណឹងនេះ លោកបានរាយការណ៍ជូនមន្ទីរសុខាភិបាលរួចហើយ ដើម្បីជួយអន្តរាគមន៍ទប់ស្កាត់ និងបង្ការ ក៏ប៉ុន្តែមកទល់ពេលនេះ មិនទាន់មាននរណាម្នាក់មានរោគសញ្ញាឆ្លងជំងឺកូវីដ-១៩ទេ។ លោកអះអាងថា មន្ត្រីជំនាញកំពុងធ្វើកិច្ចការងារនេះ ដោយប្រុងប្រយ័ត្ន ចៀសវាងប៉ះពាល់អារម្មណ៍ប្រជាពលរដ្ឋ ដែលកំពុងភ័យខ្លាច៖ « ប្រធានការិយាល័យអប់រំស្រុកសំបូរ លោក ទូន ផល្លា ថ្មីៗ នេះ (កាលពីពីថ្ងៃទី៨ ខែមីនា) បានសរសេររបាយការណ៍ ស្ដីពីបង្ការជំងឺកូវីដ-១៩ រាយការណ៍ជូនប្រធានមន្ទីរអប់រំខេត្តក្រចេះ ដោយបង្ហាញន័យដើមថា កាលពីដើមសប្ដាហ៍មុន មានក្រុមគ្រួសារមួយ មានសមាជិក ៥នាក់ រស់នៅភូមិកែងប្រាសាទ ឃុំសំបូរ ស្រុកសំបូរ បានធ្វើដំណើររួមគ្នាទៅខេត្តសៀមរាប ជាមួយសិស្សសាលា ៦នាក់ទៀត ដើម្បីជូនដំណើរ សិស្សម្នាក់ ឡើងយន្តហោះ ទៅប្រទេសជប៉ុន កាលពីថ្ងៃទី៥ ខែមីនា។ ទន្ទឹមនឹងនេះ សិស្សម្នាក់ដែលធ្វើដំណើរទៅប្រទេសជប៉ុននោះ ធ្លាប់ស្នាក់នៅសិក្សាភាសាជប៉ុន និងទំនាក់ទំនងស្និទ្ធជាមួយគ្រូបង្រៀនជនជាតិជប៉ុនម្នាក់ ដែលមានផ្ទុកជំងឺកូវីដ-១៩។ ចំណែក ប្រធានមន្ទីរសុខាភិបាល ខេត្តក្រចេះ លោក ឈ្នាង សុវុត្ថា អះអាងថា សិស្សសាលា ៦នាក់ និងសមាជិកក្រុមគ្រួសាររបស់ពួកគេ ១៣នាក់ទៀត ត្រូវបានក្រុមគ្រូពេទ្យ ពិនិត្យសុខភាពរួចហើយ ពុំមានអាការៈ និងរោគសញ្ញាផ្ទុកជំងឺកូវីដ-១៩ទេ។ លោកថា ពួកគេទាំង ១៩ នាក់នោះ កំពុងរស់នៅផ្ទះធម្មតា ហើយគ្រូពេទ្យបានណែនាំពួកគាត់ ត្រូវប្រញាប់មកមណ្ឌលសុខភាពជាបន្ទាន់ ប្រសិនបើមានការប្រែប្រួលសុខភាព « បុរសជនជាតិជប៉ុន មានផ្ទុកជំងឺកូវីដ-១៩ គឺជានាយកសាលាបណ្ដុះបណ្ដាលភាសាជប៉ុន និងជាគ្រូបង្រៀនភាសាជប៉ុន របស់សិស្សម្នាក់នៅខេត្តក្រចេះ។ ក្រសួងសុខាភិបាលប្រកាសថា បុរសខ្មែរម្នាក់ អាយុ ៣៨ឆ្នាំ បានឆ្លងជំងឺកូវីដ-១៩។ បុរសខ្មែរម្នាក់នេះ គឺជាមនុស្សម្នាក់ក្នុងចំណោម ៤នាក់ ដែលជាអ្នកប៉ះពាល់ផ្ទាល់ និងធ្វើការជិតស្និទ្ធជាមួយបុរសជនជាតិជប៉ុន ដែលត្រូវបានរកឃើញមានផ្ទុកជំងឺកូវីដ-១៩ នៅពេលទៅដល់ប្រទេសជប៉ុនវិញ បន្ទាប់ពីចាកចេញពីកម្ពុជា កាលពីថ្ងៃទី៣ ខែមីនា៕ | 2020-03-10T09:00:00+07:00 | rfa.org | https://www.rfa.org/khmer/news/health/16-people-in-kratie-cleared-from-covid-19-03102020004059.html |
6532bbbe-e35a-4c5d-937f-c96ab9c28103 | អ្នកវិភាគ៖ ទាំងអស់គ្នាចូលរួមអនុវត្តវិធានការដាក់ចុះដោយរាជរដ្ឋាភិបាលកម្ពុជា ដើម្បីប្រឆាំងនឹងវិបត្តិជំងឺកូវីដ១៩ | ប្រឈមមុខនឹងការរាតត្បាតនៃមហន្តរាយវីរ៉ុសកូវីដ ១៩ ដែលកំពុងតែវាយលុកពិភពលោកបច្ចុប្បន្ន រាជរដ្ឋាភិបាល កម្ពុជាដឹកនាំដោយសម្តេចតេជោ ហ៊ុន សែន នាយករដ្ឋមន្ត្រី បានដាក់ចុះនូវកញ្ចប់វិធានការលើផ្នែកសុខុមាលភាព សាធារណៈនិងសេដ្ឋកិច្ច សង្គមដើម្បីបង្ការនិងកាត់បន្ថយផលប៉ះពាល់អវិជ្ជមានដែលបង្កឡើងដោយវីរ៉ុសជំងឺកូវីដ ១៩។ ការប្រយុទ្ធប្រឆាំងនឹងវីរ៉ុសជំងឺកូវីដ ១៩ ដែលសម្តេចនាយករដ្ឋមន្ត្រី ហ៊ុន សែន បានប្រកាសឱ្យក្រសួងស្ថាប័នទាំងរដ្ឋនិងឯកជន ព្រមទាំងពលរដ្ឋម្នាក់ៗត្រូវចាត់ទុកថាជាការងារអាទិភាពទី១ និងចាំបាច់បំផុត។ វិធានការដែលបានត្រៀមរៀបចំមុនពេលដែលបុរសជនជាតិខ្មែរម្នាក់ ត្រូវបានរកឃើញថាបានឆ្លងវីរ៉ុសកូវីដ ១៩ ពីបុរសជនជាតិជប៉ុនម្នាក់ដែលធ្វើការនៅកន្លែងជាមួយគ្នាក្នុងទីរួមខេត្តសៀមរាបកាលពីថ្ងៃទី៧ ខែមីនា ឆ្នាំ ២០២០។ អ្នកជំងឺដែលត្រូវបានថែរក្សាព្យាបាលយ៉ាងយកចិត្តទុកដាក់ពីក្រុមគ្រូពេទ្យជំនាញ ហើយបើតាមក្រុមគ្រូពេទ្យស្ថានភាពសុខភាពរបស់គាត់មិន មានអ្វីគួរឱ្យព្រួយបារម្ភឡើយ។ ជាមួយគ្នានេះក្រុមគ្រួសារ ៣នាក់ផ្សេងទៀតរបស់គាត់រួមនឹងអ្នកមានទំនាក់ទំនងជាមួយអ្នកជំងឺជនជាតិខ្មែរ និងជប៉ុនសរុបជិត៣០នាក់ ត្រូវបានធ្វើតេស្តស្វែងរករោគសញ្ញាដោយវិទ្យាស្ថានប៉ាស្ទ័រ ប៉ុន្តែនៅល្ងាចថ្ងៃទី៨ និងទី៩ ខែមីនានេះបានបង្ហាញថាមានភាពអវិជ្ជមានមិនមានការឆ្លងវីរ៉ុសកូវីដ ១៩ ឡើយ។ ទោះជាស្ថានភាពនៃការរាតត្បាតនៃវីរ៉ុសនេះលឿនរហ័ស និងមានភាពគួរឱ្យព្រួយបារម្ភជាពិសេសសម្រាប់មនុស្សវ័យចំណាស់ដែលមានភាពស៊ាំនៃសព៌ាង្គកាយខ្សោយ ប៉ុន្តែភាព ភ័យខ្លាចរបស់មនុស្សចំពោះវីរ៉ុសកូវីដ១៩ នេះមានសភាពធ្ងន់ធ្ងរខ្លាំងជាងលើសពីហានិភ័យពិតរបស់វា។ ដោយសារ តែភាពភ័យខ្លាចជ្រុលនេះបានធ្វើឱ្យបុគ្គលមួយចំនួនបាត់ម្ចាស់ការ ភ័យស្លន់ស្លោរ និងងាយនឹងជឿតាមការបំពុលព័ត៌មានរបស់ក្រុមជនអគតិមួយចំនួន ដែលបានឆ្លៀតប្រើប្រាស់ការភ័យខ្លាចជ្រុលហួសហេតុរបស់ប្រជាពលរដ្ឋមួយចំនួនទៅបម្រើផលប្រយោជន៍ផ្ទាល់ខ្លួនដូចជាការលក់ម៉ាស់ការពារ ទឹកអាកុលលាងដៃក្នុងតម្លៃថ្លៃ ការបំផុសបំផុល បំភិតបំភ័យពលរដ្ឋឱ្យទិញអង្ករ ត្រីសាច់ និងរបស់ឧបភោគដើម្បីរក្សាស្តុកទុកជាដើម។ ឈ្មួញមួយចំនួនបានឆ្លៀតឱកាសដំឡើងថ្លៃទំនិញខុសពីធម្មតាដែលនៅព្រឹកថ្ងៃទី៩ ខែមីនា នេះសម្តេចតេជោ ហ៊ុន សែន បានអំពាវនាវកុំឱ្យមានការលក់ដំឡើងតម្លៃ។ ចំណែកឯក្រុមជនអគតិមួយចំនួនដែលមានចរិតបំផ្លាញជាតិ បង្កចលាចលខិតខំបង្កើតនិងផ្សព្វផ្សាយព័ត៌មានក្លែងក្លាយក្នុងចេតនាទុច្ចរិតដោយគ្មានសីលធម៌ គ្មានគុណធម៌។ ថាវីរ៉ុសកូវីដទៅដែលមានភាពសាហាវបង្កើតការភ័យខ្លាច ប៉ុន្តែក្រុមជនបំពុលព័ត៌មានអំពីកូវីដ ១៩ ពិតជាគួរឱ្យខ្លាចនិងស្អប់ខ្ពើមរាប់លានដង ហើយជនរបៀបនេះគឺជា«ជនមេរោគចង្រៃជាតិ» ដែលមិនគួរឱ្យរួចខ្លួនពីសំណាញ់ច្បាប់ឡើយ។ សារព័ត៌មានឬអ្នកលេងបណ្តាញសង្គមហ្វេសប៊ុក ក៏ត្រូវមានការយល់ដឹងនិងគោរពក្រមសីលធម៌វិជ្ជាជីវៈជាពិសេសភាពឯកជននិងការសម្ងាត់នៃអ្នកជំងឺ មិនត្រូវប៉ុស្តិ៍ ឬចែកចាយរូបថតនិងអត្តសញ្ញាណអ្នកជំងឺឡើយ។ ការផ្សព្វផ្សាយពីអត្តសញ្ញាណអ្នកជំងឺជាសាធារណៈមិនត្រឹមតែធ្វើឱ្យប៉ះពាល់កិត្តិយសបុគ្គលទេ ថែមទាំងធ្វើឱ្យអ្នកជំងឺ និងក្រុមគ្រួសារពួកគេរងគ្រោះផ្លូវចិត្តនិងការរើសអើងផងដែរ។ ចាប់តាំងពីការផ្ទុះឡើងនៃការរាតត្បាតចម្លងវីរ៉ុសកូវីដ ១៩ នេះដែលចាប់ផ្តើមចេញពីទីក្រុងវូហាន ប្រទេសចិន ប្រមុខរាជរដ្ឋាភិបាលកម្ពុជាសម្តេចតេជោ ហ៊ុន សែន បានដើរតួនាទីសំខាន់ក្នុងសកម្មភាពមនុស្សធម៌អន្តរជាតិទាំងការ លើកទឹកចិត្តនិងការសហការជាលក្ខណៈអន្តរជាតិដើម្បី ដើម្បីប្រយុទ្ធប្រឆាំងនឹងជំងឺសម័យថ្មីនេះ។ សម្តេចតេជោ ហ៊ុន សែន បានថ្លែងបញ្ជាក់ថា ចាប់តាំងពីផ្ទុះជំងឺកូវីដ ១៩ រហូតមកដល់ពេលនេះ និងរហូតទៅដល់ការបញ្ចប់នៃជំងឺកូវីដ ១៩ នេះ ការងារអាទិភាពខ្ពស់បំផុតរបស់កម្ពុជា គឺ ប្រយុទ្ធប្រឆាំងនឹងការរាលដាលនៃកូវីដ ១៩ ដែលនេះគឺជា ការងារដែលយើងត្រូវធ្វើទាំងអស់គ្នា»។ សម្តេចបានបន្តថា កម្ពុជាត្រូវតែរៀបចំផែនការនិងវិធានការនានាដែលត្រូវ ប្រកាន់យកក្នុងករណីកូវីដ១៩ បានឆ្លងមកដល់កម្ពុជា និង បានឆ្លងរាលដាលពីពលរដ្ឋម្នាក់ទៅពលរដ្ឋម្នាក់ដែលមានល្បឿនលឿន និងទ្រង់ទ្រាយធំ។ រដ្ឋបានត្រៀមថវិកា សម្រាប់ជួយពលរដ្ឋក្នុងករណីចាំបាច់នៃការឆ្លងរាលដាល កូវីដ ១៩ តាមរយៈការសម្រេចកាត់បន្ថយការចំណាយរបស់ ក្រសួងស្ថាប័នទាំងអស់ចំនួន ៥០ភាគរយ លើកលែងតែ ក្រសួងការបរទេស ក្រសួងពាណិជ្ជកម្ម និងទីស្តីការគណៈរដ្ឋមន្ត្រី ដែល តរូវកាត់បន្ថយ ២៥ ភាគរយ ដើម្បី សន្សំ ប្រាក់ ទាំងនោះ។ ការចំណាយរបស់អាជ្ញាធរថ្នាក់ក្រោមជាតិ ក៏ត្រូវកាត់បន្ថយដែរ ដើម្បីសន្សំប្រាក់ទាំងនោះទុកសម្រាប់ បង្វែរការចំណាយចាំបាច់ទៅលើវិស័យសុខាភិបាល។ ជាវិធានការជាក់ស្តែង ក្រោយពីបរុស ម្នាក់នៅខេត្តសៀមរាបត្រូវបានរកឃើញថាមានភាពវិជ្ជមាន ចំពោះវីរ៉ុសកូវីដ ១៩ វិធានការបន្ទាន់គឺសម្តេចតេជោ ហ៊ុនសែន បានបញ្ជាឱ្យក្រសួងអប់រំបិទសាលារៀនទាំងអស់ក្នុងក្រុងសៀមរាបជាបណ្តោះអាសន្នដើម្បីជៀសវាងកុំឱ្យមាន ការឆ្លងវីរ៉ុសកូវីដ ១៩ ជាយថាហេតុ រហូតដល់មានការជូន ដំណឹងជាថ្មី។ គម្រោងរៀបចំប្រារព្ធសង្ក្រាន្តសៀមរាបក៏ត្រូវ បានប្រមុខរាជរដ្ឋាភិបាលបញ្ជាឱ្យលុបចោលផងដែរ។ នៅថ្ងៃទី៩ ខែមីនា នេះ សាលារៀនទាំងរដ្ឋនិងឯកជនសរុបចំនួ ១១០ រាប់តាំងពីសាលាមត្តេយ្យរហូតដល់សាកលវិទ្យា ល័យនិងសាលាបណ្តុះវិជ្ជាជីវៈត្រូវបានបិទបណ្តោះអាសន្ន។ នេះគឺជាវិធានការដើម្បីបង្ការការរីករាលដាលនៃការឆ្លងជំងឺ កូវីត។ ទី១៖ បញ្ឈប់ការភ័យខ្លាចហួសហេតុដែលនាំឱ្យមានការបង្ក ចលាចល ធ្វើឱ្យសង្គមមានការជ្រួលច្របល់ និងផ្តល់ឱកាសដល់ជនអគតិឆ្លៀតធ្វើវិទ្ធង្សនាប្រឆាំងកម្ពុជា។ ក្រុម ប្រឆាំងរត់ចោលស្រុកបានខិតខំបំភ្លៃព័ត៌មានជុំវិញវីរ៉ុសកូវីដ ១៩ ដើម្បីញុះញង់ និងបង្អើលប្រជាពលរដ្ឋឱ្យភ័យស្លន់ស្លោរ បាត់ម្ចាស់ការ ហើយនឹងអាលពួកគេបង្កើតកលយុគផ្សេងៗ។ ទី២៖ ប្រជាពលរដ្ឋទាំងអស់គ្នាត្រូវចូលរួមប្រយុទ្ធប្រឆាំងនឹងព័ត៌មានក្លែងក្លាយដោយផ្សព្វផ្សាយព័ត៌មានពិត ហើយមុន នឹង ចែករំលែកបន្ត គួរពិនិត្យមើលប្រភពព័ត៌មានឱ្យច្បាស់លាស់ ហើយនេះក៏ជាការចូលរួមអនុវត្តវិធានការរាជ រដ្ឋាភិបាលលើ ការគ្រប់គ្រងជំងឺកូវីដ។ ការសម្លាប់ព័ត៌មានក្លែងក្លាយដោយ ដាក់ការពិតឱ្យបានឆាប់រហ័ស ក៏ជាផ្នែកមួយនៃការលុបបំបាត់ភាពភ័យខ្លាចដែលកើតចេញពីព័ត៌មានក្លែងក្លាយ។ ទី៣៖ ពលរដ្ឋជាអាជីករលក់ដូររបស់របរប្រើប្រាស់ដូចជាម៉ាស់ ទឹកអាកុលលាងដៃ ឬគ្រឿងឧបភោគបរិភោគត្រូវប្រកាន់ក្រមសីលធម៌ខ្ពស់ និងមានគុណធម៌ដោយមិនត្រូវឆ្លៀតយកចំណេញផលប្រយោជន៍ពីការភ័យខ្លាចរបស់ប្រជាពលរដ្ឋជុំវិញការចម្លងជំងឺកូវីត ១៩ឡើយ។ ការធ្វើមានធ្វើបាន ពីលើការភ័យខ្លាចរបស់ពលរដ្ឋគឺជាទង្វើខ្វះគុណធម៌។ ទី៤៖ ដើម្បីបង្ការពីការឆ្លងជំងឺកូវីត ១៩នេះ ប្រជាពលរដ្ឋទាំងអស់ត្រូវអនុវត្តការសម្អាតអនាម័យដោយសម្អាតផ្ទះសម្បែង ឧស្សាហ៍លាងដៃនឹងសាប៊ូ ឬទឹកអាកុល និងជែលផ្សេងៗ។ ប្រើម៉ាស់ ឬក្រម៉ាការងារនៅកន្លែងចាំបាច់មួយចំនួន ហើយក្នុងករណីមានការសង្ស័យក្រោយពីមានរោគសញ្ញាសង្ស័យមួយចំនួន គួរប្រញាប់ទៅមន្ទីរពេទ្យ ឬមណ្ឌលសុខភាពដែលនៅជិតលោកអ្នកដើម្បីធ្វើតេស្តមើលជំងឺកូវីត ១៩។ ទី៥៖ ស្នើសុំអាជ្ញាធរមានសមត្ថកិច្ចជាពិសេសអយ្យការអមតុលាការរាជធានីខេត្តទាំងអស់នៅទូទាំងប្រទេសកម្ពុជា ចាត់វិធានការផ្លូវច្បាប់ដ៏តឹងរឹងចំពោះជនទាំងឡាយណាដែលបំពុលព័ត៌មាន ផ្សព្វផ្សាយព័ត៌មានមិនពិតទាក់ទងនឹងជំងឺកូវីដ ១៩។ ប្រទេសផ្សេងៗទៀតដូចជាប្រទេសថៃជាដើមក៏បានចាត់វិធានការចំពោះអ្នកបំភកលៃព័ត៌មានអំពីជំងឺកូវីដដែរ។ ទី៦៖ ប្តេជ្ញាចូលរួមជាមួយរាជរដ្ឋាភិបាលកម្ពុជាប្រយុទ្ធប្រឆាំងនឹងជំងឺកូវីដ រួមសាមគ្គីជាធ្លុងមួយទប់ស្កាត់ការរាតត្បាតនៃជំងឺនេះ ប្រឆាំងដាច់ខាតក៏បំពុលសង្គម និងការបំភិតបំភ័យដោយក្រុមជនទុច្ចរិត៕ ដោយ៖ ចៅចាក់ស្មុក រាជធានីភ្នំពេញ, ថ្ងៃទី៩ ខែមីនា ឆ្នាំ២០២០ | 2020-03-10T07:15:00+07:00 | freshnewsasia.com | https://m.freshnewsasia.com/index.php/en/localnews/151009-2020-03-09-17-15-18.html |
bc18fc19-8156-4d07-89a3-0c179cc4a778 | អ្នកជំនាញចិនអះអាងថា ការប្រើឱសថបុរាណចិនលាយជាមួយថ្នាំសម័យបច្ចុប្បន្ន បានជួយអ្នកជំងឺ COVID-19 ភាគច្រើនឲ្យជាសះស្បើយ នៅក្នុងប្រទេសខ្លួន (Video inside) | លោកស្រី Yu Yanhong ដែលជាអ្នកជំនាញផ្នែកឱសថបុរាណនៃគណៈកម្មការសុខាភិបាលជាតិចិន នាថ្ងៃចន្ទនេះ បានឲ្យដឹងថា ការព្យាបាលដោយប្រើប្រាស់ឱសថបុរាណចិន (TCM) និងថ្នាំពេទ្យសម័យបច្ចុប្បន្នរបស់ប្រទេសលោកខាងលិចរួមបញ្ចូលគ្នា បានជួយអ្នកជំងឺភាគច្រើន ក្នុងចំណោមអ្នកជំងឺ COVID-19 ទាំងជាង៥០,០០០នាក់នៅក្នុងប្រទេសចិន ឲ្យជាសះស្បើយឡើងវិញ។ នេះបើតាមការ ដកស្រង់ការផ្សាយចេញពីទីភ្នាក់ងារព័ត៌មាន ស៊ីនហួរ នៅថ្ងៃចន្ទ ទី០៩ ខែមីនា ឆ្នាំ២០២០។ យោងតាមក្រុមអ្នកជំនាញចិន នៅពេលប្រៀបធៀបជាមួយការព្យាបាលដោយប្រើតែឱសថបុរាណចិនតែឯង ឬក៏ថ្នាំពេទ្យសម័យ ទំនើបតែឯងនោះ ពួកគេទទួលបានលទ្ធផលថា វិធីសាស្រ្តព្យាបាលរួមបញ្ចូលរវាងថ្នាំទាំងពីរប្រភេទ អាចជួយគ្រប់គ្រងឆាប់រហ័ស លើរោគសញ្ញារបស់ជំងឺ COVID-19 ដូចជា គ្រុន ក្អក និងល្ហិតល្ហៃ ជាដើម។ ម៉្យាងវិញទៀត ការព្យាបាលបែបនេះ ក៏បានជួយកាត់ បន្ថយឱកាសនៃការប្រែក្លាយពីរោគសញ្ញាបង្គួរឬធម្មតា ទៅជារោគសញ្ញាធ្ងន់ធ្ងរផងដែរ ហើយជាលទ្ធផលវាជួយធ្វើឲ្យស្ថានភាពអ្នកជំងឺ ឆាប់វិលទៅរកភាពប្រសើរឡើងវិញ និងបន្ថយអត្រាមរណៈនៃជំងឺ COVID-19។ គួរជម្រាបថា មកទល់ឥឡូវ អ្នកជំងឺ COVID-19 សរុប៥៨,៦០០នាក់ ត្រូវបានអនុញ្ញាតឲ្យចេញពីមន្ទីរពេទ្យ ក្រោយជាសះស្បើយ នៅក្នុងប្រទេសចិន។ បើតាមតួលេខរបស់អាជ្ញាធរសុខាភិបាលចិន ឱសថបុរាណចិន ត្រូវបានប្រើប្រាស់ក្នុងការព្យាបាលអ្នកជំងឺ៧៤,៦០៣នាក់ ដែលស្មើ នឹង៩២.៥ភាគរយនៃករណីឆ្លងសរុបនៅទូទាំងប្រទេសចិន៕ | 2020-03-10T04:55:00+07:00 | freshnewsasia.com | https://m.freshnewsasia.com/index.php/en/internationalnews/151005-2020-03-09-14-55-29.html |
4229f27a-3930-461f-a068-d2f4fc89f88b | មន្ត្រី និងក្រុមគ្រូពេទ្យ២០រូបប្រចាំការ និងហ្វឹកហាត់បន្ថែម ក្នុងការប្រយុទ្ធប្រឆាំងជំងឺ COVID-19 នៅមន្ទីរពេទ្យបង្អែកខេត្តសៀមរាប | លោក ក្រុស សារ៉ាត់ ប្រធានមន្ទីរសុខាភិបាលខេត្តសៀមរាប នៅរាត្រីថ្ងៃទី៩ ខែមីនា ឆ្នាំ២០២០នេះ បានឱ្យភ្នាក់ងារ បណ្ដាញសារព័ត៌មាន Fresh News ដឹងថា៖ មន្ត្រី ក្រុមគ្រូពេទ្យ និងបុគ្គលិក ចំនួន២០រូប គឺជាអ្នកប្រចាំការ នៅកន្លែងបុរសជនជាតិខ្មែរ អាយុ៣៨ឆ្នាំ ដែលបានឆ្លង Covid-19 ដែលដាក់ឱ្យស្ថិតនៅដោយឡែក នៃមន្ទីរពេទ្យបង្អែកខេត្តសៀមរាប។ ហើយក្នុងនោះក៏មានមនុស្ស៣នាក់ទៀត ដែលកំពុងស្ថិតនៅដាច់ដោយឡែក ដែលពុំមានការឆ្លងនោះទេ ខណៈដែលក្រសួងសុខាភិបាល នឹងបន្តពិនិត្យ តាមដាន ក្នុងរយៈពេល ១៤ថ្ងៃបន្តផងដែរ។ ក្រៅពីការបំពេញនូវតួនាទី និងភារកិច្ចទទួលខុសត្រូវ គឺមន្ត្រីទាំងនេះ បានធ្វើការហ្វឹកហាត់បន្ថែមទៀតផងដែរ ក្នុងការពង្រឹងសមត្ថភាព ប្រយុទ្ធប្រឆាំងជំងឺរាតត្បាតដោយវីរុស COVID-19។ | 2020-03-10T03:38:00+07:00 | freshnewsasia.com | https://m.freshnewsasia.com/index.php/en/localnews/151000-2020-03-09-13-38-47.html |
21723840-2239-4872-a639-c6b5305abe18 | ការព្យាបាលជំងឺជូនពលរដ្ឋដោយឥតគិតថ្លៃ នៅស្រុកឱរ៉ាល់ របស់ក្រុមគ្រូពេទ្យស្ម័គ្រចិត្តលោក ហ៊ុន ម៉ានី ទទួលបានការកោតសរសើរខ្ពស់ (Video inside) | ដំណើរចុះពិនិត្យ និងព្យាបាលជូនប្រជាពលរដ្ឋ ដោយឥតគិតថ្លៃ នៅស្រុកឱរ៉ាល់ ខេត្តកំពង់ស្ពឺ ត្រូវបានថ្នាក់ដឹកនាំខេត្តក៏ដូចជា ប្រជាពលរដ្ឋនៅទីនោះ បានសរសើរ និងវាយតម្លៃខ្ពស់ ចំពោះកិច្ចខិតខំប្រឹងប្រែងរបស់ ក្រុមគ្រូពេទ្យស្ម័គ្រចិត្តលោក ហ៊ុន ម៉ានី ដោយបានធ្វើការព្យាបាល និងចែកជូនថ្នាំពេទ្យដោយឥតគិតថ្លៃ ជូនប្រជាពលរដ្ឋជាង២ពាន់នាក់។ សូមជម្រាបជូនថា ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ ម៉ាស៊ីនផ្លុំរកមេរោគក្រពះតាមរយះខ្យល់ដង្ហើម វាស់ចង្វាក់បេះដូង ផ្នែកប្រព័ន្ធប្រសាទនិងបំបាត់ការឈឺចុកចាប់ មន្ទីរពិសោធន៍(វិភាគឈាម) វះកាត់តូច និងព្យាបាលរបួស...។ល។ ជាក់ស្តែងនាថ្ងៃទី០៨ ខែមីនា ឆ្នាំ២០២០ ក្រុមការងារគ្រូពេទ្យស្ម័គចិត្តលោក ហ៊ុន ម៉ានី ចំនួន៥៥២នាក់ បានបន្តចុះពិនិត្យ-ព្យាបាលជូនប្រជាពលរដ្ឋចំនួន២,៥៦៧នាក់ នៅវត្តតាំងរបង ឃុំហោងសំណំ ស្រុកឱរ៉ាល់ ខេត្តកំពង់ស្ពឺ ក្រោមការចូលរួមពីលោក វ៉ី សំណាង អភិបាលខេត្តកំពង់ស្ពឺ រួមជាមួយនឹងថ្នាក់ដឹកនាំខេត្ត និងក្រុមការងារគ្រូពេទ្យជាច្រើនរូបទៀតផងដែរ។ ជាមួយគ្នានោះដែរ នៅក្នុងកម្មវិធីមនុស្សធម៌របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការចែកក្រមាដ៏ស្រស់ស្អាតជាង១,០០០នាក់ ជូនដល់ប្រជាពលរដ្ឋជាស្រ្តីដែលមកពិនិត្យ និងព្យាបាលមិនគិតថ្លៃ និងអ្នកគ្រូពេទ្យដែលមកពិនិត្យជូនអ្នកជំងឺ នៅស្រុកឱរ៉ាល់ ខេត្តកំពង់ស្ពឺ ទុកជាវត្ថុអនុស្សាវរីយ៍ ក្នុងឱកាសនៃថ្ងៃទិវាសិទ្ធនារីអន្តរជាតិ ៨ មីនា ឆ្នាំ២០២០។ ការចុះពិនិត្យ និងព្យាបាលជំងឺជូនប្រជាពលរដ្ឋនេះគឺកើតចេញពីស្មារតីមនុស្សធម៌សុទ្ធសាធ ស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែកផងដែរ។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យសុភមង្គល ជូនគ្រួសារ និងសង្គមជាតិ។ ពលរដ្ឋម្នាក់ក្នុងចំនោមប្រជាពលរដ្ឋជាង២ពាន់នាក់បានឲ្យដឹងថា រូបគាត់ពិតជាមានភាពសប្បាយរីករាយជាខ្លាំង ខណៈដែលបានឃើញក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានអញ្ជើញចុះមកពិនិត្យ និងព្យាបាលជូនប្រជាពលរដ្ឋជាច្រើននាក់ ក្នុងស្រុកឱរ៉ាល់ ខេត្តកំពង់ស្ពឺ។ ការដែលក្រុមគ្រូពេទ្យចុះមកពិនិត្យនេះ បានធ្វើឲ្យរូបគាត់ចំណេញច្រើនណាស់ ជាពិសេសបានជួបវេជ្ជបណ្ឌិត ដែលមានជំនាញច្បាស់លាស់ និងម្យ៉ាងវិញទៀតនោះ គឺមិនអស់ប្រាក់កាកទៀតផង។ ប្រជាពលរដ្ឋម្នាក់ទៀតរស់នៅស្រុកឱរ៉ាល់ ខេត្តកំពង់ស្ពឺ បានថ្លែងកោតសរសើរដល់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដែលបានខិតខំ និងប្រើប្រាស់ពេលវេលា មកពិនិត្យ និងព្យាបាលជូន ប្រជាពលរដ្ឋដោយឥតគិតថ្លៃដល់រូបគាត់ និងអ្នកជំងឺទាំងអស់។ បើតាមរបាយការណ៍ដែលក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ចុះទៅពិនិត្យ និងព្យាបាលជូនប្រជាពលរដ្ឋ នៅស្រុកឱរ៉ាល់ ខេត្តកំពង់ស្ពឺ បានបង្ហាញឲ្យឃើញថា៖ ជំងឺកុមារ១២២នាក់, ជំងឺស្រ្តី៧៦នាក់, ជំងឺផ្លូវចិត្ត៨៩នាក់, ជំងឺឫសដូងបាត៩៨នាក់, ជំងឺសន្លាក់ឆ្អឹង៥៥នាក់, ជំងឺរលាកសួត៣៦នាក់, ជំងឺត្រចៀក ច្រមុះបំពង់ក៤៨នាក់, ជំងឺភ្នែក៥៦នាក់, ជំងឺសើរស្បែក៤៤នាក់, ជំងឺទឹកនោមផ្អែ៧៨នាក់, ជំងឺមាត់ធ្មេញ៨៦នាក់, អេកូសាស្ត្រ៩៦នាក់, ម៉ាស៊ីនផ្លុំរកមេរោគក្រពះតាមរយៈខ្យល់ដង្ហើម៤២នាក់, វាស់ចង្វាក់បេះដូង៩៥នាក់, ផ្នែកប្រព័ន្ធប្រសាទ និងបំបាត់ការឈឺចុកចាប់៩២នាក់, វិភាគឈាមនិងបន្ទប់ពិសោធន៍១៣០នាក់, ព្យាបាលរបួសនិងវះកាត់តូច៦៨នាក់ និងជំងឺទូទៅ១២៥៦នាក់៕ | 2020-03-10T00:35:00+07:00 | freshnewsasia.com | https://m.freshnewsasia.com/index.php/en/localnews/150981-2020-03-09-10-35-10.html |
1446b61e-fa99-4115-8c18-065d15870427 | សមាជិកសភាជាតិបារាំង ឆ្លងជំងឺ COVID-19 កើនដល់៤នាក់ | អាជ្ញាធរសុខាភិបាលបារាំង បានឱ្យដឹងថា សមាជិកសភាពីរនាក់បន្ថែមទៀត ត្រូវបានគេធ្វើតេស្តរកឃើញផ្ទុកជំងឺ COVID-19 ធ្វើឱ្យចំនួនសមាជិកសភាបារាំង ឆ្លងជំងឺ នេះកើនដល់៤នាក់។ នេះបើតាមការចេញផ្សាយដោយសារព័ត៌មាន CNA នៅថ្ងៃចន្ទ ទី០៩ ខែមីនា ឆ្នាំ២០២០។ អត្តសញ្ញាណសមាជិកសភាទាំងពីររូបខាងលើ មិនត្រូវបានគេទម្លាយឱ្យដឹងឡើយ ខណៈបុគ្គលិកសភាពីរនាក់ទៀត ត្រូវបានទទួលស្គាល់ថាបានឆ្លង COVID-19 ដូចគ្នា។ កាលពីសប្ដាហ៍មុន អាជ្ញាធរសុខាភិបាលបារាំង បានអះអាងថា សមាជិកសភា លោក ហ្សង់ លុច រ៉ិចហ្ស៊ែរ (Jean-Luc Reitzer) និងសមាជិកសភាលោកស្រី អេលីហ្សាបេត ទូទុយ-ពីកាដ (Elisabeth Toutut-Picard) ក៏បានឆ្លង COVID-19 ផងដែរ។ គួរជម្រាបថា គិតត្រឹមថ្ងៃអាទិត្យ ក្រសួងសុខាភិបាលបារាំងបានបញ្ជាក់ថា ចំនួនអ្នកស្លាប់ដោយសារជំងឺឆ្លង COVID-19 បានកើនឡើងដល់ ១៩នាក់ ក្នុងចំណោមតួលេខ អ្នកឆ្លងសរុប ១,១២៦ករណីហើយនៅទូទាំងប្រទេសបារាំង។ ចំនួននេះ បានធ្វើឱ្យបារាំងក្លាយជាប្រទេសមានអ្នកឆ្លង និងស្លាប់ជាច្រើនគេលំដាប់ទី២ នៅអឺរ៉ុប បន្ទាប់ពីអ៉ីតាលី៕ | 2020-03-10T00:23:00+07:00 | freshnewsasia.com | https://m.freshnewsasia.com/index.php/en/internationalnews/150980-2020-03-09-10-23-24.html |
3e7a73c4-a5e6-43d5-b8e0-acb2de9f4e9d | ខេត្តកណ្ដាល បានរៀបចំក្រុមគ្រូពេទ្យ និងបន្ទប់សម្រាប់អ្នកជំងឺរួចជាស្រេច បើសិនជាមានករណីអ្នកឆ្លងជំងឺ Covid-19 កើតឡើង | លោក គង់ សោភ័ណ្ឌ អភិបាលខេត្តកណ្ដាល បានលើកឡើងថា ខេត្តកណ្ដាល បានត្រៀមខ្លួនរួចជាស្រេច ក្នុងការទទួលយកអ្នកឆ្លងជំងឺ Covid-19 ដោយបានរៀបចំក្រុមគ្រូពេទ្យ ព្យាបាល និងបន្ទប់សម្រាប់អ្នកជំងឺឱ្យនៅកន្លែងដែលមានសុវត្ថិភាព និងមិនអាចទៅចម្លងអ្នកដទៃបានឡើយ។ ការលើកឡើងបែបនេះរបស់លោក គង់ សោភ័ណ្ឌ នៅក្នុងឱកាសដែលលោកបានដឹកនាំមន្ទីរ ជំនាញជុំវិញខេត្ត រួមជាមួយលោកអភិបាល ស្រុក-ក្រុងទាំង១១ បានចុះពិនិត្យការរៀបចំត្រៀម ការការពារ ក្នុងករណីមានអ្នកឆ្លងជំងឺ Covid-19 នៅមន្ទីរពេទ្យបង្អែកជ័យជំនះ ក្រុងតាខ្មៅ ខេត្តកណ្តាល នាថ្ងៃទី៩ ខែមីនា ឆ្នាំ២០២០នេះ។ លោកអភិបាលខេត្ត បានបញ្ជាក់ថា មកទល់ពេលនេះ នៅខេត្តកណ្តាល មិនទាន់មានវត្តមានជំងឺ Covid-19 នៅឡើយទេក្នុងទឹកដីខេត្តកណ្តាល។ លោកកបានអំពាវនាវដល់បងប្អូនប្រជាពលរដ្ឋ ត្រូវរក្សាអនាម័យជាប្រចាំដោយអនុវត្តតាមការណែនាំរបស់ក្រសួងសុខាភិបាល ហើយបើសិនបងប្អូននៅតាមមូលដ្ឋានមានការសង្ស័យដូចជា កម្តៅក្នុងខ្លួនក្តៅលើសពី ៣៧អង្សា អាចអញ្ជើញមកពិនិត្យ និងពិគ្រោះជាមួយ លោកគ្រូពេទ្យជំនាញ នៅមន្ទីរពេទ្យបង្អែកជ័យជំនះបាន និងមន្ទីរពេទ្យដែលនៅជិត ដែលមានឯកទេសត្រឹមត្រូវ និងឧបករណ៍គ្រប់គ្រាន់។ លោកអភិបាលខេត្ត បានស្នើដល់ក្រុមការងារពាក់ព័ន្ធទាំងអស់ធ្វើការផ្សព្វផ្សាយឱ្យបានទូលំទូលាយជូនប្រជាពលរដ្ឋនូវព័ត៌មាន ដែលកំពុងមានជាក់ស្ដែង និងត្រូវនាំគ្នាយកចិត្តទុកដាក់ ទប់ស្កាត់នូវរាល់ព័ត៌មានក្លែងក្លាយដែលទទួលបាន ពីប្រភពមិនច្បាស់លាស់ ដែលការផ្សាយនោះធ្វើឱ្យសាធារណជន មានការយល់ច្រឡំមានការភ័យខ្លាចនៅក្នុងខេត្ត ក៏ដូចជានៅក្នុងប្រទេសកម្ពុជា ទាំងមូលផងដែរ៕ | 2020-03-09T23:56:00+07:00 | freshnewsasia.com | https://m.freshnewsasia.com/index.php/en/localnews/150973-2020-03-09-09-56-21.html |
0ac1fa73-35c7-4b92-bccf-7ab08ef274b7 | អភិបាលខណ្ឌឬស្សីកែវ ច្រានចោលទាំងស្រុងចំពោះការបង្ហោះវីដេអូបុរសម្នាក់ ដួលតាមផ្លូវកន្រ្តាក់ដៃកន្រ្តាក់ជើងថា ជាជំងឺ COVID-19, ជនរងគ្រោះអាចកើតជំងឺឆ្កួតជ្រូក | អភិបាលខណ្ឌឬស្សីកែវ លោក ជា ពិសី នៅរសៀលថ្ងៃទី៩ ខែមីនា ឆ្នាំ២០២០នេះ បានប្រកាសបដិសេធតាមរយៈបណ្តាញព័ត៌មាន Fresh News ចំពោះការបង្ហោះវីដេអូមួយ បង្ហាញពីបុរសម្នាក់ដួលកន្ត្រាក់ដៃកន្រ្តាក់ជើង នៅជិតទីលានប្រជាធិបតេយ្យ ដែលមនុស្សមួយចំនួនបំពុលថា ជាជំងឺ COVID-19។ ក្រោយមានការបង្ហោះបំពុលវីដេអូខាងលើនេះ លោក ជា ពិសី បានចាត់ឲ្យមន្ត្រីពាក់ព័ន្ធចុះពិនិត្យស្រាវជ្រាវជាក់ស្ដែងភ្លាមៗ និងបានសន្និដ្ឋានថា បុរសម្នាក់នេះកើតជំងឺឆ្កួតជ្រូក និងមានអាការៈធម្មតាដូចដើមវិញហើយ មិនមែនជាជំងឺផ្លូវដង្ហើមប្រភេទថ្មី COVID-19 នោះទេ។ បើតាមការលើកឡើងរបស់អាជ្ញាធរសង្កាត់ និងសមត្ថកិច្ចមូលដ្ឋាន ដែលបានចុះស្រាវជ្រាវផ្ទាល់ដល់ទីតាំងកើតហេតុ ក៏បានបញ្ជាក់ថា ត្រឹមតែមួយសន្ទុះក្រោយប៉ុណ្ណោះ បុរសម្នាក់នេះ បានក្រោកឈរឡើង និងអង្គុយញញឹមធម្មតា អាចសន្និដ្ឋានថា ជាជំងឺឆ្កួតជ្រូកក៏អាចថាបាន មិនមែនជាជំងឺផ្លូវដង្ហើមប្រភេទថ្មី COVID-19 នោះទេ។ សូមបញ្ជាក់ថា កាលពីម្សិលមិញ មានការបង្ហោះវីដអូមួយតាមបណ្តាញសង្គម Facebook ដោយបង្ហាញពីបុរសម្នាក់បានដួលទៅលើផ្លូវជាតិលេខ៥ សង្កាត់ឫស្សីកែវ ខណ្ឌឫស្សីកែវ ហើយដៃជើងកន្រ្តាក់ឡើង ដែលម្នាក់ៗតាមត្រឹមឈរនៅពីឆ្ងាយ មិនព្រមចូលទៅជួយគ្នាដោយសង្ស័យថា កើតជំងឺកូរ៉ូណា ឬ COVID-19។ បន្ថែមពីនេះ អ្នកលេងបណ្តាញសង្គម Facebook មួយចំនួនបានចាត់ទុកថា អ្នកធ្វើដំណើរតាមផ្លូវពេលឃើញបុរសម្នាក់នេះ មិនព្រមជួយទាក់ទងទៅមន្ទីរពេទ្យ ឬក្រសួងសុខាភិបាលតាមរយៈលេខ ១១៥ ឬសមត្ថកិច្ច ដែលទាំងនេះបង្ហាញថា គ្មានទឹកចិត្តមនុស្សធម៌នោះឡើយ។ នៅក្នុងរយៈពេលដែលមានជំងឺ COVID-19 ផ្ទុះឡើងនៅទូទាំងពិភពលោកនិយាយជារួម និងជាដោយឡែក សម្រាប់នៅក្នុងប្រទេសកម្ពុជាយើង ក្រុមប្រឆាំង និងក្រុមបំពុលសង្គមមួយចំនួន បានបង្ហោះព័ត៌មាន រូបភាព និងវីដេអូ មិនពិតជាច្រើនដែលថា ជាជំងឺកូរ៉ូណា ប៉ុន្តែព័ត៌មានមិនពិតទាំងនេះ ត្រូវបានក្រសួងសុខាភិបាល អាជ្ញាធរ និងសមត្ថកិច្ចបានចេញមកច្រានចោល ទាំងស្រុងភ្លាមៗផងដែរ៕ | 2020-03-09T22:21:00+07:00 | freshnewsasia.com | https://m.freshnewsasia.com/index.php/en/localnews/150955-2020-03-09-08-21-05.html |
93848de4-a6a4-485d-baad-212f4736f1b9 | សមាគមធនាគារ និងមីក្រូហិរញ្ញវត្ថុនៅកម្ពុជា ចេញសេចក្តីថ្លែងការណ៍រួម គាំទ្រវិធានការការពារផលប៉ះពាល់ដោយជំងឺ Covid-19 របស់ធនាគារជាតិនៃកម្ពុជា | សមាគមធនាគារនៅកម្ពុជា និងសមាគមមីក្រូហិរញ្ញវត្ថុនៅកម្ពុជា នៅថ្ងៃទី០៩ ខែមីនា ឆ្នាំ២០២០នេះ បានចេញសេចក្តីថ្លែងការណ៍រួមមួយ គាំទ្រនូវវិធានការ ការពារផលប៉ះពាល់ជាអវិជ្ជមាន បណ្តាលមកពីការរីករាលដាលជាសកលនៃវីរុស Covid 19 ដែលបានដាក់ចេញដោយធនាគារជាតិនៃកម្ពុជា នៅថ្ងៃ០៥ ខែមីនា ឆ្នាំ២០២០។ លើកទឹកចិត្តឲ្យសមាជិកសមាគម ឲ្យបន្តផ្ដល់ឥណទានដល់វិស័យអាទិភាព ជាពិសេសចំពោះអាជីវកម្ម ផ្នែកសណ្ឋាគារ ផ្ទះសំណាក់ ទេសចរណ៍ សំណង់ វាយនភ័ណ្ឌកាត់ដេរ និងផលិតផលស្បែកជើង ដើម្បីធានានិរន្តភាពអាជីវកម្មទាំងនេះ សមាជិកសមាគមគប្បីរក្សាភាពទន់ភ្លន់ និងពិនិត្យតាមលទ្ធភាពជាក់ស្ដែង ក្នុងការដោះស្រាយបំណុលយឺតយ៉ាវ ដែលបណ្ដាលមកពីផលប៉ះពាល់នៃវីរុស Covid-19។ សមាជិកសមាគម ត្រូវបន្តតាមដាន និងដាក់ចេញវិធានការពារ ការពារការរីករាលដាលនៃវីរុស Covid 19 ទៅលើបុគ្គលិក និងអតិថិជនដើម្បីធានាឱ្យបាន នូវនិរន្តរភាពប្រតិបត្តិការ របស់គ្រឹះស្ថានធនាគារ និងហិរញ្ញវត្ថុជាប្រក្រតី។ សមាគមធនាគារនៅកម្ពុជា និងសមាគមមីក្រូហិរញ្ញវត្ថុកម្ពុជា ក៏សូមអំពាវនាវដល់សមាជិកទាំងអស់ រួមមាន៖ ធនាគារពាណិជ្ជ ធនាគារឯកទេស គ្រឹះស្ថានហិរញ្ញវត្ថុ គ្រឹះស្ថានឥណទានជនបទ និងក្រុមហ៊ុនអតិសន្យាហិរញ្ញវត្ថុ ចូលរួមអនុវត្តនូវវិធានការការពារទាំងនេះ ដើម្បីកាត់បន្ថយផលប៉ះពាល់ជាយថាហេតុ ដូចជាជំរុញកំណើនសេដ្ឋកិច្ចជាតិបន្ថែមទៀត បន្ថែមលើវិធានការ ការពារការលើសមាជិកសមាគមទាំងពីរ ក៏បាននឹងកំពុងចូលរួមជាមួយរាជរដ្ឋាភិបាលកម្ពុជា ក្នុងគម្រោងសហហិរញ្ញប្បទាន ទ្រទ្រង់សហគ្រាស ធុនតូច និងមធ្យម តាមរយៈក្រសួងសេដ្ឋកិច្ចនិងហិរញ្ញវត្ថុ។ គម្រោងនេះនឹងផ្ដល់ទុនក្នុងអត្រាការប្រាក់សមរម្យ ដល់សហគ្រាសធុនតូច និងមធ្យមនៅកម្ពុជា លើវិស័យអទិភាព ហើយដែលគ្រោងនឹងចាប់ដំណើរការក្នុងពេលឆាប់ៗខាងមុខនេះ៕ ខាងក្រោមនេះជាសេចក្តីថ្លែងការណ៍រួមរបស់ សមាគមធនាគារនៅកម្ពុជា៖ | 2020-03-09T21:40:00+07:00 | freshnewsasia.com | https://m.freshnewsasia.com/index.php/en/localnews/150946-2020-03-09-07-40-21.html |
056cbe75-c66c-480e-8452-515919dc446c | សម្តេចតេជោ ហ៊ុន សែន ចាត់ទុកភរិយា និងសាច់ញាតិបុរសខ្មែរកើតជំងឺ Covid-19 មានភាពក្លាហានដែលចេញមកបកស្រាយលើបញ្ហានេះ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានចាត់ទុកភរិយា និងសាច់ញាតិរបស់បុរសខ្មែរដែលកើតជំងឺ កូរ៉ូណា ឬ Covid-19 ឆ្លងពីជនជាតិជប៉ុន ថាមានភាពក្លាហានណាស់ ដែលបានចេញមកបកស្រាយលើបញ្ហានេះ តាមរយៈបណ្តាញសង្គម ជូនដល់ប្រជាជនខ្មែរទូទាំងប្រទេសកុំឱ្យមានការភាន់ច្រឡំ និងអើសអើងចំពោះពួកគាត់។ ការអំពាវនាវបែបនេះ របស់សម្តេចតេជោ ហ៊ុន សែន បានធ្វើឡើងនៅក្នុងឱកាសដែលសម្តេចបានអញ្ជើញដាក់ ឱ្យដំណើរការជាផ្លូវការ ផ្លូវជាតិលេខ៥៥ និងបើកការដ្ឋានសាងសង់ផ្លូវជាតិលេខ១០ ក្នុងទីរួមខេត្តពោធិ៍សាត់ ឆ្ពោះទៅកាន់ព្រំដែនថ្មដា ជាប់ជាមួយខេត្តត្រាត ប្រទេសថៃ នៅថ្ងៃចន្ទ ទី០៩ ខែមីនា ឆ្នាំ២០២០នេះ។ ប្រមុខនៃរាជរដ្ឋាភិបាលកម្ពុជា បានចាតុទុកភាពក្លាហានរបស់ភរិយា និងសាច់ញាតិបុរសជនជាតិខ្មែរម្នាក់ ដែលឆ្លងវីរុស កូរ៉ូណា ពីជនជាតិជប៉ុន យ៉ាងដូច្នេះថា៖ ។ សម្តេចតេជោ ហ៊ុន សែន បានឱ្យដឹងថា គ្រាន់តែក្រសួងសុខាភិបាលរកឃើញថា បុរសខ្មែរម្នាក់បានឆ្លងវីរុស កូរ៉ណា ភ្លាមក្រសួង បានប្រកាសពីករណីនេះ ដោយតម្លាភាពបំផុត ថាមានប្រជាពលរដ្ឋកម្ពុជាយើង អាយុ៣៨ឆ្នាំម្នាក់ បានឆ្លងមេរោគ Covid-19 ហើយ ក្នុងភាពបន្ទាន់នោះ សម្តេចក៏បានប្រកាសបិទជាបណ្តុះអាសន្ននូវសាលារៀន នៅទីរួមខេត្តសៀមរាប ដែលមកដល់ពេលនេះ មានជាង១១០សាលា ត្រូវបានបិទ ហើយព្រឹត្តិការណ៍អង្គរសង្ក្រាន្ត ត្រូវប្រកាសឱ្យផ្អាកផងដែរ។ ជាមួយគ្នានេះដែរ សម្តេចតេជោ ហ៊ុន សែន ក៏បានប្រកាសថា នៅក្នុងរយៈពេលខ្លីមួយនេះ នៅតំបន់សៀមរាប ត្រូវតែមានការប្រុងប្រយ័ត្ន ហើយមូលហេតុដែលសម្តេចសម្រេចឱ្យបិទសាលារៀន គឺក្នុងនាមសម្តេចជានាយករដ្ឋមន្ត្រីមួយរូប គឺត្រូវយកចិត្តទុកដាក់ខ្លាំងបំផុត គឺកុមារ៉ា កុមារី ដែលគ្នាមិនដឹងពីវិធីការពារខ្លួនជួបប្រទះនូវហេតុការណ៍នេះ។ ប្រមុខនៃរាជរដ្ឋាភិបាលកម្ពុជា ក៏បានប្រកាសថា បច្ចុប្បន្ននេះ ក្រសួងមិនទាន់ប្រមូលអ្នកដែលពាក់ព័ន្ធជាមួយនឹងជនជាតិជប៉ុន និងក្មួយប្រុសខ្មែរម្នាក់ ទោះបីក្រសួងសុខាភិបាល បានយកប្រពន្ធ និងក្រុមគ្រួសារបុរសជនជាតិខ្មែរ យកមកធ្វើសំណាកនោះគ្មានវីរុសទេ ក៏ប៉ុន្តែ កម្ពុជាត្រូវការស្វែងរកអ្នកពាក់ព័ន្ធតទៅទៀត ដើម្បីយកសំណាកមកត្រួតពិនិត្យ។ សម្ដេចតេជោ ហ៊ុន សែន បានបញ្ជាក់ថា ដំណើរទៅសួរសុខទុក្ខបុរសជនជាតិខ្មែរនោះ គឺដើម្បីបំបាត់ភាពភ័យខ្លាចរបស់ពលរដ្ឋ។ សម្ដេចក៏អំពាវនាវ ឱ្យពលរដ្ឋទាំងអស់ កុំឱ្យមានការភ័យខ្លាច ចំពោះបញ្ហាវីរុស COVID-19 នេះ ប៉ុន្តែ ត្រូវរួមគ្នាទប់ស្កាត់ និងដោះស្រាយ បញ្ហា នេះ ។ ជាមួយគ្នានេះ សម្ដេច ហ៊ុន សែន ក៏ ហាម ពលរដ្ឋ មិនឱ្យ យក បញ្ហា វីរុស COVID-19 ទៅផ្សព្វផ្សាយបំពុលផងដែរ ជាពិសេសសូមប្រជាពលរដ្ឋខ្មែរទាំងអស់ ត្រូវតែជឿជាក់លើប្រព័ន្ធសុខាភិបាលកម្ពុជា។ គួរជម្រាបថា ប្រពន្ធ និងសមាជិកគ្រួសារ២នាក់ទៀត របស់បុរសជនជាតិខ្មែរអាយុ៣៨ឆ្នាំដែលឆ្លង Covid-19 នៅក្រុងសៀមរាប នារសៀលថ្ងៃទី០៨ ខែមីនា ឆ្នាំ២០២០ បានបង្ហោះវីដេអូអំពាវនាវដល់បងប្អូនប្រជាពលរដ្ឋខ្មែរ សូមកុំជ្រួលច្របល់ខ្លាំងពេកជាមួយជំងឺ Covid-19 នេះព្រោះថា សូម្បីរូបគាត់នៅផ្ទាល់ជាមួយប្តី ដែលជាអ្នកឆ្លងជំងឺនេះ ក៏មិនចម្លង ប៉ុន្តែក៏មិនត្រូវធ្វេសប្រហែស ភ្លេចធ្វើអនាម័យនោះទេ។ ការចេញមកអំពាវនាវនេះ ធ្វើឡើងបន្ទាប់ពីអ្នកទាំងបីនាក់ ត្រូវបានធ្វើតេស្តរួចរាល់ ហើយលទ្ធផលបញ្ជាក់ថា ពួកគាត់គ្មានផ្ទុកវីរុស Covid-19 នោះឡើយ។ ជាមួយគ្នានេះ អ្នកទាំង៣នាក់ ក៏បានថ្លែងអំណរគុណដល់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក្រសួងសុខាភិបាល និងមន្ទីរសុខាភិបាលខេត្តសៀបរាប ដែលបានយកចិត្តទុកដាក់យ៉ាងខ្លាំង ចំពោះសុខភាពរបស់ពួកគាត់។ កម្ពុជាបានរកឃើញមេរោគ Covid-19 មួយករណីទៀត នៅថ្ងៃទី០៧ ខែមីនា ឆ្នាំ២០២០ នៅលើខ្លួនបុរសជនជាតិខ្មែរម្នាក់ ក្នុងចំណោម៤នាក់ ដែលធ្វើការស្និទ្ធជាមួយជនជាតិជប៉ុន ឆ្លងមេរោគកូរ៉ូណាថ្មី ដែលចាកចេញពីខេត្តសៀមរាប នៅកាន់ប្រទេសជប៉ុន កាលពីពេលថ្មីៗនេះ៕ | 2020-03-09T21:01:00+07:00 | freshnewsasia.com | https://m.freshnewsasia.com/index.php/en/localnews/150939-2020-03-09-07-01-47.html |
39f9535d-f891-41f6-9afb-6d9dd4ab159f | លោក ហ៊ុន សែន នឹងឲ្យគ្រូពេទ្យយកសំណាកវិភាគរបស់លោកទៅពិនិត្យរកជំងឺកូវីដ-១៩ | នាយករដ្ឋមន្ត្រីកម្ពុជា លោក ហ៊ុន សែន ប្រកាសថា លោកនឹងឲ្យគ្រូពេទ្យយកសំណាករបស់លោកទៅពិនិត្យរកជំងឺកូវីដ-១៩ ក្រោយពីលោកមានអាការៈតឹងច្រមុះ។ សង្គមស៊ីវិល យល់ថា ប្រសិនបើលោក ហ៊ុន សែន សង្ស័យខ្លួនឯងដូច្នេះ គួរតែកុំនៅជិតស្និតជាមួយមនុស្សដទៃ ដើម្បីចៀសវាងការចម្លងមេរោគក្នុងករណីពិនិត្យទៅឃើញលទ្ធផលវិជ្ជមាន។ លោកនាយករដ្ឋមន្ត្រី ហ៊ុន សែន ប្រកាសជាសាធារណៈថា លោកសង្ស័យខ្លួនឯងអាចឆ្លងជំងឺកូវីដ-១៩។ ការប្រកាសបែបនេះ ធ្វើឡើងក្នុងពិធីសម្ពោធផ្លូវជាតិលេខ៥៥ នៅស្រុកវាលវែងខេត្ត ពោធិ៍សាត់ នៅថ្ងៃទី៩ ខែមីនា។ ទោះបីជាលោក ហ៊ុន សែន សង្ស័យខ្លួនឯង និងមិនទាន់បានពិនិត្យ រកមេរោគក្តី ក៏លោក មិនបានការពារខ្លួនឲ្យបានត្រឹមត្រូវតាមការណែនាំរបស់ក្រសួងសុខាភិបាលនោះទេ ពោលគឺមេដឹកនាំរូបនេះ បានដើរចាប់ដៃជាមួយប្រជាពលរដ្ឋ និងអ្នកដទៃទៀតហាក់គ្មានការបារម្ភ។ ទន្ទឹមគ្នានេះ លោក ហ៊ុន សែន ក៏ព្រមានចាប់ខ្លួនអ្នកដែលចោទថា លោកធ្លាក់ខ្លួនឈឺ ហើយត្រូវបញ្ជូនទៅព្យាបាលនៅឯមន្ទីរពេទ្យក្រៅប្រទេស៖ ក្នុងឱកាសនោះដែរ លោក ហ៊ុន សែន ក៏នៅតែអំពាវនាវកុំឲ្យពលរដ្ឋភ័យខ្លាចហួសហេតុ និងត្រូវទុកចិត្តលើក្រសួងសុខាភិបាលកម្ពុជា ព្រោះថា ប្រសិនបើពលរដ្ឋកម្ពុជារួមទាំងលោក ពិតជាមានជំងឺនេះមែន គឺប្រទេសវៀតណាម និងថៃ ឬក៏សិង្ហបុរី ក៏មិនទទួលយកទៅព្យាបាលដែរ ព្រោះគេខ្លាចឆ្លង និងតាមគោលការណ៍អង្គការសុខភាពលោក (WHO) គឺរកឃើញទីណាត្រូវទុកព្យាបាលទីនោះ។ ថ្វីដ្បិតតែអំពាវនាវកុំឲ្យពលរដ្ឋភ័យខ្លាច និងទុកចិត្តក្រសួងជំនាញក្ដី ក៏លោក ហ៊ុន សែន ប្រកាសបញ្ជាក់ថា មកទល់ពេលនេះក្រសួងមានសមត្ថកិច្ចមិនទាន់ប្រមូលអ្នកធ្លាប់ ប៉ះពាល់ ឬប្រាស្រ័យទាក់ទងជាមួយនឹងបុរសជនជាតិជប៉ុន និងបុរសខ្មែរ ដែលផ្ទុកជំងឺកូវីដ ដើម្បីធ្វើតេស្តសុខភាពអស់នៅឡើយទេ។ ទោះយ៉ាងណា លោកស្នើឲ្យពលរដ្ឋដែលមានការសង្ស័យ ត្រូវសហការជាមួយ ក្រសួងសុខាភិបាល ដើម្បីធ្វើតេស្តរកមេរោគឲ្យបានទាន់ពេល វេលាកុំឲ្យឆ្លងពីមនុស្សម្នាក់ទៅមនុស្សម្នាក់។ ក្រៅពីប្រកាសដូច្នេះ ប្រមុខរដ្ឋាភិបាលកម្ពុជា ក៏បានបញ្ចេញប្រតិកម្មខ្លាំងៗ ទៅទីភ្នាក់ងារសារព័ត៌មានវៀតណាម (VNA) ដែលចុះផ្សាយកាលពីពេលថ្មីៗ នេះថា វៀតណាមរឹតបន្តឹងអ្នកដំណើរពី កម្ពុជា ដើម្បីទប់ស្កាត់ជំងឺកូវីដ-១៩។ លោក ហ៊ុន សែន យល់ថា ការចុះផ្សាយបែបនេះ គឺធ្វើឲ្យមាន ការយល់ច្រឡំថា កម្ពុជាជាប្រទេសមានហានិភ័យក្នុងការចម្លងមេរោគ។ លោកទាមទារទីភ្នាក់ងារសារព័ត៌មានវៀតណាម ដកអត្ថបទនោះចេញ បើពុំនោះទេ លោកនឹងធ្វើកំណត់ទូតតវ៉ាទៅរដ្ឋាភិបាលវៀតណាម៖ រីឯនាយកប្រតិបត្តិមជ្ឈមណ្ឌលសម្ពន្ធភាពការងារ និងសិទ្ធិមនុស្ស (CENTRAL) លោក មឿន តុលា មានប្រសាសន៍ថា ប្រសិនបើលោក ហ៊ុន សែន សង្ស័យខ្លួនឯងបែបនេះ គួរតែកុំសូវនៅជិត ឬស្និទ្ធស្នាលជាមួយប្រជាពលរដ្ឋ។ ទន្ទឹមគ្នានេះ លោក ជំរុញឲ្យអាជ្ញាធរ បន្តស្រាវជ្រាវប្រមូលអ្នកដែលធ្លាប់ប្រាស្រ័យទាក់ទងជាមួយបុរសជប៉ុន និងបុរសខ្មែរដែលកំពុងផ្ទុកជំងឺកូវីដនោះ យកទៅធ្វើតេស្តសុខភាពទាំងអស់ ដើម្បីធានាថា ពួកគេមានសុវត្ថិភាព និងគ្មានការចម្លងពីមួយទៅមួយ។ ម្យ៉ាងវិញ ទៀត លោក មឿន តុលា យល់ថា ដើម្បីឲ្យពលរដ្ឋកម្ពុជា និងប្រទេសនានា ទុកចិត្តលើកម្ពុជាថា ជាប្រទេសមានសុវត្ថិភាពនោះ គឺរដ្ឋាភិបាល ត្រូវតែពង្រឹងសមត្ថភាពក្រសួងសុខាភិបាល និងត្រូវតែចាត់វិធានការទប់ស្កាត់ និងបង្ការជំងឺកូវីដឲ្យមានប្រសិទ្ធភាព ជាងពេលបច្ចុប្បន្ន៖ មន្ត្រីសង្គមស៊ីវិលរូបនេះ ឲ្យដឹងដែរថា តាមពិត រដ្ឋាភិបាលកម្ពុជា គួរតែប្រកាសឲ្យមានការប្រុង ប្រយ័ត្នជំងឺកូវីដ-១៩ ចាប់តាំងពីដំបូងនៃការផ្ទុះការរីករាលដាល ប៉ុន្តែលោកសង្កេតឃើញថា ការឆ្លើយតប របស់រដ្ឋាភិបាលនៅមានភាពធូររលុងខុសពីប្រទេសដទៃ ដូចជាមិនបិទជើងហោះហើរ និងការអនុញ្ញាតឲ្យកប៉ាល់វ៉េស្ទើដាម (Westerdam) ចូលចតក្នុងកំពង់ផែខេត្តព្រះសីហនុ ទាំងដែលគ្មាន យន្តការពិនិត្យសុខភាពឲ្យបានគ្រប់គ្រាន់ និងមិនបានដាក់ឲ្យអ្នកទេសចរទាំងនោះនៅដាច់ដោយ ឡែកមួយរយៈសិន៖ កាលពីថ្ងៃទី៧ ខែមីនា ក្រសួងសុខាភិបាលប្រកាសថា បុរសខ្មែរម្នាក់ អាយុ ៣៨ឆ្នាំ បានឆ្លងជំងឺកូវីដ-១៩។ បុរសខ្មែរម្នាក់នេះ គឺជាមនុស្សម្នាក់ក្នុងចំណោម ៤នាក់ ដែលជាអ្នកប៉ះពាល់ ផ្ទាល់ និងធ្វើការជិតស្និទ្ធជាមួយបុរសជនជាតិជប៉ុន ដែលគេបានរកឃើញ មានផ្ទុកជំងឺកូវីដនៅពេលទៅដល់ប្រទេសជប៉ុនវិញ បន្ទាប់ពីចាកចេញពីកម្ពុជា កាលពីថ្ងៃទី៣ ខែមីនា។ បុរសខ្មែររូបនោះ កំពុងដាក់ឲ្យនៅក្នុង បន្ទប់ដាច់ដោយឡែក និងកំពុងបន្តព្យាបាលពីក្រុមគ្រូពេទ្យនៃមន្ទីរពេទ្យបង្អែកខេត្តសៀមរាប។ ចំណែកសមាជិកគ្រួសារ ៣នាក់របស់បុរសនោះ និងអ្នកប៉ះពាល់ផ្ទាល់ ជាមួយបុរសជប៉ុន ៣នាក់ ក៏កំពុងដាក់ឲ្យនៅដាច់ដោយឡែកនិងតាមដានសុខភាពរយៈពេល ១៤ថ្ងៃដែរ។ អាស៊ីសេរី មិនទាន់អាចសុំការបញ្ជាក់អំពីស្ថានភាពសុខភាពអ្នកទាំងនោះបានទេនៅថ្ងៃទី៩ ខែមីនា ដោយទូរស័ព្ទទៅអ្នកនាំពាក្យក្រសួងសុខាភិបាល លោក លី សូវ៉ាន់ និងអ្នកស្រី ឱ វណ្ណឌីន ព្រម ទាំងអភិបាលខេត្តសៀមរាប លោក ទៀ សីហា ជាច្រើនដងតែគ្មានអ្នកទទួល។ ក្រោយការរកឃើញករណីឆ្លងជំងឺកូវីដលើពលរដ្ឋខ្មែរម្នាក់នៅខេត្តសៀមរាប គឺពលរដ្ឋក្នុងខេត្ត មួយនេះ មានការភ័យខ្លាចដោយម្នាក់ៗ មិនហ៊ានដើរចេញទៅណាទេ ដែលធ្វើឱ្យទីក្រុងទេសចរណ៍មួយនេះ មានសភាពស្ងប់ស្ងាត់។ លោក ហ៊ុន សែន ប្រកាសថា លោកគ្រោងនឹងទៅខេត្តសៀមរាបឆាប់ៗ ដើម្បីសួរទុកអ្នកជំងឺ និងដើម្បីលើកទឹកចិត្តកុំឲ្យពលរដ្ឋភ័យខ្លាច។ គិតត្រឹមថ្ងៃទី៩ ខែមីនា មានអ្នកឆ្លងជំងឺកូវីដ១៩ សរុបឡើងដល់ជាង ១១ម៉ឺននាក់ (១១០.២៩៦នាក់) នៅលើពិភពលោក ហើយអ្នកស្លាប់ ក៏ឡើងដល់ជាង ៣ពាន់ ៨រយនាក់ (៣.៨៤០នាក់) ហើយ ដែលភាគច្រើននៅប្រទេសចិន។ មេរោគនេះ ក៏កំពុងមានសន្ទុះឆ្លងរាលដាលខ្លាំង នៅប្រទេសកូរ៉េខាងត្បូង ប្រទេសអ៊ីតាលី ប្រទេសអ៊ីរ៉ង់ ប្រទេសអាល្លឺម៉ង់ បារាំង និងសហរដ្ឋអាមេរិក៕ | 2020-03-09T20:55:00+07:00 | rfa.org | https://www.rfa.org/khmer/news/health/hun-sen-wants-to-have-test-for-covid-19-03092020093019.html |
80137a11-8a61-4af6-ba73-81611d776c36 | ចិន៖ អ្នកជំងឺ COVID-19 ទាំងអស់ ត្រូវបានអនុញ្ញាតឱ្យចាកចេញពីមន្ទីរពេទ្យ ក្នុងខេត្ត Anhui | អាជ្ញាធរខេត្តអានហួយ (Anhui) ស្ថិតនៅភាគខាងកើតនៃប្រទេសចិន បានឲ្យដឹងនៅព្រឹកថ្ងៃចន្ទនេះថា មនុស្សទាំងបីនាក់ចុងក្រោយដែលបានឆ្លងជំងឺ COVID-19 នៅក្នុងខេត្តរបស់ខ្លួន ត្រូវបានព្យាបាលឲ្យជាសះស្បើយឡើងវិញហើយ ដែលធ្វើឲ្យអត្រាអ្នកកើតជំងឺ សម្រាកព្យាបាល នៅមន្ទីរពេទ្យធ្លាក់មកដល់សូន្យ។ នេះបើតាមការ ដកស្រង់ការផ្សាយចេញពីទីភ្នាក់ងារសារព័ត៌មានចិន ស៊ីនហួរ នៅថ្ងៃចន្ទ ទី ០៩ ខែមីនា ឆ្នាំ ២០២០។ យោងតាមគណៈកម្មការសុខាភិបាលខេត្តអានហួយ គិតត្រឹមអាទិត្យម្សិលមិញ ករណីសរុប នៃអ្នកឆ្លង COVID-19 នៅទូទាំងខេត្តមានចំនួន ៩៩០ ករណីដែលក្នុងនោះ មាន ៦ នាក់បានស្លាប់ ខណៈ ៩៨៤ ករណីផ្សេងទៀតត្រូវបានគេអនុញ្ញាតឲ្យចាកចេញពីមន្ទីរពេទ្យ បន្ទាប់ពីពួកគេបានជាសះស្បើយឡើងវិញ។ គណៈកម្មាការដដែល បានឲ្យដឹងទៀតថា បច្ចប្បន្នមានប្រជាជនសរុបចំនួន ៤៣២នាក់ កំពុងតែស្ថិត ក្រោមការត្រួតពិនិត្យតាមដាននៅឡើយ។ ទោះជាយ៉ាងណា អាជ្ញាធរ អានហួយ មិនបានរាយការណ៍ពីករណីឆ្លងថ្មី នៃជំងឺ COVID-19 នៅក្នុងខេត្តរបស់ខ្លួនចំនួន ១០ ថ្ងៃជាប់ៗហើយ៕ | 2020-03-09T20:41:00+07:00 | freshnewsasia.com | https://m.freshnewsasia.com/index.php/en/internationalnews/150935-2020-03-09-06-41-37.html |
e66fcec3-ccfc-4875-b04f-a394c305c873 | សម្តេចតេជោ ហ៊ុន សែន អំពាវនាវប្រជាពលរដ្ឋឱ្យនាំគ្នាប្រើក្រមាជំនួសម៉ាស់ ដើម្បីបង្ការជំងឺ Covid-19 (Video inside) | ថ្លែងនៅចំពោះប្រជាពលរដ្ឋខ្មែររាប់ពាន់នាក់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានអំពាវនាវដល់ប្រជាពលរដ្ឋខ្មែរ គួរនាំគ្នាប្រើក្រមា ជំនួសម៉ាស់ ដើម្បីបង្ការជំងឺ Covid-19 ស្របពេលម៉ាស់កំពុងតែឡើងថ្លៃ ហើយការនាំគ្នាមកប្រើប្រាស់ក្រមាខ្មែរជំនួសម៉ាស់នេះ ជាការចូលរួមចំណែកលើកស្ទួយអត្តសញ្ញាណជាតិ និងចូលរួមបង្កើតការងារដល់ប្រជាពលរដ្ឋខ្មែរ។ ការអំពាវនាវបែបនេះ របស់សម្តេចតេជោ ហ៊ុន សែន បានធ្វើឡើងនៅក្នុងឱកាសដែលសម្តេចបានអញ្ជើញដាក់ ឱ្យដំណើរការជាផ្លូវការផ្លូវជាតិលេខ៥៥ និងបើកការដ្ឋានសាងសង់ផ្លូវជាតិលេខ១០ ក្នុងទីរួមខេត្តពោធិ៍សាត់ ឆ្ពោះទៅកាន់ព្រំដែនថ្មដា ជាប់ជាមួយខេត្តត្រាត ប្រទេសថៃ នៅថ្ងៃចន្ទ ទី០៩ ខែមីនា ឆ្នាំ២០២០នេះ។ ប្រមុខនៃរាជរដ្ឋាភិបាលកម្ពុជា បានអំពាវនាវយ៉ាងដូច្នេះថា៖ ។ ជាមួយគ្នានេះដែរ សម្តេចតេជោ ហ៊ុន សែន បានបន្តថា ប្រសិនបើប្រជាពលរដ្ឋខ្មែរ នាំគ្នាបង់កក្រមា ជំនួសម៉ាស់ នឹងធ្វើឱ្យអ្នកលក់ក្រមា នៅក្នុងប្រទេសកម្ពុជា លក់ដាច់ ដែលអាចចូលរួមបន្ថែមការការងារដល់ប្រជាជនខ្មែរ តាមរយៈការត្បាញក្រមានេះ ដើម្បីបង្កើនជីវភាពក្នុងគ្រួសារជាដើម។ មិនតែ ប៉ុណ្ណោះ វានឹងធ្វើឱ្យទីផ្សារក្រមាខ្មែរ កាន់តែមានទីផ្សារបន្ថែមទៀត ដូច្នេះ សូមប្រជាពលរដ្ឋខ្មែរនាំគ្នាប្រើប្រាស់ក្រមាខ្មែរ ដែលជាអត្តសញ្ញាណរបស់ជាតិ។ សម្តេចតេជោ ហ៊ុន សែន ក៏បានកោតសសើរចំពោះប្រជាពលរដ្ឋខ្មែរ ដែលលេងបណ្តាញសង្គម Facebook ដែលនាំគ្នាបង្ហោះសារ ការប្រើប្រាស់ក្រមាខ្មែរ ជំនួសម៉ាស់ តាមរយៈការកែច្នៃធ្វើជាម៉ាស់ជាដើម ហើយការបង់កក្រមា គឺជាទំលាប់របស់ប្រជាជនខ្មែរ តាំងពីដូនតាមកម្ល៉េះ ដូច្នេះ ការបង់កក្រមារបស់សម្តេចថ្ងៃនេះ គឺចាត់ទុកថា ជាក្រវាត់ក ជំនាញថ្មី ឬជំនាញតេជោ សែន សម័យកើតជំងឺ កូរ៉ូណា។ ប្រមុខនៃរាជរដ្ឋាភិបាលកម្ពុជា សម្តេចតេជោ សែន ក៏បានបង្ហាញពីភាពងាយស្រួលក្នុងការប្រើប្រាស់ក្រមា ជូនដល់ប្រជាពលរដ្ឋខ្មែរថា ក្រមាខ្មែរ ពេលប្រើប្រាស់រួចហើយអាចយកទៅបោកគករួច យកមកប្រើប្រាស់បានវិញ ដែលខុសពីម៉ាស់ គឺពាក់បានតែប៉ុន្មានម៉ោងប៉ុណ្ណោះនឹងត្រូវបោះចោល ហើយប្រសិនបើពាក់ប្រើលើសកម្រិតនឹងបង្កឱ្យកើតជំងឺផ្សេងៗបន្ថែមទៀត តាមរយៈម៉ាស់នេះផងដែរ៕ | 2020-03-09T20:11:00+07:00 | freshnewsasia.com | https://m.freshnewsasia.com/index.php/en/localnews/150932-2020-03-09-06-11-34.html |
Subsets and Splits
No community queries yet
The top public SQL queries from the community will appear here once available.